
Introducere 


Legendele şi miturile care se regăsesc în volumul de 
faţă sînt tratate într-un limbaj accesibil, urmărind să 
lărgească aria de răspindire în rîndul cititorilor; maniera 
de tratare nu este exclusiv ştiinţifică şi nu abundă în 
referinţe filologice greoaie. Deşi imagine a unei lumi 
dispărute — şi totuşi atit de vie în conştiinţa omului 
contemporan —, aceasta continuă să ne comunice în prezent 
înaltele valori etice şi civice proprii acțiunilor zeilor şi 
semintiilor de eroi care, astăzi, par că nici nu S-au 
întîmplat, ba mai mult, că nici nu ar fi existat vreodată. 

Singura dificultate pe care am întimpinat-o a fost 
insuficiența datelor cu privire la religia romană care, 
acuzată că s-ar fi bucurat doar de beneficiile oferite de 
personajele mitologice şi că, astfel, ar fi creat breşe pentru 
jocurile imaginației, este mai curînd lipsită de materiale 
documentare, după cum atestă tendința anumitor autori — 
Varrone, Ovidiu etc. —, care propun reordonări erudite după 
modelul Greciei. 

Cine vrea să înțeleagă caracterele dominante ale 
religiei romane nu poate ignora puternica influenţă pe care 
au exercitat-o migrațiile populațiilor italice, precum şi 
însăşi istoria Romei. Dincolo de această tendință vădită 
spre sincretism şi influenţe asimilate şi dincolo de absenta 
unei matrice explicite, generatoare de valori, patrimoniul 
mitic al romanilor coincide cu însăşi istoria acestui popor, 

Templul Fortunei virile (gravură din secolul al XVII-lea) 

cu întemeierea Romei, cu uciderea fratelui. Deşi trebuie 
adăugat că legenda originilor troiene ale Romei repune în 
discuție un argument fundamental, de o maximă fluenţă, 
acela al raporturilor interculturale. 

În aceste condiţii nu poate fi evitată menţionarea acelor 
elemente care, constituind substratul indo-european, au 
permis integrarea religiei romane în cadrul mai amplu al 
religiilor indo-europene. Studiile lui Dumézil, riguros 
întemeiate pe o optică metodologică istorico-religioasă, 
insistă asupra raportului strîns între structurile mitico- 
rituale şi organizarea şi necesitățile vieţii sociale. Plecînd 
de la ipoteza grupării ternare în panteonul roman, autorul 
ajunge — după ce examinează pierderea importanței Triadei 
Arhaice în favoarea Triadei Capitoline — la acea ideologie 
a celor trei funcţii ce se regăseşte în diverse culturi, precum 
cea indiană, iraniană, scandinavă etc. Este vorba, în 
definitiv, de acele remanenfe recognoscibile în instituţiile 
politice, sociale şi religioase ale vechilor indo-europeni 
care au marcat profund Roma pre-etruscă: suveranitatea 
în toate aspectele ei magice şi juridice; forfa fizică, a cărei 
maximă desfăşurare este războiul; fecunditatea şi pros- 
peritatea, cu întreg cortegiul de imagini şi implicaţii 
emoționale. 

De cealaltă parte, cum a evidenţiat Bayet, religia şi 
mitologia romane au dobíndit chip şi greutate doar după 
întîlnirea/ciocnirea cu etruscii şi cultura lor. Faimoasei 
discipline etrusce ii aparțineau, de exemplu, teoria 
templum-ului, în dubla sa accepție de spaţiu celest, în care 
păsările pot zbura, şi spațiu pámíntesc, loc destinat 
practicării ceremoniilor religioase. Nu a fost întimplător 
prestigiul latinilor, de la care romanii au preluat limba, şi 
al volscilor şi sabinilor, care au avut o mare influență 

asupra credințelor şi obiceiurilor romane, ca şi al umbrilor 
etc. Populaţii izolate din punct de vedere teritorial, a căror 
individualtate s-a pierdut odată cu triumful Imperiului, 
etniile italice au lăsat urme ascunse, de neşters în naşterea 
propriu-zisă a oraşului. 

Sedusă de farmecul civilizaţiei şi mitologiei greceşti, 
cultura romană s-a lăsat înriurită cu subtilă complicitate 
de influențele elene, iar maxima recunoştinţă a romanilor 
din epoca Tarquinilor a fost aceea de a exalta originea lor 
greacă. De altfel, „elenizarea “ cultelor romane rezidă 
într-un interpretatio romana a numelor şi figurilor divine 
greceşti pină ce, în timpurile din urmă, pe lingă extinderea 
masivă a fenomenului de „elenizare“ , s-a observat 
pătrunderea a numeroase culte orientale, págíne şi filo- 
sofice în spaţiul religiei antice. 

În tot cazul, ar fi o gravă eroare metodologică să nu 
facem diferenţa între religia romană şi cea greacă, nu doar 
pentru că este evidentă preponderența instinctelor 
religioase ale populațiilor italice, ci şi pentru că religia 
romană rámine strins legată de instituţiile politice şi civice. 

La o privire rapidă, din perspectivă analitică, iese în 
evidenţă că mitologia romană nu e dominată de o imagine 
abstractă a zeităților (numina), dar corespunde unui spirit 
practic, unei operațiuni pseudo-istorice, deoarece spiritul 
roman este atit de puţin dotat cu creativitate originală şi 
spontaneitate, fiind capabil doar să realizeze fuziuni, 
adaptări şi adoptii. Astfel, romanii ne apar ostili jocurilor 
de imaginaţie mitică, în timp ce manifestă o emfază 
exagerată în practicile rituale, oficiate cu scrupulozitate, 
dar independent şi nepăsător faţă de protecția zeităților. 
Dacă J. Bayet a vorbit despre „degradarea mitică“, 
confirmind părerea curentă asupra sărăciei de care dau 

dovadă miturile romane, e necesar să introducem explicaţia 
,desacralizárii" petrecute prin argumente preluate din 
realitatea celestă şi terestră, pragmatică: spiritul latin pare 
să fi echilibrat opacitatea sensului cosmic cu o preocupare 
predominant civică. Un asemenea „pragmalism “ politic 
se traduce prin funcţia de mediator pe care o are statul, 
gata oricind să intervină, în mod firesc, între zei şi sinele 
individual; şi indestructibilitatea acestei încrederi 
reciproce între stat şi zei este explicată prin mitizarea 
istoriei şi prin istoricizarea mitului — argumente necesare, 
dar nu şi suficiente pentru a înțelege religia romană. 


Lumea diviná 

Arcul lui Ianus (gravurá din secolul al XVII-lea) 


Ianus: zeul zeilor 


De origine evident indo-europeană, lanus define, ín 
fizionomia sa religioasă complexă, puterile şi prerogativele 
unei zeități — numen — vechi şi foarte importante. 
Numeroasele ipoteze privind etimologia numelui său fac 
şi grecescul Zeus şi sanscritul Dyaus: „cerul“. Antic zeu 
italic al soarelui, Ianus ar fi corespondentul masculin al 
Dianei, Luna, deci ipostază senină şi puternică a luminii. 
Dar este un zeu ambivalent, zeu al plecărilor şi al 
întoarcerilor, care supraveghează şi conduce în acelaşi 
timp atit lumea viilor, cit şi pe cea a morților. 


Originar din Roma, unde ar fi guvernat alături de 
miticul rege Cameso — după alte versiuni, de origine tesalicá 
şi apoi ajuns la Roma -, Ianus a fondat un mic oraș bine 
fortificat pe colina numită apoi Gianicolo. Soţia lui se 
numea Camisa: cu ea avut numeroși fii, printre care pe 
Tiber, zeul eponim al fluviului Tibru. Foarte înțelept şi 
drept, neîntrecutul Ianus a dat naştere, în timpul guvernării 
sale, unei epoci de aur, mai ales după moartea bunului 
Cameso, cînd a rămas singur la cîrma Latium-ului. Ajutat 
doar de profunda onestitate a supuşilor săi, ca şi de bogăția 
ținutului condus, el a realizat şi s-a bucurat de tot ceea ce 
înseamnă Vîrsta de Aur. 

În timpul fericitei sale guvernări, Ianus a primit vizita 
zeului grec Saturn care, izgonit din patria sa originară, se 
stabilise între timp în apropierea colinei Capitoline şi 
domnea suveran peste Saturnia. Recunoscător pentru 

primirea călduroasă făcută de Ianus, Saturn a dorit să-i 
mulțumească cu generozitate, initiindu-l în arta agriculturii 
şi în cea a organizării unui regat. Apreciind sfaturile 
preţioase pe care le-a primit, lanus a introdus în țara sa 
folosirea monedei — cu efigia sa —, apoi a creat noi căi de 
transport, mai convenabile, cum ar fi posibilitatea de a 
parcurge drumul dintre Tesalia şi Italia cu corăbiile. El este 
cel care a adus civilizaţia, valorile morale şi bunele 
obiceiuri; zeu foarte important, Ianus are toate trăsăturile 
unui mare erou civilizator, care a modelat primii locuitori 
ai Latium-ului, făcînd din ei un popor bogat şi drept. 

Ca zeu al soarelui şi stápin al cerului, Ianus era paznicul 
porții cereşti, bucurîndu-i pe oameni cu lumina zilei. 
Funcţia aceasta a sa pare să stea la originea apelativului 
Matutinus Pater, cu care era adesea invocat. 

Dar prerogativele sale de zeu al dimineţii, al începutului 
unei zile se extindeau, referindu-se la orice început şi la 
orice devenire gi, deci, intelegind originea şi esenţa tuturor 
lucrurilor. Pater Janus veghea naşterea şi moartea tuturor 
fiinţelor — animate şi inanimate — şi a acţiunilor, acest as- 
pect al său, de demiurg, se manifestă în trăsătura lui de zeu 
al plecărilor, al întoarcerilor şi al pragului. Stăpînul ianilor 
(arcuri de trecere puse peste drumurile publice) şi al janua 
(poarta unei case private), el era Patulcius („cel care 
deschide tot“) şi Clusius („cel care închide tot“). 

Pornind de la dubla ipostază a fiecărei porti şi a fiecărei 
treceri — care presupun întotdeauna un „în față“ şi un „în 
spate“, cu toată ambiguitatea definirii realului, acesta fiind 
o chestiune relativă, căci se referă la momentul utilizării 
obiectului —, Ianus devine Geminus (dublu) şi Bifrons (cu 
două fete). El este reprezentat cu două (sau patru) fete, 
uneori avînd barbă, dar întotdeauna aflate în opoziţie. Cu 


Lumea divină 15 


PY a VP. » — 
V: y I oe or ' TI xr pU r^ Tai 


Sculptură ce reprezintă fluviul Tibru (gravură de F. Perrier) 


înfăţişarea sa dublă, Ianus reuşeşte să-şi extindă puterea 
asupra sferei incerte a intrărilor şi ieşirilor, într-o continuă 
dominare și armonie a contrariilor: dreapta şi stînga, in- 
tern şi extern, înalt şi scund etc. 

Ca zeu al porţilor, el a fost mult timp confundat cu 
zeul Portunus — mai tîrziu devenit zeul portului Tibrului-, 
a cărui putere asupra porturilor (maritime şi fluviale) a 
condus la distincţia netă de marele şi înțeleptul Ianus. 
Acesta din urmă a continuat să exercite o putere sacră 
asupra tuturor porților Romei, mai ales în zonele comerciale 
Şi în cartierele mai populare. Peste tot erau ridicate mici 
sanctuare cu patru intrări, dintre care cel mai fairnos a fost 
cu siguranţă cel din For: închis cînd Roma era pe timp de 
pace şi deschis în timpul războiului. Augustus era foarte 
mulțumit că în timpul domniei sale acesta fusese închis de 
trei ori, pecind de la întemeierea orașului pînă la intronarea 
sa nu fusese închis decît de două ori. În definitiv, în mai 
bine de opt secole a fost închis doar de şase ori! 

Micul templu din For, construit de Numa pentru Janus 
Geminus, solicită aprofundarea unui alte feţe a zeului, care 
deține aici apelativul de Quirinus. Prerogativele sale de 
luptător puternic sînt confirmate de un episod transmis de 
tradiție: acesta se petrece în perioada în care sabinii şi ro- 
manii îşi disputau Forul. Se pare că exact în momentul în 
care sabinii erau pe cale să-și afirme supremaţia, Ianus i-ar 
fi dezorientat şi apoi i-ar fi pus pe fugă cu ajutorul unui 
uimitor torent sulfuros. De fapt, episodul se referă la răpirea 
sabinelor, săvîrşită de Romulus şi însoțitorii săi. 

Jigniţi şi revoltați pentru că le-au fost luate femeile, 
sabinii, avîndu-l în frunte pe Titus Tatius, au asediat cu furie 
şi disperare noua „cetate a fluviului“. Slabele lor şanse de 
victorie au fost răsturnate prin intervenţia providenfialá a 
tinerei Tarpeia. Fiica lui Spurius Tarpeus, căruia Romulus îi 
încredințase funcţia de conducător al gărzii din Campidoglio, 
Tarpeia se îndrăgostise nebuneşte de eroul sabin şi, graţie 
sprijinului acordat de către doica sa, voia, prin trădare, să-şi 
împlinească visul de dragoste. Fire violentă şi hotărîtă, 
trăsături specifice impetuozitátii adolescentine, Tarpeia era 
şi foarte avidă de bogății. Ea a avut curajul să-i ceară lui 
Tatius „ceea ce el şi soldaţii săi poartă la brațul stîng“. Era 
vorba de scuturile de aur cu care aceştia se mîndreau. Tatius, 
înfuriat de comportamentul tinerei, a acceptat, dar, odată 
intrat în Campidoglio, a ordonat oamenilor săi să o ucidă. 
Zdrobită sub greutatea scuturilor — cu privirea îndreptată către 
„Ceea ce soldaţii purtau la brațul stîng“ —, nefericita Tarpeia 
şi-a primit răsplata pentru infamia sa. Trupul martirizat a 
fost apoi aruncat de pe stînca omonimă, de pe care erau apoi 
aruncați gi ucigaşii. 

Recuperată de tradiţia populară, figura Tarpeiei s-a 
bucurat de un cult răspîndit, fiind puse în evidență 
trăsăturile sale de eroină. Pentru a justifica prezenţa cultului 

ei, s-a încercat răsturnarea termenilor raportului său cu 
Tatius, moartea tinerei fiind explicată ca pedeapsă pentru 
a nu fi vrut să-i ajute pe romani să obțină victoria. S-a ajuns 
chiar să se spună că, pentru a ajuta soarta romanilor, ea ar 
fi simulat doar trădarea gi chiar ar fi cerut scuturile ca preț 
pentru serviciile sale spre a-i dezarma pe dușmani, grăbind 
astfel victoria romanilor. Trădată de mediatorul negocierilor 
cu sabinii, ea ar fi fost ucisă, pentru a se răzbuna, de către 
Tatius. În orice caz, tinára romană — eponim al muntelui 
Tarpeo — a fost o divinitate de mică importanţă, deși păs- 
trează toate trăsăturile unei muritoare. 

Prezenţa salvatoare a lui Ianus în timpul atacului sabinilor 
s-a făcut văzută, cum am spus, cu ajutorul unei intervenții 
extraordinare: cînd armata romană se afla în momentul cel 
mai critic, zeul a făcut să tigneascá un izvor de apă caldă 
care i-a inspáimintat şi i-a pus pe fugă pe agresori. Se pare 
că aşa se explică poarta templului, lăsată deschisă în vreme 
de război, pentru a-i permite zeului să îi ajute la timp pe 
romani. Mai mult, se pare că Ianus ar fi închis în templul său 
demonii războiului, gata pentru a fi asmufifi asupra 
duşmanilor. Zeu prin excelenţă războinic, Janus Quirinus îi 
sprijinea necondiționat pe soldați în momentele cele mai 
periculoase și, fiind stăpîn peste orice început, el îndruma 
încă de la debut toate confruntările războinice. La deschiderea 
ostilităților, lui îi erau oferite sacrificii menite să obțină 
favoarea divină, mai ales fiindcă era considerat o divinitate 
mai degrabă a păcii decît a războiului. 

Avînd în vedere fericita sa intervenţie în disputa dintre 
sabini şi romani, poate fi creată o legătură între aceasta şi 
tradiția ce vede în Ianus pe zeul apelor curgătoare şi al 
fluviilor. Căsătorit cu nimfa Juturna, sora lui Saturn şi 
Stăpîna Apelor, Ianus l-a avut cu ea pe Fons sau Fontus, 
divinitate a izvoarelor, şi pe Tiberinus. 


c Re 

Conform unei alte legende antice, se pare cá acest zeu 
binevoitor i-ar fi ajutat pe Enea şi pe însoțitorii săi foarte 
insetati, făcînd să tîşnească pe neaşteptate din pămînt două 
izvoare cu apă proaspătă şi limpede. Acelaşi erou troian 
i-ar fi ridicat apoi două altare în locul sacru al minunii di- 
vine. 

La Roma, lanus s-a bucurat de numeroase practici de 
cult făcute în cinstea sa, mulțumită mai ales lui Numa, el 
fiind cel care le-a introdus şi sprijinit. Alte mărturii votive 
au venit din partea lui Ancus Marcius, care i-a închinat 
zeului un sanctuar pe Gianicolo, fiind considerat protectorul 
Tibrului; în timpul primului război punic, Caius Duilio i-a 
înălțat un templu lui Janus Geminus şi, în sfîrşit, Domitian 
a construit în cinstea sa maiestuoasa Quadrifonte din For. 

Zeul oricărui început, el era întîiul invocat în orice 
practică cultuală: orice activitate, orice ceremonie şi orice 
lucru întreprins se afla sub auspiciul marelui zeu „inițial“. 
Trebuie adăugat că el era prezent şi în actul oricărei naşteri, 
fie ea a unui zeu sau a unui muritor: el era Janus Consivius, 
zeul procreării, bunul creator, „zeul zeilor“ şi părintele 
oricărei rase. 

Mai mult, zeului îi era închinată partea de început a 
zilei (matutinus) şi a fiecărei luni (iunionius), ca şi întreaga 
lună ianuarie, cea care deschide un nou an (januarius). 
Întreg cultul său era glorificat odată cu marea explozie a 
sărbătorii în cinstea sa, în prima zi a primei luni a anului 
(Kalendae Januariae). Caracterul festiv excepţional al 
acestei sărbători — cu întreg cortegiul ei de bogăție, lux, 
fast şi risipá de daruri şi ofrande — şi răsturnările 
spectaculoase de scurtă durată prindeau viață şi aveau o 
deosebită importanță doar în minunata Vîrstă de Aur a lui 
Ianus şi Saturn. 


Jupiter: cel care într-o clipită răstoarnă 
întregul Univers 


Divinitate celestă primordială, Jupiter (genitiv Jovis) 
conţine în etimologia sa rădăcina indo-europeană diew — 
care se referă la luminozitatea divină, la seninul cerului şi 
la fenomenele atmosferice. Diew se află în legătură cu 
vedicul Diauh, grecescul Zeus, scandinavul Tyr şi etruscul 
Tinia. De la vechiul Diovis (sau Jovis) derivă forma Jov 
sau Ju, unindu-se apoi în pater. Bun tată salvator, Jupiter 
e divinitatea luminii şi stápínul cerului şi al mării, dar, 
mai cu seamă, este cel mai mare zeu din panteonul roman. 
Principiu al echilibrului şi al autorităţii, Jupiter se 
regăseşte în ordinea socială ca organizator autoritar, cel 
care menţine ierarhia şi valorile morale şi comunitare 
universal acceptate. 


Fulgerul orbitor şi năvalnic care a sfîşiat dintr-odată 
liniştea înserării nu a făcut decît să ascută grijile ce-l 
preocupau pe înțeleptul şi hieraticul rege Numa Pompiliu. 
Apoi el aurmárit cu indiferenţă practicile de rit care — datorită 
învățăturilor nimfei etrusce Begoe — aveau loc de obicei după 
asemenea evenimente. Pámintul trăsnit de fulgerul divin a 
fost imediat adunat cu evlavie de cîțiva supuşi, în timp ce 
alţii, cuprinși de un nestăvilit elan religios, se pregăteau să-i 
consacre lui Jupiter locul pe care acesta îşi manifestase voința 
divină. Pe locul fulgerat a fost sacrificat un miel alb tînăr, 
apoi a fost construit un mic put în amintirea uimitoarei 
întîmplări. Nu fuseseră victime umane; un trecător — rămas 

Statuia lui Jupiter fulgerátor (gravurá după Monumente alese din 
Villa Borghese, descrise de Antonio Nibby, din 1832) 

nevătămat în mod miraculos în timp ce se găsea în locul din 
apropierea căderii fulgerului — era în culmea bucuriei de a fi 
fost ales să aibă un viitor fericit şi luminos. 

Lui Numa nu îi trecuse supărarea nici constatînd că nu 
se înregistraseră pierderi în rîndul oamenilor săi. Amárit 
de numeroasele atacuri cereşti care stricau seninătatea 
poporului său, el s-a dus pe Campidoglio pentru a implora 
marea zeitate, stăpînul oamenilor și al lucrurilor, să ráreascá 
fulgerele lui explozive. Ajuns în partea sudică pe Campi- 
doglio, bunul rege sacerdot a început să i se roage fără 
întrerupere magnificului Jupiter Lapis, cerîndu-i acestuia 
să-i apere pe romani de pericolul trăsnetelor nimicitoare. 
După două ore de invocatii îndurerate, puternicul Jupiter a 
apărut în toată măreţia sa, strîngînd cremenea sacră în pumn 
şi cerînd, în schimbul mult doritei protectii, capul şi sufletul 
unei ființe umane. Blîndul rege a rămas uimit: un sacrificiu 
uman i se părea peste măsură de infam! 

Aparent, regele nu s-a opus. Cu multă grijă, el s-a 
ocupat de toate pregătirile necesare pentru a răspunde 
dorinței sacre; dar cînd a venit momentul oficierii ritului, 
Numa, făcînd un lucru incontestabil puțin ortodox, a oferit 
pur şi simplu o ceapă celui mai mare zeu! Agerul Jupiter 
s-a arătat mulțumit şi cu un surís şi-a manifestat satisfacția: 
veselia sa a cuprins întreg universul, întrucît „cînd Jupiter 
rîde, tot cerul ríde cu el“. Ca mărturie a bunávointei di- 
vine, el i-a trimis din cer bătrînului Numa un mic scut, 
primul din cele douăsprezece care vor simboliza mai tîrziu 
în vechea Romă cele douăsprezece luni ale anului. 

Puterea fulgerului era semnul supremaţiei pe care Ju- 
piter o deţinea asupra tuturor fenomenelor atmosferice, fie 
ele catastrofale sau providenfiale, precum ploaia atît de 
dorită uneori în mediul rural. Pe Aventin, Jupiter uranic 

era onorat ca Elicius (de la elicere — a atrage), cel care 
atrage fulgerele, si Pluvius, cel care provoacá ploaia. 

Lui Jupiter Elicius, zeu al uraganelor puternice şi al 
averselor innoitoare, îi plăcea să le comunice dinainte pá- 
sărilor deciziile sale meteorologice şi să-i ajute astfel indi- 
rect pe muritori să se pregătească din timp să înfrunte catas- 
trofele observînd comportamentul mesagerilor săi inaripafi. 
Ca zeu al ploii, el se ocupa şi de fertilitate şi agricultură, 
persoana sa avînd şi trăsăturile decisive ale unei divinităţi 
a vegetației: astfel, pe Esquilin, el se bucura de devoțiune 
şi cinste nelimitată ca zeu al fagilor (Jupiter Fagutal). Către 
el erau îndreptate rugăciunile în timpul slujbelor, după cum 
îi erau şi dedicate mai multe sărbători: Vinalia Rustica (19 
august) pentru coacerea vifei-de-vie, Meditrinalia (11 
octombrie), cînd avea loc gustarea colectivă a mustului nou, 
şi Vinalia Priora (23 aprilie), zi în care, printr-un ritual, îi 
era oferit zeului vinul cel nou. 

` Petrecáretul Jupiter Liber patrona abundența, bogăția 
recoltelor $i prosperitatea culturilor de vitá-de-vie. El supra- 
veghea hrana: atît bucatele celor de la ţară (Jupiter 
Dapalis), cît şi banchetele de la oraş (Jupiter Epulus). 

Cînd „marea“ Romă l-a ales ca zeu tutelar, Jupiter s-a 
gîndit că astfel va putea să sporească de o manieră însem- 
nată numărul celor ce-i erau devotați, deşi universalitatea 
pe care o presupunea această romanizare nu venea decît ca 
o confirmare aunei realităţi cultuale deja existentă şi foarte 
răspîndită. De altfel, confederatia latialá îi aducea ofrande 
de mai multă vreme pe vîrful muntelui Cavo, care domina 
semef lacul Nemo. 

Stápin al Ligii Latine, ai cárei membri íi dedicaserá in 
feriae latinae un spaţiu rezervat practicilor cultuale, Jupi- 
ter Latiaris era zeul suprem al dreptăţii între oameni gi 

între popoare. Fără retineri şi nici falsă modestie, el primea, 
odată cu aceste feriae, tributul onorific; serbările pline de 
fast nu permiteau desfăşurarea războaielor şi a bătăliilor, 
duceau la întărirea raporturilor între aliaţi şi la stabilirea 
periodică a înţelegerii şi păcii în Latium. Jupiter Latiaris 
observase cu mâîhnire că politizarea acestor sărbători ducea 
adesea la pierderea dimensiunii sacre, dar ajunsese la 
concluzia că, la urma urmei, asemenea fapte se petreceau 
sub ocrotirea sa şi în numele său, deci fără să aducă ofensă 
ființei sale divine, pe care o ráspláteau adesea. 

Sacrificiul — rit catalizator al serbării — era executat cu 
mare fast de către consuli în prezența patricienilor şi 
plebeilor. Victima destinată sacrificiului era aleasă, 
bineînţeles, dintre animalele preferate de zeu: un tăuraş 
alb abia infárcat, procurat de către membrii Ligii şi care nu 
suferise ruşinea jugului. Latiaris se delecta cu daruri 
alimentare somptuoase care îi erau oferite în perioada 
aceea: nu reuşea să-și stăpînească poftele la vederea mieilor 
candizi, a băuturilor suave, a dulciurilor, a brînzeturilor şi 
chiar a nefericitului bestiarius, delincventul a cărui 
condamnare la moarte era executată în cinstea zeului. De 
pe înălțimile muntelui Cavo — azi muntele Albano —, zeului 
îi plăcea să asiste la spectacolul impresionant al zecilor de 
mii de adoratori care, din orice colt al Latium-ului, mergeau 
în pelerinaj la anticul sanctuar pentru a-i aduce plăcutul 
omagiu. Si, la urma urmelor, puţin îl interesa pe Jupiter 
dacă toată această sărbătoare era doar aparent religioasă, 
avînd în spate un complot politico-militar care organiza 
desfăşurarea sărbătorii. 

Fiul marelui zeu Saturn şi al Marii Mame Rea, Jupiter 
s-a căsătorit cu mîndra Junona: mariajul lor nu a fost unul 
vijelios, ci solid şi de durată, și fiindcă zeița a intervenit 
rareori în treburile tatălui divin. 

Templul lui Jupiter Capitolinul (reconstituire de Luigi Canina) 


Înclinat mai ales către activităţile războinice ale 
comunităţii, Jupiter era foarte des numit zeu al Victoriei. 
Lui Jupiter Victor îi construieşte Quintus Fabius Maximus 
un templu votiv ca expresie a recunostinfei sale nemărginite 
după victoria lui asupra samniţilor. Arbitru al disputelor şi 
al rezultatelor decisive ale bătăliilor, Jupiter însumează 

atributele 'de Stator şi Feretrius, în calitate de destinatar 
divin al prăzilor de război. 

Romulus este cel care i-a dedicat lui Jupiter Feretrius 
unul dintre cele mai vechi temple şi cel care a iniţiat 
faimoasa tradiţie a bogatelor prăzi de război. Imediat după 
răpirea sabinelor se crease o mare zarvă şi supărare în rîndul 
oamenilor păgubiţi, dar spaima le întunecase sufletele si 
nu reușeau să-şi concretizeze dorința de a-şi lua revanşa. 
La răzbunare s-a gîndit impulsivul şi irascibilul Acrone, 

bunul rege din Cenina. La marea lui dozá de curaj se adáuga 
$i o genealogie excepţională, el fiind fiul lui Hercule. El a 
declanșat violent ostilitățile împotriva romanilor si s-a 
angajat într-o bătălie dură şi istovitoare. Pentru a evita 
vărsări inutile de sînge, Romulus a propus ca sorții 
războiului să fie incredingati confruntării directe între cei 
doi capi; Acrone a acceptat imediat provocarea, dar și-a 
pierdut viaţa în indirjitul duel. 

Deznădăjduit de lupta grea si iritat de neruşinarea şi 
aroganfa regelui sabin, Romulus i-a smuls armura si a 
depus-o într-o roabá (feretrum) pe care el însuși a trans- 
portat-o pe Campidoglio pentru a-şi arăta recunoştinţa față 
de sprijinul divin primit. 

De atunci, strálucitoarele armuri ale dușmanilor iluştri 
îi sînt dăruite lui Jupiter Feretrius ca trofee de victorie sau 
ca semne ale recunostinfei față de Jupiter; totuşi, se mai 
întîmpla să se repete exact episodul iniţial, al duelului celor 
doi capi ai luptei şi, deci, să aibă loc înfruntarea a doi regi. 
În onoarea lui Jupiter Feretrius au fost instituite şi jocuri 
atletice, caracterizate printr-o deosebită agresivitate, cum 
ar fi lupta şi boxul. Aceste concursuri aveau loc pe piei de 
animale unse cu ulei, pentru a spori dificultatea. 

Un alt episod — al cărui protagonist este tot Romulus- 
explică motivul construirii templului dedicat lui Jupiter 
Stator pe Palatin. Din nou atacați de sabini, romanii erau 
pe cale să cedeze şi, fără nici o posibilitate de a se apăra, 
se retrăgeau inspáimintafi către For. Dezorientat de desfá- 
şurarea evenimentelor, Romulus era deznădăjduit și, adre- 
sîndu-se zeilor, le-a încredințat viaţa sa si destinul poporului 
sáu, jurînd cá va înălța un templu magnific dacă duşmanii 
săi vor fi opriţi. În mod miraculos, sabinii au început să fie 
brusc descumpánifi şi ca urmare au fost respinşi mai lesne 

de romani. Putin timp după aceea, Romulus şi-a îndeplinit 
promisiunea ináltind magnificul templu al lui Jupiter Sta- 
tor (qui sistit — cel care opreste). 

Jupiter Lucetius, zeul luminii gi al tuturor fenomenelor 
luminoase — fulgere, lună plină, succesiunea zi/noapte, 
idele —, era cel care îi dădea naturii puterea; lumina sa 
orbitoare veghea asupra triumfului justiției şi al dreptului 
— ca Diespiter — şi condamna nedreptatea şi necinstea. 
Zeu al credinţei şi al onestităţii în raporturile sociale, 
printre atributele sale se remarca Fides, noţiune de drept 
şi cinste absolut necesară individului şi statului. Foarte 
integru şi hotărît, Jupiter era unicul zeu în stare să 
protejeze sacralitatea pacturilor: autoritate etică supremă, 
în numele său erau ratificate jurămintele şi instituția 
matrimonială a Confarreatio. 

Zeu al justiției, al bunei-credinte şi al fidelității, Jupi- 
ter garanta dreptul la pace şi la război între Roma şi 
popoarele vecine, ajutat de către Fetiales, care prezidau 
râporturile internaționale. Ca Dius Fidius sau Diespiter, îi 
erau atribuite mai multe practici cultuale de către Flamen 
Dialis şi Flaminica, soţia lui. Flaminul lui Jupiter era o 
figură foarte stranie şi cu siguranță puțin plăcută din cauza 
tuturor acelor interdicții rigide care îi caracterizau stilul 
de viaţă. Lui îi era interzis să asiste la muncile manuale, să 
urce pe cal, să vadă oameni de arme dincolo de pomerium, 
să meargă sub bolta vitei-de-vie, să poarte inele, lanțuri şi 
agrafe, să intre in contact (sau doar să rostească numele) 
cu persoane sau lucruri impure. Trebuia să respecte 
numeroase tabuuri chiar şi în acțiunile cotidiene cele mai 
simple, cum ar fi mîncatul, îmbrăcatul sau rasul bărbii. 
Printre numeroasele practici cultuale era şi cea a sacrificării 
unei oi — ovis idulis, la idele fiecărei luni, gi a unui miel — 
la începutul perioadei recoltei. 

Puterile márefului Jupiter de atotştiutor şi atotvăzător 
îşi aveau originea în acea suveranitate universală dătătoare 
de ordine, măsură şi calitate individului și grupurilor 
umane. El merita astfel superlativele de Optimus şi Maxi- 
mus, trăsături sacre ale stăpînului ideal al statului, trăsături 
pe care dinastia etruscă — Tarquinius Priscus, Servius 
Tullius si Tarquinius Superbus — le dăruieşte romanilor. 

Zeului de pe Campidoglio i-a fost înălțat un templu 
impunător prin care s-a afirmat Triada Capitolină (Jupiter, 
Junona si Minerva), luînd locul vechii triade — Jupiter, 
Marte și Quirinus, avînd rolul de protectoare a oraşului. 
Templul era foarte frumos, împodobit cu inscripții, trofee 
şi decoraţii prețioase, dar şi bogat în daruri însemnate aduse 
supremei trinități capitoline, provenind de pretutindeni. 

Asemenea construcției edificiului, şi practicile cultuale 
aveau un caracter excepţional: ele constau în general în 
aducerea de jertfe la idele anumitor luni — în septembrie 
pentru jocurile romane, în noiembrie pentru jocurile 
vulgului şi octombrie pentru jocurile capitoline — cărora le 
urma un bachet şi, în sfîrşit, jocurile de circ. 

Jupiter Capitolin era înainte de toate zeul suprem al 
statului: reprezentînd autoritatea maximă, lui îi era dedicat 
omagiul capilor militari întorşi din bătălii glorioase. 
Generalul victorios, îmbrăcat în togă purpurie şi purtînd 
sceptrul de fildeş, se ducea pe Campidoglio într-un car de 
aur tras de cai albi maiestuoși; odată intrat în templu, 
triumfătorul îi oferea lui Jupiter laurul sau ramura de 
palmier a victoriei. Pentru a înţelege supunerea pe care o 
arătau lui Jupiter figurile politice importante, este suficient 
să ne gîndim la practica rituală ce însoțea alegerea 
consulilor: se oficia un sacrificiu şi i se făceau jurăminte 
solemne zeului. Iar atunci cînd consulilor le luau locul alţii, 
supunerea faţă de Jupiter ráminea neschimbată, zeul avînd 

cei mai de seamă slujitori: Scipio Africanul, de exemplu, 
îşi manifesta întreaga sa venerație mergînd în fiecare zi pe 
Campidoglio, iar fiecare împărat aducea omagiul său lui 
Jupiter înainte de a pleca oriunde şi imediat după întoarcere. 

Augustus, mare susținător al cultului capitolin, celebra 
deseori gratia divină primită pe pămînt spaniol în lupta 
împotriva cantabrilor. În timpul unui marş al soldaților pe 
cîmpul de luptă, un fulger îl trăsnise pe tînărul sclav care 
conducea lectica, rămasă în mod miraculos neatinsă. 
Dinăuntrul lecticii, Augustus, nevătămat, asistase surprins 
şi înspăimântat la cele petrecute. El a luat decizia să înalțe 
an templu lui Jupiter Tunător ca semn al eternei sale recu- 
noştinţe pentru protecţia divină. Magnificul edificiu a fost 
consacrat calendelor lunii septembrie şi a avut un număr 
atît de mare vizitatori încît vechiul Jupiter Optimus Maxi- 
mus a fost ros de invidie. El i-a apărut lui Augustus în vis, 
plingindu-se că templul lui nu mai reprezenta pivotul 
cultului său la Roma, fiind concurat de edificiul cel nou şi 
strălucitor; în plus, i-a reproșat aspru faptul că l-a ajutat 
întotdeauna şi i-a cerut imediat să plătească pentru cele 
făcute. Augustus s-a trezit din coşmar cu un sentiment 
plăcut că între el şi Jupiter era o strînsă legătură şi imediat 
a încercat să potolească furia divină. El a pus pe frontis- 
piciul templului Tunătorului numeroase clopote, lăsînd să 
se înțeleagă că acest edificiu nu era decît un simplu prag 
ce trebuia trecut pentru a atinge ținta supremă a devotiunii: 
templul antic al lui Jupiter Optimus Maximus. 


Junona: eu, regina zeilor 


Termenul „Junona“, din punct de vedere etimologic, 
trimite la latinescul iuvenis sau genius; „Junona “ sem- 
nifică — de la rădăcina indo-europeană jun — acea forță 
nestăvilită care îi caracterizează pe tineri, indivizi aflaţi 
la apogeul puterii şi forțelor lor vitale. Purtind titlul de 
zeiță Regină, Junona constituie ipostaza cea mai caracte- 
ristică a principiului feminin, manifestată în toată plenitu- 
dinea forței şi suveranităţii sale. Legată în vechime mai 
mult de Ianus decit de Jupiter, ea este recunoscută mai 
tîrziu în perioada greacă, dar pierde valenţele de stăpină 
a femeii casei, dobíndind, pe de altă parte, conotaţii mai 
ample: devine, în religia statului, elementul feminin prin 
excelență. 


Marea Junona era mîhnită şi tulburată, arátindu-gi 
supárarea care o apása intr-un du-te-vino nervos. Fruntea-i 
înaltă era incruntatá, uimită fiind de evenimentele funeste 
pe care le trăia Roma. Magnificii ei ochi divini îşi 
pierduseră acum lumina strălucitoare, iar buzele-i pline 
erau strînse într-o grimasă dezaprobatoare. Romanii sufe- 
riseră deja ruşinea de dies alliensis, cînd — în apropierea 
fluviului Allia, afluent al Tibrului — avusese loc furtunosul 
asalt balcanic care îi doborîse cu violență. Roma devenise 
deja cîmp liber pentru galii neciopliţi care devastau tot şi 
care, sătui deja de atîtea jafuri, puneau foc peste tot. 
Victime nobile se sacrificaseră, dorind să răscumpere furia 
zeilor, acest sacrificiu amintea induiogátor de grupul de 
senatori bătrîni care refuzase să evacueze Curia pentru 

Statuie ce o înfăţişează pe Iunona (gravură de F. Perrier), 


Lumea diviná 33 


a-şi găsi scáparea neonorabilă în spitalul etrusc Cere. 
Înţelepții cárunti agteptaserá aşezaţi sosirea galilor senoni, 
stînd nemigcati, semn al dispretului enorm față de dușman 
şi al imposibilității de a se apăra de el. Ajunși în Curie, 
galii au avut impresia că sînt înconjurați de statui şi unul 
dintre ei chiar a îndrăznit să atingă una. Senatorul — pe 
nume Papirius Cursore — reacționase imediat violent, lo- 
vindu-l pe neruşinat cu sceptrul. Atunci galii au înţeles 
că aveau de-a face cu fiinţe vii şi i-au ucis fără milă. 

Junona continua să se gindeascá mîhnită la trista soartă 
a Romei şi la neputinfa unei intervenţii divine favorabile: 
conciliul zeilor era unanim în ceea ce privește pedepsirea 
„oraşului de pe fluviu“. Vinovati pentru furia zeilor erau 
acei Fetiales blestemaţi, acuzaţi că răriseră îndatoririle 
religioase şi morale pe care le aveau faţă de zei. De fapt, 
romanii îi trimiseseră la Chiusi — acolo unde se stabiliseră 
cei proveniţi din Etruria — pentru a media un acord între 
etrusci şi gali. În loc de asta, sacerdotii, care trebuiau să 
fie martori și garanţi ai acordului, făcuseră o nelegiuire: 
veniseră în număr mai mic şi participaseră la bătălie, 
dezlănțuind furia divină asupra Romei. 

„Regina zeilor“ nu putuse face nimic pentru a evita 
atîtea pierderi, dar acum, cînd Roma era distrusă şi doar 
Campidoglio supravietuia, Junona se zbuciuma, chinuită 
de neputinfa de a-şi ajuta oraşul drag. Juno Moneta a luat 
atunci decizia să-şi trimită „gîştele sacre" spre a suprave- 
ghea mina de eroi rămaşi pe colină. T. Manlio — numit apoi 
Capitolinul — se afla în fruntea vitejilor apărători ai colinei 
Campidoglio. Asediul dura deja de mult timp, cînd galii 
au hotărît să încerce un atac nocturn, nebănuind prezența 
vigilientă a Junonei. Şansele de victorie erau scăzute pentru 


34 Mituri şi legende ale Romei antice 


romani, dar apariția gîştelor sacre a fost providentialá: 
acestea, bátind puternic din aripi, au dat alarma romanilor, 
fácind astfel sá egueze atacul galilor. Junona Moneta — 
„Sfătuitoarea“ (de la monere), „cea care sfătuieşte“ — a fost 
mulțumită de reuşita intervenției sale şi a părut mai puțin 
mîhnită. 

Juno Regina, regina cerului şi a luminii, era zeița 
naşterii şi, ca urmare, şi zeiţa femeii — cea care, mai mult 
decît bărbatul, suportă şi se bucură de minunea procreării. 

Juno Lucina patrona naşterile şi era foarte des invocată 
de femeile însărcinate. Rolul de aducătoare de. lumină 
explica atributul sáu lunar; această atributie a zeiței era 
venerată de credincioase atunci cînd îi dăruiau genele, atît 
de preţioase datorită importanţei lor în apărarea ochilor, 
„luminile corpului“. 

Purtînd vechiul epitet de Lucina, Junonei îi fusese 
construit un templu pe Mons Cispius, dar, mai mult decît 
de grațioasa construcție de pe Esquilin, zeiţa se bucura de 
pădurea magnificá din fata templului. Zeiţei îi aduseseră 
cu evlavie omagiul femeile sabine atunci cînd — după 
faimoasa răpire — căsătoriile lor cu bărbaţii romani nu fuse- 
seră consolidate prin naşterea urmașilor. Juno Lucina era 
înduioşată de rugăciunile disperate ale acelor femei con- 
damnate la infertilitate şi de participanţii în număr foarte 
mare la pelerinajul făcut în cinstea ei. Ea a dorit să-şi 
manifeste solidaritatea divină: cuvintele sale solemne au 
răsunat dincolo de pădure. Dacă acestea constituiau un 
remediu practic la problemele fiziologice pe care le aveau 
femeile, mai mult decît atît, ele dovedeau puterea inter- 
ventiei divine. 

Ei îi era închinată sărbătoarea femeii romane, Matro- 
nalia, care avea loc pe 1 martie şi se manifesta prin nume- 

Templele lui Jupiter şi al Junonei (reconstituire de Luigi Canina) 


roase jurăminte, daruri şi sacrificii. Aceste Martia Calendae 
presupuneau doar participarea femeilor cu o conduită 
morală recunoscută: fecioare sau femei măritate, fiind 
excluse cu desăvîrşire prostituatele. 

Patroană a femeilor şi a tot ce privea sfera sexuală, 
Junona pare să aibă mii de fațete legate între ele de un unic 
fir conducător: delicata feminitate a teofaniei sale. Ea 
devine Interduca sau Domiduca, zeița care o guvernează 
pe tînără în casa soțului, apoi Pronuba, Juga şi Jugalis, 
zeița protectoare a uniunii căsătoriei, şi, pe lîngă aceasta, 
Cinxia, cea care dezleagá centura castităţii. Juno Fluonia 
este zeiţa ciclului menstrual, Ossipago, cea care veghează 
cu dragoste fátul, si Opigena, care are grijá ca nagterea sá 
decurgá normal. 

Lui Juno Quiritis îi erau specifice poziţiile agresive şi 
simbolurile războinice; ea exacerbează atitudinile sale de- 

fensive in confruntările dintre mamá şi copil, pînă cînd 
acestea capătă un caracter violent. 

O altă pădure îi era consacrată Junonei Lanuvina sau 
Sospita, invocată ca Mater Regina. În fiecare primăvară 
era trimisă o fecioară cu daruri alimentare în inima pădurii, 
unde se afla un şarpe, prezenţa delegată a marii zeițe. Copila 
oferea reptilei sacre hrana rituală; dacă aceasta o accepta, 
era confirmată puritatea fecioarei şi prosperitatea tuturor 
pentru noul an. Dar în caz contrar, soarta comunităţii era 
una nefericită, ca şi cea a tinerei, victimă a oprobriului 
general şi a furiei divine. 

În afara primăverii, Junonei îi era consacrată toată luna 
iunie gi cîteva serbări estivale la care se înregistra un număr 
mare de participanţi. 

Lui Juno Caprotina, zeiţa primei faze a lunii, îi erau 
dedicate Nonae-le Caprotinae din 7 iulie în amintirea unei 
primejdii evitate în trecut. Aceasta se referea la momentul 
imediat următor invaziei galilor senoni asupra Romei, care, 
în ciuda rezistenţei extraordinare, fusese nevoită să 
capituleze. Eșecul roman avusese imediat consecințe 
evidente asupra lumii lafiale: P. Livius, dictator în Fidene, 
profitind de slăbiciunea oraşului, a îndrăznit să ceară 
Senatului toate femeile romane. Tutela sau Tutula a fost 
cea care a atenuat profunda mîhnire a poporului său, mînată 
de dragostea pe care i-o purta stăpînei sale. Întărită de 
credinţa ei puternică în Junona, curajoasa sclavă și-a strîns 
camaradele și le-a determinat să se îmbrace asemenea 
doamnelor romane; astfel deghizate, urmau să meargă în 
tabăra duşmanilor şi să-i păcălească. Propunerea nobilă a 
Tutelei a fost cîntărită şi imediat acceptată. Grafiosul 
cortegiu a provocat strigăte euforice în rîndul asediatorilor, 

care au căzut în capcana femeilor. De fapt, în loc de plăcere, 
ele le-au dat acestora o potiune care i-a făcut să cadă într-un 
somn adînc ce le-a fost fatal. 

Iscusita Tutela s-a cátárat pe un smochin sălbatic care 
creştea la marginea taberei străine şi a lansat romanilor 
semnalul convenit. Atacul nocturn neaşteptat s-a încheiat 
cu victoria zdrobitoare a romanilor, ca dovadă a protecției 
divine a Junonei. Ca expresie a recunostintei profunde si 
in memoria providenfialului smochin sălbatic, a fost apoi 
instituită faimoasa serbare a lui Juna Caprotina, zeița 
fecundității. 


Minerva: ratiunea 


Zeiţă italică şi soţie etruscă a lui Heracles, figura 
Minervei simbolizează inteligenţa rafinată, cum o confirmă 
şi etimologia apelativului său: rădăcina indo-europeană 
men- (preocupări intelectuale) se regăseşte în sanscritul 
manas, în latinescul mens şi în grecescul menos, cuvinte ce 
denotă inteligența si gíndirea. Din Etruria, Minerva a tre- 
cut ín Roma — tot mai sărăcită de trăsăturile ei originare — 
si a suferit un proces complicat de elenizare care a purtat-o 
cátre totala asimilare la zeita greacá Atena. 


Castitatea si orgoliul care ii caracterizau viața, fiind şi 
notele principale ale caracterului său, conturau trăsăturile 
ferme ale feţei minunatei Minerva. Mai mult decît gratie, 
chipul şi corpul frumoasei zeițe emanau o voinţă puternică 
şi o spontaneitate a intuiției. Dar nu ea era oare chiar 
divinitatea prin excelenţă a gîndirii şi a inteligenţei? 
Etruscii au înțeles superioritatea acelor înclinații sacre şi 
au creat o divinitate situată pe culmi, care simboliza 
oarecum încercarea zeiței de a se izola de mişelia terestră. 
Şi romanii au continuat să venereze aceste trăsături ale 
zeiţei; i-au închinat temple magnifice, pe Capitoliu 
(Campidoglio), pe Aventin, Celio şi Esquilin. Pe Cam- 
pidoglio, puterea ei era întărită de prezenţa lui Jupiter şi 
de cea a Junonei. Funcţia pe care o avea ea în Triada 
Capitolină ţinea de invenţia numerelor, care îi era atribuită. 
De fapt, lîngă imaginea ei se calculau — cu ajutorul cuielor 
înfipte —lunile şi anii. 

Bustul Minervei (gravură din secolul al XIX-lea) 


În schimb, pe Aventin era venerată ca zeiţă a artelor şi 
literelor. Sărbătoarea care celebra apogeul succesului popu- 
lar al zeiţei era Quinquatries, care începea pe 19 martie si 
dura cinci zile — număr atât de drag Minervei. În prima zi, 
sărbătoarea dobîndea anumite forme de violență a 
comunității care — deşi canalizate în ludic, cu numeroase 
lupte între gladiatori — păreau să celebreze o Minerva luptă- 
toare, destul de străină lumii romane. Atitudinea sa pacifistă 
şi liberală, mai înclinată către preocupări intelectuale decît 
războinice, se evidentia în tradiția prin care atît elevii, cît 
şi profesorii se bucurau pe 19 martie de anumite avantaje: 

Ruinele templului Minervei Medica (gravurá dupá un desen de 
G. Nanteuil) 


primilor le era permisá o zi de vacantá, iar profesorii erau 
premiaţi cu o sumă de bani — il Minervale. Ín timpul acestei 
sărbători, Quinquatries, meşteşugarii din toate domeniile 
patronate de Minerva aveau dreptul să participe la mani- 
festări; toate meseriile — pe care ea le împărtăşise — dobin- 
deau autoritate, prestigiu şi strălucire datorită patronatului 
divin şi reuşeau să obțină acea importanţă şi admiraţie pe 
care lucrul manual o merită. Căci meşteşugul atinge 
virtuozitatea. Minerva iubea talentul şi nu minimaliza nicio 
manifestare a acestuia. Încuraja exprimarea talentului în 

orice domeniu, atît spiritual, cît şi practic, în care fasci- 
nantele capacităţi ale intelectului se puteau desfăşura; ea 
era înțeleapta patroană a artelor figurative şi literare, dar şi 
a celor domestice şi artizanale. 

Minervei îi erau dedicate, ca şi Junonei, lunile martie 
şi iunie. În această lună avea loc o sărbătoare foarte 
asemănătoare în ceea ce privește manifestările şi țelul atins, 
cu Quinquatries din martie. Unica diferență era aceea că 
protagoniștii erau cîntăreții la flaut: ei erau veseli, fericiţi, 
de-a dreptul euforici, pentru că odată cu această sărbătoare 
sacră toată lumea le recunoștea calitățile. Templul Minervei 
şi cel al lui Jupiter le erau dăruite lor în aceste zile de o 
violenţă distrugătoare şi de o completă ruptură de la norme. 

Pe colina Celio se găsea unul din templele cele mai 
vechi ale agerei zeițe; acesta era deja cunoscut ca templu 
al Minervei Capta, romanii vrînd să marcheze strînsa relaţie 
între zeiţă şi caput, sediul intelectului. Acea colină do- 
bîndise o importanță istorică deosebită: acolo se stabiliseră 
oamenii lui Celio Vibenna, conducătorul etrusc sosit pentru 
a-şi ajuta vecinii romani. Chiar în acel loc fusese înălțat 
templul Minervei “sclavă”, luată la Falerii, după ce oraşul 
fusese distrus de către romani în anul 241 î. Hr. 

Pe Esquilino, în schimb, se afla templul Minervei 
Medica, zeiţa salutaris, protectoare a medicilor şi a ştiinţei 
farmaceutice. Copleșită de daruri şi chiar de pelerini de alte 
credinţe, această construcție sacră a avut parte de o enormă 
afluență de bolnavi care simțeau că n-au mulțumit suficient 
celor ce cu grijá o protejau pe frumoasa lor zeiță binefăcă- 
toare. Acest protectorat divin se extindea în întregul oraș, 
dacă ţinem cont şi de sacrul Palladio, găzduit în templul 
Vestei, a cărui prezenţă la Roma oferea garanția integrității 
şi inviolabilității Urbei. 


42 


Mituri si legende ale Romei antice 


Statuia lui Apollo cu arcus (gravură din secolul al XIX-lea) 


Apollo: salvatorul 


Mare binefăcător al umanității, tatăl lui Esculap, zeul 
medicinei, Apollo este adesea profetul lui Jupiter, devenind — 
pentru această particularitate a sa — zeul înțelept şi elocvent 
prin excelență, singurul în măsură să-şi asume rolul de 
legiuitor între oameni. De origine clar indo-europeană, cu 
trăsături antinomice de zeu răzbunător, Apollo — care în 
Etruria poartă numele de Aplu — îşi menţine la Roma numele 
grec. Apollo roman este Apollo medicus prin excelență, cel 
cáruia i s-a índlfat un templu pro valetudine populi cu ocazia 
unei înspăimintătoare epidemii de ciumă. Dar, la Roma, 
Apollo rămine întotdeauna un străin şi, din această cauză, 
se află în afara pomerium-ului. 


Enea se apropia cu moartea în suflet de țărmul Cumei, 
plîngînd încă sfîrşitul de necrezut al nefericitului Palinur, 
umilul şi fidelul său camarad. Imediat după ce a debarcat 
pe coastele coloniei Calcidicelor, eroul troian s-a îndreptat 
numaidecît spre înălțimile unde se ridica templul lui Apollo. 
Vestitul şi curajosul Dedal fusese cel care ináltase magnifica 
construcţie şi i-o consacrase puternicului Apollo Timbreo. 
Priceputului arhitect i se păruse răsplata potrivită pentru 
zeul care îl sprijinise în curajoasa sa inițiativă: spre a scăpa 
din labirintul Minotaurului în care îl închisese Minos alături 
de fiul său, Icar, Dedal luase fantastica decizie de a se eli- 
bera zburînd! Cu aripi de ceară nemaipomenite — care lui 
Icar i s-au topit fiindcă s-a apropiat prea mult de soare —, 
Dedal a ajuns la Cuma şi a ales acest loc ca sediu al maies- 
tuosului edificiu pe care Enea îl admira acum. Privirea lui 

Enea a incercat sá evite sculpturile superbe ce impodobeau 
templul, să-şi distragă atenția de la atrăgătoarele statui care 
îl captivau, concentrîndu-se asupra misterioasei figuri femi- 
nine care îi apăruse în fața ochilor. Femeia îl îndemna să 
facă sacrificiul ritual şi să ceară profeția; era Sibilla, fe- 
cioara preoteasă a lui Apollo. Blondului zeu grec, troianul 
i-a adresat din adincul inimii sale rugáminti fierbinți şi 
îndurerate: zeul să intervină în Olimp pentru ca persecuțiile 
asupra rătăcitorilor troieni să înceteze. În rugăciunile sale 
prin care îl implora pe zeu, Enea nu uita de ajutorul divin 
dat de Febo poporului său: intervenţiile providentiale care 
fi salvaseră viaţa atit lui — împotriva lui Diomede —, cit şi 
lui Hector — împotriva lui Ahile. Şi-a amintit şi gestul divin 
hotărîtor care il indemnase pe Paris să-l lovească pe Ahile. 
Şi prin gura Sibillei, cuvintele lui Febo au răsunat în peştera 
sacră şi l-au liniştit pe erou. 

Preotese-profete, Sibilele locuiau în peşteri sau grote 
izolate care comunicau cu lumea subterană; atunci cînd 
spiritul zeului intra în ele, acestea cădeau pradă 
convulsiilor şi delirului sacru. Fiind posedate, erau 
cuprinse de un violent extaz, luate de furor divinus al lui 
Apollo care, în felul acesta, îşi putea exprima voința. 
Sibilla Cumana — cu un nume incert, poate Amoltea sau 
Demofila, sau chiar Erofila — era originară din Erythrae, 
fiind fiica unei nimfe şi a unui muritor. 

Pe cînd era încă adolescentă, ea dovedise extraordinare 
calităţi de profetă, determinîndu-şi părinţii să ia decizia — 
împotriva voinţei lor — să o închidă în Templul lui Apollo 
şi, deci, să o consacre astfel zeului. 

Apollo s-a îndrăgostit nebunește de fată şi a consimțit 
să îndeplinească orice dorinţă a iubitei sale, cu condiţia ca 


ea să nu-şi mai revadă niciodată tárimul natal. Erofila a 

Sibilla din Eritrea (detaliu dintr-o gravurá din secolul al XIX-lea, 
după frescele Capelei Sixtine) 


acceptat, s-a mutat la Cuma şi a cerut în schimb atiţia ani de 
viaţă cite gráunfe de nisip poate strînge într-un pumn. Apollo 
i-a satisfăcut dorinţa, dar, din nefericire, ea nu ceruse tine- 
rete veşnică, aşa cà a vrut să facă un alt pact cu zeul. În 
schimbul îndeplinirii şi a celei de-a doua dorinţe, el i-a cerut 
fecioria. Gindindu-se îngrozită la ce însemna acest lucru, ea 
a refuzat. La Cuma, ea a primit apelativul Melancraera („cap 
negru“) atit pentru caracterul sumbru al profeţiilor sale, cît 
şi pentru trăsăturile sale fizice: ochi, păr, piele închise la 
culoare. Cu trecerea timpului, Erofila a început inevitabil să 
îmbătrinească: lipsită de putere, cu pielea zbircitá, a ajuns 
din ce în ce mai neputincioasă, pînă cînd s-a transformat 

într-un greier. Închisă într-o colivie care era agățată în templul 
lui Apollo din Cuma, ea a devenit batjocura tinerilor care 
obișnuiau să o întrebe: „Sibilla, ce vrei?“ Răspunsul său 
obosit era mereu același: „Vreau să mor!“ 

Pe cînd era încă în putere, Sibilla îi oferise lui 
Tarquinius Superbus cele nouă libri fatales, cunoscute sub 
numele de Libri Sibillini — care erau o culegere de oracole. 
La refuzul regelui suspicios de a le cumpăra, bătrîna a dat 
foc la trei dintre ele, apoi a ars încă trei pînă cînd, uluit de 
purtarea profetei, Tarquinius a acceptat să cumpere ultimele 
exemplare rămase. După aceea, regele le-a depus pe 
Campidoglio, în templul lui Jupiter Capitolino, unde au 
fost ascunse şi păzite de un colegiu sacerdotal, mai întîi de 
duumviri, apoi de decemviri şi în sfîrşit de quindecemviri. 
Atit de importante erau aceste lucrări încît era întotdeauna 
nevoie de acceptul Senatului pentru a fi consultate: de aici 
se poate vedea marele renume pe care îl avea Apollo. 


Zeu al luminii şi al purificării, Apollo era văzut înainte 
de toate ca zeu eliberator şi salvator. Zeitate salutaris prin 
excelenţă, el era invocat ca zeu „care salvează şi vindecă 
de orice boală molipsitoare“ atît indivizi, cît şi întregul 
popor, atît fiinţe vii, cît şi sufletele lor. Cu ocazia oricărei 
epidemii, toate rugăciunile erau îndreptate către Apollo 
Medicus, Peone, care cu o atingere a arcului său divin 
vindeca în mod miraculos. În 429 î.Hr., lui Apollo Salvatore 
i s-a înălțat un templu magnific; în 212 î.Hr., la Roma au 
fost introduse Ludi Apollinares — ecou ritual al jocurilor 
pitice —, care au avut mare succes la public şi numeroşi 
participanți, bucuroşi să cîştige atenţia zeului. Instituirea 
jocurilor fusese sugerată de profetul Marcius, deja faimos 
pentru prezicerea sa care se împlinise: Hannibal triumfase 
în bătălia de la Canne, de-a lungul Ofantului, care se soldase 

cu un adevárat mácel in care cázuserá aproximativ 70 000 
de romani. Afirmațiile lui Marcius erau, deci, foarte 
prefuite, aşa că, atunci cînd el a propus instituirea jocurilor 
în cinstea lui Apollo pentru a îmblînzi — datorită favorii 
divine — zeitățile protectoare ale cartaginezilor, profetul a 
fost imediat ascultat. Profetul a dat foarte multe detalii: 
fondurile necesare trebuia obținute printr-o colectă, orga- 
nizarea revenea decemvirilor sibilini și, mai cu seamă, 
desfășurarea jocurilor trebuiau să stea sub semnul entu- 
ziasmului și al destinderii participanţilor. Apollo a fost 
satisfăcut de organizarea jocurilor şi de rezultatul obținut. 
El i-a susținut total pe romani şi a dat celui de-al doilea 
război punic un deznodămiînt favorabil lor. 

Cu o altă ocazie a fost verificată totala protecție acor- 
dată credincioșilor romani pe parcursul serbărilor în cinstea 
lui. În timpul jocurilor, cînd publicul era complet vrăjit de 
muzica suavă a unui bătrîn mim, a avut loc brusc un atac 
inamic. Magia cîntecului a fost întreruptă violent de un 
strigăt speriat care anunţa prezența duşmanilor la porţile 
cetăţii. Haosul s-a instaurat din cauza mulțimii disperate. 
Aceasta ar fi fost cu uşurinţă prădată de agresori dacă o 
ploaie neașteptată şi ucigaşă de sulițe trimise de Apollo nu 
i-ar fi decimat la timp pe dușmani. Odată întorși la locul 
de desfășurare a jocurilor, romanii l-au găsit aşezat comod 
pe bátrinul mim care nu încetase nici un moment să cînte, 
conștient fiind de importanța menținerii sacralităţii spațiului 
şi timpului care nu permitea intervenții violente. 


Apollo era prin excelenţă zeul prevestitor şi îşi merita 
rolul de profet al lui Jupiter; îndrăgostit de muzică, înclinat 
către artă, fascinant prin înfăţişarea și prin firea lui 
generoasă, acest zeu, impunător prin individualitatea sa 
mitică, reprezenta sinteza perfectă a inspirației, a binelui 


48 Mituri si legende ale Romei antice 


şi a bucuriei. Cu toate acestea, cîteva trăsături de caracter, 
ca de exemplu mînia manifestată în exces, au făcut din el 
şi o divinitate severă şi răzbunătoare, capabilă să provoace 
neplăceri colective şi aducătoare de moarte. 

Dar Apollo iubit la Roma era un zeu salvator: era 
Apollo din Azio — care îl sprijinise pe Augustus în faimoasa 
bătălie din anul 37 î.Hr. —, cel care avea aceeași paternitate 
cu Augustus şi căruia i se înălțase un templu uluitor pe 
Palatino; sau Apollo Soranus, venerat pe muntele Soratte 
(aici sacerdotii săi erau travestiți în lupi), care, avînd înfă- 
țişare de vultur, o salvase pe Valeria Luperca, tînăra victimă 
a unui sacrificiu sîngeros făcut Junonei. Era Apollo iluminat 
de artele frumoase, protector al drumetilor şi marinarilor, 
furnizor prestigios de oracole demne de luat în seamă şi 
respectate, era, în concluzie, purificatorul prin excelenţă, 
zeitate a luminii şi a curáfirii. 


Diana: miloasa si fermecátoarea 
stápiná a fertilității 


Antică zeiță italică, ea simboliza, prin conduita sa 
castă şi severă, forța neímblinzitá a naturii în care 
elementele sălbatice se împletesc cu cele virginale. Diana 
este zeiță lunară prin excelenţă. Etimologia cuvîntului 
„Diana “ pare să trimită la dius sau la dies, zi, şi semnifică 
„Divina“, „Luminoasa“, revelindsfera sacră proprie unei 
zeițe a cerului şi a luminii. 

Figura sa reuşeşte să sintetizeze trăsăturile unei 
ipostaze puternice a Marii Mame asiatice şi egee: prezența 
ei la naşteri dovedeşte acest lucru. Diana romană, care se 
identifică la greci cu Artemis incepind din secolul al V-lea 
î. Hr, este zeița care supraveghează atit naşterea, cit şi 
evoluția ființelor umane, dar şi zeița însetată de sînge şi 
care se complace în acte de violență: cum este cazul Dianei 
Nemorensis, patroana femeilor însărcinate, dar şi 
responsabilă cu succesiunea regilor prin eliminarea lor 
fizică. Zeifd fecioară a naşterilor şi protectoarea îndurerată 
a celor care luptă pentru a-şi păstra castitatea, Diana este 
stápína miloasă şi fermecătoare a fertilităţii. 


Renumitul crîng plin de graţie situat pe malul lacului 
Nemi — „oglinda Dianei“ — fusese de mult timp ales ca loc 
destinat unei practici rituale ciudate: un preot cu sabia 
scoasă din teacă se rotea împrejurul unui copac vrînd să 
împiedice pe oricine să se apropie. Era Rex Nemorensis, 
„preotul care îl ucide pe ucigaş şi care la rîndul său va fi 
ucis...“ , cel care — adesea un sclav fugar — îşi ucisese prede- 

cesorul si care inevitabil era ucis de către succesorul său. 
Preotul supraveghea arborele stufos cu prudență şi sirguintá 
fiindcă ştia bine că posibilul candidat la funcția de Rex 
Nemorensis nu l-ar putea înfrunta decît după ce ar desprinde 
o ramură din copac. „Cu frunzele şi mlădioasa tulpină de 
aur“, rămurica nu era alta decît aceea care îi permisese lui 
Enea să coboare în Infern şi care acum făcea posibil duelul 
fatal al cărui epilog nu putea fi decît unul sîngeros. Căci 
doar aşa o puteai linişti şi îi puteai fi pe plac Dianei. Pădurea 
Ariccia, aflată la poalele munţilor Albani, era scena unor 
vechi obiceiuri care o aveau ca punct sacru de reper pe 
Diana Nemorensis, în jurul căreia gravitau şi alte figuri 
mitice — a lui Virbio, de exemplu. 

Demon al pădurii Ariccia, Virbio era „bărbatul născut 
de două ori“ (de la Vir — bărbat şi bis — de două ori). Fiu al 
marelui erou grec Tezeu şi al amazoanei Melanippa, numele 
său adevărat era Ippolit; îi plăceau vînătoarea, activităţile 
sportive şi, mai ales, o venera cu devotament pe zeița 
fecioară Diana. Dezinteresul său evident față de frumuseţea 
feminină îi atrăsese ura Venerei, zeița dragostei, care a vrut 
să-l pedepsească într-un mod exagerat. Ea a făcut în aşa 
fel încît Fedra, a doua soție a lui Tezeu, s-a îndrăgostit de 
frumosul tînăr şi, refuzată de acesta, l-a acuzat de 
comportament jignitor şi violent. 

Tezeu, vázindu-si soția disperată, răvăşită şi pe jumă- 
tate goală şi auzind cele întîmplate — total inventate —, şi-a 
dat seama de jignire şi, cuprins de mînia cea mai cumplită, 
şi-a blestemat fiul nedemn şi i-a cerut lui Neptun răzbunare. 
Un sfîrşit nefericit i-a fost rezervat tînărului nevinovat: în 
timp ce-şi conducea carul pe plajă, zeul mării a trimis un 
monstru marin care a inspáimintat caii pînă într-atât încît 
s-au lansat într-o cursă dezlántuitá. Cázut din car, dar cu 

Statuie ce o reprezintă pe Diana (gravură după Monumente alese 
din Villa Borghese) 

un picior prins in háfuri, Ippolit a fost ucis de bestiile iritate. 
Diana nu putea sá nu interviná: a cerut ajutorul lui Esculap, 
zeul medicinei, l-au inviat pe nefericitul credincios gi de 
acolo l-au transportat in Ariccia. Zeița a interzis pentru 
totdeauna accesul cailor în pădurea sa sacră. 

Dincolo de aceste episoade mai puţin fericite, Diana 
lacului Nemi era mai cu seamă o zeiță binevoitoare, cum 
demonstra numărul mare al credincioşilor care participau 
la sărbătoarea sa anuală, la idele lunii august. Zeitá celestă 
a lunii şi a luminii, ea era omagiată de credincioşi care 
veneau purtind în miini o tortá aprinsă. De la zeiţă a 
pădurilor şi a vegetației, Diana devine apoi parteneră a 
femeilor însărcinate, făcîndu-se astfel legătura între apariția 
luminii zilei şi venirea pe lume a fiinţelor umane. Generatii 
de femei romane o venerau gi o implorau pentru ca nașterea 
să decurgă bine; generaţii de bărbaţi o invocau pentru ca 
familia lor să fie protejată, dar și pentru o bună reușită la 
vînătoare sau pentru prosperitatea pădurilor. Ca zeiță a 
fericirii conjugale, ea a fost venerată mai ales în zona 
capuană, în pădurile muntelui Tofata, unde era numită 
Tifatina. 

Templul de pe Aventin — mai important decît toate — a 
fost construit de Servius Tullius şi a devenit un centru stra- 
tegic de practicare a cultului, fiind punct de referință pentru 
întreaga confederație latialá. Toti membrii ligii contri- 
buiseră la construcţie: templul era închinat Dianei din Efes, 
iar la intrarea în templu, pe perete, se puteau observa două 
enorme coarne de vacă, animal drag zeiței. Existase o 
profeție care spunea-că posesorul unei bovine de o fru- 
museţe uluitoare ar putea determina hegemonia ţării sale 
prin sacrificiul făcut Dianei: un sabin a fost cel care a oferit 
zeiței magnificul animal. Majoritatea credincioşilor care 

misunau în jurul templului de pe Aventin fuseseră sclavi; 
şi foarte mulți fugari îşi găseau scăparea în pădurile, munții 
şi lacurile ce constituiau spaţiul sacru al zeiței, cel mai întins 
dintre toate. 

Sora legitimă a lui Apollo, Diana a fost onorată alături 
de el, dobîndind apelativul Diana Victrix, venerată în timpul 
desfăşurării jocurilor dedicate lui Apollo: deși încă stăpînă 
a animalelor, simbolistica este schimbată — în locul vacii, 
simbolul prosperității, ea are ca tovarás credincios o ciută 
sáltáreafá. 


Mater Matuta: buna mamá diviná 


Antică zeiță italică a naşterii, Mater Matuta era inițial 
venerată ca zeiţă a Aurorei şi a principiilor bune, cum arată 
asemănarea, de altfel destul de ambiguă, a apelativului 
său — matuta sau matutina — cu cel al lui Ianus, matutinus, 
zeu inițial. Zei[á a fecundității şi a naşterilor, ea işi exercită 
protecţia sacră mai ales asupra femeilor şi asupra familiei, 
fiind deci în legătură, mitologic vorbind, cu zeița Junona. 
Gravă şi hieratică, ea era divinitatea „bună“, „senină“ şi 
„salvatoare “, suferind abia mai tirziu asimilarea mitico- 
rituală cu zeița greacă Ino-Leucothea, mult mai bine- 
voitoare şi nefericită. 


Athamas, rege în Orcomeno, era foarte mîhnit de 
foametea care îi devasta (ara. Respectînd ordinul divin, el 
se căsătorise cu Nefele, creatură ciudată pe care Jupiter o 
plăsmuise dintr-un nor, făcînd-o asemănătoare Junonei, 
pentru a-l înșela pe necredinciosul şi ingratul rege Issione. 
Căsătoria, cu toate că se bucurase de nașterea a doi fii — 
Fryxos şi Helle —, nu era fericită. Cînd Athamas a întîlnit-o 
pe Ino, fiica lui Cadmos, imediat s-a îndrăgostit. A 
îndepărtat-o pe Nefele și s-a căsătorit cu frumoasa prințesă 
tebaná: din uniunea lor au văzut lumina zilei doi fii, Learco 
şi Melicerte. 

Ino, geloasă pe cei doi fii pe care Athamas îi avea de la 
prima sa soție, a pus la cale o ingelátorie pentru a-i ucide: 
le-a îndemnat pe femei să lase seminţele de gríu să se usuce 
şi cîmpurile necultivate. Foametea înspăimîntătoare care 
s-a produs l-a determinat pe Athamas să trimită doi 

mesageri la Delfi pentru a cere sfatul oracolului. Se pare 
că Ino prevăzuse ce urma să se întîmple, aşa că avusese 
grijă să-i corupă pe cei doi trimişi. Aceştia au adus cu ei 
un răspuns fals prin care se cerea moartea lui Fryxos, fiul 
Nefelei, în schimbul salvării ținutului. 

Cu inima strînsă, Athamas şi-a însoţit fiul pe muntele 
Lafistio, locul destinat sacrificiului. Cu ochii plini de 
lacrimi, regele teban se pregătea să-l ucidă pe Fryxos cînd 
a trecut pe acolo Hercule care, atras de mulţime, s-a 
apropiat. Indignat și neplăcut impresionat, eroul a smuls 
cuțitul din mîinile lui Athamas şi l-a aruncat, afirmind cá 
pe Jupiter îl îngrozeau sacrificiile umane. Dar Fryxos ar fi 
murit oricum dacă un nor miraculos nu ar fi acoperit altarul 
ritual, salvîndu-l pe tînăr. 

Templul Camenelor (gravură de Giovanni Brun) 


Desi evitat sacrificiul uman, Athamas a fost oricum 
tinta furiei divine. Junona nu-l ierta pe Athamas pentru 
primirea caldá pe care i-o fácuse lui Dionysos, eternul sáu 
dugman, si a pedepsit cuplul regal din Orcomeno cu 
nebunia. Pe neaşteptate, nefericitul rege a fost cuprins de 
un avînt ucigaş şi a slobozit o săgeată mortală în fiul său 
Learco, pe care îl confundase cu un cerb. Pe de altă parte, 
Ino l-a aruncat pe micuțul Melicerte într-o cáldare cu apă 
fierbinte. Trezindu-se din nebunia ce o cuprinsese, nefe- 
ricita regină a realizat oroarea comisă şi a fost atît de dispe- 
rată încît s-a sinucis: a luat în brațe trupul neînsufleţit al 
fiului său şi s-a înecat, aruncîndu-se din înaltul unei stânci. 

Dar divinitátilor marine le-a fost milă de nenorocita 
mamă şi Neptun a zeificat-o, dîndu-i apelativul Leucotea, 

in timp ce Melicerte a devenit Portunus, zeul navigatorilor, 
înfățișat adesea pe spinarea unui delfin. Leucotea, zeiţa albă 
a valurilor mării, a început să plutească lent pînă cînd apa 
a purtat-o pe maluri latine. Coborînd pe pămînt, ea a înaintat 
pe cărări necunoscute cînd, în apropierea pădurii Stimula, 
atenţia i-a fost atrasă de voci vesele: un grup mare de 
bacanţi petrecárefi, cuprins de furie orpiastică, dansa fre- 
netic. La vederea tinerei delicate, toți s-au năpustit violent 
asupra ei. Hercule, care se afla din fericire prin preajmă, 
atras de ţipetele disperate ale lui Ino, i-a sărit imediat 
în ajutor şi a eliberat-o. Eroul a decis apoi să i-o încre- 
dingeze Carmentei, bătrîna și înțeleapta mamă a lui 
Evandru, cea care, printre Camene —anticele zeițe ale izvoa- 
relor şi apelor —, avea darul profeţiei. Rávágitei şi inspái- 
mîntatei Ino, bătrîna i-a prezis că va fi glorios onorată la 
Roma, unde a fost venerată cu numele de Matuta şi i-a fost 
dedicată sărbătoarea fastuoasá de 11 iunie, ziua sacră a 
Matraliei. 

Alături de numele Matuta, zeița greacă Ino a obţinut gi 
apelativul „Mater“, care aminteşte de pierderea celor doi 
fii nefericifi ca urmare a tragicei pedepse. Ea era considerată 
mama divină, binevoitoare cu femeile romane, cărora le 
proteja copiii de boli, mai mult decît pe cei nou-născuţi — 
acesta fiind rolul lui Juno Lucina. Pe lîngă aceasta, Mater 
Matuta se ghida după reguli etice severe: la sărbătoarea sa 
şi la manifestările cultuale, ea nu îngăduia decît participarea 
fecioarelor și a femeilor univire, prezența sclavelor fiind 
exclusă. 


Marte: párintele Victoriei, 
ocrotitorul Dreptăţii 


Zeitate tutelară a ritualurilor războinice de fecun- 
ditate, Marte este — în studiile lui Dumézil — zeul functional 
al clasei războinice. Forţă întunecată şi violentă, el este 
şi zeul tinerilor care se pregătesc de luptă, gata să atace 
şi să cucerească, şi al primăverii — anotimp în care se reiau 
operațiunile militare. Zeu al fertilității cîmpurilor şi pro- 
tector al recoltelor de eventuale pericole, Marte este o 
zeitate crudă, iar mărinimia care pune în mişcare acţiunile 
lui nu reuşeşte să reducă ferocitatea sa. Figura sa 
mitologică însumează o dublă performance culturală: 
aceea de zeu creator al bunăstării agricole şi aceea de zeu 
războinic foarte activ şi puternic. Marte a fost asociat — 
sau, citeodată, total opus — cu Quirinus, de care se deose- 
beste esențialmente prin natura sa violentă şi singeroasă. 
Marte nu pare a fi neapărat zeul războiului, ci mai degrabă 
al dreptăţii, al înfruntărilor corecte şi, printre altele, 
duşman potential al aceloraşi romani care îi închinau spaţii 
sacre în afara cetăţii, dincolo de pomerium. 


Junona era mai nervoasă ca oricînd, căuta fără astîmpăr 
o soluţie care să-i spele ruşinea: Jupiter — care greşise deja 
adesea față de zeiță, avînd numeroase relaţii adulterine 
pătimaşe — atinsese de data asta culmea obrăzniciei şi a 
insultei față de soția sa: o crease pe Minerva! Că lui Jupi- 
ter îi plăceau alte zeițe — şi chiar şi diferite muritoare — 
intra pur şi simplu în logica existenței unui cuplu, dar, cu 

mă X P: 


Statuie ce il infátigeazá pe Marte cu scutul sáu, stind jos (gravurá de 
R. Brendamour după un bronz aflat la Muzeul National din Napoli) 

naşterea Minervei, Junonei i se părea inutilă orice justificare 
din partea părintelui divin, iar prezenţa sa alături de el, în 
calitate de soţie, nu-şi mai avea rostul. Zeița a încercat să 
se concentreze pentru a organiza un plan de răzbunare, dar 
furia şi consternarea nu-i dădeau pace. În momentul acela 
trecea grafioasa şi împodobita Flora, expresie sacră a forței 
vegetale. La vederea ei, Junona s-a liniştit brusc reamin- 
tindu-si anumite calități pe care le avea zeița. Şi-a amintit 
că Flora deţinea o floare minunată, cu o putere atît de mare 
de a fecunda încît, doar printr-o simpă atingere, femeia 
rămînea însărcinată. Chipul trist al reginei zeilor s-a destins 
într-un zîmbet senin: pentru a-şi linişti furia şi pentru a 
compensa gestul jignitor al lui Jupiter, s-a hotărît să rămînă 
însărcinată fără a avea raporturi conjugale. Datorită 
bobocului magic dat de Flora, ea l-a conceput şi i-a dat 
naştere unuia din cei mai importanţi zei romani, Marte. 

Ca omagiu adus Florei, Marte a crescut fiind considerat 
zeu al vegetației: sfera sa sacră s-a lărgit, cuprinzind pri- 
măvara şi apoi tinereţea, ca metaforă a primăverii în ciclul 
biologic al omului. Dar un alt raport de asemănare lega 
tinereţea de anotimpul renaşterii naturii: fie pentru că vitali- 
tatea proprie tinereţii înclină mai mult spre activități răz- 
boinice, fie pentru că primăvara este anotimpul redeschi- 
derii ostilităților. Lui Marte îi plăceau în special „primă- 
verile sacre“ si a primit cu bucurie onoarea de a-i conduce 
pe acei tineri care — plini de entuziasm, insetati de aventură 
şi împinşi de dorinţa de a descoperi noul — îşi lăsau „iubitul 
tîrg natal“ şi plecau în căutare de noi locuri favorabile 
fondării de noi oraşe. Această despărţire violentă şi defi- 
nitivă de vechea patrie era numită ver sacrum (primăvara 
sacră) şi adesea se putea observa în fruntea micului grup 
de pribegi unul din animalele sacre ale lui Marte. 

Venus și Marte (gravură din secolul al XIX-lea, după o frescă din 
Pompei, aflată la Muzeul Naţional din Napoli) 


Două animale au fost alese în slujba lui Marte: lupul, 
simbolul lăcomiei feroce şi al primejdiei pc care o poate 
aduce pustiirea iernii, şi ciocănitoarea (picus Martius), 
neobositul şi enigmaticul locuitor solitar al pădurii. Dar 
Marte, zeu primordial al animalelor, îşi extindea puterea şi 
protecţia şi asupra boilor care ară, a turmelor şi porcilor — în 
calitate de zeitate a culturilor —, cît şi asupra cailor de luptă. 
Dar aceştia din urmá constituiau o extensie improprie a 

puterii sale, cauzatá de inclinatiile rázboinice ale zeului 
care, cu toate acestea, prefera să-şi înfrunte duşmanul de 
la înălțimea carului mai curînd decît de pe cal. 

Ca zeitate agrară şi puternică forță roditoare, Marte 
era invocat în calitate de protector al agricultorilor în cînte- 
cele fraţilor Arvali, şi numeroşi arbori — stejarii, smochinii 
etc. — îi erau consacrați. Îi era dedicată luna martie, cînd 
natura renaşte şi încolțeşte, şi sărbătoarea primăverii, 
Ambarvalia, cînd i se ofereau jertfe animale — Souvetaurilia 
(ceea ce presupunea sacrificarea unui porc, a unui miel şi 
a unui vițel), slăvindu-l în calitate de protector al bunăstării 
agricole. Marte era patronul muncilor de zi cu zi ale 
cîmpului şi mai cu seamă al lui averruncus, zeitate 
salvatoare care proteja cîmpurile de eventuale dezastre. 

La sărbătoarea de toamnă — October Equus (Eguirrie 
de 15 octombrie) — se oficiau practici rituale în onoarea 
recoltelor, ob frugum eventum: aveau loc curse de cai, iar 
animalului învingător i se punea pe cap un colac din făină 
de grîu şi era jertfit zeului. Trebuie reținut faptul că atît 
capul, cît şi coada victimei posedau anumite proprietăți 
purificatoare. Coada era dusă degrabă în templul Vestalelor, 
iar sîngele care tignea era lăsat să cadă pe altar; după ce se 
închega, acesta servea dreptingredient — împreună cu faguri 
de miere şi cenuşa vifeilor sacrificați in Fordicidia — la 
prepararea támíii folosite în sărbătoarea expiatoare numită 
Parilia. În 46 î.Hr., după triumful lui Cesar, s-a produs o 
revoltă militară; violenta represiune care a urmat a adus o 
schimbare în desfăşurarea ceremonialului: traditionalului 
cal i-au luat locul oamenii! 

Dar intervenţia salvatoare a lui Marte cu scopul de a 
proteja recoltele de calamităţi distrugătoare era prin exce- 
lentá războinică. Ocrotitor al pămîntului — fie ca loc destinat 

aşezărilor umane, fie ca spaţiu al activităților agricole — el 
era prezent la ceremoniile Amburbium şi Ambarvalia 
(purificarea teritoriului urban şi a celui rural). 

La Roma, Marte a primit atributele — şi s-a bucurat de 
mult respect — unui mare zeu: mai puternică decît Flamen 
Martialis era doar Flamen Dialis, cea a lui Jupiter. lar 
sărbătorile în cinstea lui erau foarte numeroase și foarte 
solemne. Colegiul Saliilor organiza şi se ocupa de 
dimensiunea sacră a acestor serbări: se cînta, se făceau 
sacrificii, se rosteau rugăciuni şi, mai cu seamă, se efectua 
un prestigios dans războinic spartan — „pirrica“. Aceste 
procesiuni şi tradiții presupuneau implicarea celor prezenți 
într-o manifestare comună, sacră și ameţitoare: înarmați 
cu spade, lănci, scuturi şi ciomege, ei se roteau dansînd 
împrejurul altarului divin, însoțindu-şi mișcările de anumite 
cîntece magice, menite să obțină favoarea divină. Ritmul 
marșului dansat era dat de cîntecul la flaut şi era întărit de 
lovirea periodică a ciomagului de scutul sacru. 

Bunul rege Numa instituise colegiul Saliilor după ce 
fusese protagonistul unui uimitor eveniment. Totul începuse 
atunci cînd Numa, deznădăjduit de condiţiile atmosferice 
dezastruoase care bîntuiau comunitatea, invocase bunătatea 
divină. Cu un gest de totală supunere, el înălțase braţele 
către cer, rugîndu-se cu ardoarea de care doar cineva de 
rangul său putea da dovadă. Pe neaşteptate, un scut 
miraculos fin incrustat i-a căzut printre mini, în timp ce 
cuvintele divine străbăteau aerul dimineţii: ele promiteau 
prosperitate şi pace poporului cu condiţia ca acesta să 
păzească semnul sacru al protecţiei divine. Drept care, 
pentru a evita posibile furturi, Numa i-a dat abilului 
Mamurius Veturius sarcina de a fabrica alte unsprezece 
scuturi, identice cu cel original; iscusitul meşteșugar și-a 

îndeplinit atit de bine misiunea, încît nici Numa nu a mai 
fost capabil sá deosebeascá primul scut de celelalte. 
Scuturile au fost încredințate celor doisprezece Salii; sediul 
lor, aflat pe Palatin, era Curia Saliorum, iar printre membri 
se distingeau tinere vlăstare provenind din familii nobile 
romane. Acest colegiu era condus de un Magister, căruia i 
se alăturau un Praesul (cel care se ocupa de dans) şi un 
Vates (cel care indruma corul). 

Imaginea cea mai ráspinditá a lui Marte ráminea cea 
de mindru luptător înarmat cu lance şi bici, adesea în 
picioare, în carul condus cu o viteză ameţitoare. Iubitor al 
catastrofelor şi al masacrelor, cel care aducea nenorocirea 
în comunități liniştite, zeul era simbolul dezastrului divin, 
favorabil cataclismelor războiului. Marte dădea şi numele 
cîmpului situat la marginea spaţiului civil, campo di Marte. 
În această zonă periferică a oraşului, situată între Quirinal: 
şi Tibru, zeul războinic supraveghea exercițiile militare pe 
care le efectuau tinerii. Toţi cei care participau la jocuri şi 
lupte — deci nu doar soldaţi, ci şi gladiatori — se încredeau 
in Mars Invictus, Victor. 

El era Mars Gradivus. Cel care i-a indemnat pe romani 
la luptă — în anul 282 i. Hr. — împotriva lucanilor şi brutilor, 
dîndu-le atîta putere de a lupta încît au obținut o strălucită 
victorie. Cel care era invocat cu strigătul „Mars, vigila!“ 
de către comandanții legiunilor înainte să plece la război. 
Cel căruia, drept mulțumire, îi erau aduse sacrificii de către 
soldatul care — pentru o anumită faptă eroică a sa — se bucura 
de recunoaştere din partea tovarăşilor săi de luptă. Cel care, 
cu mîhnire, trebuia să admită subordonarea față de Jupiter 
Feretrius, căruia continuau să i se ofere bogatele prăzi de 
război. 

Marte a avut numeroase iubiri, dar dintre acestea se 
remarcă, datorită pasiunii intense, cea pentru frumoasa Ve- 

nus. Dragostea lor a fost una furtunoasă, dar desávirgitá 
datorită atit vigorii fizice şi virilităţii zeului, cit și grafiei 
încîntătoare şi voluptuoase a zeiței. În ciuda puternicei 
atracții pe care o resimțea față de strălucitoarea zeiță a 
dragostei, Marte a inselat-o curînd cu viteaza Nerio, zeiţa 
Bravurii şi a Îndrăznelii, către care îşi îndreptau invocatiile 
tinerele mirese răpite. 

Îndrăgostindu-se de curajoasa zeiță sabină, Marte și-a 
dat imediat seama că nu-i va fi uşor să o aibă. Hotăriît să o 
obțină, el a luat decizia să o răpească pe îndărătnica şi 
míndra Nerio, silind-o să devină sofia lui. Gestul sáu 
năvalnic de dragoste i-a adus lui Marte denumirea de zeu 
al răpirilor, formă primitivă a căsătoriei. De atunci, zeul a 
fost pus alături de Juno Lucina, zeița căsătoriei, amindoi 
fiind sărbătoriți de doamnele romane pe data de 1 martie. 

La idele lunii martie, în crîngul înflorit de pe malul 
Tibrului, în apropiere de Porta del Popolo, avea loc o 
festivitate sacră în onoarea Annei Perenna, simbol al 
răsturnării vesele și hazlii a tuturor normelor sociale. Epi- 
sodul care dăduse naștere acestei sărbători fusese gluma 
făcută în bătaie de joc zeului războinic. El era din nou 
îndrăgostit nebunește, de data asta severa Minerva fiind 
ținta dragostei sale. Dezamăgit de numeroasele refuzuri 
hotărîte ale frumoasei zeițe, Marte a decis să se adreseze 
bătrînei Anna, cerîndu-i disperat acesteia să intervină pe 
lîngă zeiță. Anna, înţelegînd de la început cá o reuşită e 
imposibilă — dată fiind proverbiala castitate a Minervei —, 
l-a indus în eroare pe Marte, încurajîndu-i zadamicele 
speranţe cu vorbe viclene şi iscusite. Naivul zeu, orbit de 
dorinţa sa nebună, nu şi-a dat seama că este tras pe sfoară 
şi s-a lăsat înșelat. Amabila mijlocitoare a pus la cale o 
întîlnire nocturnă între cei doi îndrăgostiţi, ea aflindu-se 

în locul Minervei. Adecvat mascată, bátrina Anna l-a 
intimpinat cu entuziasm pe nerăbdătorul Marte şi l-a condus 
în camerele sale, dar, ajunşi în patul nuptial, ea şi-a 
descoperit chipul — pînă atunci ascuns de un văl — şi a făcut 
haz de uluitul amant, folosind și cuvinte grele, obscene. 

Numeroaselor uniuni divine, Marte le-a adăugat şi un 
număr de iubiri pentru muritoare. Chiar dacă era de obicei 
atras de femei cu un caracter puternic şi hotărît, Marte a 
fost imediat sedus de delicata şi lipsita de apărare Rea 
Silvia, fiica lui Numitore, rege în Alba. Acesta din urmă 
fusese detronat de către fratele său Amulius care, pentru a 
evita atentatele la tron, o obligase pe Rea Silvia să devină 
vestală. Astfel, tînăra nu putea avea copii dat fiind 
jurământul de castitate pe care îl făcuse. Îndrăgostit si 
profund mișcat de situaţia nefericită şi nedreaptă pe care o 
trăia tînăra, Marte s-a iubit pe ascuns cu Rea Silvia. Dar 
semnele întîlnirilor lor tainice au început curînd să se arate: 
Rea era însărcinată şi acest lucru nu a trecut neobservat de 
către Amulius. Imediat, regele cel perfid a intemnifat-o şi 
a condamnat-o la moarte, rezervîndu-i astfel o soartă crudă. 
Rea a născut doi gemeni, pe Romulus şi Remus, care au 
jucat un rol important în evoluţia istoriei romane. 


Venus: zeifa cu párul de aur 


Venus este antica zeiță italică ale cărei însuşiri primi- 
tive mitico-religioase continuă să pună numeroase 
probleme. 

Considerată inițial patroana vigilentă a fecundității 
şi a vegetației, zeița trece printr-un violent proces de ele- 
nizare care o va purta — din secolul al II-lea î.Hr. — către 
identificarea cu greaca Afrodita. Analiza etimologică a 
condus la evidenţierea unei alte funcţii ale sale: cea de 
mediatoare a rugăciunii. Rădăcina vener- a fost asociată 
lui veneror — a venera, şi lui venia — grație, acesta din 
urmă confirmindu-se în expresia Venus Ioria, „grația lui 
Jupiter“. Promotoare a dorințelor erotice, a voluptăţii şi 
a plăcerii, Venus este cu siguranţă cea mai feminină dintre 
zeițe. 


În aprilie — lună sacră pentru că acum renaşte natura în 
toată puterea sa germinativă —, Venus se bucura de practici 
rituale în cinstea sa. Reacţia ei puternică împotriva 
impunerii oricăror reguli nu era bine primită de cei care 
supravegheau ordinea civică, aceştia nedîndu-şi acordul 
nici în fața preoților cultului lui Venus. Dar în aprilie, odată 
cu venirea primăverii — cel mai frumos anotimp! —, cînd 
are loc magica renaştere şi explozie a naturii, cînd 
senzualitatea cuprinde atît lumea vegetală, cît şi pe cea 
animală, zeița se bucura de plăcuta împlinire a puterilor şi 
a funcțiilor sale. 

Pentru a-i îndeplini toate dorinţele urma apoi Pervigi- 
lium Veneris, veghea — de trei nopţi consecutive? — ce avea 

Statuia lui Venus (gravurá de F. Perrier) 

loc in Sicilia, in cinstea bine-venitei reveniri a primáverii. 
La sărbătoarea anuală, care se bucura de o mare audienţă, 
participau femeile: printre acestea se puteau remarca atit 
doamne, cît şi sclave, atît nimfe, cît şi tinere fete, dar 
neapărat doar femei. Interdicfia, care îi penaliza pe bărbați, 
se extindea și asupra fecioarelor, încît și Diana era scutită 
de a participa. Vioiciunea şi graţia se îmbinau în aceste 
nopţi de veghe; aici domnea porunca lui Venus, care, prin 
cuvinte convingătoare si armonioase, îndemna către uitarea 
de sine în braţele dragostei: 


Cras amet qui nunquam amavit, 
Quique amavit cras amet. 


(Să iubească mîine cel ce n-a iubit vreodată/ şi cel ce a 
iubit deja să iubească mîine.) 

În acest gineceu sacru se petrecea marea celebrare a 
iubirii, înțeleasă atît ca pulsiune vitală, cît şi ca uniune dătă- 
toare de viaţă sau dorință de pură satisfacere a plăcerilor. 
Lui Venus îi plăcea să danseze cu Nimfele si Gratiile împo- 
dobite cu ghirlande de flori, printre ramuri de mirt, în timp 
ce rîndunelele, celelalte păsări şi lebăda cîntau, fiind supuse 
legilor iubirii şi zeiței. Aceste legi erau în principal cele 
ale căsătoriei, de aceea Venus era adorată ca zeiță a cásá- 
toriei de către matroane, dar şi de către fecioarele care aştep- 
tau cu nerăbdare ziua nunții. 

La Roma, unde a dobîndit apelativul Concordia, avînd 
calitatea de garantă a raporturilor sociale, Venus avea trei 
temple foarte vechi. Primul era închinat lui Venus Murcia, 
cea care prin farmecele sale seduce şi împlineşte, cu supusă 
complicitate, jocurile amoroase. În schimb, micul sanctuar 
dedicat lui Venus Cloacina, zeiță a Cloaca Maxima, se 
găsea în vecinătatea Forului şi simboliza uniunea romanilor 

Gravură după un desen de A. Paquier, ce o înfățișează pe Venus, 
sculptatá de Canova (Villa Borghese) 


cu sabinii. De fapt, inainte de a marca alianta lor, Romulus 
şi Titus Tatius îi ináltaserá lui Venus un altar unde se 
purificau cu rámurele de mirt. Templul lui Venus Libitina, 
zeița desfrînării, dar şi a grădinilor şi a vitei-de-vie, se găsea 
la marginile unei păduri înflorite (un timp sediul unei antice 
divinități funerare), aniversarea fondării templului era săr- 
bătorită pe 19 august. 

Printre festivitățile de cult care îi erau închinate se nu- 
mără una foarte veche, a cărei răspîndire era restrînsă: aceea 
dedicată lui Venus Calva. În momente primejdioase, 
deosebit de critice, matroanele romane, deznădăjduite, dar 
încrezătoare, îşi ofereau minunatele plete bogate. Lui Pe- 
nus Obsequens — cea care răspunde rugăciunilor gi îi 
insoteste (obsequere) pe invingátori — i-a fost ináltat primul 
templu la Roma în secolul III i. Hr. Zeitá a dragostei (mai 
mult sau mai puţin legitimă), ea era, printre altele, strábuna 

divinitate care le asigura romanilor victoria în campaniile 
militare întreprinse. Ea era marea Venus Victrix, goală, cu 
o suliță în mînă. Si, mai cu seamă, rămînea binevoitoarea 
Venux Genitrix; în jurul acesteia din urmă avea loc un cere- 
monial reverentios, iar numele sáu era întărit de titlul de 
Mamă a Eneazilor. 

Cea mai glorificată şi cea mai frumoasă dintre zeițe, 
Venus a avut numeroase iubiri şi, datorită poftei sale 
nestápinite de viață, ea concepea ideea de sexualitate pură, 
independentă de procreare. În urma relaţiei cu principele 
troian Anchise l-a născut pe Enea. Această iubire era 
consecința unei pedepse a lui Jupiter — şi ca urmare zeița 
trebuia să trăiască osîndele dragostei. Îndată ce l-a văzut 
pe Anchise, lui Venus i s-a părut minunat şi s-a îndrăgostit 
nebunește de el. Nu a vrut să-l aibă imediat, dar s-a 
împodobit cu multă grijă şi s-a parfumat pentru întîlnirea 
amoroasă, apărînd ca o tînără delicată şi plină de gratie. 
După noaptea de dragoste, atunci cînd zeița cu părul de 
aur s-a arătat în toată frumusețea ei, Anchise s-a întristat şi 
i s-a făcut frică. Ea l-a văzut îngenunchind și, printre lacrimi 
şi suspine, a rugat-o să aibă milă de el, implorînd-o să-l 
salveze, dat fiind că niciun muritor nu putea să rămînă teafăr 
şi fericit după ce se unise cu o zeiță. Umilită şi dezamăgită, 
Venus a regretat gestul necugetat al pasiunii sale oarbe. A 
decis să nu-l mai revadă niciodată pe Anchise, dar a 
continuat să vegheze asupra fiului lor, Enea. Acel valoros 
Enea care i-a provocat atîta nelinişte, dar i-a adus şi atîtea 
satisfacţii şi a făcut-o să devină zeitate națională. 

Venus Erucina, zeiţa siculá din Erice, în al cărei templu 
se practica şi prostituția sacră, continua să dețină matricea 
atributelor prin excelenţă venerice: energie creatoare de 
'nestăpînit, erotism și putere generativă, dorință de viaţă şi 

forță a procreaţiei. Ca zeiță a prostituţiei, a fost considerabil 
onorată în diverse situaţii care priveau morala curentă. 
Templul lui Venus Obsequens a fost construit cu bani stríngi 
în urma pedepsirii femeilor adultere, în timp ce templul 
închinat lui Venus Verticordia a fost înălțat după ce a avut 
loc un grav incident: „incestul“ săvîrşit de trei vestale cu trei 
cavaleri romani. Scandalosul act a fost comis de tinere 
provenind din familii nobile: Aemilia, Licinia şi Marcia. 
Odată descoperit incidentul, ele au devenit ţinta furiei 
poporului; Crassus a intervenit, reuşind să salveze doar două 
dintre tinerele năpăstuite, pentru cea de-a treia verdictul fiind 
de neînduplecat. În perioada aceea au avut loc anumite 
întîmplări de rău augur pe care oamenii le-au interpretat ca 
semne ale furiei zeilor din cauza iertării de care s-au bucurat 
tinerele lipsite de demnitate. De aceea, procesul s-a redeschis 
şi celor două nefericite care supravietuiserá le-a fost luată 
orice speranță şi orice posibilitate de a face apel. După 
consultarea cunoscutelor Libri Sibillini, s-a decis înălțarea 
unui templu închinat lui Venus Verticordia, „cea care le 
îndeamnă pe femei să fie pudice“. Detaşîndu-se de imaginea 
unei Venus a voluptăţii, zeiţei i-a fost creată o statuie ce a 
avut-o drept model pe Sulpicia, soţia lui Q. Fulvius Flaccus, 
cea mai castă și pură doamnă romană. 

Purtînd un copil în braţe şi însoțită de fidelul şi 
nedespártitul Cupidon, Venus era numită şi Felix, fascinanta 
zeiță pierzind astfel vechile sale atribute de divinitate a 
vegetației şi a primăverii; fiind din ce în ce mai mult 
aplecată asupra căminului, ea își va asuma şi rolul de 
protectoare a fericirii conjugale şi a castitátii femeii. 


fas Jeno sa) 
PARTEA Sp aE pna 


Quirinus: ocrotitor al cimpurilor şi 
al rázboaielor 


Potrivit tezei lui Dumézil — care pátrunde ín teoria 
vastă a celor trei funcţii ce se înscriu într-o amplă matrice 
indo-europeană — Quirinus este zeul funcțional al clasei 
agricultorilor şi face parte şi din masa generică nespecia- 
lizată. Autorul îl vede co-protagonist, alături de Mars şi 
Jupiter, în faimoasa, dar ipotetica Triadă Arhaică, marcînd 
astfel importanţa cultului său în epoca arhaică. 

Zeitate slab delimitată la nivel mitic, Quirinus ocupă 
certamente o poziție secundară în panteonul clasic roman. 
De fapt, în timp el isi pierde importanţa istorică şi începe 
să graviteze în jurul figurii lui Marte. Trebuie remarcate 
atributele sale războinice care fac din el o divinitate mai 
degrabă a luptei decit a păcii. 


Un zîmbet satisfăcut a apărut pe chipul lui Quirinus, 
atenuînd astfel trăsăturile aspre ale figurii divine: era cu 
adevărat frumoasă sărbătoarea pe care credincioşii săi i-o 
închinau. Totul fusese minuțios organizat: luxul, fastul 
izbitor, abundența cadourilor aduse zeului şi, mai ales, 
muzica suavă pe ale cărei ritmuri aveau loc dansurile sacre. 

Deodată, zeul s-a oprit brusc din plăcuta stare în care 
se afla, atenţia fiindu-i atrasă de o tînără gratioasá care, 
mai mult decît toți ceilalți, se abandonase în vírtejul 
dansului. Quirinus a uitat de muzica atît de dragă lui, conti- 
nuînd să contemple trăsăturile nobile și fascinante ale 
tinerei. Voia să o aibă, aga cá i-a trimis ordin să intre in 

Bronz etrusc al lupoaicei capitoline (gravurá din secolul al XIX-lea) 


templu, la adápost de privirile indiscrete, unde s-a putut 
petrece mult rivnita imbrátigare. Tinára a párásit dansurile 
şi, ca hipnotizatá, a pătruns in sanctuarul in care se afla 
Quirinus. 

Fructul uniunii lor a fost un copil extraordinar, pe care 
ea l-a numit Modius Fabidius. Acesta a crescut intr-un fel 
ciudat, avind in scurt timp o staturá remarcabilá si o imensá 
fortá fizicá. Cind era incá adolescent, s-a fácut remarcat 
datoritá fortei si curajului sáu, iar, odatá devenit adult, a 
vrut sá aibá propriul sáu regat. Aflat in fruntea unei bande 
de tovarăşi pe care îi strinsese cu diverse ocazii, a plecat in 
căutarea aventurii şi s-a oprit doar atunci cînd a considerat 
că a găsit locul potrivit pentru a se instala. Aici a fondat un 
mic oraş pe care l-a numit Curis, atît în onoarea numelui 
divinului părinte, cît şi pentru a imortaliza pasiunea sa 
pentru arme — în limba sabină, curis înseamnă „lance“. 

Ín ceea ce priveste strict practicile cultuale, Quirinus 
nu era pe deplin satisfăcut. La drept vorbind, flaminul sáu — 
flamen Quirinalis — era dintre cei mai importanţi, aşa cum 
vechiul sáu sanctuar de pe Quirinale era una dintre 
construcţiile cele mai maiestuoase şi impunătoare; dar 
sărbătoarea sa — care cădea pe 25 decembrie — si Quirinalia 
de pe 17 februarie i se păreau puțin lucru comparativ cu 
calendarul festiv al altor zei. Flamen Quirinalis desfăşura 
totuşi o activitate liturgică intensă, aproape întotdeauna 
legată de agricultură: el participa la Robigalia, unde era 
contracarată dușmănia zeului Robigo, la Consualia, unde 
oficia alături de Pontifici şi Vestale şi, în sfîrşit, era prezent 
la Larentalia, în memoria lui Acca Larentia. 

Zeitate a agriculturii, a fecundității şi a războiului, 
Quirinus era sensibil la diferenţele dintre clasele sociale în 
comunităţile care îl slăveau. În templul său existau doi 
arbuşti de mirt — unul îi simboliza pe patricieni, celălalt pe 
plebei. Vigoarea unuia dintre ei era intim legată de triumful 
social al unuia dintre cele două grupuri: cînd înflorea în 
toată splendoarea sa mirtul patricienilor — oglindind 
rînduirea socială reală —, cel al plebeilor se ofilea şi invers. 

Cea mai puternică manifestare a devotamentului față 
de zeu, Quirinus a primit-o fără îndoială din partea 
viteazului Romulus. După glorificarea sa, faimosul înte- 
meietor al Romei i-a apărut lui Iulius Proculus, nobil din 
Alba, şi şi-a manifestat dorinţa de a fi venerat cu numele 
de Quirinus şi de a avea propriul templu pe Quirinal. De 
atunci, figura lui Romulus şi cea a lui Quirinus au început 
să se confunde, pînă ce a avut loc o identificare totală care 
a suprimat vechea dualitate. Fuziunea care s-a petrecut a 
dus la crearea unei unice figuri mitice, cu numele de 

Romulus Quirinus, eroul unei populatii romane omogene, 
de aici bariera etnică între sabini şi romani fiind depăşită. 
Hersilia, soţia sabină a lui Romulus, a trecut printr-un 
proces identic. Atrasă de Junona în pădurea sacră a lui 
Quirinus pentru a-şi putea imbrátiga soțul mort, Hersilia a 
fost lovită prin miracol de o stea căzătoare şi a părut că se 
dizolvă. Imediat Romulus a dus-o în templul său şi a 
prezentat-o zeilor cu numele de Hora Quirini. 


Ceres: blonda zeiță greacă 


Antică zeiţă italică, identificată încă din epoca arhaică 
cu greaca Demetra. În etimologia apelativului său se 
remarcă aceeaşi rădăcină pe care o au „a creşte“ şi „a 
crea “, punínd în evidenţă figura mitică a unei mari şi aus- 
tere zeități a pămîntului, patroana fecundității agrare şi 
intim legată de lumea morților. Atributele sale agrare 
evidente o pun în strîns raport cu Tellus Mater și cu Dea 
Dia, zeița fecundității. De cultul care gravitează în jurul 
miturilor legate de ea — adesea transpunere romană a 
nara[iunilor greceşti — s-a ocupat un grup de protectori 
plebei, edilii, care aproape că au numit-o zeiţa libertăţii 
plebee, punínd-o în opoziţie cu patriciana zeiţă Cibele. 


Bătrîna, a cărei înfăţişare ascundea nelinişti provocate 
de nedreptatea suferită, continua obositoarea rătăcire. Lun- 
gul său drum fără ţintă se transformase aproape într-o con- 
damnare istovitoare; şi ea îşi urma mai departe tristul 
itinerar — fără popasuri —, trecînd munți şi văi ostile. Natura 
îi părea străină şi ostilă. Prizonieră a amintirilor triste, 
“bătrâna era îmbrăcată în doliu, cu fata acoperită și vegmint 
lung şi negru. Nu reușea să uite urletele sfişietoare ale fru- 
moasei sale fiice, al cărei destin nefericit îi sfigiase sufletul. 

Proserpina se juca cu veselele sale prietene într-o pă- 
dure de flori cu mirosuri îmbătătoare, în apropiere de Enna, 
cînd, dintr-odată, Pluto a făcut să înflorească o magnifică 
narcisă. Uimită, divina tînără s-a pregătit să culeagă floarea 
cînd, pe neaşteptate, pămîntul s-a căscat şi din prăpastie a 
apărut Pluto într-o trăsură trasă de cai nemuritori. Regele 

Statuia lui Ceres (gravurá de F. Perrier) 

Infernului — căruia Jupiter, din respect frátesc, nu îi putuse 
interzice rápirile — a furat-o pe copila neascultátoare care 
plingea; tipetele ei nu i-au fost de niciun folos. Zadarnic 
l-a invocat ea pe Jupiter, tatăl sáu. În schimb, rugăciunile 
i-au fost auzite de zeul Soare. Cînd Ceres le-a ascultat, s-a 
simţit sfigiatá. Disperată, a început să-şi caute iubita fiică, 
dar nimeni, nici zeu, nici om, nu voia să o ajute. În 
veşmîntul său întunecat, ea a zburat deasupra mării şi a 
pămîntului pînă ce — după nouă zile şi nouă nopţi — marele 
zeu Soare, „veşnicul ochi prezicător“, i-a dezvăluit numele 
răpitorului. Mînia şi dezamăgirea zeiței s-au transformat 
imediat în nevoia violentă de a se răzbuna. Durerea ei 
nealinată era atît de mare încît a respins căminul divin, 
hoinárind fără oprire pe pămînt. Exilul pe care Ceres şi l-a 
impus a dus la o foamete cumplită: seminţele nu mai 
creşteau, pămîntul era steril, munca boilor şi a plugarilor 
devenise inutilă şi toată specia umană suferea de foame. 

l Însuşi Jupiter nu ştia ce e de făcut. El o trimisese deja 
pe Iride, mesagera zeilor, să o cheme înapoi pe Ceres, dar 
aceasta fusese de neînduplecat. Trimisese apoi o delegație 
întreagă de zeități care ii oferiserá daruri magnifice, totul 
fără niciun rezultat. Marelui zeu nu-i mai rămînea decît să 
se adreseze lui Pluto. Jupiter l-a convins pe zeu să o elibe- 
reze pe Proserpina, pentru ca astfel furia si dorința de rázbu- 
nare a mamei sá se domoleascá. Lui Pluto, zeul cu bucle 
întunecate, nu i-a displăcut rugămintea lui Jupiter, nici nu 
a párut prea distrus de plecarea tinerei sale sofii. De fapt, 
surizind, el a ajutat-o chiar să se suie în carul cu care urma 
să plece. Dar regele Infernului îi dăduse mai devreme un 
bob de rodie pe care tînăra zeiță, din imprudenftá, îl mincase, 
necunoscînd legile Infernului. Ea era astfel constrînsă să 
petreacă o treime din an sub pămînt, în timp ce celelalte 
două treimi le putea petrece alături de mama ei. 

Desen după un mozaic ce îl înfăţişează pe un preot al zeiţei Ceres 


Întâlnirea dintre mamá și fiică s-a petrecut într-o at- 
mosferă emoţionantă de bucurie, care a atins dimensiuni 
cosmice datorită renașterii pe neaşteptate a pămîntului uscat 
care, din voinţa blondei Ceres, s-a îmbrăcat cu o vegetaţie 
luxuriantă. Acum înseninată, zeița a umplut hambarele, a 
înverzit cîmpurile şi s-a îmbrăcat în haine albe de 
sărbătoare. 

Desi povestea delicatá, care culminase cu fericita intil- 
nire dintre Mamá şi Fiică, le impresionase întotdeauna pe 
doamnele romane, zeița continua să sufere din cauza lipsei 
unor manifestări precise ale cultului în practicile religioase 
ale romanilor. Abia odată cu instaurarea Republicii au avut 
loc schimbări decisive în acest sens. 

După izgonirea Tarquinilor, rînduiala socială a oraşului 
fusese grav tulburată; la aceasta se adăugase provocarea la 
luptă a sabinilor.care, conduși de Porsenna, au atacat tînăra 
republică romană. Situaţia internă, deja critică, a devenit 
şi mai gravă din cauza foametei care redusese la minimum 
proviziile anuale ale populaţiei. După consultarea disperată 
şi în grabă a Libri Sibillini, Decemviri sacris faciundis au 
prescris instituirea unui cult la Aedes Cereris, mare templu 
ce trebuia înălțat în apropierea Circului şi închinat lui Ceres, 
Liber şi Libera — nume mitice romane ce trimit la zeii greci 
Demetra, Dionysos și Persefona/Kore. Aulus Postumius, 
important dictator, a început construirea templului, inau- 
gurat trei ani mai tîrziu de către consulul Spurius Cassius. 

În rugăciunile închinate zeiţei, fie în postură hege- 
'monică, fie subordonată, Ceres şi-a întărit atributele de zeiță 
protectoare a vegetației, a cerealelor, a secerişului şi a pás- 
trării grîului, în timp ce Liber şi Libera supravegheau 
funcţiile prin excelență generatoare de viață. Dar, încă de 
la început, templul de pe Aventin a devenit un simbol peri- 
culos pentru puterea politică. Se stabilise ca edilii plebei — 
clasá ce stăpînea piața de grîu, ocupîndu-se de aprovi- 
zionare — să se afle la conducerea templului. Avînd misi- 
unea de a supraveghea proviziile, edilii acționau în inte- 
iriorul templului, distribuind grîu şi pîine plebeilor nevoiaşi; 
astfel, ei confereau locului sacru destinat cultului Triadei 
i nouă dimensiune: cea de simbol al revendicărilor plebee. 

Măreaţa sărbătoare a Triadei de pe Aventin dura opt 
zile şi cădea in luna aprilie, de la 12 la 19: se numea 
Cerialia, sărbătoare mai degrabă a obținerii favorii divine 
decit a muncilor agricole. Aceasta comemora bucuria 
maternă a bunei zeițe a recoltelor: albul — ce înlocuise 
întunecatul doliu al lui Ceres — era semnul distinctiv al 
oficierii, era culoarea veşmintelor purtate de preotese şi de 
toti credincioşii. Începutul sărbătorii era marcat de o 
procesiune solemnă urmată de Jocurile lui Ceres; acestea 
se separau în Ludi circenses şi Ludi scaenici şi erau 
gestionate de edilii plebei. Prezenţa acestora din urmă 
conferea jocurilor un caracter popular, întărit de practicile 
ce aveau loc pe 19 aprilie. Aceasta era marea zi a ritualurilor 
solemne și a activităţilor ludice antrenante; de un succes 
imens se bucura cursa de vulpi din arenă, mai ales datorită 
unui detaliu care sporea spectaculozitatea cursei: de cozile 
animalelor erau legate torţe aprinse. 

În august se celebra o practică rezervată în principal 
femeilor, ele abandonau pentru nouă nopţi consecutive 
patul nuptial pentru a se întoarce apoi la soţii lor îmbrăcate 
în alb şi purtînd pe cap cunună de spice. Îndepărtarea şi, ca 
urmare, abstinența sexuală se refereau la mitul durerii zeiței 
atunci cînd Proserpina fusese răpită, dar evidenţiază şi o 
importantă legătură a sferei sacre a lui Ceres cu căsătoriile: 
se pare că în cazul cererilor de divorț puţin justificate i se 
putea impune bărbatului să dea jumătate din bunurile sale 
fostei soții şi cealaltă jumătate lui Ceres. 

Figura mitică a blondei zeițe a recoltelor apărea într-o 
dublă instanță: a vieții şi a morţii, căci pămîntul este atât 
loc al naşterii şi creşterii vegetației, cît şi al morților. Astfel, 
pămîntul avea propria sa Mundus Cereris, acea gură a lumii 

subterane a Proserpinei care de trei ori pe an era deschisă 
spiritului morţii. Pentru a obține favoarea divină şi avînd o 
funcţie expiatoare, era sacrificată o scroafă, porca prae- 
cidanea, înaintea secerării grîului şi a orzului şi înaintea 
strîngerii fagurilor şi a tutunului; în schimb, în timpul unor 
funeralii se sacrifica în cinstea zeiței porca praesentanea 
chiar înaintea plecării definitive a mortului pe ultimul drum, 
aceasta reprezentînd o ofertă rituală funerară. Credinţa 
înrădăcinată că moartea generează viaţă a condus chiar la 
sacrificarea ființelor umane: în cinstea lui Ceres erau 
spinzura(i hoţii pentru ca recolta să fie mai bogată. 


Saturn si Opi: Virsta de Aur 


Arhaică zeitate romană, cu o etimologie incertă — 
raportarea la sata, sămiînță, pare forțată —, Saturn este zeul 
pămîntului şi al agriculturii, identificat după scurt timp 
cu grecul Cronos. Procesul de preluare a zeului de către 
romani nu l-a îmbogățit pe acesta din punct de vedere 
mitico-ritualic, dimpotrivă, figura bine reprezentată a lui 
Saturn a fost aplatizată. 

Zeu primordial, el este stăpinul lumii pe durata Vírstei 
de Aur, acea epocă în care inegalitatea, munca şi 
nedreptatea nu existau şi, ca urmare, rămine referentul 
imaginar al acelor aspirații la revoltă ale instanţelor Lumii 
pe Dos care permit individului şi grupurilor umane să se 
bucure de existenţa povestirilor mitice. 


Bătrînul şi înțeleptul zeu, mihnit de ofensa pe care i-o 
adusese Jupiter, arogantul şi ambițiosul său fiu, îşi continua 
trista şi grăbita fugă. Lipsa totală de respect filial, brutalitatea 
cu care îşi jignise bătrînul tată şi, mai mult ca orice, trista 
constatare că a crescut fără să stie un şarpe la sînul său sporeau 
mîhnirea indureratului Saturn. Trecînd peste detronarea 
neaşteptată — care ar fi putut fi considerată legitimă dacă ar 
fi fost făcută sub forma unei cereri paşnice —, el nu reușea să 
uite insultele aduse şi fanfaronada acelui disperat pretendent 
care îi mai era şi fiu. 

Chinuitorul drum în căutarea unei țări în care să se 
stabilească şi în care să-şi poată institui legile sale solide 
l-a condus în plăcuta şi primitoarea Ausonia; a găsit în 

Zeul Cronos. După o statuie păstrată la Muzeul Luvru din Paris 

sfîrșit un refugiu liniştitor (latere) într-o regiune deosebit 
de îmbelşugată, pe care a numit-o Latium. Cercetînd 
teritoriul învecinat, el a descoperit că oraşul cel mai apropiat 
era Roma, guvernată de un rege drept şi luminat, numit 
Ianus. Pentru a evita posibilele neînțelegeri, Saturn a decis 
să i se adreseze lui Ianus, expunîndu-i situația nefericită in 
care se afla şi încredinţîndu-i regelui soarta sa. 

Bunul Ianus, „zeul zeilor“, s-a arătat la înălțime, 
confirmînd renumele pe care îl avea: l-a primit pe Saturn 
cu căldură în reşedinţa sa de pe Gianicolo şi i-a propus să 
se stabilească pe celălalt mal al Tibrului, la poalele 
Capitoliului. Zeul nu a pierdut ocazia pe care Ianus i-a 
oferit-o şi, cu mare entuziasm, a instaurat pe pămîntul italic 
parametrii Vîrstei de Aur. 

Regatul său a devenit curînd magnific: muritorii trăiau 
ca zeii, fără griji, muncă şi mizerie, într-o veselie tinerească, 
fiindcă nu luau în seamă sărăcia şi durerile, fiind scutiți de 
supărări şi suspiciuni; nu existau furtul, nici asasinatul, nici 
fraudele şi chiar dacă rămăsese moartea, oamenii mureau 
liniștit, trecînd cu zîmbetul pe buze de la somnul zilnic la 
cel etern. În aceste timpuri fericite, de pace şi dreptate, 
Saturn nu s-a mulțumit să contemple, ci i-a inițiat pe oameni 
în primii paşi ai civilizaţiei. El a introdus folosirea secerii, 
i-a învățat să domine mai bine ciclurile naturale ale 
anotimpurilor şi a introdus noi tipuri de culturi agricole. 

Alături de Saturn se afla Opi, zeița abundenței și a 
bogăției, „buna mamă“ respectată şi venerată nu doar pentru 
rangul ce i se cuvenea, ci şi în calitate de soție a lui Saturn. 
Ea erá o ipostază a Marii Zeite Terra si, îndeosebi, zeița 
semănăturilor şi — prin analogie — a conceperii şi naşterii 
fiintelor umane. Puterea ei sacrá a crescut din ce in ce mai 

mult pînă cînd a ajuns să fie considerată — fiind şi mama 
lui Jupiter — zeitatea feminină supremă, cea care are în 
mîinile sale destinul oamenilor. 

După moartea lui Saturn, amintirea vremurilor cînd 
oamenii erau egali, bogaţi si liberi a supravieţuit îndelung. 
În onoarea sa au fost instituite Sazurnaliile şi i-a fost ridicat 
un templu maiestuos la poalele Capitoliului, cuvenit 
omagiu adus celor doi soţi iluştri. Edificiul era cu atît mai 
important cu cît fuseseră create spaţii subterane cu scopul 
de a conserva arhivele şi comorile Romei, aerarium 
Saturni, punîndu-le sub protecţia vigilentă a zeului. În jurul 
templului se afla o piaţă plină de culoare şi foarte 
frecventată. 

Antica sărbătoare în onoarea lui Saturn se celebra în 
fiecare an pe 17 decembrie; aceasta presupunea, înainte de 
toate, întreruperea totală a muncii, instaurîndu-se iluzoria 
Virstá de Aur. „Paranteză“ spatio-temporalá de realizare a 
utopiei, Saturnaliile aveau loc în amintirea bunătății şi 
egalităţii arhaice, a unei Lumi pe Dos. Orice fel de luptă şi 
controversă era suspendată; sclavii luau locul stăpînilor, 
participînd la banchete luxoase, unde se dansa, se țineau 
reprezentații de mimă și jocuri. Luarea unei alte identități 
presupunea și schimbarea îmbrăcămintei: toga era interzisă 
şi se purtau tunicile şi pileus libertatis, chipiu caracteristic 
care era de mult semnul eliberării sclavilor. Dar, mai cu 
seamă, Saturnaliile celebrau valența socială a grupului: 
mulțimea exuberantă și fericită se revărsa pe străzi şi 
strigătul ,, 7o, Saturnalia!“ marca dimensiunea comunitară 
a sărbătorii. Conducătorul acestei Lumi pe Dos era 
Saturnalicius princeps, cel care avea grijă să se respecte 
suspendarea normelor. 

Totul era permis în timpul Saturnaliilor: risipa, luxul, 
eliminarea tabuurilor verbale şi gestuale, cît şi darurile, 
care constau de obicei în lumînări de ceară şi mici statui 
din argilă. 

Sărbătoarea închinată lui Opi era pe 17 decembrie — 
dar după reforma lui Cesar a fost mutată pe 19 — şi purta 
numele de Opalii, în timp ce pe 25 august se celebra 
Opiconsivia. La aceasta din urmă, ea purta apelativul 
Consivia şi, împreună cu Conso, asista la depozitarea 
grîului în hambare. Opi a dobindit şi o antiteză mitologică, 
pe Lua Saturni sau Lua Mater, zeiţă a sterilitátii, distructivă, 
căreia i se ofereau adesea trupurile duşmanilor învinşi şi 
care se vedea uneori alături de Saturn. 


Flora: puterea exuberantă 
a fecundității 


De origine italică şi obiect al unui cult foarte răspîndit 
în Italia centrală, Flora este zeița vegetației, a primăverii, 
a abundenței, dar şi a speranfelor de mai bine şi a 
proiectelor îndrăzneţe. Zeitate a vigorii naturii, ea era fără 
îndoială asociată lui Venus — şi nu Junonei — pentru imensa 
ei bucurie de a trăi, cu naturalefe şi fără rezerve 
moralizatoare. Pentru aceste trăsături prin excelenţă 
vitale, Flora s-a bucurat de un cult foarte vechi şi foarte 
popular, mai ales datorită lipsei de pudoare şi naturii 
petrecárete a ritualurilor oficiate în onoarea sa. 


Flora, zeiță a florilor, avea în înfăţişare, în chipul său 
grațios şi în armonia cromatică a făpturii sale tot farmecul 
proaspăt al unei flori. Mai mult decît zeitate a florilor şi a 
primăverii, ea era zeiţa a tot ce îmboboceşte şi apoi înflo- 
rește, acest lucru conferind conduitei şi acţiunilor sale ca- 
racterul pur fecundator. Puterea ei generativă se dezvăluia 
la maximum în episoade ascunse şi picante, în care se devia 
de la morala curentă şi care, cîteodată, deveneau acte 
nonconformiste, vădit obscene. Iubitoare a naturii, aservitá 
satisfacerii nevoilor grupurilor umane, zeița patrona agri- 
cultura şi nu îşi ascundea înclinația către albine şi miere. 

Într-o zi, în timp ce se plimba liniştită prin regatul său, 
a fost răpită de Zefir, zeul vîntului, care, de cum o văzuse 
pe zeiță, se şi indrágostise de ea. Mîhnirea Florei a fost 
calmată de bunele intenţii ale zeului cel năvalnic, care a 
luat-o imediat în căsătorie. 

Gravurá din secolul al XIX-lea ce înfăţişează statuia zeiței Flora, 
aflată la Muzeul Naţional din Napoli 

Mult iubită de către romani, Flora avea la Roma două 
temple, unul de origine sabină, aşezat pe Quirinal, în timp 
ce cel de-al doilea se afla în apropierea templului lui Ceres 
şi Circus Maximus; în acesta din urmă se făcea teatru şi 
aveau loc faimoasele jocuri în onoarea zeiței. Ea avea 
propriul sacerdot, Flamen Floralis, unul dintre cei 
doisprezece flamini minori instituiți de către Numa, şi o 
sărbătoare liturgică, iniţial fără dată fixă de încheiere, care 
a devenit mai apoi anuală, avînd loc între 28 aprilie şi 3 
mai: se numea Floralia. 

În timpul Floraliei, era o veselie generală: natura zîmbea 
în linişte, invegmintatà în flori, în timp ce oamenii şi întreg 
peisajul citadin erau impodobifi cu flori dintre cele mai di- 
verse. Mai ales pe 28 aprilie, ziua fondării templului, 
participanții dădeau serbării o notă picantă şi indecentă: aveau 
loc spectacole obscene — la care participau curtezane — cu 
scopul de a încuraja fertilitatea pămîntului. Spectatorilor le 
era permis să le ceară dansatoarelor aflate pe scenă să se 
dezbrace cu totul, lucru pe care acestea îl făceau cu plăcere. 
Aceste sărbători stăteau sub semnul bucuriei şi al eliberării 
de tabuuri; era prevăzut şi un concurs de vînătoare — de 
animale semidomestice de talie mică —, ce se ținea în Circ, 
aici fiind aduşi, în onoarea Florei, stejari şi lauri. Floralia 
era poate una dintre cele mai reuşite sărbători ale Romei 
antice; ea se desfăşura în numele abundenței şi al strînsei 
legături a omului cu natura, într-un moment de maximă 
explozie vitală a celui de-al doilea termen al relaţiei. Rîuri 
de legume — faguri, diferite leguminoase, mazăre şi fasole — 
şi de petale li se distribuiau participanților la o cursă pe jos, 
în timpul căreia, încoronați si impodobifi cu trandafiri, 
trebuiau să domolească, printr-un maxim efort fizic, natura 
tensionată. 

Flora era deci o mare zeiță, iar jocurile şi sărbătorile 
sale, ca şi imnurile implicite închinate primăverii lumii 
vegetale şi tinereţii, primăvara ciclului biologic uman, erau 
foarte răspîndite şi îndrăgite. 

Puterii vegetale a Florei, cea de a face să înflorească 
plantele si copacii, i se adăuga posesia providentialá a unei 
flori magice capabile să lase o femeie însărcinată chiar fără 
intervenţia unui bărbat. Datorită acesteia, Junona, mînioasă 
şi simțindu-se înfrîntă, a reuşit să-şi potolească furia 
dezlănţuită la aflarea vestii nașterii Minervei ca fiică a lui 
Jupiter. Regina zeilor era grozav de mîhnită de purtarea 
arogantă a deja infidelului sot, iar furia sa ar fi atins cu 
siguranță dimensiuni cosmice dacă oferta Florei nu ar fi 
venit exact la timp. Fără raporturi conjugale, prin simpla 
atingere a bobocului fantastic al Florei, Junona l-a conceput 
şi i-a dat naştere unuia dintre cei mai importanţi zei romani: 
Marte. Acesta, ca omagiu adus Florei, a început prin a fi 
stăpînul primăverii şi al tinerilor. 


Priap: farmecul falusului 


Priapos, etimologic „ceea ce iese în afară sau care se 
află în fată“, cu o referire imediată la organul sexual 
masculin, este divinitatea vigorii generatoare. Zeu al 
grădinilor de flori şi de zarzavat, protejează címpurile şi 
culturile şi este venerat în special de fecioarele în aşteptare 
de logodnici şi de către tinerele soţii, care îi închinau 
cîntece şi ghirlande. Zeitate falică a procreării, lacom de 
sex şi avind înclinații violente şi exagerate, Priap este 
simbolul puternic al fecundității care nu îşi pierde, în faza 
de romanizare, trăsăturile specifice orientale. 


Mare zeu ce se ocupa cu supravegherea grădinilor şi a 
culturilor, Priap avea proprietatea benefică de a îndepărta 
farmecele făcute în dauna recoltelor. Trăsătura lui de de- 
mon falic îndreptăţea existența unei omologări între fecun- 
ditatea sa sexuală şi fertilitatea vegetației. De origine asia- 
tică — provenea din oraşul Lampsaco —, Priap a fost entu- 
ziasmat de călătoria sa în Italia şi la Roma, în compania 
convingătoarei Venus. Adesea euforic şi într-o stare de 
excitare, desfrînatului zeu îi plăcea să fie prezent la orice 
eveniment, gest sau în orice ambient în care triumfătoare 
erau dorința, fertilitatea constantă şi eliberarea supremă a 
tuturor poftelor carnale. Vorbăreţ, simpatic şi cordial, el 
era stăpînul cîmpurilor şi al grădinilor, avînd enorma forță 
de a regenera şi reînnoi perpetuu. 

Elementele care creionează figura sa mitică devin cior- 
chinii de struguri — cu care se împodobea adesea — şi impre- 
sionantul lui membru viril —, atribut şi semn al puterii sale 

Mic templu portabil 
dedicat lui Priap 


creative şi generative. Avînd funcţia de garant al prospe- 
ritátii grădinilor, a dobindit în timp o dimensiune din ce în 
ce mai aparte, pînă ce a devenit o divinitate rurală. 
Spectaculosul fascinum de care era mîndru a devenit cu 
timpul preţios pentru romani; ei făcuseră o amuletă ire- 
zistibilă, de care fie se făcea paradă în solemnele ceremonii 
care celebrau victorii militare, fie era pusă pe umele fune- 
rare ca simbol al speranţei deznădăjduite a unei încercări de 
autogenerare, fie era expusă de către matroanele romane — 
printre care s-a distins Messalina — ca obiect-talisman cu 
care se impodobeau şi se fáleau pentru fineţea cu care era 
executat, materialul prețios şi dimensiunile extraordinare. 
Impulsul pătimaş al lui Priap a făcut ca toate acțiunile sale 
să fie întotdeauna caracterizate de o intensă activitate sexuală. 
Preocuparea lui majoră a fost aceea de a urmări zeițe, Nimfe 
şi muritoare cu scopul de a le poseda. Odată, în timpul unei 
sărbători bahice, el a remarcat-o pe grafioasa zeiță Vesta. 
S-a îndrăgostit nebuneste de ea şi toată seara nu s-a gîndit 

decît cum să facă să o aibă. Cînd sărbătoarea s-a terminat şi 
participanții şi-au luat rămas-bun, el a urmărit-o și a așteptat 
ca ea să adoarmă pentru a o surprinde în somn. Şi-a făcut 
planul cu extremă băgare de seamă, dar, cînd era pe cale să 
se bucure de rezultate, un măgar a zbierat pe neaşteptate, 
avertizind-o pe Vesta de pericolul care o păştea. S-a iscat o 
mare învălmășeală, așa că bietul Priap a trebuit să renunţe la 
proiectele lui amoroase. De atunci a fost des pomenit în 
compania unui asin, animal care îi era sacrificat în 
ceremoniile priapice; de cealaltă parte, cu ocazia serbărilor 
dedicate Vestei, măgarii erau împodobiţi cu ghirlande de flori. 


Vulcan: stápinul focului 


Vulcan îşi exercita puterea sacră asupra focului, ca 
element distructiv şi violent, folosit atit cu scopuri bune, 
cît şi rele. Prerogativa sa de zeu al descompunerii e 
confirmată de faptul că i se ofereau armele duşmanilor 
morţi în bătălii pentru a fi nimicite. Personalitate mitică 
complet anulată prin asimilarea cu grecul Hefaistos, cu 
toate acestea Vulcan dezvăluie o puternică densitate 
culturală, de dimensiuni mai degrabă indo-europene decit 
strict italice. Templul sáu se află în afara zidurilor cetății 
atit pentru a nu pricinui pagube locuinţelor civile, cît şi 
pentru a-i direcfiona agresivitatea impotriva duşmanilor 
străini. Zeu al marilor contradicții, căci este benefic şi 
periculos în acelaşi timp, el reuneşte opoziția clară şi 
violentă între apă şi foc, viață şi moarte, în ritualuri în 
care îi erau sacrificați mici peşti aruncaţi în foc de vii — în 
locul sufletelor oamenilor. 


Agreabil întins în divinul pat nuptial, Vulcan se 
abandona plăcutelor reverii de voluptate pe care tocmai le 
trăise. Trezindu-se pentru un moment din amorteala ce-l 
cuprinsese, admirá incá o datá trupul minunat al sotiei sale: 
Venus era superbă, unică între zeițe, fiinţa ei ingemána, de 
o manieră inegalabilá, frumuseţea fizică şi priceperea plină 
de gratie gi iscusintá în artele feminine. Zeița i se infátigase 
zeului îngrijorată şi tulburată, biată mamă preocupată de 
soarta lui Enea, implorîndu-l să-l ajute pe fiul său şi să-i 
fumizeze arme. Ea îl lăudase în mod subtil, ridicîndu-i în 
slăvi puterile și prerogativele de zeu al focului, apoi, 

Venus în fierăria lui Vulcan (gravură de S. Baudet, după un tablou 
de Francesco Albani) 


folosindu-şi magica sa capacitate de seducţie, reaprinsese 
vechea flacără a dragostei care continua să-i unească pe 
cei doi din timpuri imemoriale. Peste măsură de măgulit 
pentru fermecătoarea recunoştinţă, Vulcan a acceptat să-i 
procure arme lui Enea, îmbrățişînd-o apoi pe zeiță şi 
iubind-o plin de pasiune. 

În zorii zilei, Vulcan a lăsat cu părere de rău patul cald 
şi moale şi s-a dus pe insula sa dintre Sicilia şi grupul de 
insule Eole. Ajuns în peşterile întunecoase şi fumegînde 
care constituiau atelierul său, zeul s-a cufundat fără chef 
în zgomotul asurzitor al metalelor, nicovalelor şi flăcărilor. 
Cu adevărat stápin în regatul său înflăcărat, Vulcan le-a 

ordonat Ciclopilor, care construiau fulgere, trásuri, coifuri 
$i care, sá lase orice altá muncá. La comanda zeului, Bronte, 
Sterope si Arge, harnici, şi-au împărţit treburile si au 
început să fabrice cu măiestrie armele lui Enea. 

Dincolo de calitatea sa de zeu făurar prin excelenţă, 
atitudine confirmată şi de apelativul Mulciber — de la 
mulcere, a topi — pe care zeul îl define, fiind venerat ca 
numen care supraveghează topirea metalelor, Vulcan 
rămîne în primul rînd principe al focului, uneori distructiv, 
alteori benefic. Fiind un zeu periculos, el a fost îndepărtat din 
comunități: templele sale erau înălțate în afara orașelor — 
cum se întîmpla şi cu cele ale lui Marte, zeu prea însetat de 
războaie, şi cu cele ale lui Venus, zeiță prea imorală pentru 
mentalitatea romană, bigotă şi închisă. Zeu lacom şi 
devorator, el avea dreptul la o parte din prada de război 
care era arsă pe cîmpul de luptă. 

. În calitate de zeu binevoitor si fecund, Vulcan o avea 
drept tovarăşă pe zeița sabiná Maia, venerată la Roma sub 
numele Maia Volcani. Se pare că ei îi era dedicată luna 
mai, în timp ce sărbătoarea în cinstea sa era pe întîi mai şi 
se celebra printr-un sacrificiu făcut de flamen Volcani. Lui 
Vulcan îi erau încredințate casele şi celelalte construcții 
pentru a le proteja de incendii; în acest caz, alături de el se 
afla Stata Mater, cea care era capabilă să oprească focul, 
veghind astfel să nu fie vătămat orașul. 

La Roma, Vulcan era adorat într-un loc sacru foarte 
vechi, Volcanal, situat în For. Nu era vorba de un templu, 
ci de o simplă platformă care îndeplinea funcția de vatră 
publică, bucurîndu-se de o mare importanţă în rîndul 
cetățenilor: era simbolul alianţei dintre romani şi sabini şi 
pecetluise restabilirea păcii între nobili şi plebei. 

Un templu adevărat închinat lui Vulcan se afla în Campi 
di Marte, aproape de circul Flaminio. Aici se celebra sărbă- 
toarea principală a zeului, pe 23 august, lună care, din cauza 
căldurii mari, determină sau favorizează producerea in- 
cendiilor. În această zi, fiecare bun tată de familie arunca 
în flăcările vetrei domestice peștişori încă vii; aceştia nu 
trebuia să fie cumpăraţi de la piaţa normală de peşte, ci din 
piaţa ce se afla în faţa templului lui Vulcan din Campi di 
Marte. Cîţiva pescari de pe Tibru, credincioşi zeului, îşi 
luau această îndatorire şi erau apoi răsplătiți de comunitate 
prin instituirea unor jocuri speciale, ludi piscatorii. 

Pe 23 mai avea loc o altă sărbătoare dedicată activi- 
tăților metalurgice ale zeului; i se închinau trimbifele şi 
alte instrumente folosite în ceremoniile sale, acum lustruite 
(de aceea numite tubilustria). Vulcan era marele zeu venerat 
la Ostia: jocuri magnifice, Volcanalia se celebrau în onoarea 
sa, iar sacerdotii locali erau conduşi de pontifex Volcani. 

Din uniunile zeului focului s-au născut fii gloriosi. 
Printre cei mai faimoși se disting: Ceculus, fondatorul 
Prenestului, Cacus, un mare escroc foarte abil, şi Servius 
Tullius, unul din regii Romei. 


Vesta: simbol al puritátii 


Etimologic vorbind, Vesta trimite la rădăcina sanscrită 
was, a locui; ea este zeița vetrei, nucleu şi principiu al 
vieții domestice. Zeitate specific italică, ea define carac- 
teristici şi funcţii proprii spațiului roman, drept pentru care 
este exclusă varianta derivării figurii sale din zeița greacă 
Hestia. Dintr-un mediu strict privat şi familial, ea ajunge 
să administreze intreaga viaţă politică şi comunitară: 
marele pontif este cel care tutelează caracterul ei sacru, 
ce este încredinţat colegiului cast şi pur de sacerdotese — 
Vestalele. 


Cu gesturi acum mecanice, Emilia veghea, cu obig- 
nuitul şi cuvenitul respect, focul sacru al Vestei. Ea se afla 
deja la cel de-al cincisprezecelea an de sacerdoțiu; lăsînd 
deoparte obligaţiile cotidiene, ea s-a lăsat pradă amintirilor 
dulci din copilărie şi apoi din viața sa de vestală. Cum era 
obiceiul, fusese aleasă de către marele pontif pe cînd avea 
numai șapte ani — vîrsta consimtitá mergea de la şase la 
zece ani — şi nu a înţeles imediat bucuria părinților săi; 
copilă nevinovată, smulsă violent de la o viaţă tihnită şi 
îmbelşugată, ea tipa deznădăjduită. Răpită din lumea dragă 
a copilăriei, Emilia ştia că despărțirea nu era definitivă, ci 
doar de treizeci de ani. Dacă imediat se liniştise la gîndul 
că după o asemenea perioadă ar putea deveni soție şi mamă 
fericită, în schimb înţelese doar foarte tîrziu (mult prea 
tîrziu!) cît de lungi vor fi aceşti treizeci de ani. Din această 
perioadă parcursese deja cei zece ani de ucenicie, acum se 

Statuia zeiței Vesta (gravură de F. Perrier) 

ocupa personal de practicile cultuale — indatorire care avea 
să dureze alti zece ani —, iar în cel de-al treilea şi ultim 
deceniu urma să se ocupe de instruirea novicelor. 

Dintr-odată, Emilia s-a smuls din gîndurile ce o 
cuprinseseră, s-a ridicat şi a reaprins focul sacru. Și-a 
reamintit teama pe care o trăise atunci cînd fusese introdusă 
în Atrium Vestae, edificiul care le găzduia pe Vestale şi 
care se înălța alături de templul zeiţei, avînd acea formă 
simplă, rotunjită, o adevărată vatră protejată de un acoperiş. 
Mai mult decît Atrium-ul — numit de obicei Regia —, Emilia 
învățase să iubească templul rotund, adăpost auster al 
castitátii şi purității. Acolo domneau ordinea şi sacralitatea, 
fiind şi sediul — Penus Vestae — Penatilor Romei şi al 
obiectelor sacre care garantau măreția şi puterea oraşului 
(asemeni Palladium-ului din Troia şi misterioaselor figuri 
şi simboluri de metal şi teracotă). 

Cîntărind dificultatea atribuţiilor sale, Emilia trebuia 
să admită că îndatoririle ei de Vestală nu erau deloc 
apăsătoare: înainte de toate avea misiunea să păzească zi 
şi noapte focul sacru, apoi avea grijă de secerişul ritual al 
grîului cu care se prepara mola salsa, un amestec din făină 
de grîu şi sare care, de trei ori pe an — la Lupercalia, Vestalia 
şi la idele lunii septembrie —, era folosit pentru immolare — 
se presăra pe capul victimelor destinate sacrificiilor. 

Cu toată sinceritatea trebuie să admitem că existența 
ei şi a celor cinci tovarăşe ale sale era totuşi apăsătoare din 
cauza conduitei sufocante şi foarte integre pe care rolul o 
impunea. Dacă era adevărat că ele se bucurau de onoruri 
publice, ocupau locuri de onoare la spectacolele de circ, 
aveau dreptul să fie precedate de un lictor atunci cînd 
mergeau pe stradă şi erau respectate de toți cetăţenii, ca şi 
de consuli şi înalți magistrati, tot atit de adevărat este cá 


107 


Lumea divină 


T 


ÎN 
Jj 
| 
j 
| 
L 


] y " M 
D à È B ON 
" V t. ^os 
"e, M A M 
EJXE-.. - | . x 


Statuie ce reprezintă o vestală (gravură de F. Perrier) 

Templul Vestei (gravură de Giovanni Brun) 


toate acestea erau plátite cu interdictii severe gi sanctiuni 
ce nu puteau fi atacate prin apel. O soartă tristă îi era 
rezervată aceleia care descoperea plăcerile dragostei şi îşi 
păta onoarea — sau era bănuită de acest lucru — printr-un 
comportament imoral şi nepermis. Emilia se înfiora cînd 
îşi amintea strigătul disperat al unei gratioase colege de-ale 
sale, acuzată de adulter şi din această cauză îngropată de 
vie, în timp ce nefericitul care o iubise era flagelat pînă ce 
murea în piața publică. 

Imaginea acelei pedepse incredibile a făcut-o dintr-odată 
pe Emilia să-şi amintească cum că neglijase de prea multă 
vreme focul sacru. S-a ridicat disperată, dar deja nu mai era 
nimic de făcut: flăcările magice erau definitiv stinse. Con- 
sternarea cea mai adîncă a cuprins-o pe tînăra Vestală: focul 
stins ar fi fost interpretat ca semn al unei nenorociri abătute 
asupra poporului mai degrabă decît neglijența unei Vestale. 
Emilia ştia că focul odată stins nu putea fi reaprins decît prin 

intermediul unor procese naturale: ori prin frecarea continuă 
a unor crengi uscate, ori datorită convergentei razelor solare. 
Şi ambele variante cereau prea mult timp: ea ar fi pedepsită — 
poate nu pe nedrept, dar cu siguranță exagerat —, bătută pînă 
la sînge chiar de către pontif. Emilia s-a încredinţat cu totul 
Vestei, marea zeiță a concordiei şi a păcii, supremă 
protectoare a statului roman. Tînăra disperată a implorat-o 
cu rugăciuni fierbinți, a elogiat calitățile înalte ale austerei și 
castei zeițe, reamintindu-i existența onestă și pură pe care o 
dusese ea în calitate de slujnică umilă și credincioasă a Vestei. 
Aceasta din urmă a decis să intervină şi să o salveze: cu 
pulpana veșmîntului său a reaprins miraculos flacăra sacră, 
crufind-o astfel pe Emilia. 

Trecuseră cîteva luni de la uimitorul eveniment și 
Emilia, care îşi îndeplinea sarcinile cu şi mai multă dăruire, 
era foarte ocupată cu pregătirile serbării în cinstea Vestei. 
Pe 7 iunie începea curăţenia mare a Templului şi a 
obiectelor sacre, și Emilia se dusese să ia apa necesară, 
care trebuia să provină întotdeauna dintr-o apă curgătoare, 
din Tibru sau alt izvor. Ea luase cu sine vasul special, cu 
fundul ascuţit, aşa că nu putea fi pus pe pămînt fără a pierde 
tot conținutul: Emiliei i se părea că acest obiect merita să 
aibă numele de futile. 

Pe drumul de întoarcere a întîlnit un condamnat la 
moarte care, fericit de întîlnirea norocoasă, sărea de bucurie, 
ştiind cá va fi automat grațiat, dat fiind cá Vestalele puteau 
acorda asemenea privilegii. Ajunsă în sfîrşit în Atrium-ul 
regal, Emilia a observat cu bucurie avîntul care le 
cuprinsese pe tovarăşele sale. Pe 9 iunie începea marea 
sărbătoare Vestalia şi atunci matroanele, desculfe cu această 
ocazie, intrau în templu și ofereau smerite diferite feluri 
de bucate, probabil aceleași care se ofereau Penaţilor şi 
Larilor în orice casă, în faţa vetrei domestice. 

Probabil in memoria unui episod ciudat, la templul 
Vestei erau adugi mágari impodobiti cu ghirlande. Obiceiul 
comemora intervenţia providenfialá a unui asemenea ani- 
mal în favoarea zeiţei. De fapt, înfocatul Priap se 
indrágostise de zeița gratioasá şi, decis să o aibă, aşteptase 
venirea nopții pentru a o surprinde în somn. Totul părea cá 
merge conform planului cînd, dintr-odată, s-a auzit răgetul 
unui măgar care a avertizat-o astfel pe casta zeiță de 
pericolul care o păştea, iar încercarea amoroasă a zeului a 
eşuat. De atunci, Vesta îndrăgea măgarii, care deveniseră 
necioplitii protagonişti impodobiti cu ghirlande de flori in 
timpul Vestaliei, care se încheia pe 15 iunie. 


Mercur: negustorul-mesager 


Antică divinitate romană a comerțului — de la mercari, 
a negocia, şi merx, negustorie —, figura mitică a lui Mercur 
este slab conturată. Mai mult sau mai puțin întunecat de 
figura bine definită a grecului Hermes, el dobîndeşte 
funcția de patron al drumeților şi mesager al lui Jupiter, 
al cărui tovarăş de aventuri este. Zeu inteligent, ager şi 
energic, Mercur deține toate competențele şi abilităţile 
indispensabile unui excelent negustor. Trebuie totuşi 
adăugat că marii comercianţi — mai ales cei care efectuau 
transporturi maritime — preferau să se încreadă în latinul 
Hercule, mai important şi mai prestigios decît Mercur. 


Era cu adevărat ingrată misiunea pe care i-o încre- 
dinţase Jupiter de astă dată, dar, din respectul ce i-l purta, 
ca şi din prietenia ce îi lega, Mercur nu a ştiut să refuze. 
Blîndeţea victimei pe care trebuia să o conducă în Infern, 
delicatefea trăsăturilor sale magnifice — și mai de pret acum, 
cînd pe fafá.i se citea resemnarea hieraticá pentru soarta 
neaşteptată — nu îi dădeau pace tristului mesager al zeilor, 
care îşi încetinea pasul parcă pentru a amîna momentul. 

Cînd Jupiter îl chemase de urgenţă şi îi povestise 
necazul său, Mercur nu îşi imaginase desigur cá o persoană 
atît de sîcîitoare poate fi atît de graţioasă şi de distinsă. 
Totul începuse cu o nouă escapadă amoroasă a regelui 
zeilor: ţinta elanului său pătimaş era de data asta Iuturna, 
nimfa izvoarelor, care avea un temperament mai curînd 
dispreţuitor şi agresiv. 

Statuia lui Mercur (gravurá de F. Perrier) 

Sora lui Castor şi Pollux, ea locuia într-un izvor aflat 
în vecinătatea Forului roman și era atît de mîndră de 
libertatea şi de independenţa ei afectivă, încît nu a vrut 
să-i cedeze lui Jupiter nici măcar cînd acesta i-a dăruit 
nemurirea și puterea de a fi stăpîna tuturor izvoarelor si 
fluviilor din Latium. Prefăcîndu-se în mii de feluri, ea 
reușea întotdeauna să fugă, folosind toate mijloacele şi 
experimentînd toate posibilitățile pentru a evita să cadă în 
braţele lui Jupiter. 

Enervat, dar nu descurajat, zeul convocă toate nimfele 
regiunii, cerîndu-le ajutorul pentru ca aspiraţiile sale 
amoroase să se împlinească. Acestea ar fi trebuit să-l 
avizeze cînd Iuturna îşi făcea apariţia si — eventual — să o 
împiedice să se ascundă în apă cînd el era pe cale să o 
atingă. Atotvăzătorul și atotştiutorul zeu uitase să o 
pregătească dinainte pe puerila şi superficiala Lara — căreia 
i se zicea si Lala, ,, Vorbáreafa" — care, deşi se învoise, a 
uitat complet că trebuia să tacă. 

Micuța Lala a început să povestească oricui întîlnea şi 
oriunde mergea planul pe care îl pusese Jupiter la cale, 
fără să aibă niciun gînd viclean, dar şi fără să respecte 
discreţia cerută. Astfel, în scurt timp, planul a ajuns la 
urechile Iuturnei si la cele ale geloasei Junona, ceea ce a 
dus la urmări dintre cele mai rele. Zeița l-a făcut pe soțul 
libertin să plătească dur această infidelitate. 

Iegindu-si din minţi de furie şi consternat, Jupiter a 
prins-o zdravăn pe Lara de părul blond şi i-a smuls limba. 
Mercur a fost şi mai mîhnit de acest act violent, nereușind 
să înțeleagă aspra pedeapsă ce-i era rezervată tinerei nimfe. 
O conduse împotriva voinței lui în lumea morților, unde 
ea urma să fie stăpîna apelor infernale; Mercur începu să o 
privească mai atent: era cu adevărat frumoasă! Cuprins de 

o pasiune de neînvins, s-a oprit şi, cu cea mai mare blindete, 
a iubit-o nebunește. Din imbrátigarea lor generoasă şi suavă 
s-au născut cei doi Lari, zei gemeni care supravegheau 
răspîntiile — supraveghere pe care o împărțeau cu tatăl lor. 

Luîndu-şi caduceul caracteristic şi încălțările magice, 
lui Mercur îi plăcea să hoináreascá prin piețe și pe marile 
artere, lăsîndu-şi deoparte îndatoririle de mesager al zeilor. 
Sărbătoarea sa cădea pe 15 mai, iar credincioşii săi — mai 
ales negustori — veneau la izvorul sacru de la poarta Capena; 
aici luau apă divină şi apoi, cu o ramură, stropeau 
instrumentele de lucru. Mare agitaţie era şi în sanctuarul 
său — aflat în afara pomerium-ului —,situat pe coastele 
Aventinului şi care era frecventat — se pare! — de acel tip 
de comercianţi care se apropiau ca înclinații şi făceau cele 
mai grosolane pungăşii. 


Carna, numită şi Cardea 


Veche zeiță ce face parte din grupul indigeților, 
etimologia numelui său trimite la caro, carnis, carne. Carna 
proteja organele vitale ale omului. Diferită este poziția 
cercetătorilor care o consideră uneori o zeiță infernală 
sau una lunară, iar alteori o văd ca protectoare a familiei 
sau a casei, ori chiar a locurilor de acces într-o casă. 
Potrivit lui Dumezil, utilizarea rituală a fagurilor de miere 
şi a unturii la sărbătoarea zeiţei, cu scopul transformării 
lor în viscera — şi, deci, în carnes — ar lămuri dimensiunea 
mitică a zeiţei, fiind înglobat procesul nutritiv. Alimentafia, 
proces care generează vigoarea fizică, ar fi direct 
asociabilă nevoilor tinerilor şi războinicilor: oportună, 
deci, plasarea sărbătorii Carnei în luna iunie — cuvint a 
cărui rădăcină provine din iuvenis, iunior şi Juno. 


Frumoasă şi sălbatică, Carnei îi plăcea să trăiască în 
aer liber şi îşi găsise în cîmpuri și păduri un habitat perfect 
adecvat. Cel mai mult îi plăcea Lucus Helerni, acel cring 
agreabil de pe malurile Tibrului unde se delecta cu 
vînătoarea și alergările, fără niciuna dintre preocupările 
delicate feminine. Mai mult ca orice, Carna îşi proteja 
castitatea şi considera un joc să refuze constant toți pre- 
tendenfii: cînd un îndrăgostit igi exprima intenţiile amo- 
roase, ea îl provoca, punîndu-l să o urmărească și să încerce 
să o prindă în pădurea atît de dragă ei. Inevitabil, odată 
ascunsă printre copaci, fecioara devenea de negăsit şi nefe- 
ricitului amorez nu-i rămînea decît să se îndepărteze singur 
şi neconsolat. 

Unul dintre pretenden[fii săi, cel mai tenace şi mai 
îndărătnic, a avut succes datorită insistenfei sale obstinate: 
era Ianus, zeul bifrons. 

Îndrăgostindu-se de gratioasa nimfă, el a curtat-o 
asiduu, mágulind-o şi copleşind-o cu daruri preţioase, dar 
ea a rămas indiferentă şi l-a invitat să o urmeze în pădure. 
Ajutat de chipul său dublu, Ianus a reuşit să vadă mişcarea 
rapidă făcută de tînără — atunci cînd s-a ascuns pe furiş în 
spatele unei stînci. Mîniat de reaua-credintá feminină — şi 
mai perfidă după atîtea dovezi de dragoste —, Ianus a 
descoperit-o, a apucat-o brutal şi a violentat-o. 

După cruda imbráfigare, el s-a induiogat la vederea 
nimfei înlăcrimate şi a vrut să-şi îndrepte greşeala, 
oferindu-i privilegiul de a proteja balamalele — de la cardo, 
balama, ei i se spunea şi Cardea — porţilor pe care le avea 
în divină custodie. Simbolul funcţiilor pe care le avea era 
păducelul înflorit, care a devenit apoi însemnul magic fixat 
pe porţi, capabil să anuleze pericolele ce se puteau abate 
asupra unei case. 

De atunci, Carna a devenit zeița protectoare a copiilor, 
cea care le înlătura spaimele şi îi apăra de boli. Ea punea 
pe fugă animalele şi monştrii nocturni: vampiri şi strigi, 
care sugeau sîngele nou-născuţilor. Striges erau nişte 
animale îngrozitoare care zburau şi emiteau un şuierat 
înfiorător. Ei devorau inimile copiilor, vlăguindu-le 
trupurile, şi le puneau paie în locul inimilor. 

Faima zeiței s-a răspîndit în scurt timp şi a ajuns la 
urechile lui Proca, rege în Alba, care trăia o perioadă dificilă 
din cauza stării proaste continue a micului său fiu. Acesta 
era pe zi ce trecea mai slăbit, şi nici doctorii, nici sacerdoţii 
nu reuşeau să-i îmbunătățească starea de sănătate, aşa că, 
total demoralizat, el a decis să se adreseze Carnei. Mai 

intii indignatá de starea deja avansatá a bolii, zeita s-a 
apucat apoi cu multá pricepere sá prepare filtre magice, 
pronunțînd formule rituale, şi a reuşit să-l salveze pe băiat. 
În rezolvarea acestui caz, Carna se izbise de multe 
dificultăți şi — părîndu-i-se imposibilă vindecarea —jertfise 
Infernului un purcel de lapte; schimbul era simplu: inimă 
pentru inimă, viscere pentru viscere şi suflet pentru suflet. 
Fiul lui Proca s-a vindecat miraculos! 

Ea era venerată pe Celio, unde avea un simplu sanctuar, 
şi sărbătoarea ei cădea la calendele lui iunie. Acestea erau 
numite Carnaliae, dar şi Calendae Fabaliae, căci mîncarea 
şi darurile rituale constau dintr-un amestec de faguri de 
miere şi untură, considerat foarte nutritiv, adevărat medi- 
cament pentru intestine. Carna era invocată ca protectoare 
a rinichilor, a arterelor şi, mai ales, a inimii, dar era şi cea 
care întărea corpurile nou-náscufilor şi copiilor. 


Salus: Augusta 


De origine sabină, cultul lui Salus pare să fi fost 
introdus la Roma deregele Titus Tatius, ceea ce înseamnă 
că este unul foarte vechi. Corespondenta sa sabină se 
numea Strenia sau Strenua — de la care stăruie şi astăzi 
ecouri ritualice, exprimate prin schimbul de daruri ce are 
loc la sfirşitul anului —, căreia, la începutul fiecărui an, i 
se ofereau ramuri tăiate. Totuşi, influenţa greacă s-a impus 
şi zeița a fost asimilată cu Hygieia, fiica lui Esculap, 
pierzínd parţial trăsăturile sale originare şi bucuríndu-se 
de multă devoțiune şi omagii în practicile rituale care o 
venerau ca Salus Augusta. 


Zeifá mare şi luminoasă, de o putere magnificá, Salus 
era protectoarea enormei forțe vitale a conservării şi 
continuității. Prerogativele sale nu se limitau doar la 
bunăstarea fiinţei individuale — datorie neagreabilă, care îi 
reducea puterea şi pe care o lăsa de bunăvoie în seama lui 
Valetudo —, ci se extindeau, cuprinzînd sănătatea si 
prosperitatea întregului stat roman, pe timp de pace şi de 
război. Ea era mulțumită de onorurile pe care credincioşii 
săi i le aduceau: tot cartierul de miazănoapte al orașului îi 
era închinat ei şi, referitor la cultul sáu pe un plan strict 
cultual, colegiul de Auguri pregătea sărbătoarea numită 
Augurium Salutis, ceremonie plină de fast, menită să obțină 
protecţia divină pentru întreaga comunitate. Festivitatea sa 
cădea pe 8 august; cu această ocazie se rosteau rugăciuni 
şi se făceau oferte votive: auguri, pontifi şi magistrați 
invocau cu ardoare şi speranță binefăcătorul ajutor divin 

Trofeu de armc romanc (gravură din secolul al XIX-lea 


basorelief de pe Columna lui Traian) 

pentru protecția oraşului. De asemenea, bravul dictator 
Caius Bubulcus, ,,Plugarul", îi închinase un templu solemn 
şi foarte frumos în memoria unei bătălii deosebit de dificile 
şi ca omagiu adus puterii márete şi încurajatoare a zeiței, 
al cărei credincios fidel era. Caius Bubulcus era un 
conducător extrem de curajos şi victoria repurtată de tabăra 
romană după doar cîteva confruntări directe trebuie 
atribuită strategiei sale clarvăzătoare. 

O dată a trebuit să înfrunte două legiuni de samniti, 
bine înarmați cu scuturi strălucitoare de metal preţios, 
coifuri împodobite cu pene în culori pestrite şi în tunici 
viu colorate. Războinicii romani au rămas uimifi şi 
îngînduraţi la vederea forței de luptă a duşmanilor şi, pentru 
a spulbera teama ce intrase în sufletele oamenilor săi, 
curajosul conducător a izbucnit în hohote de ris. El a 
afirmat, comentînd fastul cu care se îmbrăcaseră duşmanii 
săi, că se împodobiseră ca victime destinate regatului 
morții! Comportamentul său a produs efecte pozitive şi 
folositoare asupra moralului forţelor romane: samnitii au 
fost infrinti, iar armura lor a devenit element decorativ 
printre prăzile de război. 

Adevărata autoare a victoriei a fost considerată Salus, 
salvatoarea statului, și ei i-au fost închinate omagii fas- 
tuoase şi respectuoase. Aceste ceremonii, sacrificia pu- 
blica, s-au bucurat de un număr mare de participanți credin- 
cioşi din întreaga regiune Latium, iar numeroșii războinici 
întorşi de pe front, recompensati pentru victoriile repurtate, 
îi închinau acesteia succesul lor pe cîmpul de luptă. O 
asemenea victorie însemna, înainte de toate, sfîrşitul neli- 
niştilor, al suferințelor şi al mizeriei care caracterizaseră 
ultimii ani, iar aceste ceremonii încercau să-i mulțumească 
zeiţei, patroană a bunăstării, a salvării și a sănătăţii. 

Antica zeiță Salus era foarte iubită si de sclavi, care 
găseau în ea cel mai bun interlocutor divin pentru aspiraţiile 
lor la libertate si salvare. Pe lingá Salus publica — doar 
excepţional era invocată în situații individuale —, ea era si 
Salus Augusta, cea căreia îi era încredinţată protecția regală 
şi care contribuia la întărirea unităţii religioase şi sociale a 
populaţiei, într-o experiență colectivă sacră, care făcea 
legătură cu cele mai vechi practici religioase romane. 


Esculap: puternicul zeu stráin 


Pătrunderea zeilor greci ai medicinei în spațiul cul- 
tural roman nu trebuie explicată doar prin devotamentul 
cultural al Romei în raport cu Grecia, ci mai ales prin 
rolul tragic şi decisiv pe care l-au avut ciuma şi epidemiile 
în istoria socială romană. Deficienfele de structură pe care 
le avea o comunitate în curs de organizare accentuau 
temerile produse de alternarea anotimpurilor, de pericolele 
mortale ce apăreau odată cu venirea pe neaşteptate a 
căldurii pe timpul verii. Introdus la Roma ca zeu vindecător, 
fiind mai specializat decît Apollo, Esculap este exemplul 
cel mai bun al afirmării,, modei greceşti“ la Roma, 
desăvirşită apoi odată cu crearea triadei divine, cea 
răspunzătoare de sănătatea publică: Apollo, Esculap şi 
Hygieia. 

Era anul 293 i. Hr. şi deja de doi ani o epidemie 
implacabilá de ciumá, dintre cele mai pustiitoare si teribile 
care fuseseră vreodată, bintuia Roma, lipsită de apărare şi 
devastată. Libitinarii şi Pollictores — groparii de atunci — 
deveniseră figuri macabre, foarte ocupate să socotească 
numărul victimelor. Eforturile medicilor și ale vindecă- 
torilor se dovediseră inutile şi, pentru a preveni completa 
dezagregare a rînduirii sociale urbane, politicieni, jurişti 
şi militari s-au reunit de urgență. Ei trebuiau să admită cá 
zeii şi sacerdotii italici nu reușiseră să înfrîngă negrul flagel 
bubonic şi că nu ar fi o dezonoare atît de mare dacă ar 
apela la un zeu străin — avînd în vedere dificultatea întregii 
situații. 

Gravurá dupá un basorelief situat intr-un templu din Pozzuoli 


Pentru a evita orice problemá ce se putea ivi, ei au 
consultat Libri Sibillini, care i-au sfátuit sá se ducá la 
Epidaur, in Pelopones, şi acolo să-l caute pe zeul grec al 
medicinei, Asklepios, fiul lui Apollo. Zeul elenistic a fost 
solicitat cu cea mai mare pompă, iar recunoaşterea oficială 
a noului cult la Roma a fost marcată prin celebrări solemne 
şi fastuoase, în timp ce numele originar a fost modificat, 
dîndu-i-se corespondentul latin: Aesculapius, Esculap. 

O delegaţie de ambasadori trimisă la Epidaur a fost 
primită cu căldură de locuitorii din părţile acelea, după care 
s-au dus la templul zeului. Aici, înalții demnitari au fost 
spectatorii unui eveniment extraordinar: şarpele sacru al 
lui Esculap — nimeni altul decît zeul însuşi preschimbat în 
reptilă — a început să meargă şi vreme de trei zile a hoinărit 
prin împrejurimi, îndreptîndu-se în cele din urmă către 
corabia romanilor. Trecînd printre marinarii speriaţi, s-a 
dus direct în cabina lui Quintus Ogulnius și, încolăcindu-se, 

a adormit. În timpul unei opriri la Anzio, şarpele, care nu 
ieşise din culcugul său tot drumul, a luat-o din loc pe 
neaşteptate. Ajuns în pădurea lui Apollo, s-a încolăcit în 
jurul unei ramuri de palmier, în vecinătatea unei tufe de 
mirt în fata căreia era depusă pentru zeu o ofrandă rituală. 
După trei zile, şarpele a lăsat locul sacru patern, a traversat 
plaja şi s-a întors pe corabie, unde a rămas nemişcat — 
aproape de timonă — pînă ce au ajuns la gurile Tibrului. 

Întreaga populaţie latialá venise plină de încredere şi 
speranță pe malurile fluviului pentru a saluta sosirea 
providentialá a zeului. La aclamatiile, aplauzele şi strigătele 
disperate ale oamenilor, şarpele/Esculap a rămas nepăsător 
pînă ce, aproape de Roma, a înălțat capul şi s-a ridicat drept 
pe timonă. Privirea sa fixă era în căutarea unui spațiu 
primitor, dar singuratic în care să se stabilească în lumea 
aceea necunoscută; exact acolo unde Tibrul părea că se 
bifurcă, aproape închizînd fişia aceea de pămînt numită 
insula Tiberina, şarpele a sărit din corabie. A ajuns înot pe 
insulă şi, odată atins pămîntul ales drept loc al regedintei 
sale, şi-a recăpătat înfăţişarea de fiu al lui Apollo. Apoi a 
proclamat solemn sfîrşitul ciumei şi astfel a salvat Roma. 

Zeul-şarpe a dat dovadă de discreție şi şi-a ales ca 
reşedinţă un loc în afara pomerium-ului, pentru a nu crea 
conflicte cu persoanele conservatoare, mai rigide, care 
susțineau ca zeii străini să sálágluiascá în afara oraşului. 
I-a fost imediat construit un templu simplu, gol în interior, 
înconjurat de porticuri, unde bolnavii veneau pentru 
incubatio — petreceau acolo o noapte în aşteptarea revelatiei 
divine care le aducea vindecarea. 

Atributele zeului erau ciomagul sacru, noduros, şi 
şarpele, adesea încolăcit pe ciomag; acestora li se adăugau 
vigilentul cocos şi fidelul cîine. 

Numeroşii fii ai lui Esculap au fost cu toţii bine primiţi 
la Roma şi printre ei s-a evidenţiat Hygea, delicata zeiță a 
vindecării, cei doi frați Macaone şi Podalirio, precum şi 
Panacea, cea care vindeca orice boală. De un devotament 
aparte s-a bucurat Telesforo, cel ce purta o pelerină largă 
cu glugá. El îi îngrijea pe cei aflaţi in convalescentá şi pe 
copii. 


Feronia, cea liberá si fericitá 


Antică zeiță italică a fecundității, Feronia ni se 
dezvăluie într-un ambient propriu firii sale. Zeitate a 
naturii prin excelență, ea supraveghează perioadele de 
înflorire ale plantelor şi patronează izvoarele şi grădinile; 
niciodată nu va dobindi prerogativele unei zeițe crude sau 
sălbatice. Putere benefică şi eliberatoare, a fost uneori 
identificată cu Libertas datorită tradiției consolidate de-a 
lungul timpului, conform căreia, în templul său din 
Terracina, zeița îi elibera pe sclavi cu formula „benemeriti 
servi sedeant, surgant liberi“. 


Zeița grafioasá, „cea căreia îi plăceau ghirlandele“, îşi 
contempla distrată imaginea ce se reflecta în luciul apei: 
tînărul chip, încadrat de părul blond și mătăsos şi de o 
diademă sclipitoare, era de o frumuseţe ieşită din comun, 
la care se adăuga lipsa oricărei pervertiri interioare. Feronia 
era fără îndoială foarte gingaşă şi farmecul său era şi mai 
de preţ, căci îi lipseau cu desăvîrşire toate acele ráutáti 
gratuite si plicticoase tipic feminine. Zei(á a apelor şi a 
izvoarelor sacre și binefăcătoare, ea era recunoscută pentru 
frumuseţea si puterile ei. 

Feroniei nu-i plăcea să se lase subjugată de artele lui 
Amor, ea prefera să se desfete îngrijind plantele şi florile, 
încercînd noi parfumuri sau producind fructe magnifice si 
exotice. Firea sa docilă şi bună o făcea adesea să caute 
plante şi produse cu efecte vindecătoare şi, de asemenea, 
să creeze antidoturi puternice împotriva veninurilor şi 

Pămîntul roditor (după un basorelief de pe Ara Pacis al lui Augustus, 
la Roma) 

farmecelor. Pe deplin satisfăcută de ceea ce făcea, Feronia 
dispretuia propunerile amoroase ale bărbaţilor şi zeilor care, 
cînd o întîlneau, se îndrăgosteau nebunește. 

Jupiter remarcase imediat frumuseţea izbitoare şi plină 
de delicateţe a tinerei zeițe şi numaidecít încercase să-i 
obțină favorurile. Deoarece situaţia i se părea destul de 
dificilă, regele zeilor a trebuit să studieze toate posibilele 
ocazii favorabile reuşitei. Observind înclinațiile Feroniei, 
Jupiter a decis să se deghizeze în așa fel încît să pară un 
tînăr efeb care iubește natura şi frumuseţile vieţii, pe nume 
Anxur. Încîntată de făptura blîndă a pretendentului şi văzînd 
că are aceleaşi atracţii ca gi ea pentru viața în pădure, 
Feronia s-a îndrăgostit nebunește şi a trăit cu entuziasm 
primii fiori ai dragostei. Cu ajutorul lui Jupiter, radioasa 
fericire a zeiţei s-a transmis locurilor celor mai dragi ei: 
colinele şi copacii, florile şi pîrîurile erau pline de vigoare — 
natura explodase magnific. 

Această poveste de dragoste nu putea să treacă 
neobservată de către austera Junona, care judeca foarte 
sever uniunile nelegitime, iar atunci cînd infidel era chiar 
soțul său divin, zeița devenea de-a dreptul mînioasă. Odată 
descoperită această aventură, furia ce a cuprins-o pe Junona 
a fost și mai mare la vederea cadourilor minunate pe care 
soțul adulterin i le făcea amantei sale. Cuprinsă de o gelozie 
nemărginită, regina zeilor i-a cerut numaidecît ajutorul 
fiului lui Vulcan care, provocînd o neîndurătoare catastrofă, 
a răscolit întreg teritoriul sacru al Feroniei: după aluviuni, 
cutremure și erupții vulcanice nu a mai rămas nimic din 
delicatul său regat. 

Durerea sfişietoare se citea pe chipul suav al zeiţei 
naturii: mamă afectuoasă şi iubitoare a bravului Erilus, rege 
mitic latin, Feronia a trebuit să asiste neputincioasă şi 
istovită la moartea fiului său de mîna lui Evandru (Faun). 

Pentru a încerca să uite necazurile ce urmaserá 
deceptiei în dragoste, zeița s-a implicat cu şi mai multă 
însufleţire în organizarea tîrgului cîmpenesc anual pe care 
îl patrona. Locul destinat desfăşurării acestei sărbători 
impunătoare era Lucus Feroniae, o zonă în care aveau loc 
schimburi economice, zonă căreia îi erau anexate un templu 
şi cîteva edificii profane. Dar îndeosebi la Capena îi era 
închinat zeiței un mic loc sacru: Colonia Iulia Felix Lucus 
Feroniae, cu Basilica, Forum, Theatrum şi aşa mai departe. 
Aceasta era faimoasa cittadela, aleasă ca spaţiu comercial, 
dar în realitate locul unei gigantice statui a zeiței Feronia 
care a continuat, printre altele, să favorizeze participarea 
oamenilor la faimoasele Ludi Capenati — la care participau 
numeroşi tineri — si relaţiile care se stabileau între cei 
prezenţi şi participanții la tîrg. 

Frumoasa zeiță Capenată, adesea împodobită cu 
bijuterii şi flori, era asociată și cu Soranus, zeiţă a luminii 
soarelui; ele împărțeau fără invidie atît sacerdotii, cît şi 
sărbătorile şi credincioşii, în templul aflat la picioarele 
muntelui Soratte. În edificiul plin cu obiecte de aur şi 
statuete votive, oamenii din vecinătate aduceau primele 
roade ale pămîntului; cantitatea considerabilă de metale 
preţioase din templu a devenit mai apoi pradă însemnată 
de război pentru invadatorii străini. 

Zeiţă a integrării sclavilor în lumea oamenilor liberi, 
ea veghea asupra momentului eliberării acestora: în timpul 
unei practici rituale — în templul zeiței liberţilor —, sclavii 
şedeau pe nişte bănci speciale şi, odată primit sacrul pileus 
(acoperămînt pentru cap), ei se ridicau într-un fel ce 
simboliza renașterea lor ca oameni liberi şi fericiţi. 


Fortuna: schimbătoarea zeiţă 
a destinului 


Imagine a destinului individual, Fortuna sau Fors este 
o natură schimbătoare şi cu siguranță complexă, fiind 
asociată zeiței greceşti Tyche. Ea apare fie ca protectoare 
a fertilităţii, fie ca zeiță a maternității sau profetă dotată 
cu virtuți divinatorii. Vechiul şi bogatul cult de care s-a 
bucurat Fortuna la Preneste şi la Anzio evidenţiază 
trăsăturile sale de stápínd a cerului şi a pămîntului care 
exercită o funcție divină primordială, anterioară despărțirii 
cerului de pămînt. În felul acesta, zeița Fortuna Primigenia 
din Preneste va rămîne întotdeauna modelul străvechi de 
forță vitală şi de protectoare a lui Jupiter copil şi adoles- 
cent. 


Zeiţă a destinului schimbător, dátátoare de bucurii şi 
dureri, Fortuna trăia grav mihnitá alături de Servius Tullius. 
Se zbătea între pasiunea profundă pentru soţul ei şi 
observarea distanței ce exista între cei doi: ea era zeița 
luminoasă, el, Servius, era un simplu muritor, deşi rege 
foarte înțelept; dar Fortuna se simțea mai bine dacă se lua 
pe sine în derîdere. 

Îi plăcea să-şi amintească cum începuse povestea lor 
de dragoste cînd, timidă şi ruşinată, trebuise să recunoască 
față de ea însăşi că se simţea atrasă de tînărul rege. Pînă 
atunci, Fortuna nu dăduse multă atenţie numeroşilor 
pretendenți care îi dădeau insistent tîrcoale; de data asta, 
însă, ea era îndrăgostită. Îi mărturisise regelui dragostea 

Statuia Victoriei-Fortuna (dupá un bronz aflat la Muzeul Luvru) 

pe care i-o purta şi, dorindu-l mai mult ca oricînd, se 
îndreptase către reşedinţa acestuia. Străzile principale de 
acces erau strict supravegheate, iar Fortuna nu voia să le 
divulge celorlalți secreta sa întîlnire amoroasă. A cercetat 
deci clădirea în care se afla regele şi a remarcat existența 
unei providenţiale ferestruici nepázite, pe unde a si intrat. 
Compensînd marea îndrăzneală pe care o avusese, zeița 
şi-a acoperit chipul, ascunzîndu-şi de iubitul său trăsăturile 
feţei cu mai multe văluri. 

Mai întîi zeiţă a fericirii, apoi considerată indiferentă 
față de bine şi rău, ea a fost venerată la Roma graţie lui 
Servius, preferatul sáu, care a răspîndit cultul zeiţei. Ei i-au 
fost închinate două temple: cel dedicat lui Fors Fortuna, 
zeița sorții binecuvîntate, se afla în afara zidurilor oraşului. 
Pe 24 iunie, în cinstea zeiţei avea loc o sărbătoare plină de 
veselie, care se bucura de prezența masivă a sclavilor, a 
săracilor şi asupriţilor; serbarea culmina cu o procesiune 
specifică: bărci împodobite cu flori traversau Tibrul. 

Cel de-al doilea templu se găsea în Foro Boario; aici, 
Fortuna pierdea apelativul de Fors şi le dobîndea pe cele 
de Virgo sau Virginalis. Alături de statuia zeiţei se afla 
statuia îmbrăcată în lemn aurit a iubitului rege, cu chipul 
acoperit. În realitate, Fortuna Virgo devine simbolul pudorii 
feminine: onorată doar de femeile univirae, zeiţei îi este 
asociată Pudicizia Patrizia. 

Invocatá de toate păturile sociale, în diferite locuri gi 
pentru diverse calități ale sale, ea a obţinut numeroase ape- 
lative, foarte important fiind cel de Publica sau Fortuna 
poporului roman. Ca zeiţă a întregului stat, ea se bucura la 
Roma de un cult aparte: avea două temple şi era sărbătorită 
pe 5 aprilie, în timp ce Fortuna Privata, opusă primei, era 
adorată pe Palatin. Pentru comemorarea episodului în care 

fusese implicat Coriolan a fost instituit cultul lui Fortuna 
muliebris, al cărei templu se afla exact pe locul în care se 
oprise armata volscilor, acolo unde mamele romane, prin 
rugăciuni emotionante, determinaserá armata străină să se 
retragă. 

Era apoi Fortuna equestris, venerată în memoria unei 
victorii romane în Spania graţie ajutorului cavaleriei; For- 
tunei barbuta, căreia tinerii îi consacrau primele lor fire din 
barbă, i se opunea Fortuna virile, invocată de tinerele fecioare 
ca zeiță a fecundității. Mai erau şi Fortuna respiciens, cea 
binevoitoare, Fortuna obsequens, cea îndatoritoare, si 
Fortuna redux, invocatá pentru o intoarcere fericitá. Fortuna 
huiusce dei, protectoare a zilei prezente şi a ocaziilor 
favorabile ale fiecărei zi, avea două temple — la Circeo şi la 
Campo di Marte — şi era sărbătorită pe 30 iulie. Fortuna 
viscata era zeița nestatornică, a prefacerilor oarbe, cea care 
ademeneste, seduce, amágeste şi provoacă deziluzii. Era apoi 
Fortuna blanda, Fortuna mala şi dubia. 

Redusá de atîtea fragmentări, Fortuna a fost în sfîrşit 
sublimată într-o zeitate unică, înglobînd toate patronatele 
sale precedente sub o emblemă mitică unică: Fortuna 
Primigenia. Zeiţă a naturii şi a destinului, ea avea un templu 
grandios unde se practicau sacrificii rituale la începutul fie- 
cărui an. De un cult deosebit se bucura la Preneste, unde — 
în calitate de putere creatoare universală şi primordială — 
era considerată mama lui Jupiter şi a Junonei. 

O practică foarte cunoscută era Sortes Praenestinae, 
pe care o introdusese Numerius Sufficius, nobil din 
Preneste. Tînărului credincios i se întîmplau de cîteva zile 
lucruri stranii cărora el, un pic din superficialitate, un pic 
din fatalism, nu le dădea multă atenție. Dar semnele au 
devenit din ce în ce mai dese şi mai clare pînă ce, într-o zi, 


Lumea divinà 137 


Numerius a decis că trebuie să se ducă să sape într-o stincá 
aflată în templul Fortunei. Acolo a găsit cîteva sortes, 
tăblițe de lemn pe care era gravată voinţa zeiţei. Acestea 
au fost apoi conservate într-o ladă de lemn. De atunci, 
sanctuarului i-a fost asociat un oracol. Pentru a-l interoga, 
oamenii făceau mai întîi un sacrificiu, apoi un copil 
extrăgea la întîmplare una din tăblițe. 

Fortuna Primigenia s-a bucurat de un succes excep- 
tional, fapt dovedit de fastuoasa ceremonie de pe 11 aprilie. 
Imaginea zeiţei însoţită de cornul abundenței, o sferă sub 
picioare şi o timoná simboliza pentru toți imensa sa putere 
în raza ei de acţiune si în intervenţiile ei. Măreţia sa era 
întărită de cei doi copii pe care îi tinea cu dragoste pe 
genunchi: Junona si Jupiter Puer, Jupiter copil. 


Silvanus: bătrînul sălbatic 


Stríns legatde Faun prin prerogativele şi funcţiile sale, 
Silvanus este spiritul binevoitor al pădurilor care 
dobindeşte doar ocazional conotaţii negative, dar niciodată 
pe cele de aducător al calamitáfilor. Zeu al păşunilor şi al 
vitelor, al turmelor şi al păstorilor, el este totodată o zeitate 
sălbatică, preferind pădurea în locul címpurilor cultivate. 
În consecință, datorită vastelor întinderi de păduri din 
Italia primitivă, Silvanus devine zeul granițelor şi al 
proprietăţii private. 


Bătălia violentă continua să se prelungească, fără să 
se poată stabili încă învinşii şi învingătorii. Ambele fronturi 
erau stápinite de furie si de dragoste înfocată pentru patrie, 
în ambele tabere tributul uman plătit era greu şi crud. 
Urletele răniților, zgomotul asurzitor al armelor, praful, 
sîngele alcătuiau un întunecat şi trist scenariu de război: 
mínia celor două grupuri duşmane era grozavă, iar fiecare 
dintre ele rămînea sigură de supremaţia sa. Totul începuse 
cu alungarea Tarquinilor după încă una din numeroasele 
lor nelegiuiri politice, urmată imediat de reacţia etruscilor 
care doreau să spele ruşinea suferită la Roma de dinastia 
lor. În scurt timp, înfruntarea se transformase într-un 
adevărat masacru, iar tragedia era din ce în ce mai mare 
din cauza lipsei absolute a echilibrului dintre părți. 
Tentativa de a stabili pierderile suferite s-a dovedit 
zadarnică, iar încercarea de a obţine un armistițiu 
momentan — nebunească. Funesta zi de război era totuşi pe 
sfîrşite datorită venirii nopții și oboselii fizice şi morale a 

Zeul Silvanus (după un basorelief găsit în oraşul antic Lanuvium) 

luptátorilor, cu totii descurajati: eforturile lor imense se 
dovedeau inutile, cáci pierderile umane erau egale de 
ambele părți. Pe neaşteptate, o voce divină şi misterioasă, 
parcă ieşită din tenebre, a proclamat pe un ton autoritar 
victoria romanilor: aceştia pierduseră un om mai puţin față 
de etrusci. În cele două tabere adversare s-a răspîndit o 
cumplită teroare; nesiguranța şi spaima nu le permiteau 
războinicilor să aprecieze rațional evenimentele. Etruscii 
au trăit primele efecte ale uimitoarei întîmplări: în rîndurile 
lor s-a instaurat descurajarea, transformată mai apoi în 
totală deziluzie. În scurt timp, ei s-au retras în grabă, lăsînd 
cîmpul — şi victoria — romanilor. 

A doua zi, cînd s-a făcut calculul victimelor căzute în 
bătălie, s-a confirmat faptul că vocea magică — a lui 
Silvanus — avusese dreptate: victoria aparținea pe drept 
romanilor. 

Zeitate bună a pădurilor și a cimpiei, lui Silvanus íi 
plăcea să lanseze strigăte teribile din inima pădurilor, căci 
locurile cît mai misterioase şi ascunse erau locuinţele lui 
preferate. Zeul vitelor, al turmelor și al păstorilor, el agrea 
spaţiile necultivate datorită instinctului său sălbatic şi in- 
tolerant, chiar dacă, odată cu trecerea timpului, învățase să 
protejeze cîmpurile, pomicultura şi grădinile. Pe cînd era 
un bătrîn cărunt şi amabil, Silvanus hoinărea prin domeniile 
sale înarmat cu un baston greu sau cu un chiparos dezră- 
dăcinat pe care îl purta în spate, adesea cu scopul de a 
controla granițele. El era şi Tutor Finium (custodele hota- 
relor) şi, deci, zeu al proprietăţii, atît private, cît şi publice. 

În invocatiile credincioşilor săi, zeul cel bărbos şi hirsut 
al pădurilor dobîndea atributele de Domesticus, ca protec- 
tor al casei, Agrestis, ca zeitate a cirezilor şi a turmelor, 
precum şi Orientalis, zeitate ce garanta hotarele unei moşii. 

Ca Sanctus Salutaris, el era protectorul grádinilor de flori 
şi al celor de zarzavaturi, venerat mai ales pe Aventin. Dar 
cîteodată, bátrinul solid şi robust era gi stápinul practicilor 
rituale funerare, fapt sugerat de chiparosul pe care il purta 
de obicei in spate. 

Silvanus era, în definitiv, zeitatea pădurilor şi a me- 
diului natural, care încă nu ţinea cont de necesităţile şi 
regulile oamenilor într-o comunitate; din respect față de 
convențiile sociale, el a început, fără tragere de inimă, să 
vegheze asupra respectării sacre a limitelor şi a hotarelor 
subdiviziunilor teritoriale. Dar, trecînd peste aceste înda- 
toriri ale sale, ce ţineau de îndeplinirea unor legi, Silvanus, 
care adora să se plimbe singur prin domeniile sale verzi şi 
sălbatice, a continuat să prefere prietenosul spaţiu liber şi 
fericit ariilor „civile“, limitate şi închise. 


Carmenta: stápina cintecului magic 


Antică zeiță romană cu un pronunţat caracter matern, 
mamă a regelui mitic Evandru, Carmenta este adesea 
asociată cu Fauna şi cu Bona Dea. Două sint dimensiunile 
culturale pregnante ale mitologiei zeiței: maternitatea şi 
darul profefiei. Ca protectoare a nașterilor şi a graviditáfii, 
ea este o zeitate a fecundității, fiind strîns legată de izvoare 
şi ape în general; calitatea sa de profetă este evidenţiată de 
însuşi apelativul sáu, care derivă din carmen, „prevestire “ 
sau „cînt profetic“. R. Pettazzoni o consideră o divinitate 
lunară şi, pentru a-şi susține ipoteza, autorul apelează la 
interpretarea lui Antevorta şi Postvorta ca reprezentări ale 
celor două faze lunare (în creştere şi în descreştere), în timp 
ce carul legendar, carpentum, ar fi carul lunar; pe lingă 
aceasta, 11 şi 15 ianuarie ar preceda şi, respectiv, ar urma 
imediat după idele lunii ianuarie. Are loc prin urmare o 
puternică analogie cu protecţia pe care ea o exercită asupra 
femeilor gravide, prin strínsa legătură recunoscută cultural 
dintre fazele lunii şi fecunditatea femeii. 


Deşi bătrînă dacă ne gîndim la cei peste o sută de ani ai 
ei, zeița era încă o nimfă grafioasá şi fragilă, pe nume 
Nicostrata, ale cărei însuşiri de profetă o făcuseră să obțină 
apelativul de Carmenta (de la carmen, „cîntec magic“). Foarte 
vehement, îi prezisese fiului său, Evandru, apropierea unor 
evenimente triste si nefericite pentru soarta lor în pămîntul 
Arcadiei; şi în scurt timp, toate cele prevestite avuseseră loc. 
Din motive neînsemnate, relația Carmentei cu soțul său era 
de mult timp deteriorată, dar acum se declangase o dispută 

Tinere care împodobesc un candelabru (după o ceramică romană 
aflată la Muzeul Louvre) 


mai violentă şi mai teribilă ca oricînd. La fipetele mamei 
lovite cu sălbăticie, Evandru, cu sufletul la gură, i-a venit în 
ajutor şi, într-un acces de mínie, şi-a ucis tatăl, uitînd că va 
fi pedepsit pentru fapta sa. 

Evandru a fost supus exilului şi, mîhnit şi dezamăgit, 
s-a lăsat pradă tristeţii celei mai adînci, plîngînd cu hohote 
pentru dureroasa despărţire de locurile dragi; el vedea în 
acest surghiun un dezastru total şi iremediabil. Atunci 
Carmenta l-a încurajat, folosind cuvinte dure, îndemnîndu-l 
să-şi asume responsabilitatea şi optimismul demne de un 
adevărat bărbat: ceea ce i se întîmplase nu reprezenta pe- 
deapsa pentru un păcat comis, ci expresia unui înalt semn 
divin. Ea i-a amintit de eroi glorioşi, precum Cadmos, 

Tideus şi Iason, care tráiserá aceeaşi experiență grea, dar 
care rămăseseră totuşi strábuni curajoşi şi mîndri. Apoi a 
continuat, dîndu-i exemple luate din lumea animală: cum 
un peşte oarecare nu stă într-un singur loc într-o mare, iar 
pasărea iubeşte orice colt al vázduhului, aşa şi viteazul erou 
este în fara sa oriunde şi alături de oricine s-ar afla. 

Îmbărbătat de cuvintele mamei, Evandru a plecat către 
pămîntul italic, alături de întreg echipajul său, cuprinşi de 
entuziasmul cu care îi contagiase bătrîna profetă. La 
vederea pămîntului făgăduit, Carmenta i-a venerat pe zei 
şi pe nimfe, închinîndu-se, alături de fiul său, bunávointei 
acestora. Apoi a început să vadă, cuprinsă de trăiri extatice, 
figurile magice ale regilor și conducătorilor care ar constela 
viitorul regat al unui posibil oraş. 

La moartea sa, bătrîna zeiță a fost venerată într-un 
templu situat pe povirnigurile Capitoliului, nu departe de 
zidul căruia i se spunea Porta Carmentalis. Ea era invocată 
de femeile însărcinate pentru o naştere reuşită, iar epitetele 
sale erau Antevorta şi Postvorta, indicînd poziţiile fătului 
care urma să se nască. Cultul său, serbat pe 11 ianuarie, se 
numea Carmentalia, iar practicile erau efectuate de un 
flamin, flamen Carmentalis. 

Ín realitate, matroanele romane suferiserá un nejus- 
tificat ultraj din partea Senatului. Mai precis, acesta le 
interzisese folosirea trásurilor, carpenta, silindu-le sá 
adopte un mers pe jos epuizant şi constrîngîndu-le implicit 
să rămînă in casă. Plimbările şi vizitele de plăcere 
deveniseră o ocupaţie obositoare, în timp ce ieșirile 
efectuate pentru a rezolva o treabă sau din nevoie erau acum 
osînde nedorite de nimeni. Aduse la exasperare și 
simțindu-se jignite, doamnele romane s-au coalizat pentru 
a pleda în favoarea reintrării în folosință a vechilor care, 

trăsuri cu două roți, folosite adesea în marile evenimente 
religioase şi civile. 

Deoarece nu aveau alte mijloace pentru a provoca o 
nemulțumire colectivă care să sensibilizeze opinia publică, 
ele au decis să le refuze soţilor respectivi satisfacerea 
îndatoririlor conjugale. Forțata abstinenfá sexuală a condus 
la supărare generală şi la agitație, pînă ce Senatul, asaltat 
de proteste şi petiţii, a fost obligat să cedeze. Matroanele 
i-au atribuit Carmentei sprijinul divin; aceasta ştiuse cum 
să ocrotească instituția matrimonială în greaua situaţie, aşa 
că ele au instituit o a doua zi de sărbătoare, pe 15 ianuarie. 

Calitățile profetice şi divinatorii ale Carmentei au făcut 
ca ea să fie considerată şi o divinitate clarvăzătoare care, 
atunci cînd era venerată ca zeiţă a naşterilor —, prezicea 
viitorul copiilor a căror naştere o veghease. 


Izvoare, fluvii şi Neptun: 
zeul tuturor apelor curgătoare 


Mitologia romană, spre deosebire de cea greacă, nu 
face dovada preamăririi zeităților marine; în ceea ce 
priveşte marea şi puterile sale, spațiul roman nu prezintă 
o greutate narativo-culturală însemnată. Totuşi, rămîn 
numeroase divinitáfile izvoarelor şi ale fluviilor care fac 
legătura cu fecunditatea agricolă şi sexuală, datorită 
influenţei însuflețitoare asupra vegetației şi animalelor. Şi, 
în timp ce cultul apelor s-a răspîndit în întreg spaţiul 
italian, fizionomia mitică a lui Neptun s-a conturat abia 
după ce a fost asimilat grecului Poseidon. Este încă vie 
dezbaterea privind originea sa etruscă. La nivel pregrec, 
Neptun apare ca zeu al elementului lichid — „a tot ceea ce 
curge“ — prin urmare, cel care are grijă ca izvoarele să nu 
sece niciodată. 


Fontus — Fons sau Fontanus —, fiul marelui Ianus şi al 
Iuturnei, se află la originea tuturor fluviilor şi izvoarelor. 
Zeitate specifică a apelor curgătoare, el este versiunea tînără 
a tatălui său, cu care se asemăna foarte mult. Spre deosebire 
de alţi zei ai apelor, adesea bătrîni cárunfi, Fontus apărea 
întotdeauna în plină vigoare, fiind aproape simbolul apei 
ca forță naturală vitală. Sărbătoarea închinată lui se numea 
Fontinalia, pe 13 octombrie, cînd frații Arvali sacrificau 
în cinstea sa doi miei, iar pe puțuri şi izvoare se aruncau 
coroane de flori. Templul închinat lui se afla în apropiere 
de Porta Fontinalis, în afara zidurilor cetăţii, dar avea gi 
un mic altar pe Gianicolo. 

Statuia ce înfăţişează o ncreidă aşezată pe un monstru marin (gravură 
de R. Brendamour, după originalul aflat la Muzeul National din Napoli) 


148 Mituri si legende ale Romei antice 


Buná prietená a Junonei, Juturnei i se spunea in 
vechime gi Diuturna, „izvorul care nu seacă niciodată“; 
asemeni majorităţii divinitáfilor apelor, poseda un caracter 
blînd şi avea puteri vindecătoare. Fiica lui Daunus, rege 
mitic ilir, care s-a mutat în Italia, ea avea un temperament 
liniştit, îndrăgind singurătatea, natura și castitatea. 

Pentru graţia şi frumuseţea sa, ea a fost ţinta intenfiilor 
cuceritoare ale lui Jupiter, care — nedumerit şi exasperat de 
numeroasele tentative eşuate de a o avea — strînsese toate 
nimfele din Latium pentru a-l ajuta. Abilitatea Iuturnei de 
a se ascunde repede a fost anulată de conspirația uneia 
dintre tovarăşele sale, care a aruncat-o fără apărare în 
braţele lui Jupiter. După aceea, năvalnicul amant și-a dat 
seama de violenţa înfăptuită şi şi-a cerut iertare, copleşind-o 
cu daruri pe nefericita nimfă. El i-a oferit nemurirea şi 
domnia asupra tuturor izvoarelor şi apelor din regiune. 

Junona i s-a adresat Iuturnei, sora lui Turno, pentru a o 
îndemna să inventeze ceva în favoarea fratelui, avertizînd-o 
de pericolul care îl păştea pe fratele ei şi împingînd-o cu 
tenacitate la acţiune. Curajoasa luturna a sperat în zadar că 
va putea schimba tristul destin rezervat lui Turno: mai întîi 
a luat înfățișarea viteazului Camerte şi le-a ordonat rutulilor 
să nu se împrăștie în dezordine, ci să se strîngă în jurul 
regelui lor. Apoi a dobindit înfățișarea lui Metisco, vizitiul 
lui Turno, şi a încercat disperată să evite întîlnirea directă 
între fratele său şi Enea, protejat de zei. În sfîrşit, cînd a 
văzut evoluţia nefericită a evenimentelor, Iuturna a izbucnit 
în plîns, váicárindu-se de soarta amară a fratelui gi de 
imposibilitatea de a muri alături de el, căci darul imorta- 
litátii, pe care Jupiter i-l făcuse, era condamnarea cumplită 
la eterna durere. 

Numa Pompilius primeşte legile de la nimfa Egeria (detaliu dintr-o 
gravură de B. Pinelli) 

Iuturna era venerată lîngă fluviul Numicio, aproape de 
Lavinio, în timp ce la Roma îi era închinat un izvor aflat in 
For si numit Lacus Juturnae. Mai avea un templu pe Campo 
di Marte, într-o zonă mlăştinoasă şi, cu siguranță, puţin 
salubră. Aici era solemn celebrată, pe 11 ianuarie, cu 
festivitatea Juturnalia, la care participau mai ales cei 
implicaţi în muncile hidraulice. 


Egeria aştepta cu nerăbdare căderea nopții. Acesta era 
semnalul convenit pentru întîlnirile zilnice şi secrete cu 
Numa, regele Romei. Nerăbdătoare şi uşor emotionatá, ea 

s-a dus la grota primitoare ín care se intilneau, mergind pe 
obișnuitul drum care ducea de la lacul Nemi —unde era situat 
izvorul său sacru — către pădurea Camenelor. Gîndindu-se la 
povestea ei de dragoste, şi-a dat seama că prietenia solidă 
între cei doi — bazată pe stimă şi respect reciproc — s-a 
transformat pe nevăzute într-un raport afectiv foarte puternic 
şi de durată. Ajunsă la grotă, grațioasa nimfă nu s-a mirat cá 
l-a găsit acolo pe înțeleptul său amant care o aştepta şi, printre 
îmbrățişări şi dezmierdări, au schimbat opinii şi impresii 
despre conducerea unei cetăţi încă în formare. 

În realitate, Egeria dobindise rolul de sfătuitoare a 
regelui cu privire la delicatele chestiuni religioase: ea îl 
consilia în ceea ce priveşte instituirea ceremoniilor, a 
rugăciunilor şi a formulelor, fără să adopte o poziţie 
superioară şi întotdeauna cu bune rezultate. Dragostea lor 
devenea cîteodată colaborare intimă, traducîndu-se în 
armonia senină a simţurilor și a intereselor. Dar această 
unire minunată între cei doi a fost brusc întreruptă de 
moartea lui Numa. Deznădăjduita Egeria a început să 
plîngă, dezolată şi tristă, şi a vărsat atîtea lacrimi încît s-a 
transformat într-un izvor. 

 Strins legată de Diana Nemorensis, Egeria a devenit 
una dintre divinitátile tutelare ale nagterii; insemnatá a fost 
$i legátura pe care o avea cu Vestalele care, pentru 
purificárile zilnice, erau constrinse sá atingá apa din izvorul 
Egeriei, vechea şi trista nimfă îndrăgostită, dátátoare de 
sfaturi bune. 


Era măreț bătrînul cărunt ce-i apăruse în somn lui Enea: 
venerata lui autoritate era evidențiată de coama albă a 
părului, încununată cu o coroană din frunze de trestie, în 
timp ce corpul lui era înveşmîntat într-o ușoară pînză 
albastră, care îi conferea o infeleaptá austeritate. Eroul 

A 


Nunta lui Neptun (după un basorelief păstrat la Monaco) 


troian ascultase cu respectul cuvenit cuvintele bătrînului 
care îl elogia ca pe un salvator străin de mult așteptat în 
acele locuri. În vis, Enea a fost îndemnat să navigheze spre 
izvoarele fluviului şi să se alieze cu populația Arcadiei, de 
origine greacă, cu ajutorul căreia i-ar fi putut înfrunta pe 
latini. După acest sfat, bătrînul a tăcut, apoi a dispărut. 
Cînd s-a trezit, Enea şi-a amintit perfect toate 
caracteristicile misteriosului său interlocutor nocturn și, 
fără să ezite, l-a recunoscut în acesta pe dragul bătrîn 
Tiberinus — zis și Pater Tiberinus —, fiul lui Ianus şi al 
Camisei, nimfá din Latium. Cínd era tínár, dintr-o 
imprudentá, căzuse în fluviu si se inecase, dînd astfel acelei 
ape numele său si făcîndu-și părinţii foarte nefericiţi. 
Zeu sever al apelor, temut mai ales pentru inundațiile 
frecvente și dezastruoase, Tiberinus era numit şi Coluber, 
„şarpe“, pentru şerpuirea ce o avea cursul sáu, dar si Serra, 
„fierăstrău“, pentru acţiunea corozivă asupra malurilor. El 
nu accepta existenţa niciunei legături şi/sau constrîngeri, 
văzînd în construirea unui pod pe apele sale un act jignitor; 

Tiberinus accepta un singur pod pe cursul apei sale, podul 
Sublicius, şi totuşi accepta construcţiile de lemn pe care le 
putea rásturna lesne, dupá pofta inimii sale. 

Desi auster şi crud, Tiberinus avea şi momente în care 
era blind şi intelegátor. De altfel, după ce Rea Silvia, mama 
a doi gemeni, fiii lui Marte, a fost alungată de unchiul său 
Amulius şi s-a aruncat în fluviu, Tiberinus a primit-o cu 
dragoste, a luat-o de soţie şi a numit-o regina fluviului. 
Locuinţa ei era insula Tiberina, unde i se ofereau sacrificii, 
dar îndrăgea şi Ostia, locul în care fluviul se vărsa în mare. 

În acel Tibru care dădea culoare Romei şi o imbogátea 
aveau loc deseori întîmplări stranii. Odată, din Argos 
veniseră douăzeci şi patru de bărbaţi cu intenţia de a-l însoţi 
pe Hercule şi de a se stabili în Italia. În ciuda eforturilor 
lor de a se adapta si de a-şi crea o nouă viaţă, ei au fost 
cuprinşi de nostalgie şi, în scurttimp, s-au aruncat disperaţi 
în fluviu. În memoria lor s-au construit douăzeci şi patru 
de capele în douăzeci şi patru de cartiere diferite ale 
oraşului, unde nefericitii veniţi din Argos erau venerati ca 
protectori locali. În zilele de 16 şi 17 martie se efectuau 
procesiuni în diferitele capele, în timp ce la idele lunii mai, 
în prezența Ponteficilor şi a Vestalelor, Argei — păpuşi din 
ramuri de trestie cu aspect uman, cu míinile şi picioarele 
legate împreună — erau aruncate în fluviu cu scop expiator, 
dar şi în numele fecundității pe care o puteau garanta apele. 


Sălbaticul şi irascibilul Neptun nu admitea niciun 
amestec în regatul său, iar dacă acest lucru se întîmpla, 
devenea şi mai aspru ca de obicei. Din ura incápátinatá a 
Junonei față de troieni, aceasta ceruse intervenţia lui Eol, 
regele vînturilor, care provocase o teribilă furtună pe mare. 
Atunci Neptun, peste măsură de enervat de impertinența 
surorii sale, s-a ivit pe neaşteptate din adîncurile apelor şi 

le-a ordonat imperios vinturilor să se retragă. Cu gesturi 
puţine şi hotáríte, el a răspîndit norii, făcînd iar loc razelor 
soarelui; ajutoarele sale fidele erau Cimotoe — frumoasa 
nereidă, una dintre fiicele lui Nereo şi a Doridei — şi Triton 
— fiul lui Neptun şi al Anfitritei. Cînd s-a restabilit ordinea, 
Neptuna încetinit cursa cailor săi impetuoşi şi şi-a început 
cursa liniştită pe ape; îl urma un convoi compus din slujitori 
Şi semizei marini: bătrînul zeu Glauco, Tritonii — cei cu 
corp de om, dar cu pîntece şi coadă de peşte —, Nereida 
Panopea, Teti, Ino Leucotea, Forco şi multi alții. 

Zeu al oceanului, dar şi a „tot ce curge“, Neptun era 
venerat în porturi ca aducător al vînturilor favorabile; soția 
sa era Salacia, zeiţa valurilor sărate. În calitate de zeu al 
exerciţiilor ecvestre, îi era consacrat un templu în vecină- 
tatea circului Flaminio, iar pe 23 iulie — într-o perioadă de 
secetă extremă —, în cinstea sa se celebrau Neptunalia, 
jocuri speciale desfăşurate în aer liber, fie în apropierea 
Tibrului, fie în apropierea mării, la Ostia. 


Acca Larentia 


Zeița pămîntului care primeşte sámínfa şi care este în 
acelaşi timp sediul morților, Acca Larentia este „mama “; 
Acca se aseamănă lui Atta — şi cuvîntului sanscrit Akkî — 
, semnificant folosit în limbajul copiilor pentru a o desemna 
pe mamă. Dar ea este şi Larentia şi prin urmare „mama 
Larilor", ca şi — în mitologia romană — amanta lui Hercule, 
doica miloasă a lui Romulus şi Remus şi mama celor 
doisprezece fraţi Arvali. Dea Dia, zeitate în jurul căreia 
se fes practicile de cult ale acestora din urmă, este latura 
austeră şi sacră a lui Acca Larentia, învecinindu-se de altfel 
cu uşurinţă cu Tellus, Ceres, Opi şi cu toate marile zeițe- 
mame ale spaţiului mediteranean. 


Acca Larentia: „prostituata“ 


Imprevizibila Larentia asista plictisită la întrecerea la 
care se dedau cei doi bărbaţi cu atîta avînt şi implicare. 
Era superbă si mai ales foarte senzuală în vălurile care îi 
puneau în valoare formele perfecte; ea îşi reproşa că accep- 
tase cu nesocotintá invitația paznicului de a se duce la 
templul lui Hercule pentru a servi drept mult rîvnit trofeu 
destinat celui învingător. Larentia regreta că nu se afla afară, 
acolo unde, printre cîntece şi dansuri, euforie şi senzua- 
litate, toate permise, căci era zi de sărbătoare, ar fi găsit cu 
siguranță o mulţime de clienţi. În schimb, ea stătea absentă 
în templu, irosindu-si timpul pentru cei doi jucători atît de 
prinşi şi interesaţi de ridicolele lor zaruri! 

Partida a ajuns la final, iar ea a înţeles din expresia 
paznicului că acum trebuia să-i ofere străinului învingător 
rafinata sa artă de iubire pe care o deţinea. Larentia l-a 
privit atent şi a remarcat imediat frumuseţea virilă a 
tînărului, extraordinara sa vigoare fizică şi privirea hotărîtă 
şi de neînduplecat a ochilor lui negri. Deși inspáimintatá 
de atîta frumusețe masculină, i se părea că mai admirase 
cîndva acele trăsături; a privit în jur, iar pe pereţii templului 
a găsit răspunsul tuturor bănuielilor sale: cel cu care urma 
să se iubească era însuşi Hercule! Ea l-a iubit plină de 
pasiune, cu emoție şi delicateţe, cum nu o mai făcuse 
niciodată în întîlnirile plătite. Marele erou a fost profund 
mişcat de comportament şi, deşi plătise cu victoria sa, a 
simţit nevoia să o răsplătească ulterior. El a sfătuit-o să-l 
urmeze pe primul bărbat pe care îl va întîlni. 

La ieşirea din templu, după lunga noapte de dragoste, 
fascinanta Larentia a întîlnit un proprietar etrusc înstărit, 
Tarusio, care, impresionat de frumusețea ei provocatoare, a 
luat-o de nevastă. Nu după mult timp, bunul Tarusio a murit, 
lăsînd-o pe Acca Larentia văduvă, neconsolată, dar foarte 
bogată. Ea moştenise vaste domenii vecine cu teritoriul ro- 
man. Cu trecerea anilor, Acca Larentia, acum deja în vîrstă, 
a decis să îndeplinească acel gest prin care ar reintra în 
simpatiile poporului Romei: şi-a lăsat toate bunurile 
concitadinilor săi. Pe data de 23 decembrie, la puţin timp 
după ce făcuse public anunţul privind donația, ea s-a dus în 
Velabro, aproape de Ara Massima, şi pur si simplu a dispărut, 
s-a dizolvat în neant. De atunci, Velabro a fost considerat 
locul mormíntului său şi, încet-încet, a fost identificat cu 
zeiţa Larenta, iar pe 23 decembrie a început să fie celebrată 
Larentalia, care, datorită coincidentei cu solstițiul de iarnă, 
a dobindit şi alte dimesiuni sacre, prevestind fecunditatea 
pămîntului semănat de curînd. 

Gravurá ce o înfăţişează pe zeiţa fecundității (după un bronz aflat 
la Muzeul din Mariemont) 

Acca Larentia şi Dea Dia: Arvalii 


Zeița Larenta este şi Mater Larum, mama Larilor, al 
cărei apelativ era — şi de astă dată — Acca Larentia. Sofie a 
păstorului Faustulus, ea avea doisprezece fii pe care îi 
îngrijea şi cărora li se dedicase, cînd, dintr-o nenorocire 
venită pe neaşteptate, unul dintre ei a murit, lăsînd-o pe 
Larentia profund îndurerată. Bunul Faustulus şi-a continuat 
munca istovitoare cu moartea în suflet, dar conştient că 
trebuie să aline cumva disperarea soției lui dragi. Ocazia 
s-a ivit într-o bună dimineață cînd, ascuns printre tufișuri, 
i-a observat pe servitorii perfidului rege Amulius în timp 
ce abandonau pe munte doi mici gemeni. După ce servitorii 
s-au îndepărtat, cîțiva păstori s-au dus imediat să-i ia pe 
cei doi copii abandonaţi. Lui Faustulus nu i-a fost ușor să-i 
convingă că micuţii îi erau incredintati lui. El le-a explicat 
doliul care îi lovise familia, durerea imensă a soţiei sale şi 
bucuria pe care copiii ar fi putut-o aduce în existenţa ei 
tristă. În cele din urmă a fost biruitor; i-a luat pe cei doi 
nou-născuți şi i-a dus în bordeiul său sărac, redîndu-i bunei 
Larentia entuziasmul şi pofta de viaţă. Blindá şi profund 
devotată copiilor săi, ea i-a crescut în spiritul unor prin- 
cipii solide religioase. Romulus — unul dintre cei doi gemeni 
luaţi de Faustulus — a fondat, împreună cu fraţii săi adoptivi, 
colegiul Arvalilor. 

Colegiul era exclusiv destinat patricienilor, membrii erau 
cooptați din familiile cel mai bine văzute în oraş. Se executau 
practici rituale închinate lui Dea Dia, veche divinitate 
cîmpenească. Colegiul era condus de un magister, timp de 
un an; acesta era numit într-o pădure sacră, în ziua sărbătorii 
zeiței. Colaboratorii săi, cu care executa sacrificiile, erau un 
Flamen şi cîţiva Camilli, copii aleşi dintre odraslele nobile 

ale senatorilor. Primul magister a fost, bineinteles, Romulus, 
care a stabilit şi vegmintul distinctiv al grupului: toga albă 
mărginită cu purpură şi coroana caracteristică de spice cu 
benzi albe în jurul capului. 

Practicile de cult ale Fraţilor Arvali, complexe şi aus- 
tere, se concentrau în jurul misterioasei figuri a celei numite 
Dea Dia, zeița pămîntului şi a recoltelor. În pădurea sa sacră, 
aflată pe malul drept al Tibrului, se oficiau actele de cult 
cele mai solemne dintre oficiile dedicate ei. Sărbătoare cu 
o dată mobilă, căci era agrară, ea avea totuşi loc în luna mai, 
în trei zile consecutive — 17, 19 si 20 sau 27, 29 şi 30 —, cea 
de-a doua zi fiind şi cea mai importantă. În ajun, întreg 
colegiul oficia un serviciu divin comun; ziua următoare 
era încărcată de tensiunea practicilor de cult: se făceau 
sacrificii nesîngeroase, apoi daruri valoroase. În cea de-a 
doua zi avea loc o reuniune solemnă în pădurea sacră a 
zeiţei, reuniune care începea cu jertfirea unor animale 
(domestice); Fraţii Arvali îşi puneau apoi coroana de spice, 
sacrificau un alt miel şi cercetau viscerele acestuia cu cea 
mai mare atenție. După sacrificii ulterioare şi după ce se 
distribuia pîine celor prezenţi, aceştia îi îndepărtau pe toti 
străinii, se închideau în templu, unde, printre cîntece şi 
dansuri, aveau loc diferitele proceduri pentru împărțirea 
noilor sarcini. În cea de-a treia şi ultima zi se repeta întreg 
programul din prima zi. 

În afara acestor întîlniri liturgice, Fraţii Arvali se 
implicau în orice eveniment care privea pădurea sacră: o 
plantă care îmbătrînise sau tăierea din motive de siguranță 
a unui copac. Întotdeauna, în orice situaţie, la începutul şi 
la sfîrşitul fiecărei operațiuni, ei trebuiau să efectueze un 
sacrificiu. 


Cibele: marea mamá a zeilor 


Antică divinitate feminină, originară din Asia Minor, 
Cibele, provenind din Frigia, a fost — în epoca elenistică 
şi în cea romană — imaginea cea mai răspîndită a acelei 
foarte vechi zeițe supreme, Marea Mamă anatolică, 
depozitara forțelor generative ale naturii, pe care le oferă 
cu generozitate. Originile cele mai îndepărtate ale Cibelei 
le găsim probabil în substratul neolitic al culturilor 
mediteraneene, în care apare figura Marii Zeife, dătătoare 
de viaţă şi de moarte. Zeitd adesea pusă în relaţie cu stíncile 
şi cu munţii, stăpina animalelor şi patroana fertilităţii, 
analoagă Marii Zeife în culturile neolitice din spaţiul 
mediteranean, ea era venerată şi ca Mà sau cu apelative 
ce derivau de la munți, element sacru al zeiței: Berekyntia, 
Dindymene, Sipylene, dar cunoscută mai ales cu numele 
de Kybele, de la muntele Kybelos. 


Sofia lui Saturn, mama lui Jupiter, a lui Neptun și a lui 
Pluto, Cibele se considera ultima sosită în panteonul ro- 
man, acum, cînd secolul III i. Hr. era pe sfirgite. Dar cererea 
fusese atît de insistentă, încît zeiţa nu avusese curajul să 
refuze. Era după o perioadă de criză provocată de cel de-al 
doilea război punic, iar Decemvirii, după ce consultaserá 
Libri Sibillini, ceruseră introducerea oficială a cultului 
Marii Zeiţe. 

Multe erau cauzele pentru care se luase o asemenea 
decizie: mai întîi de toate, Roma avea mare nevoie de o 
divinitate puternică, iar pe de altă parte, alegerea zeiței 
anatolice putea favoriza relațiile diplomatice şi, în sfîrşit, 

Primávara (dupà un 

mozaic roman aflat la 

Muzeul Arheologic 
din Alger) 


o anumitá inclinare cátre Orientul exotic putea juca, fárá 
indoialá, un rol considerabil, chiar dacá efemer, la nivelul 
anumitor páturi sociale. Aristocratia romaná a fost cea care 
a negociat afacerea sacrá: trei membri ai unor vechi familii 
nobile si alti doi dintre tinerii nobilimii plebee au fost aleși 
ca ambasadori. Pe'lîngă ei, P. Cornelius Scipione Nasica, 
vărul celui mai ilustru general al Republicii, şi Claudia 
Quinta, soră şi fiică de consuli, au fost cei care s-au ocupat 
de practicile cele mai importante. 

Deoarece provenea din regiunea care găzduise fastele 
Troiei, Cibele a fost considerată la Roma o zeiță naţională 
şi admisă imediat în interiorul pomerium-ului, deşi centrul 
său de cult originar se afla la marginile Galatiei. Practicile 
rituale ale zeiței, Magna Deum Mater Idaea, Marea Mamă 
a Zeilor Idei, i-au tulburat pe romani, dar nu le-au repugnat 
exagerat de mult. Muzica, dansurile, cîntecele ritualurilor 
sale erau violente şi se ajungea chiar şi la castrări, pe care 
credincioșii şi le făceau în cinstea zeiţei, vrînd să-l imite 
pe Attis, păstorul care devenise iubitul ei. 

La Roma, Cibele a ajuns în formă aniconicá, o piatră 
neagră meteorică, simbolizînd-o în practicile cultuale, 
aflate în mare expansiune, apogeul romanizării zeiței fiind 
atins în epoca lui Claudiu. În ciuda ororii pe care romanii 
o aveau față de practicile de rit ale zeiţei, în care predo- 
minau dansurile orgiastice, cîntecele obsesive şi strigătele 
ascuţite, sărbătorile dedicate lui Attis şi Cibelei au fost 
stabilite între 15 şi 27 martie, încheindu-se, de fapt, cu 
venirea primăverii. 

Zeița, străină şi sălbatică, a avut gi un cult „roman“, 
Ludi Magalenses sau Jocurile Marii Mame, care, prezidate 
de colegiul edililor, au devenit celebre pentru — ironia 
contradicției! — somptuozitatea banchetelor şi neruginata 
risipá alimentará ce se fácea cu acel prilej. 


Liber si Libera 


De origine italică, Liber şi Libera vor fi mai tirziu 
asociaţi cu Dionysos şi Persefona, în triada de influență 
clar elenă care îi pune alături de Ceres — unde aceasta din 
urmă se identifică cu Demetra — în templul numit Aedes 
Ceresis. Libri Sibillini, consultate în urma unei foamete, 
le sugeraseră romanilor introducerea cultului acestor zei 
străini şi fiind vorba de un cult prin excelenţă grec, puteau 
apela la preotesele din Cuma şi Napoli, colonii greceşti la 
care se ajungea cu uşurinţă. 

Zeitdfi ale prosperității şi fecundității — nelimitíndu-se 
la sfera strict vegetală —, Liber şi Libera îşi manifestau 
puterea divină mai ales în perioada culegerii viilor, mo- 
ment în care dispăreau complet tabuurile verbale şi 
gestuale, nereuşind totuşi să dobindească acele conotaţii 
mistice şi extatice pe care Roma le respinsese întotdeauna 
Cu severitate. 


Petrecăreţ şi lipsit de griji, Liber fusese totuşi asociat 
cultului închinat austerei Ceres; apartenenţa la Triada de 
pe Aventin datorită căreia crescuse în rang cu siguranță nu 
îi displăcea. Dar, în definitiv, lui nu îi prea plăceau practicile 
devotionale tradiționale şi plictisitoare şi nici nu manifesta 
interes pentru diferitele oferte votive prin care orăşenii 
credincioşi şi fricoşi îi multumeau. Ceres nu îi fusese 
niciodată realmente simpatică atît pentru tendinţa zeiței de 
a reacționa apocaliptic, cu rîuri de lacrimi, la vicisitudinile 
vieţii, cît şi din cauza competiţiei dintre cei doi, care izvora 
din aceea că fiecare patronat încerca să-şi manifeste 

Vas ornamentat găsit la Pompei (gravură de L. Libonis) 

întîietatea. Zeița recoltelor şi zeul vinului se întreceau să 
facă mai multe daruri populaţiei care, uimită de atîta 
abundență şi conştientă că este imperativă răsplătirea zeilor, 
nu mai știa ce trebuie să facă. 

Liber sau Liber Pater era zeul vinului şi al culesului 
viei, dar era mai ales zeul plăcerii, al bucuriei descătușate 
de normele bunului-simt. El era eliberatorul, iar sărbătorile 
sale fantastice şi strălucite erau întotdeauna foarte reuşite, 
mai ales datorită libertăţii care caracteriza comportamentul 
participanţilor: libertate a cuvintelor şi a gesturilor, descă- 
tuşate de morala curentă, libertatea simțurilor în căutarea 
unei satisfacţii maxime, fără să mai țină seama de pudoare. 

Pînă şi instituţiile civice stăteau sub semnul acestei 
ciudátenii: toate treburile politice erau suspendate pînă la 
încheierea serbărilor. 

Liber împreună cu Libera erau zeii fecundității si ai 
prosperității vieții, această energie vitală, pe care ei o patronau 
Şi O garantau, era reprezentată de un falus (lat. fascinum) 
enorm, care devenea adevăratul protagonist sacru al petre- 
cerii. Simbol al puterii generative, acest falus colosal era 
transportat prin oraş într-o solemnă procesiune, în timpul 
căreia dobindea toate valenţele culturale de producător al 
bunăstării si de instrument apotropaic* care, datorită 
deosebitei sale încărcături magice, era considerat neutra- 
lizator al influxurilor negative. În Lavinio, vechiul si gloriosul 
oraş, festivitățile durau o lună întreagă, iar matroana cea mai 
stimată şi bine văzută din întreaga regiune avea misiunea de 
a încorona falusul în public, în timp ce desfăşurarea 


* Care are sau este socotit că are puterea de a apăra omul împotriva 
influențelor nefiaste: diverse substanţe și mijloace (salivă, sînge, tatuări, 
cuvinte), amulete, măşti, lumini, mirosuri, jertfe, invocaţii etc. (n.r.). 

ceremonialului era ritmată de cîntece obscene executate la 
flaut şi tobe. Instrumentele folosite la culesul viei îi erau 
consacrate zeului, ca şi primul must şi primul vin. 

În afara culesului viei, care continua să se bucure de 
un mare succes în rîndul numeroşilor participanți, Liber 
avea propria sărbătoare, Liberalia, care cădea pe 17 martie, 
prilej cu care se remarca fastul izbitor şi risipa alimentară 
exagerată: Liba, un produs dulce special, făcut cu miere, 
făină şi ulei, aproape că invada străzile oraşului. Preotese 
bătrîne, urmate de o mică turmă de oi, umblau şi vindeau 
aceste dulciuri şi furnizau — din turma ce le urma — victima 
destinată sacrificiului cumpărătorului. 

Cu această ocazie se efectuau ritualurile de trecere a 
tinerilor maturi în lumea adulţilor, fiindu-le dăruită Toga 
Libera, semn exterior al schimbării statutului. În ciuda 
înclinării evidente către aspectul ludic al existenţei, Liber 
nu avea propriile jocuri, chiar dacă se bucura de numeroase 
manifestări de acest gen cînd aveau loc /udi Cerialia, în 
calitate de reprezentant al faimoasei triade de pe Aventin. 


Vertumn şi Pomona 


Vertumn este zeul oricărei schimbări, iar numele sáu 
italic — în ciuda unor cercetători care l-au considerat de 
origine etruscă — provine din latinescul vertere, a schimba, 
a transforma, a se tranforma. El este zeitatea schimbării 
anotimpurilor, annus vertens, ale căror variafiuni magice 
reflectă neliniştile zeului. El stăpîneşte címpia, alături de 
soția sa, zeița Pomona. Numele Pomonei, şi ea antică 
zeitate romană, îşi are originea în cuvintul latin pomum, 
fruct, de a cărui coacere se ocupă ea. Ipostază a pămîntului 
Mamă, ea dezvăluie anumite elemente de androginism pri- 
mordial, asemeni altor numeroase divinități agrare. 


Vertumn cel iscusit şi iute şedea îngîndurat sub un 
copac, apreciind supărat dificultatea acțiunii sale, în care 
pînă acum se descurcase. Avîntul său amoros întîlnea acum 
obstacole din ce în ce mai greu de trecut. Dacă era perfect 
adevărat că alături de blînda Pomona ei puteau forma o 
frumoasă pereche divină, cu interese şi preocupări comune, 
tot atît de adevărat era că puterile lui de a se metamorfoza 
ar fi putut înlesni orice proiect. Dar totul se surpa din cauza 
indiferenţei absolute a frumoasei zeițe. 

Graţioasei şi neastîmpăratei Pomona îi plăcea să se 
plimbe pe cîmpurile înflorite, inspectînd cu privirea ei 
vigilentă regatul său cel verde! Bine echipată cu foarfecă 
şi seceră, ea păşea orgolioasă prin domeniile sale, întot- 
deauna ocupată cu altoirea, curățarea pomilor şi ingrágarea 
pămîntului. Cu desávirgire preocupată de miile de probleme 
ale grădinilor şi ale pomilor fructiferi, Pomona nu lua deloc 

în seamă numeroşii pretendenți asupra cărora exercita un 
farmec naiv şi rustic. Vertumn era foarte îndrăgostit de zeiță 
Şi, ajutat de imaginaţie şi de darul lui magic, acela de a 
putea lua cele mai diferite forme, s-a prezentat în fata 
Pomonei cu numeroase înfățișări, dintre cele mai diverse: 
grădinar, pescar, vînător, secerător, îngrijitor al pomilor şi 
multe altele. Aroganta Pomona refuza hotărîtă orice pro- 
punere, multumindu-se cu iubirea pe care o avea pentru 
cîmpurile sale. 

Zeu al potentei sexuale şi al subtilelor capacități inte- 
lectuale, Vertumn dorea grozav să o aibă, aşa că a decis să 
se folosească de capacitățile sale mimetice. După ce s-a 
transformat într-o bătrînică vioaie, a intrat în grădinile sacre 
ale Pomonei şi s-a străduit să fie cît mai dibaci. Arătîndu-se 

minunatá de cele ce vedea, bátrina a láudat cu entuziasm 
frumusetea fructelor, a fiecárei plante, vorbind apoi — cu 
multá máiestrie — de cit de singurá este o biatá plantá pe 
care nu o iubeşte nimeni şi care, inevitabil, nu produce 
roade. Mişcată de înțeleptele cuvinte, Pomona a început 
să se compătimească, devenind astfel o pradă uşoară pentru 
Vertumn. El şi-a lepădat imediat veşmintele feminine şi a 
luat înfăţişarea unui voinic tînăr, gata să o primească în 
braţele sale pe blinda Pomona. 

Zeu al primáverii, dar mai ales al toamnei, Vertumn 
era asociat si cu Norta, cu care impártea un templu aflat pe 
coastele Aventinului, unde pe 13 august se celebrau 
ceremoniile sacre închinate lui şi îi erau aduse darurile cele 
mai de seamă. Avea o statuie in Vico Tuscus, la Roma, într-o 
zonă foarte populată, aproape de For, Velabro şi Circo 
Massimo. 

Zeitá a coacerii fructelor, Pomona se bucura de un cult 
foarte vechi; ea avea propriul sáu flamen, Flamen 
Pomonalis, incontestabil unul dintre cei mai putin 
importantiin ierarhia acestor preoti. Sanctuarul sáu se afla 
pe Via Ostiense şi era înconjurat de o veche pădure sacră, 
Pomonal, întotdeauna îngrijită cu multă dragoste de 
numeroşii săi credincioşi. 

Faun şi Fauna 


Cuvínt prin excelenţă italic, Faun provine din lati- 
nescul faveo, „a fi favorabil, a favoriza“, şi îl desemnează 
pe zeul binevoitor, protector al păşunilor şi al turmelor. 
Dincolo de originea veche pastorală se evidențiază figura 
unei zeități a fecundității şi a prosperității oamenilor şi 
animalelor, conotaţie implicită a unei puternice vigori 
sexuale, aceasta fiind cauza împreunării sale cu toate 
animalele sub numele de Inuus. Zeitate fatidică, el face 
predicții ascultínd foşnetul frunzelor, cu revelații nocturne 
sau după ce ascultă vocile misterioase care tulbură liniştea 
pădurilor. De asemenea, Faun este şi Fatuus sau Fatuclus, 
Bunul vorbitor (de la fari, a vorbi, a profetiza). În onoarea 
sa se celebrau Lupercaliile, oficiate de Luperci, preoții săi, 
care se împărțeau în Fabiani şi Quinctiales; s-a avansat 
ipoteza că această sciziune în două subgrupuri ar putea 
simboliza rivalitatea dintre Romulus şi Remus — Romulus 
fiind chiar capul grupului de Luperci Quinctiales. 


Protector al păstorilor şi al turmelor, Faun era fiul lui 
Circe şi al lui Jupiter. Cu un temperament sălbatic, îi plăcea 
să rătăcească prin păduri, pajişti şi munți şi să facă ocolul 
văilor înflorite şi al pîrîurilor limpezi, în compania incintá- 
toarelor nimfe. Apărător al fecundității şi al prosperității, 
Faun era zeul Bun gi Binevoitor: el era mai ales — ca orice 
alt zeu al fecundității — extrem de pátimag. Petrecáret şi 
viclean, cădeau sub vraja lui victime frumoase datorită 
gratiei şi exuberantei de care dădea dovadă, încît, obişnuit 

Gravură de G. Petot, ce îl reprezintă pe Faun al lui Praxiteles, 
aflat la Muzeele Capitoline din Roma 

ca de fiecare dată să nu întîlnească obstacole sau să fie 
respins, refuzul frumoasei Fauna l-a făcut să se piardă cu 
firea. Era foarte îndrăgostit de tînără şi, pentru a o face să-i 
cedeze, a încercat să-i intre în gratii pe mii de cái: a curtat-o, 
a adulat-o, a copleşit-o cu daruri magnifice, dar ea con- 
tinua să rămînă de piatră. 

Faun începuse să-şi piardă răbdarea şi a decis să facă 
un lucru pe care nu-l mai făcuse niciodată pînă atunci: a 
recurs la o stratagemă. Încet-încet și pe ascuns, a îmbătat-o 
cu cel mai bun vin pentru a o face mai blîndă şi mai uşor 
de manevrat. Dar totul a fost zadarnic: tînăra continua să-l 
respingă. 

Iegindu-gi din minţi din cauza purtării dure şi de 
neînțeles a severei Fauna, zeul păşunilor a izbucnit într-un 
exces de mînie şi a început să-și lovească sălbatic partenera 
incápátinatá cu rămurele de mirt. Voia astfel să se descarce 
şi să o facă să cedeze cu forța. Dar şi această tentativă a 
fost zadarnică: Fauna îşi păstra cu tenacitate castitatea. 
Aproape pe cale să renunţe, absolut uluit că se izbise de 
atîta îndărătnicie, Faun a observat-o cu mai multă atenţie, 
după o lungă plimbare prin păduri, în timp ce ea şedea 
liniştită şi se odihnea: era cu adevărat frumoasă. A recon- 
siderat întreaga situaţie şi s-a gîndit să schimbe din nou 
strategia. Dacă Faun, cu propria sa înfăţişare, eguase, cu 
siguranță că, luînd înfăţişarea unui şarpe, şi-ar atinge 
scopul. Aşa că înfocatul zeu, odată transformat, a posedat-o 
pe Fauna şi s-a căsătorit cu ea. 

Zeu petrecáret, dar extrem de grijuliu cu protejaţii săi, 
Faun era numit /nuus, patron al fertilităţii oilor şi vacilor, 
şi Lupercus, cel care apără de lupi. El a fost unul dintre 
primii regi in Latium, succesorul lui Pico — al cărui 
predecesor fusese marele Saturn — şi tatăl lui Latinus. 

Întemeietorul ordinii, al justiţiei și al păcii, Faun a fost 
unul dintre capii cei mai iluştri ai Antichității, foarte iubit 
de supuşii săi şi respectat de popoarele vecine. 

În timpul domniei sale a avut loc naufragiul unui străin 
pe coasta latină. După ce şi-a chemat oamenii pentru a-l 
ajuta pe necunoscut, Faun l-a condus în curtea sa regală şi 
i-a oferit găzduire. Impresionat de primirea atît de căl- 
duroasă, naufragiatul şi-a dezvăluit identitatea: era 
Evandru, rege al Arcadiei, supus exilului în urma unor 
întîmplări nefericite care îi loviseră familia. Odată stabilit 
în Latium, acesta a construit un regat pe Palatin şi i-a 
consacrat lui Pan Lycium o peşteră, numită Lupercal, 
situată pe versantul vestic al colinei. Acolo, în luna 
februarie se celebrau Lupercaliile, serbări cu un mare 
succes popular si de o intensitate emoţională aparte. 
Protagonisti erau Lupercii împărțiți în Luperci Quinctiales, 
depe Palatin, si Luperci Fabiani, de pe Quirinal. În prezenţa 
autoritară a lui Flamen Dialis se sacrificau capre, iar cu 
cuțitul murdar de sînge se atingeau fruntile a doi tineri 
proveniţi din familii nobile, care, pe tot parcursul 
desfășurării ritualului, trebuiau să rîdă. Lupercii, complet 
goi, se acopereau cu pieile animalelor jertfite şi, înarmați 
cu curele, porneau în procesiune prin oraş, flagelînd per- 
soanele pe care le întîlneau. În afara rolului expiator, această 
ceremonie avea şi o altă valoare: era dătătoare de prospe- 
ritate şi fecunditate, încît femeile sterile se ofereau voluntar 
loviturilor Lupercilor, crezînd că astfel se vor vindeca. Şi 
nu lipsea veselia generală fără limite: imbátati cu vin şi 
euforici, tinerii umblau liberi pe străzi, permitindu-si să se 
poarte vulgar cu femeile intilnite în cale. 

Faun era şi Fatuus sau Fatuclus, zeul prezicerilor şi al 
prorocirilor, care avea sediul sub cascada Albunea, aproape 

Gravurá din secolul al XIX-lea, ce înfăţişează un faun dormind (după 
originalul în bronz, aflat la Muzeul Naţional din Napoli) 

Faun beat (dupá un bronz aflat la Muzeul din Napoli) 


de Aniene. Acolo, în apropierea izvorului alb sulfuros, s-a 
dus înțeleptul rege Latinus pentru a-i consulta pe zei asupra 
viitorului său şi pentru a fi luminat de zeul profet, tatăl său, 
care i-a poruncit să nu o căsătorească pe Lavinia cu un bărbat 
latin, căci destinul ei îi rezerva altceva: un sot străin. 
Blinda Fauna era zeiţa vremurilor favorabile, motiv 
pentru care i se spunea şi Bona Dea, cea care înlesneşte şi 
favorizează. Era o frumoasă locuitoare a Hiperboreei, 
ținutul fantastic din extrema nordică, şi fusese iubită de 
puternicul Hercule. La plecarea eroului, Fauna trebuise să 
adauge durerii pierderii iubitului o altă pedeapsă: era însăr- 
cinată; nu ştia ce are de făcut cînd a apărut Faun, oferindu-i 

dragoste şi protecție. Dacă la început s-a arătat îndărătnică, 
mai apoi a acceptat să se căsătorească cu el, dînd naştere 
puţin după aceea viitorului rege eponim al Latium-ului, 
Latinus. 

Foarte îndemînatică în spaţiul domestic, devotată şi 
ataşată, Fauna era atît de rezervată şi pudică încît avea 
oroare de orice viciu şi de orice exces, meritînd ca dragul 
ei soţ să i se dedice în întregime. Dar s-a întîmplat odată 
ca, pe drumul de întoarcere de la un izvor de unde luase 
apă, ea să observe o cană abandonată la marginea drumului. 
Curioasă, s-a apropiat şi, desfătată de suavul parfum pe 
care îl răspîndea băutura din cană, a început să bea cu poftă, 
necunoscînd încă efectele vinului. După ce a golit cana, 
Fauna şi-a reluat drumul către casă, unde a ajuns beată de-a 
binelea. La vederea soţiei în această stare deplorabilă, Faun 
s-a înfuriat grozav: luînd o nuia de mirt, a lovit-o sălbatic, 
pînă ce a ucis-o. Cînd şi-a revenit din furia nebună şi şi-a 
dat seama de nelegiuirea absurdă pe care a comis-o, l-au 
cuprins remugcárile. Vrînd să remedieze imensa greşeală, 
i-a oferit nefericitei soții onoruri divine; i s-a înălțat un 
templu la picioarele colinei Aventin, iar cultul prin care 
era celebrată excludea sever prezenţa bărbaţilor — în timp 
ce cultul lui Faun le excludea pe femei. 

Fauna/Bona Dea a dobîndit prerogativele şi puterile 
violentului său soț: era zeița păstoritului și a pădurilor, 
avînd şi capacitatea de a prezice viitorul şi de a salva gi 
vindeca bolile. 


Picus si Canenta 


Picus Martus, pasărea sacră a lui Marte, devine în urma 
procesului de elaborare mitică romană un rege, un erou şi, 
în Sfirşit, o zeitate a pădurilor şi a izvoarelor. Zeu protector 
al agriculturii, Picus nu va dobindi niciodată valenţe nega- 
tive sau sălbatice, cum se întîmplă citeodată cu Faun şi 
Silvanus; dimpotrivă, este asociat — şi identificat cu Picumnus 
şi Pilumnus, adesea invocafi ca zei ce protejează femeile 
care urmează să nască. 


Picus era din ce în ce mai convins că este iubit de zei şi 
de soartă; totul era perfect în existenţa sa, nimic nu întuneca 
armonia magică de care se bucura în fiecare zi. Rege al 
prosperului Laurento, agreabilul oraș din Latium situat între 
Ostia şi Latina, Picus patrona agricultura şi îngrăşarea 
pămîntului — din această cauză circula şi ipoteza conform 
căreia el ar fi fost fiul lui Stercutus, zeu al excrementelor, al 
bálegarului (de la latinescul stercus — bálegar, n.tr.), căruia 
Picus îi inálfase la Roma un altar. Uneori i se mai spunea şi 
Picumnus, în opoziţie cu fratele său, Pilumnus, primul care 
va introduce folosirea cerealelor măcinate; amindoi erau 
invocafi de femeile însărcinate pentru a avea o naştere bună 
şi de către láuze pentru protecţia nou-náscufilor. 

Fiu al marelui Saturn și tată al sălbaticului Faun, Picus 
era un rege generos şi înțelept care încă trăia ecourile uimi- 
toarei Vîrste de Aur pe care atotştiutorul său părinte reuşise 
să o instaureze pe pămînt. Magnifica sa Curte regală era 
situată pe culmile unei stînci; era atît de mare palatul, încît 
îl susțineau mai bine de o sută de coloane, iar pacea era 
atît de senină încît le insufla străinilor o teamă aproape 
sacră. Picus era şi foarte atrăgător, iar principalele sale 
trăsături fizice constau într-un chip frumos, o constituție 

Statuie ce reprezintă o nimfă (din M ale din Villa Borghese) 

Gravură de R. Brendamour. ce înfăţişează statuia unui atlet, aflată 
la Muzeul National din Napoh 

robustă. Avea agilitatea unui atlet, îmbinată cu puterea și 
forța unui adevărat războinic. 

Tînăr foarte dotat, îi plăcea să vîneze şi să se plimbe 
călare, într-o strînsă legătură cu natura, să vegheze asupra 
bunăstării dragilor săi supuşi, să se inițieze, alături de cei de 
vîrsta sa, în artele militare. Dar, mai ales, o iubea pe blînda 
Canenta, frumoasa fiică a lui Ianus gi a Veniliei. 

Picus era fermecător şi numeroase nimfe — ca şi diferite 
muritoare — îşi doreau să-i atragă atenția şi să-i obțină 
favorurile, dar el era îndrăgostit nebunește de Canenta şi 
fascinat atît de frumuseţea şi gratia ei, cit si de cintecul 
melodios cu care îl desfáta ea. 

Fericitul cuplu ducea o viață liniştită, pînă ce, într-o zi, 
nenorocirea s-a abătut asupra familiei regale din Laurento. 
În timp ce era călare pe roibul său sprinten, Picus — pe 
nesimţite — se adîncise prea mult în pădurea a cărei stápiná 
era misterioasa Circe. Cum l-a văzut, aceasta s-a şi îndrăgostit 
nebuneşte de el şi, prin farmecele sale, l-a atras pe Picus în 
inima pădurii. Dar, văzînd că tînărul o refuză şi plînge de 
dorul adoratei sale soții, Circe l-a transformat într-un porc 
mistreţ. Şi de această dată, puterile de seducţie ale vrăjitoarei 
s-au dovedit zadarnice: frumosul Picus se opunea cu 
încrîncenare. Mîniată de acest refuz jignitor, Circe l-a prefăcut 
atunci într-o ciocănitoare. Pasărea sălbatică şi solitară, care 
loveşte cu furie ramurile copacilor, simboliza exact viața pe 
care urma să o ducă regele din Laurento: o existență tristă, 
lipsită de speranță. 

Între timp, Canenta era nimicită de durere şi hoinărea în 
căutarea iubitului său sot. Ea a umblat fără oprire timp de 
şase zile şi şase nopți, prin munți şi văi, pînă ce s-a lăsat în 
voia sorții, abandonîndu-și trupul istovit pe malul Tibrului, 
mîhnită de pierderea iubitului sáu. Îndurerată şi nefericită, 
Canenta a început să îngîne un cîntec dulce şi, împreună cu 
acesta, s-a contopit cu aerul si cu sunetele naturii. 


Castor si Pollux : 


Transpunerea romană a trăsăturilor Dioscurilor a 
suportat o reordonare specific latină, mai ales a figurii lui 
Castor. Acest zeu străin s-a bucurat de un atit de mare succes 
la Roma încît a fost onorat în interiorul pomerium-ului, ín 
apropierea templului Vestei. Zeitate a forţelor militare, model 
şi patron al membrilor ordinului ecvestru, Castor este 
călăreţul prin excelență, în timp ce fratelui sáu, Pollux, îi 
este rezervat un loc — mitic şi ritual — de o importanță mai 
mică. Mitica pereche de fraţi prezintă anumite aspecte ale 
inferilor, ca şi initiatice, în atitudinea ecvestră pe care o are 
şi în povestea potrivit căreia ar fi locuitori ai Infernului şi ai 
Cerului. 


“Anul 499 î. Hr. se scurgea, iar magnificul peisaj care 
înconjura frumosul lac Regillo nu mai fusese niciodată atît 
de distrus şi pătat de sînge de om tînăr. Neînduplecata 
bătălie care răscolea pămînturile lui Tusculus vedea Roma 
opunindu-se coaliției latine, depunind un imens efort moral 
obţine un succes fulgerător. 

A. Postumius Tubertus, căpitanul armatei romane, a 
văzut că infanteria era epuizată şi oricînd pe punctul de a se 
prábugi; cu o excelentă viziune tactică, el a ordonat imediat 
cavalerilor să coboare de pe cal şi să continue lupta alături 
de infanterişti. Sortii au început să se schimbe: dezorientafi 
de avintul adversarilor, latinii s-au retras, fără să depună totuşi 
armele. Atunci Postumius li s-a adresat zeilor, fágáduind că 
va înălța un templu puternicului Castor. În acele momente 

foarte grele a avut loc un eveniment extraordinar: doi nobili 
cavaleri, ale căror trăsături şi staturi se distingeau prin 
excelență şi măreție, au apărut pe cîmpul de bătălie. 

Victoria a fost imediată şi decisivă, iar prodigioasa 
intervenţie divină nu s-a limitat la cucerirea supremaţiei 
pe cîmpul de luptă. În aceeaşi seară, cei doi cavaleri gloriosi 
s-au prezentat în For; tinerii invegmintafi în togi purpurii, 
destinate ceremoniilor, călăreau doi cai albi superbi, creînd 
un efect cromatic deosebit de sugestiv. Ei şi-au adăpat caii 
în fintina Nimfei luturna, sora lor, şi au comunicat astfel 
oraşului victoria obținută pe lacul Regillo. Şi magic — aşa 
cum veniseră —, aga au şi dispărut. 

Acesta nu a fost unicul caz în care gemenii şi-au dat pro- 
videntialul ajutor; cu cîţiva ani mai devreme, în apropierea 
fluviului Sagra, locresii i-au înfrînt pe locuitorii Crotonei tot 
cu ajutorul Dioscurilor. Si bătăliile din Pidna — în Macedonia — 
Şi din Vercelli au fost teatrul unor apariții asemănătoare. 

Deşi erau amindoi atleți abili şi puternici, cei doi fraţi 
aveau înclinații şi gusturi foarte deosebite: în timp ce lui 
Pollux îi plăcea să se exerseze în luptă, Castor era un dresor 
de cai inegalabil. Acesta din urmă s-a bucurat de numeroase 
onoruri si favoruri la Roma, fiind glorificat ca patron al 
cavaleriei, în timp ce luptătorul Pollux a fost pus în umbră. 

Sărbătoarea anuală în onoarea lor cădea pe 15 iulie si 
îi glorifica pe cavaleri. Aceştia — imitînd convoiul victorios 
la întoarcerea la Roma — mergeau prin oraş într-o 
procesiune somptuoasă şi solemnă, impodobifi fastuos cu 
coroane de măslin pe cap şi înveşmîntați în mantaua albă 
cu dungi purpurii. Ei traversau mîndri Forul — unde se 
opreau pentru cuvenitul omagiu adus Dioscurilor —, ca apoi 
să se îndrepte către Capitoliu, unde era venerat Jupiter, tatăl 
divin al celor doi gemeni. 

La idele lunii august aveau loc jocuri speciale în circ 
în cinstea celor două faimoase zeități ecvestre. 

Desen după o pictură aflată pe bolta unui mormînt roman (Villa 
Corsini, Roma) 


Tagéte: omuletul rásárit din brazdá 


Era perioada semánáturilor şi táránul răbdător, după o 
lungă aşteptare, se pregătea să desteleneascá pămîntul de 
multă vreme impracticabil după lungile zile de ploaie. 
Sudoarea şi oboseala şi-au spus cuvîntul, aşa că s-a gîndit 
să facă o scurtă pauză; el nu se văita de munca grea pe care 
trebuia să o depună şi a hotărît că, dacă se odihneşte puţin, 
va avea mai mult spor după aceea. Îi plăcea munca sa şi îşi 
iubea bucática de pămînt aflată în apropiere de Tarquinia. 
Deşi era un om simplu, de la ţară, îşi îngrijea cu dragoste 
plantele şi copacii. 

După ce a zăbovit puţin, s-a ridicat şi a reînceput să 
are cu forțe proaspete. Pe neaşteptate, a băgat de seamă că, 
în mijlocul cimpului, un bulgáre magic de pămînt (fatalem 
glebam) se mişca fără nicio intervenție din exterior care să 
producă o asemenea mişcare. Uluit, bietul plugar s-a frecat 
la ochi şi s-a gîndit imediat că ori este prea obosit, ori şi-a 
pierdut minţile. Apoi s-a dus să aranjeze pămîntul la loc. 
Dar, de neînțeles, bulgărele de pămînt continua să se mişte 
$i, lucru şi mai ciudat, toată această agitaţie părea să aibă 
un scop precis: pămîntul şi-a pierdut forma iniţială şi 
de-acolo a răsărit un omulet. 

Țăranul nu mai înțelegea nimic şi încerca să-şi explice 
marea taină; şi-a amintit că i se mai întîmplase uneori să 
vadă şoareci ieşind din pămîntul nesemănat şi, deci, acum 
asistase la acelaşi lucru! Iluzia că totuşi nu-şi pierduse 
minţile a durat puţin: copilul ce se născuse din pămînt îi 
adresa acum întrebări istete şi neobişnuite şi bărbatul a 

Reconstiturea anticei Tarquinia 


trebuit să admită nu numai că acela nu era un şoarece, dar 
Şi că, dincolo de înfăţişarea umană, făptura poseda şi o 
inteligență ieşită din comun. 

Abandonîndu-şi plugul, ţăranul a luat-o la fugă şi a 
început să strige inspáimintat, chemîndu-şi vecinii şi pe 
ceilalți tovarăşi de muncă. 

În scurt timp, din toată Etruria a venit lumea să asculte 
vorbele chibzuite ale învățatului omulet „cu părul alb“, 
semn al înțelepciunii sale. O mulțime atentă şi tăcută a 
ascultat cuvintele lui, pe care le-au transcris apoi cu multă 
grijă. Printre cei prezenţi se afla şi Tarcone, faimosul fon- 
dator al Tarquiniei; lui şi tuturor etruscilor, copilul cárunt 
le-a dezvăluit tehnica divinatorie a profetiei care oferea 

ráspunsuri la toate intrebárile dupá examinarea márun- 
taielor animalelor sacrificate. Tagéte a tráit o singurá zi: 
dupá ce a dezváluit secretele disciplinei divine — care au 
fost strinse in Libri tagetici — , a murit. 

La Roma s-a format o clasă de experti în profeții. Ei 
interpretau voinfa zeilor examinind viscerele victimelor sa- 
crificate, ca şi fenomenele naturii, precum fulgerele, cutre- 
murele etc. Statul, în situaţii de criză, dar şi generali aflaţi 
în ajunul unei bătălii erau cei care apelau la aceşti profeti 
care — după invátámintele însuşite de la micuțul Tagéte — 
citeau semnele şi înțelegeau intențiile şi voința zeilor. 


Attus Navius: prietenul pásárilor 


Attus Navius era un tînăr porcar sărac care' petrecea 
zile lungi şi obositoare pázind animalele tatălui său. Cu un 
suflet sensibil şi o fire meditativă, îi plăcea să contemple 
zborul păsărilor, aproape invidiind bucuriile şi emoțiile care 
lui îi erau interzise. Admiraţia sa pentru cer şi locuitorii 
săi înaripaţi se transforma adesea în supunere față de 
văzduh, lăcaşul zeilor. Copleşit de umila sa apropiere de 
vastul regat al cerului, tînărul vedea în rotirile pline de grație 
ale înaripatelor misterioase semne ale voinţei divine. 

Într-o zi, luîndu-şi privirea de pe cer, Attus Navius şi-a 
dat seama că s-a produs un lucru îngrozitor: un animal 
dispăruse şi era practic imposibil să-l mai găsească. 
Dezorientat şi cuprins de panică, gîndindu-se la ciomăgeala 
pe care sigur i-ar da-o tatăl său, a început să caute porcul 
pierdut pe drumuri surpate şi în ascunzişurile cele mai 
izolate şi necălcate de picior de om, dar totul fără niciun 
rezultat. Obosit şi dezamăgit, a înălțat ochii către prietenul 
său, cerul, şi s-a încredințat zeilor; le-a promis solemn că 
dacă va găsi animalul dispărut le va dărui cel mai frumos 
ciorchine de struguri din vița-de-vie a familiei. Pe cînd se 
mai ruga, a auzit cu bucurie un grohăit venind dintr-un 
tufiş des de mure: regăsise porcul! Acum tînărul trebuia 
să-şi respecte promisiunea, dar, cum via ocupa un teren 
foarte mare, părea cu adevărat greu de descoperit care este 
ciorchinele cel mai frumos. Fără a se pierde cu firea, el s-a 
instalat în mijlocul viei, cu spatele la nord, şi a împărțit 
domeniul în patru părți. După aceea a împărțit şi cerul tot 

în patru şi s-a încredințat păsărilor sale iubite. Dragele sale 
zburătoare au format un grup compact şi s-au repezit spre 
una dintre secțiunile cîmpului; acolo şi-a îndreptat imediat 
Attus Navius căutările şi, în scurt timp, a găsit un ciorchine 
de struguri de dimensiuni extraordinare, pe care l-a oferit 
zeilor binevoitori. 

Episodul miraculos al cărui protagonist fusese tînărul 
arăta atît marea sa capacitate de a interpreta voinţa zeilor, 
cît şi preferința acestora din urmă pentru el, făcînd din tînăr 
un ales divin. Vestea celor întîmplate s-a răspîndit repede 
peste tot: de atunci, Attus Navius s-a bucurat de faimă si 
prestigiu. El a fost chiar chemat la Curte, unde a devenit 
augurul regelui. 

Augurii, interpretes Iovis — interpreţii lui Jupiter —, au 
creat mai apoi un adevárat colegiu sacerdotal, ai cárui 
membri erau mai întîi în număr de cinci (nobili), mai apoi 
nouă (patru nobili şi cinci plebei), iar în final cincisprezece, 
respectiv şaisprezece. Ei interpretau voinţa divină şi defi- 
neau tehnicile divinatorii. Vegmintul pe care îl purtau se 
numea trabea — togă în dungi —, la care se adăuga nelipsitul 
lituus, bastonul rotunjit la vîrf, adaptat dimensiunilor spa- 
tiului sacru. Ei dispuneau de un loc în care se reuneau, 
auguraculum, pe colinele capitoline, şi tot aici se păstra 
Libri, în care era expusă doctrina lor, şi Fasti, listele celor 
care fuseseră membri de-a lungul vremii. Răspunsurile pe 
care le dădeau ei erau în funcție de diferiți parametri: zborul 
şi cîntecul păsărilor în cele patru secțiuni ale cerului, 
stabilite de liniile perpendiculare făcute cu bastonul, 
tunetele şi fulgerele sau chiar şi comportamentul si felul 
în care se hrănesc păsările sacre. 

Attus Navius, fondatorul ilustru al colegiului de auguri, 
a contribuit la creşterea autorității şi a prestigiului acestuia 
prin faptele sale excepționale. Odată, el a făcut ceva 
neobişnuit în prezența lui Tarquinius Priscus: acesta din 
urmă voia să schimbe vechiul sistem ale celor trei triburi 
primitive romane, Rammes, Luceres şi Titienses. 

Faimosul augur roman s-a opus, sustinind că o 
asemenea răsturnare la nivel organizatoric şi social nu ar 
fi posibilă şi nici nu ar fi de bun augur fără consimtámintul 
zeilor. Trebuia consultat Jupiter şi înțeleasă voinţa sa divină 
prin intermediul analizării zborului păsărilor. 

Înarmat cu nelipsitul baston, credință şi concentrare 
maximă, Navius a efectuat practicile convenționale şi 
tradiționale, urmînd cu atenţie regulile divinatiei. Dar, in 
ciuda bunávointei sale, căci nu voia să-l mînie și mai mult 

pe severul rege, verdictul a fost nefavorabil: zeii erau 
împotrivă! Deosebit de nervos si din cale afară de contrariat 
de prezenţa lui Attus Navius şi a practicilorsale care îi stăteau 
în cale, Tarquinius a vrut să-l batjocoreascá si i-a spus: „Ei 
bine, acum execută ritualurile necesare şi apoi spune-mi dacă 
lucrul la care mă gîndesc este cu adevărat posibil“. 

Bunul augur a ingfácat ferm bastonul- al doilea doar 
după cel al lui Romulus —, a împărțit cerul în patru părţi, a 
observat zborul mesagerilor săi inaripati, apoi, adresindu-se 
regelui, i-a răspuns afirmativ. Tarquinius a izbucnit în 
hohote de rîs, foarte mulțumit că și-a luat mult rîvnita 
revanșă şi, cu o expresie ironică şi dispreţuitoare, a scos 
de sub manta un brici şi o bucată dură de cremene pentru 
ascuțit. Arătînd aceste obiecte, a izbucnit: „Mă gîndisem 
să-ți cer să tai această piatră cu briciul acesta!“ Attus Navius 
s-a uitat la el absolut indiferent şi, fără să schițeze niciun 
gest, a ridicat iar ochii la cer, fiind convins de sprijinul 
divin. A luat briciul şi a tăiat dintr-o singură mişcare piatra 
care, în mod miraculos, s-a despicat în două părți egale, 
înspăimîntîndu-l pe Tarquinius. Acesta, tulburat şi fără să 
scoată o vorbă, s-a îndepărtat de la locul cu pricina şi, 
convins acum de voinţa zeilor, a renunţat definitiv la pla- 
nurile sale cu privire la schimbările sociale. 


Hercule: eroul triumfátor venit 
de departe 


Foarte grea fusese lupta dintre Hercule si Gerione 
Tricorpore, cel venit să-şi apere animalele după ce eroul îi 
ucisese pe păstorul Eurizione şi pe cîinele Orto. Hercule 
traversase oceanul pentru a captura frumoşii boi cu păr 
arămiu. Gerione, cel mai puternic între muritori, locuia în 
Erizia (Erytheia), insula Apusului de Soare; fiu al lui 
Chrysaor şi al Calliroei, lui i se spunea „urlătorul“, pentru 
puterea urletelor sale asurzitoare. Ca să-l intilneascá pe 
acest monstru înaripat, care avea trei capete, trei corpuri şi 
şase brațe, Hercule parcursese un itinerar fabulos, care 
culminase cu Tartesso, loc aflat la granița cu lumea 
cunoscută. Aici Hercule înălțase două coloane, situate una 
în faţa celeilalte: una în Europa — muntele Calpe — şi cea 
de-a doua în Africa — muntele Abila. 

Scena luptei dintre cei doi fusese Extremul Occident, 
dincolo de țărmurile oceanului. Aici Hercule ajunsese 
datorită ajutorului divinei cupe de aur în care zeul Soare 
se refugia în fiecare noapte. Era acelaşi zeu Soare care 
vrusese să-i împrumute cupa zburătoare pentru ca eroul să 
poată ajunge repede în Erizia, insula care luase numele de 
la Hesperide, cele care îi incredinfaserá cupa lui Hercule. 

Numeroase, dificile şi violente au fost luptele purtate 
de erou în întreg nordul Africii pînă ce, ajuns în insula 
Aprinsului Apus de Soare, în faţa ochilor îi apăruse cîinele 
Orto, fiul Echidnei. Hercule a ucis cu buzduganul mai întîi 
îngrozitorul cîine cu două capete, apoi pe păstorul 

Eurizione, care venise repede în ajutor. Aflînd cele intim- 
plate, Gerione a sosit mînios şi l-a infruntat pe Hercule, 
tinind în trei miini trei sulițe, în timp ce în celelalte trei 
avea trei scuturi. Dar a fost iremediabil înfrînt. 

Hercule a vrut apoi să ducă splendida cireadă în Grecia. 
Mai întîi a navigat de-a lungul coastei mediteraneene, a 
parcurs Spania şi nordul Italiei pînă ce, istovit de 
numeroasele aventuri, s-a oprit pe malurile Tibrului. 

Pe Palatin, la Pallanteo, într-un simplu sat de păstori, 
stăpîn era Evandru, care l-a primit cu căldură pe viteazul 
erou. Acolo trăia şi eroul Cacus, fiul lui Vulcan, care 
devastase împrejurimile colinei Aventin. Fiinţă mon- 
struoasă şi hidoasă, el avea trei capete şi sufla foc; prăda 
tot şi locuia într-o grotă sordidă de pe Aventin. Hercule — 
întorcîndu-se din expediția în Occident — a lăsat cireada 
liberă să pască în Foro Boario, în timp ce el se odihnea pe 
malurile Tibrului. Deşi avid şi dornic să jefuiască toată 
turma, Cacus şi-a înfrînt această poftă şi a cărat în caverna 
sa, „împodobită“ cu resturi de victime umane, doar opt 
animale: patru vaci şi patru boi. Pentru a nu lăsa nicio urmă, 
monstrul răufăcător a tîrît animalele de coadă în aşa fel 
încît urmele păreau că se îndepărtează de grota sa. Odată 
trezit, Hercule a observat imediat că lipseau cîteva animale 
şi, după o obositoare căutare prin împrejurimi, a trebuit să 
accepte ideea că acestea dispăruseră fără urmă. Eroul şi-a 
reluat drumul, iar lui Cacus i-ar fi reuşit cu siguranță 
ticăloşia dacă mugetele animalelor închise în grotă nu l-ar 
fi dat de gol pe vinovat. Acesta se afla şi el înăuntru, iar 
intrarea în cavernă era bine blocată de o stîncă imensă. 
Părea imposibil ca eroul să poată intra, dar furia şi 
indignarea lui erau atît de mari, încît Hercule nu doar cá a 
reuşit să intre — împrăştiind bolovanii imenşi ce serveau 
drept acoperiş pentru grotă —, dar a şi făcut dreptate: l-a 
ucis pe mostruosul fiu al lui Vulcan. 

Evandru si supuşii săi l-au primit cu urale pe triumfá- 
torul Hercule care, după ce le-a dat acestora a zecea parte 
din prada sa, s-a pregătit pentru purificare. Regele Evandru 
a fost cel care a oficiat ritualul, atît pentru că reprezenta 
autoritatea cea mai înaltă a acelor locuri, cit şi din pro- 
funda recunoştinţă față de eroul care reuşise să-l ucidă pe 
îngrozitorul monstru. După sfatul mamei sale, Carmenta, 
bunul rege i-a consacrat un altar pe Foro Boario, acel loc 
în care cireada se oprise ca să pască. Altarul era Ara 
Maxima, la picioarele Palatinului şi la granița cu Aventinul. 
Cultul său era unul deosebit deoarece le revenea Potizilor, 
cărora le erau asociați şi Pinarii. Potizii executau sacri- 
ficiile, în timp ce Pinarii aveau un rol subordonat, 
ocupîndu-se doar de paza edificiului. Această inegalitate 
între cele două grupuri apăruse din cauză că Potizii dădu- 
seră dovadă de promptitudine, vrînd să efectueze ritualul 
dimineața, în timp ce Pinarii nu acceptaseră decît seara. În 
orice caz, un alt lucru se întîmplase: cenzorul Appius 
Claudius îi sfătuise pe Potizi să cedeze statului lor 
,Sacerdotiul familial“. Consecințele acestei acțiuni au fost 
tragice: Appius Claudius a orbit, iar de-a lungul acelui an 
au murit toti membrii Potizilor. 

Sărbătoarea anuală în cinstea lui Hercule cădea pe 12 
august şi originalitatea ei consta atit în faptul că rugăciunile 
închinate eroului erau singurele ce nu erau precedate de o 
invocatie către Ianus sau Jupiter, ca şi oferta credincioşilor — 
a zecea parte din bunurile lor. Practicile rituale se desfá- 
şurau de-a lungul unei zile: în cursul dimineţii aveau loc 
sacrificiile, în timp ce seara, la lumina tortelor, erau aduse 
ofertele. Dacă în ceea ce îi priveşte pe zei existau anumite 
restricții legate de produsele ce le puteau fi oferite, în cazul 

lui Hercule se accepta orice aliment şi orice băutură. De 
altfel, la această sărbătoare, credincioşii săi devorau intreg 
animalul ucis, chiar și pielea acestuia. 

Instituirea „zeciuielii““ — caracteristică a acestui cult — 
a apărut odată cu prima ofertă consacrată altarului lui 
Hercule, Ara Maxima: a zecea parte din prada de vite 
sustrasă de Gerione. Această „zeciuială“ era mai ales donată 
de către comercianți. Către sfîrşitul secolului al II-lea 
î. Hr., M. Octavius Hersennus — mai întîi priceput cintáret 
la flaut, apoi negustor —, după ce strînsese o avere conside- 
rabilă, i-a consacrat lui Hercule a zecea parte. În timpul 
unei călătorii de afaceri pe mare, Octavius a fost atacat de 
pirați, dar cu o rezistență dură a reuşit să-i înfrîngă. În 
aceeaşi seară, în timp ce se odihnea, obosit, dar foarte mul- 
fumit de reuşita sa, Hercule i-a apárut în vis şi i-a dez- 
văluit că el fusese autorul acelei victorii. Imediat Octavius 
a cerut autorității civile un spaţiu in care să înalțe un templu 
zeului. Templul a fost construit aproape de 4ra Maxima, 
în cinstea lui Hercule Victor — oamenii, flecari şi răutăcioşi, 
au transformat apelativul în Hercule Olivarius, negustor 
de ulei de măsline. 

La cultul lui Hercule era absolut interzisă participarea 
femeilor, în memoria unui episod neplăcut al cărui pro- 
tagonist fusese eroul. Este vorba chiar de înspăimîntătorul 
moment al înfrîngerii lui Cacus: vlăguit şi însetat în urma 
luptei violente pe care o încheiase victorios, Hercule căuta 
un izvor cu apă proaspătă. În drumul său o întîlnise pe Bona 
Dea, ce se ocupa în momentul acela de celebrarea prac- 
ticilor rituale care, la sfîrşitul fiecărui an, se bucurau de 
prezența a numeroase femei şi tinere fete. El s-a apropiat 
de ea şi, obosit şi neatent, i-a cerut politicos puţină apă 
pentru a-şi potoli setea; răspunsul zeiţei a fost scurt şi la 

Md LL AAA — 
Statuie ce îi reprezintă pe Hercule şi Dionysos copil 
(gravură de F. Perrier) 

obiect: ,,Nu!*. Apoi, într-o manieră deloc delicată, i-a 
ordonat să se îndepărteze de locul destinat cultului şi de 
izvorul sacru, căci ritul era rezervat exclusiv femeilor. De 
atunci, Hercule — enervat şi mîhnit de jignirea ce îi fusese 
adusă — a exclus din cultul său orice prezenţă feminină. 

Hercule a avut o viaţă sentimentală intensă şi, dincolo 
de numeroasele sale poveşti de dragoste, a avut şi mulți 
copii celebri: unul dintre fiii săi a fost Latinus, regele 
populaţiei autohtone italice. La întoarcerea sa din Frizia 
cu magnifica turmă a lui Gerione, Hercule luase cu el o 
frumoasă tînără hiperboree, al cărei nume era Palanto. Deja 
însărcinată cu Hercule, ea s-a căsătorit cu bunul rege Faun 
şi i-a dat naştere lui Latinus, fiul marelui erou. 

De la gratioasa Dina, fiica bunului Evandru, Hercule 
l-a avut pe Pallante, nefericitul băiat, eponimul lui Palatin. 
Acesta a murit foarte tînăr şi a fost îngropat de către bunicul 
său matern pe colina căreia i-a dat numele. Eponimul 
colinei Aventin a fost tot un fiu al lui Hercule, în timp ce 
mamă era de această dată preoteasa Rea; trebuie amintiți 
atît Fabius, cît şi Acrone, violentul adversar al lui Romulus. 

Geniu al luminii şi al dreptăţii, Hercule era adesea 
asociat cu sabinul Dius Fidius şi era invocat ca martor în 
juráminte şi contracte care se făceau în faţa altarului sáu, 
Ara Maxima. Cîteodată era privit ca divinitate cîmpenească, 
zeitate a abundenței, protector al moșiilor şi al turmelor, 
dătător de bogăţie şi bunăstare. 

În memoria peripetiilor sale, Hercule era considerat 
marele erou care imblinzegte monştri, ca şi protectorul 
călătorilor care — înainte să plece — îi aduceau jertfe. În 
calitate de Vincitore, el dobindea trăsăturile unei zeități 
războinice: era invocat înaintea oricărei expediţii şi lui i se 

aducea, dupá victorie, a zecea parte din prada de rázboi. 
Lui Hercule Triumfátor îi erau dedicate banchete şi 
sărbători la care participau toţi locuitorii Romei. 

O figură sacră atît de plină de semnificaţii nu putea să 
nu sufere ulterioare fragmentări: el era: Apárátorul, 
Binefăcătorul, Pacificatorul, Protectorul băilor, al gimnas- 
ticii şi al palestrelor, pînă şi iubitul muzelor. Cu siguranță 
că pentru conducători cel mai important era Hercule — eroul 


victorios, Salvatorul lumii, emblema şi simbolul forţei şi 
al puterii. 

Ceculus: fiul lui Vulcan 


Pe acele coline aflate la granița dintre Latium și 
teritoriul sabin trăiau numeroşi păstori care duceau o viață 
săracă, dar frumoasă gi cinstită. Printre aceştia se remarcau 
cei doi frati Depidi, înţelepţi şi foarte harnici, dedicați cu 
totul muncii lor şi deosebit de cuviinciogi. Unica lor soră 
era o frumoasă fată, ocupată tot timpul cu treburile casei; 
înfăţişarea ei gratioasá nu-i scăpase înfocatului Vulcan. 
Deoarece era bine păzită de fraţii săi, şansele ca zeul să se 
poată apropia de ea erau foarte mici. Aşa că vicleanul 
Vulcan a pus la cale un adevărat plan: a decis să ia 
înfăţişarea focului. În timp ce tînăra şedea lîngă vatră, o 
scînteie a sărit exact în braţele ei. 

Curînd după această întîmplare, fata şi-a dat seama că 
este însărcinată şi — după timpul cuvenit — a dat naştere 
unui copil minunat. Speriată şi singură, vrînd să evite. 
discuţiile stînjenitoare cu fraţii săi, ea a decis să-l închine 
pe copil marelui Jupiter într-unul din templele lui. În acest 
timp, cîteva femei care luau apă se aflau chiar în vecinătatea 
sanctuarului sacru al zeului. Auzind scîncete de copil, s-au 
apropiat curioase şi au descoperit nou-născutul, în feşe albe, 
pus în vecinătatea focului sacru. După ce s-au minunat de 
descoperire, ele s-au întrebat care va fi soarta acestui micuţ; 
exact atunci pe acolo treceau frații Depidi cu turmele lor. 
Fiind cunoscută şi respectată conduita de viaţă a celor doi, 
femeile au decis să le incredinteze lor copilul. Frații Depidi 
au acceptat fericiți. 

Scená cimpeneascá (dupà un basorelief in marmurà pástrat 
la Monaco) 


Cei doi pástori s-au ocupat cu dragoste de educatia 
micuțului şi l-au botezat Ceculus (de la caecus, orb), fiindcă 
atunci cînd îl luaseră crezuseră că e orb, căci focul sacru 
părea să-i fi ars pleoapele. Ceculus a devenit un tînăr 
puternic şi plin de viață. El iubea turmele, munții, dar îi 
plăcea şi să exploreze noi teritorii. Pe cînd era un tînăr 
curajos, el s-a aflat în fruntea unei armate de tineri viteji, 
tovarăşi ai săi, cu care — şi pentru care — a fondat un mic 
oraş denumit Prenest. 

Tînărul erou a înțeles cá nu era greu să infiintezi o 
aşezare, dar că lucrul cu adevărat complicat era să creezi o 
puternică autoritate capabilă să conducă tînăra comunitate, 
atît în interior, cît şi în exterior. El s-a adresat atunci tatălui 
său divin pentru a-i cere ajutorul. În ziua în care Prenest a 
fost inaugurat, o mare mulțime se adunase pentru a 

sărbători; veniseră şi străini, reprezentanţi ai popoarelor 
vecine, pentru a onora naşterea solemnă a noului oraş. 
Ceculus era vizibil încordat şi, în plină sărbătoare, i-a cerut 
lui Vulcan să-i dea un semn asupra originii sale divine. 
Imediat zeul a învăluit cu flăcări mulțimea numeroasă care, 
inspáimintatá, i-a cerut ajutorul lui Ceculus; acesta, cu un 
semn uşor, i-a ordonat focului să se stingă şi numaidecit 
lucrurile au revenit la normal. Miracolul lui Vulcan a adus 
noroc şi prosperitate pentru Prenest. Aici s-a stabilit o 
populaţie numeroasă, sub protecţia zeului, şi tot aici au 
luat naştere, datorită lui Ceculus, gens Caecilia. 


Mamurius Veturius: o faimá 
rusinoasá! 


Zeu osc, Mamurius Veturius — al cárui nume pare sá 
proviná din memoria vetus, memoria anticá, sau din 
Mamurius vetus, bátrinul Marte — constituié evocarea 
miticá a ritualului popular ce avea loc pe 14 martie la Roma; 
în acest fel, el ar putea fi pus în relaţie cu luna martie, nu 
cu zeul Marte. În amintirea alungării sale din oras, la idele 
lui martie au fost instituite Mamuralia: un om învelit într-o 
piele de capră era tîrît pe străzile centrale, bătut de către 
salii, colegiul de preoți ai lui Marte, şi izgonit din rîndul 
comunităţii. Numeroşi cercetători au văzut în această 
practică rituală reprezentarea alungării anului vechi, luna 
martie fiind prima lună din calendar. Şi astăzi există acest 
obicei, conform căruia băiatul care, de Anul Nou, se trezeşte 
ultimul, este urmărit şi bătut. 


Mamurius Veturius era un megtegugar priceput, a cărui 
tehnică desávirgitá şi dragoste pentru frumos dădea naştere 
adeseori unor adevărate opere de artă. Își iubea munca şi îi 
plăcea sentimentul pe care îl încerca atunci cînd îşi 
contempla o operă încheiată; dar ceea ce făcea nu îi aducea 
multe satisfacţii şi el suferea prestînd o muncă de rutină, 
desigur bine retribuită, dar care nu îi aducea glorie. Cînd 
Numa Pompiliu, marele şi înțeleptul rege al Romei, l-a 
chemat la el, Mamurius a înțeles că aceasta era ocazia pe 
care o așteptase toată viața. 

După un amuzant schimb de replici cu Atotputernicul 
Jupiter, bunul Numa câîştigase simpatia zeului care, ca 

Urná (desen de Pirro Frigorio) 


dovadă a favorurilor divine, îi trimisese din cer un scut 
cizelat cu măiestrie. Numa îl numise „ancile“, de la ancilis 
sau ancisilis, „scobit în părți“, iar profeţii preziseserá cá 
imperiul lumii va rămîne la Roma atîta timp cît acel scut 
va fi păstrat cu grijă. Preocupat pe drept cuvînt de soarta: 
scutului şi încercînd să evite orice tentativă de furt, Numa 
l-a chemat pe Mamurius şi i-a ordonat să fabrice alte 
unsprezece scuturi pentru a-i induce în eroare pe cei rău 
intenţionaţi. Cele douăsprezece scuturi au fost încredințate 
Saliilor, preoții zeului Marte, faimoşi pentru dansurile şi 
cîntecele ce caracterizau procesiunile lor. Apoi regele l-a 
convocat pe Mamurius pentru a-l recompensa. 

Umilul meşteşugar a ascultat liniştit cuvintele de laudă 
pentru lucrările lui, bucurîndu-se în sfîrşit că visurile sale 

deveniseră realitate. Pentru a-şi prelungi această imensă 
satisfacție, Mamurius nu l-a întrerupt deloc pe generosul 
Numa, ci doar l-a aprobat prin semne mute. Iar atunci cînd 
regele l-a întrebat cu cît să-l recompenseze pentru munca 
sa, el a izbucnit într-o invocatie înduioşătoare prin 
simplitatea cu care a fost rostită: „O, regele meu, dă-mi 
gloria! Nu vreau aur, nu vreau bogății deşarte. Fă ca numele 
meu să fie pomenit în cîntecul Saliilor!* La aceste cuvinte, 
Numa a tăcut uluit, apoi tăcerea sa a fost întreruptă de 
cuvintele prin care şi-a dat consimtámintul. 

De atunci, cele douăsprezece scuturi erau purtate în 
procesiune — atîrnate pe o stinghie —, în lunile martie și 
octombrie. Între 1 si 24 martie, Salii mergeau pe străzi, 
oprindu-se în fiecare seară in cîte un loc (mansio), unde îşi 
refăceau forțele şi petreceau în banchete fastuoase. 
Scuturile erau apoi păstrate în sacristia (sacrarium) lui 
Marte unde, atunci cînd începeau ostilitățile împotriva unui 
popor duşman, comandantul forțelor armate se ducea să-l 
roage pe zeu să vegheze asupra oamenilor săi. 

Măreţia momentului magic pe care Mamurius îl trăia 
a durat puţin: el era considerat răspunzător pentru toate 
nemulțumirile Şi insuccesele ce ieşeau întotdeauna la iveală 
în urma bilanţului făcut la sfîrşitul fiecărui război, deoarece 
el era singurul vinovat pentru cel mai mic defect al 
scuturilor. Acuzat de trădare şi rea-credinţă, a fost izgonit 
din oraş într-un fel umilitor, fiind lovit cu nuiele. Acest 
gest josnic a fost un trist deznodămînt pentru blîndul 
Mamurius, care credea că se va bucura pentru totdeauna 
de celebritate, poate neluind în seamă — în marea lui 
naivitate — şi alti factori, cum ar fi caracterul trecător al 
gloriei şi posibilitatea de a intra în istorie printr-o veşnică 
şi ruşinoasă faimă. 


Valeria Luperca 


Nu se mai văzuse nicicind la Falerii un dezastru atît de 
mare; mortii se numárau cu sutele, iar epidemia era 
nemiloasá cu victimele sale: nimeni nu era iertat, iar cei 
care erau mai plápinzi piereau primii. Íntreaga Etrurie se 
cutremura la auzul teribilelor vegti ce proveneau din 
nefericitul oras, vesti care, cu trecerea timpului, deveneau 
din ce în ce mai sumbre. Oamenii sănătoși îi ajutau pe cei 
mai puțin norocoşi şi, cînd nu dădeau îngrijiri medicale, 
participau la ceremonii purificatoare şi de ispășire. Dar 
medicina şi rugăciunile nu reuşeau nici să oprească, nici 
să diminueze epidemia galopantă şi faliscii — deşi un popor 
deprins cu sacrificiile şi dovezile dure de forță — începeau 
să cedeze psihic. Încet-încet s-a infiltrat credinţa că flagelul 
e imposibil de învins, iar supărarea generală a făcut loc 
capitulării totale în fata bolii. 

Mai rămînea totuşi o singură posibilitate: consultarea 
unui oracol. Dar răspunsul acestuia a fost mai dramatic 
decît întreaga situație: pentru a opri epidemia, ei ar fi trebuit 
să sacrifice Junonei, în fiecare an, o fecioară! Moralul 
faliscilor era atît de scăzut încît s-au gîndit că această soluție 
ar însemna totuşi salvarea lor. Aşa că, existînd consensul 
întregii populaţii, în scurt timp a avut loc sacrificiul. 

A trecut un an, dar epidemia persista şi se apropia data 
celei de-a doua jertfe sacre: de astă dată, soarta a ales-o pe 
Valeria Luperca, o tînără şi nobilă fată din Falerii. Pe lîngă 
marea iubire față de poporul său şi față de oraş, ea era dotată 
cu o inteligenţă şi o sensibilitate ieşite din comun. Valeria 
nu credea că sacrificiul ei ar putea reabilita sorții poporului 

Figurá femininá (camera funerará a lui Caius Cestius, Roma) 

sáu; cu toate acestea — puţin ca să nu fie împotriva zeilor şi 
puţin ca să nu trădeze încrederea celorlalți — , ea s-a urcat 
pe altar cu sabia scoasă din teacă. În momentul în care era 
gata să se străpungă, a coborit un vultur care i-a smuls sabia 
şi a lăsat să cadă un beţişor lîngă ciocanul ritual aflat pe 
altar. Valeria s-a uitat atentă la pasăre şi a văzut-o aruncînd 
sabia către o junincă aflată la păscut pe un cîmp din 
apropiere. Tînăra a coborit de pe altar, a sacrificat animalul 
ales de vultur, iar cu ciocanul ritual a început să-i atingă pe 
cei bolnavi care veniseră să asiste, plini de speranță, la 
practica rituală: toti s-au vindecat îndată! 


Anna Perenna 


Acei oameni obositi, trecuti prin incercári grele si 
privatiuni, care se stringeau plini de credintá pe Muntele 
Sacru nu se mai simţiseră niciodată atît de „bărbaţi“ ca 
acum. Războaiele care sfigiau Roma făcuseră ca mizeria 
în care trăia plebea să fie şi mai mare. Ei erau constrînşi să 
se îndatoreze la patricieni şi ajungeau să devină sclavi în 
cazul în care nu îşi puteau plăti datoriile. Orice tentativă 
de pace se arătase inutilă şi unica ieşire era secesiunea: 
blocarea economică şi ruptura politică şi socială de 
patriciat. În lupta care se instaurase, niciuna dintre cele 
două părți nu părea că vrea să cedeze, dar trecerea timpului 
era în defavoarea celor mai slabi, iar furiei i se adăuga 
foametea — alimentele erau din ce în ce mai puţine. 

Anna, o femeie bătrînă, cu pielea zbircitá şi cu o fire 
bună şi blîndă, care îşi petrecea timpul făcînd dulciuri 
simple, gustoase şi foarte ieftine, a fost cea care a încercat 
să rezolve marea criză prin care trecea Roma. Ea pleca în 
fiecare zi din cîmpiile din Boville şi se ducea pe muntele 
ocupat, aducînd alimente proaspete si o prezență plăcută 
şi prietenoasă. Astfel, cu aceste daruri zilnice, mărunte, 
dar hrănitoare, ea ajuta la evitarea unei foamete absolute. 
Ca răsplată pentru serviciul preţios adus comunităţii, plebea 
romană, cînd a reintrat în oraş, i-a inaltat un sanctuar în 
pădurea sacră aflată pe Flaminia. Cu această ocazie 1 s-a 
adăugat supranumele de Perenna. De aici a apărut şi 
obiceiul de a goli atîtea cupe citi ani vrei să mai trăieşti, 
pronuntind formula „ut annare perennareque commode 
liceat": să fii prosper de-a lungul întregului an şi să 
supravietuiesti pînă la anul ce vine. 

Zeul Ailas, considerat de unii drept tatăl Annei Perenna (gravură 
după originalul aflat la Muzeul Naţional din Napoli) 

Se ştiau puţine lucruri despre originea şi identitatea 
Annei, dar nu din lipsă de supoziţii — acestea, dimpotrivă, 
existau din abundență. Unii o considerau o personificare a 
lunii; alţii credeau că este o nimfă, fiica lui Atlante, 
faimoasa doică a lui Jupiter; pentru alţii era o antică zeiță 
romană din vremuri vechi şi fericite. 

Versiunea care s-a bucurat de cel mai mare succes era 
aceea potrivit căreia Anna ar fi fost sora nefericitei Didona. 
După ce Enea plecase şi regina abandonată se sinucisese, 
Anna fusese constrînsă să fugă. Cartagina fiind prădată de 
armata lui Jarbas, ea găsise refugiu aproape de Melite, o 
insulitá de pe coasta africană. Liniştea pe care o cigtigase 
aici a fost de scurtă durată, căci Pigmalion, regele Siriei, 
i-a cerut să plece. Ea s-a îmbarcat fără o ţintă precisă, dar 
o furtună teribilă a aruncat-o în mare, iar aceasta a purtat-o 
pe țărmurile latine. 

Aici domnea Enea, care lăsase în urmă tristele şi 
rătăcitoarele aventuri trecute şi guverna senin peste laurenți. 
Lui îi plăcea să se plimbe adesea pe plajă pentru a se recrea 
în mijlocul naturii şi, cînd a zărit printre dunele de nisip 
corpul lipsit de apărare al unui naufragiat, a chemat imediat 
ajutoare. Eroului troian nu i-a venit să creadă cînd a văzut 
că este vorba de o femeie. Dar uimirea lui s-a transformat 
în tristeţea cea mai adîncă: recunoscînd-o pe Anna, a 
izbucnit în plins. Printre lacrimi, şi-a exprimat durerea față 
de moartea nefericită a Didonei şi i-a încredinţat tot 
sprijinul său, găzduind-o în palatul regal. 

Dar Lavinia, frumoasa soţie a lui Enea, de la început 
nu a fost de acord cu prezenţa la Curte a străinei care i-ar fi 
trezit prea multe amintiri iubitului sot. Nemultumitá, 
Lavinia a pus la cale o adevărată intrigă pentru a îndepărta 

oaspetele nedorit. Anna, avertizatá prin vise premonitorii, 
a fugit în plină noapte. În cursa ei nebună, Anna se gîndea 
la soarta ei nefericită, pînă ce l-a întîlnit pe Numicius, zeul 
fluviului omonim, care a invitat-o în patul său, oferindu-i 
pace şi seninătate veşnice. 

În acesttimp, la palat se observase lipsa Annei şi tuturor 
servitorilor li se dăduse ordin sever să o găsească. Oamenii 
urmăriseră atent diferitele urme pînă ce, ajunşi la fluviu, 
constataseră că acestea se termină. Supuşii servitori stăteau 
pe malul apei, mirati şi neştiind ce să mai facă, cînd din 
adîncuri a apărut o figură nedefinită care le-a spus că Anna 
devenise nimfă şi obținuse numele de Perenna, care făcea 
referire la noul său statut de ființă nemuritoare. Martori ai 
nasterii tinerei zeițe, servitorii lui Enea au petrecut veseli 
toată noaptea, ca şi ziua următoare — sărbătoarea lor a 
devenit apoi ceremonialul ce avea loc în fiecare an în 
cinstea Annei Perenna. 

Anna Perenna nu a fost întotdeauna tristă şi melan- 
colică; la o vîrstă foarte înaintată i-a jucat o festă lui Marte. 
Acesta se îndrăgostise nebuneşte de Minerva cea castă și, 
văzînd că nu reuşeşte în niciun chip să o cucerească, s-a 
adresat bătrînei Anna, cerîndu-i ajutorul. Ea ştia foarte bine 
că şansele de izbîndă erau minime, totuși nu i-a spus nimic 
lui Marte, atît din respect față de zeu, cît şi de teamă că 
acesta se va minia. Dimpotrivă, ea l-a încurajat şi el şi-a 
făcut iluzii. Inocent, zeul nu şi-a dat seama că este tras pe 
sfoară şi, orbit de dorință, s-a lăsat înşelat. Vicleana Anna 
a pus la cale întîlnirea amoroasă între cei doi zei şi, bine 
deghizată, s-a substituit Minervei. Erau idele primei luni a 
anului şi tîrziu în noapte cînd nerăbdătorul Marte a ajuns 
la locul de întîlnire cuvenit, neştiind ce i se pregăteşte: 

bátrina se intinsese în patul nuptial şi, cînd zeul s-a apropiat, 
şi-a descoperit chipul ascuns de un văl şi l-a luat în rîs, 
folosind cuvinte obscene. 

De atunci, sărbătoarea zeiței, pe 15 martie, a fost 
întotdeauna caracterizată de o explozie de bucurie a 
participanţilor prezenți la ceremonia sacră: se bea mult şi 
nu doar din plăcerea de a bea. Se spunea că numărul cupelor 
golite era direct proporțional cu anii pe care îi mai ai de 
trăit. Adunarea de petrecáreti era înveselită şi de cîntecele 
licentioase şi dansurile adesea obscene în memoria 
dragostei de viață a bătrînei Anna. 


Enea: Romanae stirpis origo 


În călătoria sa către glorioasele țărmuri italice, atit de 
încărcate de întîmplările importante ce vor urma, Enea 
căzuse pradă dulcilor, dar şi amarelor amintiri din trecut, 
neparticipînd la bucuria şi euforia tovarășilor săi de drum. 
Personalitatea sa complexă îmbina o extraordinară 
indeminare în luptă cu un profund respect pentru valorile 
cele mai înalte ale sufletului omenesc. Fiu al lui Venus și 
al lui Anchise, păstor troian plin de farmec, Enea igi amintea 
foarte limpede peisajele luxuriante ale muntelui Ida, unde 
îşi petrecuse primii ani ai copilăriei şi adolescenţa. El fusese 
încredințat nimfelor pînă ce va fi crescut, dar mama lui — 
în ciuda faptului că îşi abandonase iubitul troian — con- 
tinuase să-l vegheze cu dragoste şi îşi protejase întotdeauna 
fiul, devenit erou, de-a lungul aventurilor lui. Părăsind viața 
din munți şi condus în Troia, Enea devenise cel mai valoros 
troian, inferior doar lui Hector. Cum nu putea accepta 
cauzele istovitorului război, în special în primii ani de luptă, 
el şi-a asumat o poziție mai degrabă neutră, mai ales deoa- 
rece era foarte mîhnit de lipsa de respect ce caracteriza 
comportamentul vărului său Priam. 

Jaful dezastruos al lui Ahile îl împinsese pe Enea în 
bătălie, aflat în fruntea dardanilor. De la prima sa înfruntare 
cu puternicul Pelis — pe care cu siguranță nu l-ar fi învins 
dacă zeul mării nu ar fi intervenit —, Enea a înţeles că este 
protejat de zei. Sprijinul zeilor nu era întîmplător, iar eroul 
trebuia să plătească din greu: destinul său era aspru, trăise 
atît momente de glorie, cît şi clipe nefericite, nedorite de el. 

Deşi fremăta si era foarte preocupat de noua patrie pe 
care trebuia să o fondeze, Enea nu putea să-și ascundă pro- 
funda disperare față de patria pierdută. Din nou muntele 
Ida — fericitul loc al copilăriei sale — a fost cel care l-a 
găzduit, acolo şi-a petrecut ultimele momente înainte de 
fuga din țara natală. 

Odată cu teribila moarte a profetului Laocoon, Enea a 
înțeles tristul verdict divin care decreta sfîrșitul orașului sáu. 
Cind Troia devenise un imens rug care confirma iminenta 
înfrîngere, eroul, după o ultimă şi disperată împotrivire, a 
fost avertizat de mama sa că lupta este inutilă si a decis să 
fugă. În timp ce Troia era prădată de Ahile, Enea a plecat cu 
tatăl sáu Anchise, purtîndu-l în spate, şi cu micuțul Ascanius 
de mînă. La vederea acelui admirabil exemplu de dragoste 
filială şi paternă, Agamemnon a fost foarte impresionat şi a 
ordonat ca demnul său dușman să fie lăsat în viaţă. Pe 
neaşteptate, Enea şi-a dat seama că soția sa, Creusa, se 
pierduse în mulțime. Disperat, s-a întors să o caute în orașul 
pustiit, dar toate eforturile sale s-au dovedit zadarnice. Şi-a 
reluat drumul, după ce i-a luat din locul stabilit pe cei doi 
supraviețuitori. Niciun alt erou nu era atît de nefericit, în 
ciuda ajutorului divin de care se bucura. 

Prin voința divină, corăbiile troiene au plecat către 
Occident şi, după un scurt popas în Tracia şi în Macedonia, 
s-au îndreptat către Delos pentru a consulta oracolul. 
Acesta l-a sfătuit pe Enea să caute patria de origine a 
familiei sale, aşa cá a pornit spre Creta, de unde era 
originar un strămoș al sáu. Aici, o epidemie de ciumă i-a 
decimat oamenii, pînă ce penaţii — pe care tatăl său, 
Anchise, îi luase cu el — i-au apărut lui Enea în vis și l-au 
sfătuit să se ducă în Italia. 

Parodie a fugii lui Enea (după o frescă din Herculanum) 


În Italia meridională nu au fost foarte bine primiţi, iar 
în Sicilia, Enea a fost lovit de o pierdere dureroasă: bătrînul 
său tată, Anchise, a murit şi a fost îngropat pe muntele 
Erice. 

Cînd flota a reînceput să navigheze, s-a declanșat o 
furtună violentă care i-a împins pe troieni pe coastele 
africane. Primiti cu ospitalitate de către cartaginezi, ei au 
fost invitaţi la un banchet pe care regina Didona îl 
organizase în cinstea lor. Regina se căsătorise cu Sicheus, 

care mai apoi fusese ucis de avidul frate al Didonei, 
Pigmalion, conducătorul de atunci al oraşului; deşi încă 
tînără şi atrăgătoare, ea rămînea fidelă memoriei dragului 
Sicheus. Personalitatea hieratică a lui Enea, la care se 
adăuga înfăţişarea sa fizică demnă de remarcat, au 
impresionat-o imediat pe Didona. Deşi încerca să nege 
naşterea acelui gingaş sentiment, frumoasa regină s-a 
îndrăgostit nebuneşte de erou şi a început să petreacă 
majoritatea timpului împreună cu el. În timpul unei partide 
de vînătoare, o ploaie violentă i-a făcut pe cei doi să se 
refugieze într-o grotă. Aici, cu complicitatea Junonei şi a 
lui Venus, cei doi s-au iubit. Pentru Didona, asta a însemnat 
naşterea unei mari iubiri şi a încercat imediat să-l convingă 
pe Enea să se stabilească definitiv în Cartagina. Dar Jupi- 
ter a vrut să facă în așa fel încît destinul să-și urmeze cursul, 
aşa că i-a ordonat troianului să plece imediat și să rupă 
relația cu Didona. Aceasta, la auzul vestii plecării celui 
mult iubit, a pregătit un rug pe locul cel mai înalt al oraşului 
şi, în timp ce flota troiană se îndepărta, s-a aruncat în flăcări. 

Enea şi-a reluat călătoria și, urmînd ordinele divine, 
s-a îndreptat din nou către Italia. Într-o scurtă oprire în 
Sicilia, i-a lăsat acolo pe bătrînii troieni, obosiţi deja de 
călătorie şi dornici să-şi petreacă ultimii ani din viaţă în 
linişte şi odihnă. După aceea, Enea a debarcat la Cuma, 
unde s-a dus la templul lui Apollo, construit în onoarea 
zeului de către ingeniosul Dedal. În timp ce admira frizele 
şi sculpturile din templu, el s-a apropiat de Sibilla, care l-a 
invitat să facă sacrificiul ritual. I-a cerut acesteia să-i 
permită să coboare în Infern pentru a-l revedea pe iubitul 
Anchise. Avertizîndu-l că era ceva greu de realizat, ea a 
acceptat. 

Cei doi au pornit deci pe drumul intunecos care 
conducea către lumea subterană; aici, Enea, înspăimîntat 
la vederea îngrozitorilor preoți infernali, şi-a scos sabia 
pentru a se apăra, dar Sibilla l-a oprit şi i-a poruncit să nu 
se teamă de acele simple umbre. Spectacolul trist al 
sufletelor tovarăşilor săi morţi l-a emoţionat grozav pe erou, 
care a izbucnit în hohote de plîns. În sfirşit, în Cîmpiile 
Elizee, Enea l-a găsit pe Anchise, care i-a infáfigat gloriosul 
viitor pe care Destinul îl rezervase neamului lor. 

Lăsînd Infernul, Enea şi-a continuat drumul prescris 
în direcția Latium-ului, dar un eveniment dureros l-a 
determinat să facă un popas neprevázut: Caieta, bătrîna sa 
doică, murise. Bunul erou, după ce a înmormîntat-o într-un 
loc care de atunci s-a numit Gaeta, și-a reluat drumul, 
evitînd insula lui Circe, şi a debarcat în cele din urmă la 
gurile Tibrului. După o scurtă oprire care i-a permis să-și 
refacă forțele, Enea a decis să-şi lase o mare parte din 
oameni în mediul acela primitor, apoi s-a îndreptat spre 
Pallantea, oraşul înţeleptului şi bătrînului Evandru. 


Evandru 


Pius Aeneas, nehotárit dacá ar face bine sá se mai 
odihnească ori să-şi continue călătoria, s-a ridicat totuşi, 
obosit, dar decis din culcuşul său în care stătuse cîteva ore. 
Trebuia să-și reia drumul în căutarea unei populaţii de 
origine greacă, arcazii. Nu era loc pentru linişte şi odihnă 
dacă voia să reuşească, dacă îşi dorea gloria. După ce a 
ales două corăbii, Enea a plecat către Pallanteo, oraş situat 
pe malul stîng al Tibrului, pe Palatin — de la numele unui 
bunic al lui Evandru, Pallantium sau Palatium. 

Călătoria a fost liniştită şi a durat puţin datorită şi aju- 
torului preţios al zeului Tiberinus, care a făcut ca obositorul 
drum să se transforme într-un itinerar colorat, înfrumusețat 
de peisaje luxuriante. Deodată, Enea a observat micile 
construcţii din Pallanteo, în timp ce, într-o pădure sacră 
din apropiere, a zărit o adunare de nobili care oficiau o 
practică rituală austeră în onoarea lui Hercule. La auzul 
vislelor şi la vederea marinarilor, demnitarii s-au îndepărtat 
de locul sacrificiului şi şi-au înălțat înspăimîntaţi privirile 
către străini. Doar unul singur dintre ei, tînărul Pallante, 
fără să se îngrijoreze şi obişnuit să comande, i-a mustrat 
pe cei prezenţi că au întrerupt ceremonia sacră și le-a 
ordonat să continue. Îndreptîndu-se către noii veniţi, i-a 
întrebat cu amabilitatea cuvenită cine sunt şi ce vor și, la 
răspunsul lui Enea cum că sunt troieni în căutarea lui 
Evandru pentru a se apăra de latini, i-a primit cu entuziasm. 

Evandru a ascultat binevoitor şi cu interes cuvintele 
tînărului erou străin care se trudea să demonstreze originea 

Statuia lui Hercule (gravurá de F. Perrier) 

comună a troienilor şi a arcazilor — amindouá popoarele 
descinzînd din Atlante —, pentru a dovedi astfel cît de 
înrudite sînt cele două nafii. Enea l-a implorat pe rege și 
i-a cerut cu disperare să se alieze cu el împotriva latinilor, 
duşmanii lor comuni, și a așteptat răbdător răspunsul 
acestuia. Bunul rege a afirmat că cererea lui era aproape 
inutilă, acordul său fiind de la sine înţeles în numele stimei 
şi prieteniei care îl legaseră de Anchise, figură dragă a 
copilăriei sale. 

După un ospăț abundent în onoarea oaspeţilor, Evandru 
a început să le vorbească despre originea și semnificația 
sărbătorii anuale pe care sosirea străinilor o întrerupsese: 
ceremonia era în onoarea lui Hercule, care eliberase acele 
locuri de furia devastatoare a lui Cacus, monstruosul fiu al 
lui Vulcan. Evandru îl rásplátise pe puternicul erou și, după 
ce îl purificase în urma uciderii monstrului, instituise în 
cinstea sa cultul lui Ara Maxima, altar situat între Palatin 
şi Aventin. 

Evandru se mutase în Latium cu aproape şaizeci de 
ani înainte de războiul troian şi se stabilise pe Palatin. Bine 
primit de Faun, regele populaţiei autohtone, el avusese 
unele probleme cu Erilus, fiul violent al zeiţei Feronia, dotat 
cu trei corpuri şi cu trei vieţi distincte; după o luptă 
disperată și foarte aspră, Evandru a ieşit învingător. Totuşi, 
primii ani petrecuţi în noua regiune italică nu au fost nici 
usori, nici foarte plácufi: populaţia autohtonă era necioplitá 
şi nu se supunea unorlegi, era neştiutoare în ceea ce priveşte 
artele, ba chiar şi agricultura atunci cînd Saturn fusese exilat 
în Latium. Opera de reformare a zeului fusese amplă şi 
puternică, dar totul se pierduse din cauza emigrării 
populațiilor italice şi siciliene care aduseseră cu ele dezor- 
dinea, furia şi lăcomia. 

Mama lui, blinda Carmenta, fusese cea care il sfátuise 
sá se stabileascá in Latium, unde el a introdus folosirea 
alfabetului gi a scrierii. Si in amintirea mamei sale dragi, 
Evandru şi-a asumat toate responsabilitátile. 


Eurial şi Niso: legati prin dragoste 
fraternă 


Eurial şi Niso, uniţi de o strînsă prietenie bazată pe 
generozitate şi încredere, erau paznicii uneia dintre intrările 
în tabăra troiană. Puritatea și profunzimea sentimentelor 
lor erau deseori motiv de reflecţie şi aproape de invidie 
pentru cei din jur. Cu toate acestea, nimeni nu putea nega 
farmecul irezistibil pe care cei doi tineri îl exercitau. Cu 
vîrste și înfățișări ușor diferite, cei doi erau o pereche 
potrivită: Niso, fiul lui Irtacus, mai mare în vîrstă, era un 
vînător priceput şi un abil luptător, în timp ce Eurial, fiul 
lui Ofelte, tovarășul lui Enea, avea un temperament blînd 
$i docil, la care se adăuga şi o înfățișare frumoasă gi distinsă. 

Neplăcerea pe care troienii o trăiau începuse odată cu 
plecarea lui Enea în căutare de aliaţi printre etrusci şi la 
Evandru; şi Turnus, înțelegînd că acesta era momentul 
oportun, atacase tabăra troiană. Venirea nopții adusese mult 
dorita odihnă pentru reînnoirea forțelor, dar care era trăită 
diferit de către cele două tabere opuse: în timp ce troienii 
se străduiau din răsputeri să-şi îmbunătățească apărarea, 
duşmanii petreceau în jurul focului. 

Neliniștit din cauza aşteptării, Niso s-a dus imediat la 
Eurial pentru a-i comunica nemulțumirea sa în legătură cu 
aceste momente de forțată inerție. Îl chinuia dorința intensă 
de a obţine gloria, spera ca visul său să devină realitate: să 
realizeze, în sfîrşit, o faptă însemnată şi, mai mult decît 
atit, să aducă salvarea poporului său. El i-a arătat lui Eurial 
liniştea ce domnea în tabăra adversă, unde rutulii — amorțiți 

de oboseală şi de vinul băut — se odihneau liniştiţi, şi i-a 
expus planul pe care îl pusese la cale: să traverseze tabăra 
rutulilor pentru a merge să-l avertizeze pe Enea de primejdia 
în care se aflau tovarăşii săi. 

Mai întîi surprins, apoi simțindu-se înflăcărat de planul 
de acţiune, frumosul și tînărul Eurial i s-a plîns prietenului 
său, reproșîndu-i că nu prevăzuse și prezenţa sa în această 
acțiune curajoasă şi, adăugînd că era dispus să renunţe la 
viaţa sa pentru a obţine gloria, se declară gata de acțiune. 
Niso a încercat în zadar să-l facă să-și schimbe hotărîrea, 
spunîndu-i că — în cazul unei nenorociri — ar rămîne el cel 
care ar înmormînta cum se cuvine trupul martirizat. Şi, afară 
de aceasta, rămînea o altă grijă ce nu i-ar da pace: mama 
sa. Eurial n-ar trebui să-i provoace suferinţă nefericitei sale 
mame care, rămasă singură, ar prefera să-şi urmeze fiul 
decît să rămînă pe pămînturile Siciliei, unde oamenii trăiau 
în linişte și pace. 

La insistența îndărătnică a prietenului său, Niso a cedat 
şi, după ce a chemat doi înlocuitori să stea de pază, a pornit 
împreună cu prietenul său către comandanții troieni care 
se reuniseră. Cei doi tineri nerăbdători le-au cerut 
căpeteniilor îngrijorate să-i asculte și, plini de elan, au 
început să explice cum că orice zăbavă agrava situaţia. Cum 
au auzit propunerea lor, bătrînii şefi militari au fost 
impresionați și au mulțumit zeilor cá mai existau încă tineri 
troieni plini de atîta înflăcărare si curaj; tînărul Ascanius — 
care guverna în momentul acela, tinind locul tatălui sáu — 
a început să vorbească, exprimîndu-și recunoştinţa şi 
'promiţîndu-le daruri preţioase, sclavi şi domenii drept 
răsplată pentru fapta lor. Spre a-şi arăta şi mai mult 
„recunoştinţa si încrederea si din respect pentru familia lui 

dragă pe care o putea pierde pentru totdeauna, Eurial şi-a 
încredințat bătrîna mamá — care nu ştia de riscul căruia el i 
se supunea — fiului lui Enea. De teamă că nu va fi capabil 
să-şi stăpînească plînsul, Eurial nu a salutat-o înainte de a 
pleca. 

Iegiti în întunericul nopții, ei au traversat tabăra 
duşmană, făcînd un adevărat măcel printre luptătorii 
cufundaţi în somn si, odată cu apropierea zorilor, și-au 
continuat drumul peste cimpuri. Doboriserá toate obsta- 
colele pînă ce, dintr-odată, s-au ciocnit de o bandă de trei 
sute de cavaleri dușmani aflați sub ordinele lui Volcente, 
proveniți din Laurento. Zărindu-i pe cei doi străini ascunşi 
în întuneric, latinii au înconjurat pădurea, blocîndu-le orice 
cale de scăpare. Eurial întîrzia să apară, în timp ce Niso, 
după ce parcursese un drum anevoios, reuşise să se salveze. 
Dar, realizînd că prietenul său nu mai ajungea, s-a întors 
din drum și l-a găsit pe Eurial înconjurat de un grup de 
duşmani. Văzînd acestea, Niso a început să arunce sulițe 
asupra dușmanului, reuşind chiar să omoare doi. Furiosul 
şi mîniatul Volcente s-a năpustit atunci la Eurial și şi-a 
ridicat spada asupra nefericitul tînăr pentru a răzbuna 
moartea oamenilor săi. Reacţia lui Niso a fost imediată: 
deşi lipsit de apărare, el l-a implorat pe Volcente să cruţe 
viaţa acelui tînăr neştiutor, căci vina era doar a lui. Dar 
totul a fost zadarnic: Eurial zăcea într-o baltă purpurie de 
sînge. Nepăsător acum față de viața sa, Niso s-a aruncat 
asupra lui Volcente şi, deşi rănit, i-a străpuns gitul cu spada, 
făcîndu-i astfel dreptate prietenului său, pe trupul căruia a 
căzut el însuşi, rănit in mai multe locuri. 

Odată ajunși pe cîmpul de luptă si descoperind resturile 
sîngeroase ale măcelului nocturn, rutulii au profanat cele 

douá cadavre ale troienilor: dupá ce le-au decapitat, au 
înfipt capetele în două prăjini şi s-au îndreptat, in zorii zilei, 
către tabăra troienilor. Aceştia, de la înălțimea zidurilor, 
s-au cutremurat la vederea înspăimîntătoare a chipurilor 
delicate ale tinerilor, oribil mutilate si scáldate în sînge. Si 
în timp ce toți troienii rămăseseră pietrificaţi de durere şi 
emoție, mama lui Eurial — cea mai înaltă expresie a iubirii 
materne — a izbucnit într-un plîns sfigietor. 


Mezenzio: acel munte cu chip de om 


Infamul rege din Cere, alungat de oamenii sái deoarece 
fusese un guvernator feroce și necinstit, era acum chemat 
de Turnus pentru a-l sprijini, creînd astfel un dezechilibru 
de forte în raport cu armata troiană. Mezenzio nu-și mai 
oferise niciodată ajutorul gratis et amore dei şi, de altfel, 
Turnus îi promisese că îl va răsplăti, dîndu-i tot vinul exis- 
tent în Latium; de cealaltă parte, Enea a făcut aceeaşi ofertă 
lui Jupiter, cu condiţia ca troienii să fie victorioși. Eveni- 
mentele aveau să dovedească cum că promisiunea făcută 
zeului avusese mai mult succes decît cea a lui Turnus. 

Crudul rege etrusc a participat năvalnic la toată 
încăierarea. Cînd Turnus a lipsit cîteva momente — fiind 
purtat de Junona departe de cîmpul de luptă spre a-l feri de 
moarte —, Mezenzio i-a luat locul, producînd inválmágealá 
printre duşmani. Etruscii l-au atacat imediat, dar regele, 
cu o statură ca o stîncă, era de neînduplecat şi el a rezistat 
neînfricat şi foarte hotărît. Apoi, înfuriat, a început mácelul: 
toți cei care încercau să-l înfrunte erau ucişi cu cruzime. 
Aşa au căzut o mulțime, dela Ebro la Latago, de la Evante 
la Mimante şi mulți alții. 

De neînvins şi orgolios, disprefuitor față de zei, el a 
vrut să-l înfrunte faţă în față pe bunul Orode şi, după ce l-a 
înfrînt, a ascultat cu un zîmbet superior ultimele cuvinte 
ale muribundului care anunțau moartea apropiată a regelui. 
Tiranul inuman, plin de sarcasm, a desconsiderat puterea 
profetică a celui aflat pe moarte. Enea, după ce a văzut 
faptele mişelești ale singerosului său duşman — atit de crud 
încît obişnuia să-i lege pe cei vii de morţi pentru a-i face 

Basorelief de pe un monument funebru (gravurá de L. Libonis) 


să moară alături de cadavrele care putrezeau -, s-a decis 
sá-l infrunte. Deloc infricosat la vederea nobilului troian, 
Mezenzio şi-a aruncat mînios lancea care, deviatá de scutul 
lui Enea, l-a rănit pe Antore, înțeleptul tovarăş al lui 
Hercule. 

Troianul l-a lovit atunci pe Mezenzio in pîntec şi, 
încurajat la vederea sîngelui ce ţîşnea din rana dușmanului, 
şi-a scos sabia din teacă pentru a-l ucide. Pe neașteptate, 
Lauso, fiul lui Mezenzio, intelegind pericolul în care se 
afla tatăl său, a sărit în ajutorul lui şi, fără să conştientizeze 
inferioritatea propriilor puteri, a încercat nu doar să-şi 
protejeze tatăl, ci a vrut chiar să-l atace pe Enea. Acesta 
din urmă s-a străduit în zadar să-l îndepărteze pe tînăr — 
atît de diferit de infamul părinte! —, înarmat mai degrabă 
cu dragoste filială decît cu arme periculoase. Lauso nu a 
încetat asalturile, aşa că Enea, ieşindu-şi din minţi, a fost 
nevoit să străpungă cu spada pieptul tînărului. Eroului 

troian nu i-a mai rámas nimic de fácut decit sá mingiie 
trupul delicat plin de singe, adresindu-i cuvinte amare de 
compátimire. 

ntre timp, Mezenzio, sprijinit de un copac de pe malul 
Tibrului, îşi spăla rana; speriat, el nu reușea să se linigteascá, 
ingrijorat fiind pentru soarta lui Lauso despre care incerca 
să afle vești. Deodată, a auzit bocete şi imediat i s-au 
adumbrit ochii şi i-a stat inima: în spaima generală, cîţiva 
tineri purtau pe scut tînărul trup ucis. Maiestuosul tiran a 
izbucnit atunci în lacrimi, reproşîndu-şi că supraviefuise 
unicului lucru bun din viaţa lui. Apoi, după ce l-a cerut pe 
Rebo, calul său, tovarăş în atîtea bătălii, a sărit cu greu în 
spinarea acestuia şi s-a dus în căutarea lui Enea. Întîlnirea 
celor doi comandanți de arme a fost solemnă prin violenţă: 
Mezenzio îşi pierduse de mult aerul arogant, conștient acum 
de vremelnicia ființei umane. Îşi căuta moartea, căci nu 
putea accepta sacrificiul lui Lauso şi nici o viață de acum 
înainte fără nici un rost. Mîndrul etrusc, călare, încerca 
să-l nimereascá pe Enea cu sulița pînă ce troianul l-a lovit 
în cap pe Rebo care, ridicîndu-se pe picioarele de dinapoi, 
s-a dezechilibrat şi a căzut peste stăpînul său. Lovitura 
finală pe care a primit-o obositul rege l-a găsit resemnat în 
fața durerii, un bătrîn tată chinuit, a cărui ultimă dorință 
era aceea de a fi îngropat alături de iubitul său fiu. 


Latinus 


Închis în sine, fără să-şi manifeste mihnirea ce îl cu- 
prinsese, Latinus stia că judecata sa este una corectă şi totuşi 
nu reușea să se exprime cum ar fi vrut, de parcă o vrajă 
malefică întrerupsese brusc posibilitatea de comunicare 
dintre el şi supuşii săi. Toţi îl îndemnau să declare război 
străinilor de curînd debarcati pe pămînt latin, toti vorbeau 
de nevoia de eliberare, de răzbunare şi toți — loviți de o 
orbire momentană, poate din voinţa zeilor — tînjeau după 
zgomotul armelor, uitînd de moarte şi de ororile cîmpului 
de luptă. 

De-a lungul domniei sale pe pămînturile iubite, Latinus 
nu mai trecuse niciodată printr-o perioadă atît de grea. Fiul 
lui Marice, frumoasă nimfă a fluviului Minturno, și al lui 
Faun, binevoitorul zeu protector al păstorilor și al turmelor, 
Latinus se bucura de o genealogie glorioasă, bunicul său 
patern fiind Picus, acesta din urmă fiind la rîndul său fiul 
marelui Saturn. Soţia lui Latinus se numea Amata; era 
foarte atrăgătoare și avea un temperament tumultuos și 
pătimaş. Căsătoria lor, deşi privată de descendenţi mas- 
culini, fusese inveselitá de naşterea gratioasei Lavinia şi 
se afla sub semnul armoniei, atît familiale, cît gi afective. 

Frumuseţea Laviniei, la care se adăuga şi perspectiva 
moştenirii tronului făcuseră ca tînăra fată să primească 
numeroase cereri în căsătorie din partea multor principi 
italici. Dintre ei, regina mamă îşi manifestase de mult timp 
preferința pentru Turnus, fiul nimfei Venilia, sora sa. Zeii 
nu erau de acord cu această căsătorie şi, din cauza nume- 
roaselor semne divine prin care îşi arătaseră împotrivirea, 

Pictură de pe bolta unui mormînt aflat în columbarul din parcul 
Villei Corsini (Roma) 

Latinus continua să amîne data nunţii. Bunul rege pomenea 
bătrînul laur sacru închinat lui Apollo care creștea în 
interiorul curții regale şi care acum fusese năpădit de un 
roi mare de albine; şi îi răsunau în minte cuvintele 
prevestitorilor care îl anunfaserá sosirea unui grup de 
pribegi străini. Îngrijorările lui Latinus fuseseră confirmate 
şi cu o altă ocazie: el îşi aducea aminte cum, în timp ce 
oficia un sacrificiu, părul tinerei sale fiice a părut să ia 
brusc foc. În timp ce întreg palatul regal era cuprins de 
lumina orbitoare, tatăl, amuţit de minunea ce avusese loc, 
ascultase previziunile: el va fi încununat de o mare glorie, 
dar regatul său va fi cuprins de războaie funeste. 

Latinus consultase oracolul tatălui său care îl sfătuise 
să nu o căsătorească pe Lavinia cu un bărbat latin, căci zeii 
deciseseră deja că va avea un soț străin, iar stirpea lor va 
guverna asupra întregii lumi. Supuşii săi acceptaseră decizia 
regelui după ce chibzuiseră bine, dar acum Latinus nu putea 
înţelege de ce se răzgîndiseră toți. În realitate, sosirea 
troienilor părea că rezolva orice problemă, iar Enea fusese 
nu doar primit ca un oaspete de seamă, ci şi acceptat ca 
ginere mult așteptat şi dorit. 

Dar mozaicul magic creat atît de greu fusese apoi 
fărîmat fără un motiv aparent. Amata, după ce îl implorase 
în zadar pe Latinus să nu o dea pe Lavinia unui străin care 
cine ştie unde ar fi purtat-o cu el, fugise ca o nebună în 
păduri, tîrîndu-şi fiica după ea. Turnus, logodnicul ante- 
rior al Laviniei, cuprins de o furie nemăsurată și inexpli- 
cabilă, îşi chemase oamenii la luptă, se pregătise de război 
şi îşi trimisese solii pentru a-l anunţa pe Latinus de ruperea 
păcii. 

În sfîrșit, un alt episod, ultimul și nu mai puţin grav, 
spulberase definitiv liniștea regatului. Vinovat, dar nu din 

Cerb atacat de un cîine (gravură după un grup de marmură, păstrat 
la Roma, în Muzeele Vaticanului) 


voința sa, era Ascanius, tînărul fiu al lui Enea, care, în 
timpul unei partide de vînătoare în vecinătatea taberei 
troiene, lovise cu o suliță un cerb îmblînzit, foarte drag 
Silviei, fiica lui Tirro, supraveghetorul turmelor regale. 
Animalul fusese crescut încă de cînd sugea şi era atît de 
iubit pentru firea sa blîndă şi docilă, încît era primit chiar 
la masa stápinilor. La vederea cerbului care se întorcea 
obosit şi însîngerat în staul, Silvia izbucnise în lacrimi, 
făcîndu-i pe ţăranii şi păstorii din toate părțile să vină în 
fugă, înarmaţi. Disputa ce urmase a degenerat într-o 
încăierare, apoi într-o adevărată bătălie, întunecată de 
apariția victimelor tinere. 

Şi acum întreg poporul dorea ca Latinus să se răzbune. 
Regele era, mai mult ca oricînd, surd la cererile de război, 
moarte, măcel. Nimic nu îl putea face pe bătrînul rege să-şi 
schimbe hotărîrea și astfel să linigteascá sufletele orbite 
de mînie. El nu-şi mai găsea sensul şi rostul și atunci a 
hotărît — dar decizia sa a fost dură și greu de luat — să renunțe 
la domnie. Plîngînd la gîndul atîtor pierderi umane inutile 
şi la vărsarea de sînge nevinovat cu care poporul său orb 
urma să plătească, Latinus s-a închis în el însuşi, refuzînd 
totuşi — ultimul gest prin care îşi manifesta împotrivirea — 
să deschidă porțile templului lui Ianus şi să pornească astfel 
ostilitățile. Dar gestul său disperat a fost anulat de zei: însăşi 
Junona a deschis larg teribilele porţi si a marcat începutul 
şirului tragic de insulte şi lupte. 

Latinus a rămas pe poziția de spectator îndurerat şi 
mihnit de enorma tragedie care a răscolit pămînturile 
înflorite și populaţia pașnică italică. La sfîrşitul ostilităților, 
el a fost cel care a semnat — simbol îndurerat şi hieratic — 
pacea cu troienii şi s-a ocupat de restructurarea demnă de 
milă a regatului ruinat. 


Ascanius 


Durerea profundá a lui Ascanius dobindise acum 
dimensiuni fizice şi, asemeni unei răni adinci, îi sfigia 
sufletul şi pieptul, sufocînd puţinele momente de luciditate 
care îi rámineau. Enea era mort! Incredibila și absurda 
constatare continua să aibă pentru el tonuri ireale: Enea, 
fiul principelui Anchise și al zeiței Venus, nu putea fi mort 
şi logica era în continuare combătută de realitate. Ascanius 
era absolut înmărmurit și, pentru a nu face loc spaimei ce 
începea să se insinueze în locul rațiunii, s-a lăsat pradă 
plăcutelor amintiri, aproape pentru a-şi demonstra sieşi că 
tatăl său continua să trăiască. 

Şi-a amintit flăcările orbitoare si imaginea fantomatică 
a cîmpului de luptă care i-a bîntuit copilăria ca un 
interminabil coşmar, şi urletele, plînsetele şi trupurile 
abandonate și călcate în picioare de oamenii care fugeau, 
şi dezolarea lipsită de speranţă care acum, mai mult decît 
orice altceva, sfigia sufletele celor care supraviefuiserá. 
Apoi şi-a adus aminte de incongtienfa cu care trecea printre 
pericole, întotdeauna protejat de atenta figură paternă — 
sau, și mai mult, a încercat să-și reamintească trăsăturile 
suave ale mamei lui, de a cărei prezenţă nu se bucurase 
îndeajuns din cauza sorții ei nefericite, și al cărei nume 
încă îi răsuna în cap fiindcă Enea o strigase disperat atunci 
cînd blînda Creusa dispăruse, înghițită de mulțime. 

Drumul lung care urmase după căderea Troiei şi care 
îl văzuse călător şi vizitator curios în țări străine, cu limbi 
şi obiceiuri atît de diferite de ale sale, nu îi mai păruse o 

Statuia lui Enea (gravurá de F. Perrier) 

condamnare nefericită şi nici o îngrădire a libertăţii sale 
de tînăr nobil şi bogat. El era fericit şi niciodată tatăl sáu 
nu îl făcuse, prin gesturile şi vorbele sale, să se simtă altfel. 
Dragostea pe care i-o purta marelui erou troian depăşea 
dimensiunile unei iubiri pur filiale, căreia i se adăugau 
devotamentul, stima, respectul si dorința de a-și depăşi tatăl. 

Sosirea în Italia presupunea stabilirea pagnicá pe aceste 
păm înturi, atît din partea pribegilor troieni, cît şi din cea a 
populaţiei italice, iar Ascanius primise cu bucurie vestea 
căsătoriei tatălui său cu Lavinia. După lupte şi noi motive 
de mihnire, Enea întemeiase apoi noua cetate numită 
Lavinio, în onoarea soției, dar destinul său nefericit, al unui 
erou de neclintit, întotdeauna la datorie, îl aruncase din 
nou în bătălii grele. Şi, drept răsplată pentru o existență 
aflată sub semnul împlinirii datoriei cu solemnă severitate, 
un uragan violent îl răpusese. 

Foarte zguduit de cele întîmplate, Ascanius era furios 
pe toti cei ce se aflau în jurul sáu şi şi-a obligat frumoasa 
mamă vitregă să fugă, căci ea era cauza involuntară a celor 
petrecute. După aceea a domnit peste latini cu multă inte- 
lepciune; foarte abil pe plan politic, dar şi viteaz comandant 
de osti, el a repurtat o victorie glorioasă asupra etruscilor, 
aproape de Numicio. Între timp, Lavinia, care era însăr- 
cinată cu Enea, născuse după moartea acestuia un copil pe 
care îl botezase Silvius. Pentru a se feri de pericole şi pentru 
a ocroti nou-născutul, se refugiase într-o pădure, lîngă 
păstorul Tirro. 

Urit şi tratat ca un duşman de către poporul sáu, care îi 
reproşa că s-a purtat fără respect şi foarte dur față de mama 
sa vitregă şi frátiorul sáu, Ascanius luase decizia să le 
cedeze lor oraşul Lavinio, pe care Enea îl fondase în 

onoarea femeii iubite, apoi intemeiase el însuşi orașul Alba, 
acolo unde tatăl său sacrificase o scroafă şi cei treizeci de 
purceluşi ai săi cu ocazia debarcării pe pămîntul italic. 

Pentru numeroasele acțiuni care au caracterizat domnia 
sa, Ascanius a dobindit supranumele de Jobum (sau chiar 
Iolum), care semnifica „Micul Jupiter“. Mort fără să aibă 
urmaşi, el l-a ales pe Silvius ca succesor la tron în Alba 
Longa, devenită acum capitala Ligii Latine. 


Roma 


Roma era o tînără prizonieră troianá care se adapta cu 
greu noii sale condiții de supusă. În timpul lungii călătorii 
pe urmele lui Ulise, se lăsase deseori pradă nostalgiei pentru 
țara natală. Mai mult decît sentimentul iubirii de patrie — 
pe care nu îl trăise cu adevărat niciodată —, îi lipsea o casă, 
un cămin protector, relațiile interumane şi o relație 
armonioasă cu natura, sentimentul de a fi acceptată de un 
loc şi de oameni. Plîngea după toate aceste lucruri şi, nefe- 
ricita nefericitelor, parcurgea lungul drum pe mare în nave 
grecești, în postura dezonorantă de condamnată, ca şi cum 
nu era suficientă soarta sa deja atît de tristă. 

Pentru a întregi tabloul destinului său nenorocit, o 
furtună violentă s-a iscat pe neaşteptate în vecinătatea coas- 
tei ilirice. Flota grecească naviga în voia valurilor învol- 
burate, iar ploaia torențială prevedea cu siguranță un dezno- 
dămînt nefericit. În cele din urmă zeii s-au milostivit şi 
navele au eșuat la gura Tibrului. 

Prizonierii troieni au întîmpinat cu entuziasm şi recu- 
noştință pămîntul străin; niciun alt țărm nu a mai fost 
vreodată atît de venerat şi niciun alt loc atît de iubit ca 
ținutul acela verde, adevărat paradis pentru bietii nau- 
fragiati. Ei erau istoviti de nesfîrşitele drumuri pe mare, 
iar uscatul le oferea noi perspective surîzătoare. 

Inteligentă, Roma a înțeles imediat că aspiraţiile sale 
erau aceleaşi cu cele ale tovarăşilor săi. Simţea o bucurie 
subtilă şi nedefinită la aceste gînduri, şi totuşi nu reuşea să 
creadă îndeajuns în ele. Pentru a-şi întări propriile 

convingeri, de mare folos i-au fost poveștile care circulau 
printre prizonieri. 

Şi-a amintit înainte de toate de nefericita Setea, cu care 
avea în comun acelaşi destin tragic de sclavă troiană. Nava 
pe care Setea călătorea naufragiase pe coasta ionică a Italiei 
meridionale, acolo unde s-ar fi aflat oraşul Sibaris, şi ea 
reuşise să-şi convingă tovarăşele să ardă ambarcafiunile 
duşmane. Acţiunea lor avea un motiv foarte întemeiat: să 
evite sosirea în Grecia şi, astfel, să nu mai ajungă sclavele 
doamnelor greceşti. Totul s-a petrecut conform planului, 
cu excepția deznodămîntului deosebit de macabru. Setea, 
împreună cu Astioche și Medesicaste — prietenele sale, 
fiicele lui Laomeodonte — au fost condamnate la moarte 
prin crucificare şi sentinţa s-a executat într-un loc numit 
mai apoi Setaeon. 

Pentru a se îmbărbăta, Roma şi-a adus aminte de un 
alt episod, cu un deznodámint dintre cele mai fericite, a 
cărui protagonistă era Etilla, fiica lui Laomeodonte, şi ea 
căzută prizonieră la greci, de fapt în mîinile prietenilor lui 
Protesilao. În timpul unei scurte opriri pentru aprovi- 
zionarea cu apă pe pămîntul trac, Etilla le instigase şi pe 
celelalte tovarăşe ale sale şi incendiaseră corăbiile; grecii, 
siliți să rămînă în ținutul acela, fondaseră orașul Scione. 

Roma a hotărît să treacă la acţiune. Înainte de toate 
trebuia să obțină sprijinul unanim al prizonierilor şi, măcar 
în această primă fază, să nu îi stea în cale niciun obstacol, 
pentru a obţine cele mai bune rezultate în timpul cel mai 
scurt. Apoi a avut loc întreg sabotajul. Daunele au fost 
ireparabile: flota grecească era complet distrusă de flăcări. 

Vázind că speranţele lor de a se întoarce în patrie sînt 
zadarnice şi considerînd locul debarcării potrivit unei 

aşezări umane — pînă atunci provizorie —, grecii au cercetat 
întreg teritoriul în căutarea unui loc favorabil stabilirii lor. 
Au ales drept reşedinţă Palatinul, iar aici, harnicii imigrafi 
au edificat, cu entuziasm şi migală, un frumos orășel care, 
în scurt timp, a prosperat vertiginos. Recunoscători pentru 
fericirea pe care o cuceriseră în cele din urmă, au denumit 
oraşul „Roma“ pentru a eterniza memoria tinerei eroine al 
cărei gest distructiv — socotit necugetat — permisese crearea 
încîntătorului centru urban. 


Numitore şi Amulius 


Trecuseră deja aproape trei sute de ani de cînd Ascanius 
căutase un loc primitor unde să se stabilească şi să-şi 
întemeieze oraşul; si se succedaseră numeroase generații 
în plácuta Alba Longa, cu forma sa alungită, infrumusetatá 
de magnificul peisaj alcátuit de colinele verzi care 
înconjurau lacul Albano. După Ascanius domniseră in Alba 
Longa numeroşi regi şi ultimul dintre ei, bunul Proca, se 
bucura în liniște de momente senine, de care rareori au 
parte cei aflați la putere. 

Al patrulea rege din dinastia Eneazilor, el era decis să 
ducă mai departe buna guvernare a strămoşilor săi şi, puţin 
înainte să moară, s-a gîndit să împartă moştenirea în părți 
egale între cei doi fii ai săi: o parte cuprindea comorile şi 
bogăţiile, dar fără nicio putere juridică, iar cealaltă constituia 
adevărata domnie. Puşi să aleagă, cei doi moştenitori la tron 
nu au avut ezitări, Numitore, nutrind sentimente nobile şi 
plin de idealuri, a ales să conducă regatul, în timp ce Amulius, 
avid şi intrigant, a fost fericit să se îmbogăţească pe neaştep- 
tate. Acestuia din urmă îi era foarte limpede că banii — în 
cantitate foarte mare — îi dădeau puterea să obțină orice, chiar 
şi partea moştenită de fratele său. 

Amulius şi-a construit relații ascunse, pe care le-a con- 
solidat plătind sume considerabile, datorită cărora a reușit 
să-şi alunge fratele şi să ocupe astfel tronul. Apoi, pentru a 
se înarma împotriva oricărei tentative de răzbunare, l-a ucis 
pe fiul lui Numitore şi a fortat-o pe fiica acestuia să se facă 
vestală, ştiind foarte bine cá profetele zeiței Vesta făceau 
jurámintul castităţii. 

Fata se numea Rea Silvia şi era de o frumuseţe ieşită 
din comun; Marte a fost imediat atras de ea şi între cei doi 
s-a născut o poveste de dragoste întărită de numeroasele 
întîlniri noctume. Nu a trecut mult timp şi fructul acestor 
întîlniri a început să se vadă: Rea era însărcinată şi acest 
lucru nu a trecut neobservat de către Amulius, care a 
prevăzut pericolul reprezentat de această sarcină nele- 
gitimă. El a intemnitat-o si, după un proces rapid, a 
condamnat-o la moarte. 

Uzurpatorul nu prevázuse reacţia disperată a fiicei sale 
Anto, care a intervenit pentru a-şi salva nefericita verişoară, 
vechea sa tovarăşă de joacă. Neputînd să-i refuze fiicei sale 
împlinirea acestei nobile dorinţe, Amulius a retras ordinul 
de execuţie şi, la cîteva luni după aceea, au văzut lumina 
zilei doi frumoşi gemeni, fiii lui Marte. Din ordinul lui 
Amulius, copiii au fost puşi într-un coş şi lasaţi pe apele 
Tibrului, prăzi uşoare ale vîntului şi ale animalelor 
sălbatice. Dar Destinul le rezervase altceva şi a făcut în 
aşa fel încît coşul a ajuns la poalele virfului nord-occidental 
al colinei Palatin. 

Cei doi copii nevinovaţi salvati miraculos de la moarte 
au fost mai întîi alăptaţi de o lupoaică, apoi luaţi de un 
păstor, blîndul Faustulus, şi de soţia sa Larentia şi crescuți 
ca fiii lor. Cei doi frati au crescut puternici şi curajoşi printre 
păstori şi, necunoscîndu-şi originea regală, ei nu s-au dat 
în lături de la actele de tilhárie. Romulus şi Remus — căci 
acestea erau numele lor — au trăit o tinereţe fericită, 
necunoscînd drama care precedase naşterea lor. 

Într-o zi, după ce cei doi fraţi prădaseră iar turmele lui 
Amulius, a izbucnit o dispută între ei și păstorii turmelor 
regale. Remus a fost luat prizonier, dus la Alba şi condus 
în fata regelui. Cuvintele prizonierului au fost atît de 

ráscolitoare, iar atitudinea lui atît de mîndră, încît regele a 
fost uimit şi a vrut să cunoască originea tînărului, punîndu-i 
diferite întrebări. La acestea, tînărul nu a putut răspunde, 
căci nu-şi cunoştea adevărații părinți. 

Între timp, vestea capturării lui Remus ajunsese la 
urechile lui Faustulus care, preocupat de soarta tînărului 
ce ar fi putut fi acuzat de două ori — nu doar pentru că era 
un mic răufăcător, ci şi pentru că era un nepot nedorit ce 
aspira la tron —, a decis să-l avertizeze pe Romulus și să-i 
dezvăluie acestuia secretul naşterii sale. Tînărul a organizat 
imediat o răscoală şi, în fruntea unei cete de tovarăşi ai 
săi, țărani voinici, s-a îndreptat spre palatul regal. În scurt 
timp, Romulus şi-a eliberat fratele, l-a ucis pe josnicul 
Amulius şi i-a restituit tronul bunicului său, Numitore. 


Romulus si Remus 


Fericit si nevenindu-i să creadă, Remus asculta cu- 
vintele fratelui său, crezind că visează — toată această 
răsturnare de situație îi provoca pe de-o parte o reacție de 
respingere, iar pe de altă parte trăia un sentiment foarte 
plăcut. Părintele lor nu mai era umilul şi bietul Faustulus, 
ci marele şi puternicul zeu Marte, care o sedusese pe mama 
lor, fecioara Rea, fiica detronatului Numitore, în timp ce 
aceasta se plimba singură într-o pădure în căutarea unui 
izvor din care să ia apă pentru executarea unui sacrificiu. 
Tinára grafioasá şi lipsită de apărare nu îi sugerase zeului 
niciun sentiment de dragoste filială, ci gîndul îl purtase 
imediat la Acca Larentia, mai puternicá și mai protectoare, 
care — in ciuda faptului cá in trecut dobindise neplácutul 
supranume de lupa, „prostituata“ — avea cu siguranţă calităţi 
evidente de mamă. 

Cursul liniştit al povestirii lui Romulus a fost întrerupt 
de intruziunea violentă a infamului Amulius, pe atunci rege 
în Alba. 

Acesta era unchiul Reei şi, după ce o întemnițase pe 
tînăra însărcinată care reprezenta un adevărat pericol, 
dăduse infamul ordin ca nou-náscutii să fie suprimati. Puşi 
într-un coş şi abandonaţi pe apele Tibrului, în vecinătatea 
Palatinului, cei doi copii ar fi murit cu siguranță. Remus a 
surîs superior ascultînd cum, în loc să ajungă în marea largă, 
găsindu-şi astfel inevitabil moartea în valurile învolburate, 
cursul apei crescuse foarte mult datorită ploilor abundente, 
iar un contracurent purtase coşul în susul fluviului, pînă la 
una din înălțimile Palatinului. 

Sub Ruminale — acel smochin drag care cu ramurile 
sale noduroase încîntase adolescența lui Remus —, cei doi 
micuti fuseseră alăptaţi de o lupoaică in trecere, care se 
înduioşase la vederea nou-náscutfilor înfometați. Marte, 
vigilent, fusese cel care îşi trimisese sacrul său animal 
fidel ca să le sară în ajutor nefericitilor săi fii, iar soarta 
cea bună îl împinsese pe păstorul Faustulus să meargă pe 
cărarea ce ducea la coşul fatidic. Continuarea era bine 
cunoscută. 

După aflarea neamului din care proveneau și restabilirea 
ordinii — prin uciderea lui Amulius şi restituirea tronului lui 
Numitore —, cei doi gemeni şi-au dat seama că trebuie să dea 
un sens vieţii lor irosite. Nu mai voiau să jefuiască nimic şi 
au luat decizia să întemeieze un oraş. Romulus şi Remus 
s-au gîndit să înalțe noua așezare exact acolo unde coşul se 
oprise în mod miraculos pentru a imortaliza acel loc. Dar 
nesiguranța îi refinea, atit fiindcă nu se cunoștea cu precizie 
locul unde se petrecuse oprirea providențială, cît si fiindcă — 
mai ales din cauza asta — amândoi erau conștienți că împărțirea 
puterii ar fi putut conduce la numeroase neplăceri. I s-au 
adresat lui Numitore care, la rîndul său, i-a trimis să 
interpreteze zborul păsărilor. 

Propunerea le-a plăcut celor doi gemeni şi, în zorii zilei, 
Remus a pornit spre Aventin, în timp ce Romulus a urcat 
pe împădurita colină Palatin. Remus a văzut pe cer un stol 
de şase şoimi, în timp ce Romulus a văzut doisprezece: 
zeii aleseseră în favoarea Palatinului și a lui Romulus, de 
la care aşteptau să traseze zidurile noului oraş. 

Zilele dedicatezeifei Pale, veche zeitate a păstorilor, erau 
aproape; atunci se sărbătoreau Palilie, închinate puterii sacre 
a zeiței căreia i se cerea protecția turmelor şi era onorat 
pămîntul însămînțat și soarele dătător de viaţă. Romulus a 
început să tragă o brazdă cu un plug tras de un bou alb si o 
junincă albă, în timp ce oamenii săi aruncau seminţele şi 
puţin pămînt luat de pe cîmpurile vecine. Sub soarele blind, 
dar stăruitor de primăvară, fiul Reei s-a oprit să se odihnească 
şi i-a invocat pe Jupiter, pe Marte şi pe Vesta. Imediat, tunete 
zgomotoase şi fulgere orbitoare au apărut pe cerul senin, 
făcîndu-i dovada protecției divine. 

Romulus trebuia să întemeieze ordinea, să creeze legi 
pentru a pune bazele puterii sale pe care încă nu o instituise. 

Asa cá el l-a convocat pe comandantul soldafilor, dindu-i 
misiunea de a supraveghea graniţele noului oraş, pentru ca 
nimeni să nucutezesă le încalce. Dar Remus, necunoscind 
ordinele fratelui său şi poate fiindcă era dezamăgit că nu 
el fusese cel ales de zei, a luat în rîs zidurile fragile pe 
care, dintr-un simplu salt, le-a trecut. Abia ajuns de partea 
cealaltă, Remus a fost atacat de căpetenia gărzii şi masacrat 
fără milă. 

Profund mişcat de cele petrecute totuşi din ordinul său, 
Romulus a căzut pradă deznădejdii celei mai adînci şi, fără 
a încerca să-şi ascundă durerea, a izbucnit în lacrimi amare. 
A sărutat şi a uns trupul nefericitului său frate şi, cînd s-a 
aprins marele rug funebru, s-a gîndit serios să se sinucidă. 
Era pe 21 aprilie a anului 753 î. Hr. cînd Remus a fost 
înmormîntat pe Aventin, în locul numit apoi Remoria. 


Romulus 


Fondator şi eponim al oraşului Roma, Romulus a 
condus cu înţelepciune, putere şi prudență şi a dat dovada 
unei trude civice remarcabile, schitind primele norme de 
organizare ale comunităţii. Tipică figură a unui erou cul- 
tural, el a reuşit să asigure trecerea dramatică de la haosul 
sălbatic — din care făcea şi el parte, ca tîlhar violent — la 
ordinea orăşenească prin crearea instituțiilor militare, reli- 
gioase şi legale. 

Prima problemă cu care s-a confruntat şi pe care a trebuit 
să o rezolve a fost cu siguranță legată de popularea oraşului 
care, din cauza lipsei materiilor prime, nu constituia o ţintă 
pentru aventurieri şi coloni. Atunci a decis să creeze pe 
Campidoglio un spațiu de azil destinat hofilor, banditilor, 
datornicilor, răufăcătorilor şi sclavilor fugiți: era Arx, 
Citadela, teritoriul neutru dintre două păduri sacre care îi 
primise cu generozitate — deşi cu un scop — pe cei alungaţi 
din societate. În felul acesta, în scurt timp noul oraş era 
populat de oameni săraci veniți din toate părțile Latium-ului. 
Dar dacă acum la Roma nu lipseau bărbaţii, în schimb era o 
lipsă gravă de femei. 

Romulus trebuia să se gîndească bine la această 
problemă. Cu toate că era fiul lui Marte şi preferatul marelui 
Jupiter, el trebuia să recunoască faptul că poporul său nu 
era nici bogat şi nici susținut de căminele conjugale menite 
să asigure sporul populației. Deşi viteji şi războinici pu- 
ternici, romanii erau foarte săraci, vecini umili ai bogatilor 
sabini cu care încercaseră, în zadar, să se împrietenească. 
Noua comunitate părea astfel destinată decăderii şi 

Înfruntarea dintre romani si sabini (detaliu, gravură de B. Pinelli) 

extincfiei, aşa cá Romulus a recurs la o stratagemá. A 
anunţat cá la Roma va avea loc o mare sărbătoare în cinstea 
lui Consus, zel pămîntului şi al agriculturii, şi a invitat toți 
oamenii din ţinuturile vecine să ia parte. La sărbătoarea 
cimpeneascá de pe 21 august, animată de curse de cai, de 
jocuri si banchete, au venit in numár mare in special sabini. 
Apoi, in pliná petrecere, la un semnal stabilit de Romulus, 
cu o neașteptată sincronizare, romanii s-au năpustit asupra 
femeilor sabine și le-au răpit. 

Legendara „răpire“ a sabinelor trebuia să aibă, în 
intenţia lui Romulus şi a oamenilor săi, un dublu scop — să 
furnizeze poporului în curs de formare soții tinere, precum 
şi relaţii bogate de rudenie cu prosperii sabini, pînă atunci 
prea distanţi si aroganţi cu acea bandă de aventurieri. 
Rezultatul imediat a fost totuși războiul. 

Sub conducerea regelui lor, Titus Tatius, populaţia 
jignită şi prădată a asaltat Roma, reuşind, prin trădarea 
Tarpeiei, fiica paznicului citadelei de pe Campidoglio, să 
pătrundă în oraş. Titus Tatius o sedusese pe tînără cu fastul 
şi strălucirea bijuteriilor şi ea îi ceruse în schimb, „ceea ce 
el şi sodafii .săi aveau la braţul stîng“, referindu-se la 
scuturile lor de aur cu care se mîndreau de obicei. Dar odată 
intrat în Roma şi crezîndu-se învingător, căpetenia sabinilor 
a ordonat uciderea tinerei; ea a fost strivită sub greutatea 
scuturilor — primind deci „ceea ce sabinii purtau la braţul 
stîng“. Trupul martirizat al nefericitei Tarpeia a fost aruncat 
de pe stînca omonimă, de unde erau aruncaţi de obicei 
criminalii. 

Între timp, armata sabină îi încercuise pe romani şi era 
pe cale să obțină victoria cînd, deodată, a intervenit Ianus, 
care a făcut să tigneascá un izvor de apă caldă; rezultatul 
imediat a fost că agresorii, inspáimintafi, au luat-o imediat 

la fugă. Totuşi, ei nu au fost împrăștiați definitiv, aşa cá au 
continuat sá atace, iar lupta furibundá care s-a incins i-a pus 
pe romani în mare dificultate, silindu-i la o retragere din ce 
în ce mai evidentă si mai lipsită de demnitate. Scena bătaliei 
era valea Forului, dar armata lui Tatius ii impinsese pe 
romanii dezorganizati pînă pe Palatin. Atunci Romulus a 
înălțat braţele către cer şi i s-a încredinţat lui Jupiter. I-a 
amintit zeului că întemeiase acest oraş sub bunele sale 
auspicii tocmai pe Palatin, locui în care avea loc acum 
umilitoarea lor înfrîngere; l-a rugat să intervină pentru a-i 
îmbărbăta oamenii sau măcar pentru a opri josnica fugă a 
romanilor. El i-a promis că va construi un templu magnific 
în cinstea lui Jupiter Stator spre a aminti generaţiilor viitoare 
de ajutorul divin. Ca prin miracol, sabinii au început să se 
simtă descumpániti, fiind astfel împinşi înapoi de romani. 

Sorfii războiului erau mai nesiguri ca oricînd, căci 
victoria pe moment a unei armate era imediat anulată de 
cea a taberei adverse. De fapt, cele două forţe — deşi de 
natură diversă — se echilibrau: de o parte predomina puterea 
aurului, iar de cealaltă, cea prin excelenţă fizică şi 
războinică. Lupta continua deci să se prelungească fără să 
se poată întrezări ieşirea definitivă şi cu spectrul sumbru 
al atîtor vieţi tinere sacrificate în zadar. 

În acest moment, un episod spectaculos şi emofionant 
a avut loc în For, pe culmile Regiei: femeile au coborît pe 
cîmpul de luptă şi s-au pus în calea combatanţilor, cerînd 
pacea imediată între neamurile lor şi răpitori. Atunci 
romanii şi sabinii au format un singur popor care, de la 
denumirea Cure, capitala sabinilor, a fost numit Popolo 
dei Quiriti, avînd în frunte doi regi: Romulus şi Titus Tatius. 

Curînd Titus Tatius a murit şi Romulus a continuat să 
stăpînească singur oraşul pe care l-a şi organizat pentru 

prima oară, impárfindu-i pe cetăţeni în trei mari triburi, 
fiecare fiind la rîndul lui împărţit în zece curii, familii unite 
prin relaţii de rudenie. Curiile se reuneau în comiţiile de 
curie, adunări care aveau posibilitatea să-i aleagă pe regi 
şi magistrați. Pe de altă parte, Romulus a instituit Senatul, 
o adunare la nivel înalt de o sută de persoane în vîrstă, cu 
funcţii legislative şi care îl sprijineau pe rege în admi- 
nistrarea regatului. 

Romulus a locuit pe Palatin, într-o aşezare care domina 
întreaga vale de dedesubt, acolo unde trona un mic corn, 
acel arbust rezistent, cu lemnul foarte tare care, cu fructele 
sale roşii, dădea peisajului un aer ușor frivol. Însuşi 
Romulus îl plantase, deşi fără voia sa. Într-o întrecere cu 
sulițe între prieteni, aruncase lancea cu atîta putere încît 
nimeni nu reuşise să o mai smulgă din pămînt. Încet-încet, 
îi crescuseră rădăcini şi se înălțase viguroasă şi plină de 
flori, încît chiar atrăsese atenția popoarelor vecine. Devenit 
simbolul oraşului şi al prosperității şi bunăstării, cornul a 
fost îngrijit şi venerat cu dragoste şi devotament pînă la 
eliminarea lui din ordinul lui Caligula. 

După mai mult de treizeci de ani de domnie infeleaptà, 
deşi cu numeroase piedici şi multă amărăciune, Romulus 
a început să se bucure de roadele muncii sale în ceea ce 
privește organizarea orașului şi se pregătea să-şi trăiască 
senin anii de bătrîneţe, în linişte și pace. Dar acum s-a 
petrecut ireparabilul. 

Erau nonele lui iulie”, o zi obişnuită în care Romulus 
îşi vedea de treburile sale de căpetenie; de astă dată se ocupa 
de examinarea armatei, aliniată cu fast în Campo Marzio. 


* Nonele (din latinescul nonae) desemnau a cincea zi a lunii, iar 
în martie, mai, iulie şi octombrie, a şaptea zi (n.tr.). 

Cerul torid de vará nu prevestea niciun eveniment clima- 
teric, cu atit mai putin catastrofa atmosfericá pe cale sá 
aibă loc. Pe neaşteptate, un uragan s-a abătut asupra mlaş- 
tinii denumite Palus Caprae şi vîrtejul de vint şi ape a 
căpătat dimensiuni dramatice, totul culminînd cu o eclipsă 
de soare. Liniştea care a urmat a creat un contrast 
înspăimîntător cu pagubele produse de dezastru. Romulus 
nu a mai fost găsit; mai tîrziu s-a spus că a fost purtat în 
cer în carul tatălui sáu, Marte, şi a fost instituită sărbătoarea 
de Nonele Caprotine pentru a comemora dispariția. 

Mai apoi, Iulius Proculus, nobil din Alba, a susținut cá 
gloriosul fondator al Romei îi apăruse în vis şi îşi 
manifestase dorința să fie venerat cu numele de Quirinus 
şi să aibă templul său pe Quirinal. De atunci, figura lui 
Romulus a fost din ce în ce mai des confundată cu cea a 
zeului cîmpurilor şi al războiului, pînă ce s-a petrecut o 
identificare totală, care a dus la suprimarea primitivei 
dualitáti mitice: fuziunea ce a avut loc a condus la unica 
figură a lui Romulus Quirinus. 


Numa Pompilius 


Ginerele lui Titus Tatius, sabinul Numa Pompilius, era 
prin excelenţă un iubitor de pace. Intelept, cu un spirit 
pătrunzător şi cu o viziune de perspectivă, el părea să poarte 
în nume — de la grecescul nomos, lege —, si încă din naștere, 
care avusese loc în aceeaşi zi cu întemeierea Romei, acele 
trăsături care îi caracterizaseră existenţa şi faptele între- 
prinse. Abia devenit rege, el a început imediat să constru- 
iască temple şi altare şi a întemeiat numeroase colegii 
sacerdotale destinate îndeplinirii ceremoniilor religioase: 
a instituit Flaminii, Augurii, Salii, Vestalele, Fetialii şi 
Pontificii. 

Egeria era iubita şi sfătuitoarea sa, o frumoasă nimfă 
al cărei refugiu preferat era un izvor din pădurea lui Nemi: 
aici veneau femeile însărciriate spre a oficia sacrificii rituale 
pentru a fi protejate de orice risc în momentul nașterii. Dar 
locuinţa sa era de fapt pădurea Camenelor, vechile divinități 
ale izvoarelor şi ale apelor venerate la Porta Capena. 

Legătura Egeriei cu regele Romei era mai mult decît o 
banală poveste de iubire: ceea ce îi unea era stima și res- 
pectul reciproc, dragostea şi atracţia fizică, dar si infele- 
gerea magică asupra opiniilor şi intereselor. Rolul Egeriei 
în organizarea orașului în formare a fost deci de mare 
importanţă, ea fiind muza ocultă a diferitelor decizii politice 
şi instituționale efectuate la Roma. 

În timpul domniei lui Numa s-a întîmplat ca un an să 
fie deosebit de defavorabil atît pentru fertilitatea animală, 
cît şi pentru cea vegetală: animalele domestice pierdeau 
sarcinile, iar mugurii plantelor nu ajungeau la maturitate. 

Regele a decis sá i se adreseze lui Faun, dar oracolul s-a 
dovedit dificil de interpretat: „Pentru a potoli furia zeiţei 
Terra, trebuie să sacrifici două vaci, dar uciderea uneia 
singure va fi suficientă pentru a oferi două vieți“. Bunul 
rege a meditat mult timp la enigmaticele cuvinte, dar în 
zadar. Pînă ce draga Egeria a interpretat răspunsul 
oracolului: trebuia să ucidă o vacă gestantă şi să ofere ceea 
ce este înăuntru! Și, de fapt, după ce a fost atent înfăptuit 
ritualul, s-au observat primele semne de ameliorare: în ceea 
ce priveşte prosperitatea holdelor şi a turmelor şi cirezilor. 

Numa a avut noi probleme cu exuberanta atmosferică 
a vicleanului Jupiter. Îi era deja greu regelui să ţină fríiele 
guvernării, căci neajunsurile unui popor în dezvoltare erau 
numeroase, cărora li se adăugau şi complicaţii neplăcute 
determinate de fenomenele naturale. Dar fulgerul a cărui 
lumină orbitoare îi înlemnise pe oameni şi îi pusese pe fugă 
pe cei care se îndreptau spre For fusese cu adevărat 
excepțional. Pînă şi Numa rămăsese uluit şi teroarea care 
se citea în privirea supușilor săi nu îl incurajase deloc. În 
ajutor i-a sărit atunci iubita sa nimfă din Nemi, care l-a 
îndemnat să nu se descurajeze căci exista posibilitatea de 
a potoli furia lui Jupiter; era nevoie de ajutorul lui Picus şi 
Faun, zeități italice aflate în posesia formulei potrivite 
pentru efectuarea ritualului de ispăşire. Ea i-a atras atenția 
asupra dificultății acestei acţiuni şi i-a spus că, din cauza 
rezistenței incápátfinate a acestor două zeități, va fi constrîns 
să-i tragă pe sfoară şi să-i intemniteze. 

Numa s-a dus atunci în pădurea umbroasă de la poalele 
colinei Aventin şi, ajuns la izvorul ce curgea fără încetare, 
acolo unde Faun şi Picus veneau de obicei pentru a se răcori, 
a amestecat apa limpede cu miere şi cu cel mai bun vin. 
Cei doi zei au băut cu poftă din apa proaspătă şi s-au şi 


264 Mituri si legende ale Romei antice 


Statuie ce îl înfăţişează pe Faun (după Monumente alese 
din Villa Borghese) 

îmbătat. Regele a ieşit atunci din locul unde se ascunsese 
pentru a vedea mai bine cele ce se întîmplă si, rapid, i-a 
legat pe cei doi în aşa fel încît i-a imobilizat. Cînd şi-au 
revenit din amorfealá, mirîndu-se de cele întîmplate, au 
încercat din răsputeri să se elibereze şi, văzînd că nu 
reuşesc, au început brusc să se metamorfozeze, luînd 
înfățişările cele mai înfiorătoare. Numa nu s-a tulburat, ci, 
dimpotrivă — cu mult curaj, dar şi respect —, s-a scuzat 
pentru fapta sa care, neavînd un scop necinstit, putea fi 
iertată cu uşurinţă. Actul său îndrăzneţ avea o dimensiune 
socială, nu una egoistă, individuală: ceea ce cerea el era 
modalitatea de executare a ritualului de ispășire în urma 
fulgerelor. Dar zeitățile cimpenesti au ştiut să se eschiveze; 
nu stătea în puterea lor să cunoască şi/sau să divulge un 
asemenea secret care era de competența marelui Jupiter. 
Singurul lucru pe care ei îl puteau face era să-l convoace, 
apoi totul depindea de abilitățile muritorului de a-şi înfățişa 
şi apăra cauza. 

Martor extraordinar al unui eveniment sacru irepetabil, 
Numa a asistat la sosirea lui Jupiter pe pămînt, plin de res- 
pect şi înfricoşat, la acestea adăugîndu-se tulburarea întregii 
naturi. Cînd inima lui a început din nou să bată normal, 
Numa i-a vorbit zeului cu o voce tremurátoare, dar sigură. 
În rugăciunea sa umilă către regele şi tatăl zeilor, el i-a 
cerut acestuia dezvăluirea secretelor rituale destinate 
ispăşirii, precum şi modul în care să se apere de fulgerele 
dăunătoare. Predispus să îndeplinească cererea lui Numa, 
zeul a avut mai întîi intenţia să-l poarte într-o întortocheată 
discuţie şi schimbul de replici ce a urmat între om şi zeu a 
fost extrem de inteligent şi amuzant. Jupiter a început: „Taie 
un cap“, „De acord. Îmi voi procura o ceapă, cultivată chiar 
în grădina mea“, „Acela al unui om“, „Vei avea părul“, 

„Nu, îi vreau viața“, „Viaţa unui peşte, aşadar!“ Zeului i-au 
plăcut foarte mult răspunsurile şi a rîs fără rezerve, 
antrenînd întreg universul în magica veselie. Şi-a dat 
acordul în ceea ce priveşte modalităţile pomenite în 
răspunsuri, l-a felicitat pe muritor pentru abilitatea cu care 
minuise conversaţia şi i-a promis semne de bunăvoință 
divină în ziua următoare. 

Pe drumul de întoarcere la Roma, lui Numa Pompilius 
nu-i venea să creadă că cele intimplate fuseseră reale; nu-i 
ieşea din minte tonul misterios al cuvintelor divine și îi 
răsuna încă în urechi bubuitul tunetelor şi al fulgerelor care 
insofiserá plecarea lui Jupiter. Dar dacă el continua să se 
îndoiască de cele întîmplate, nu acelaşi lucru trebuia să se 
întâmple cu supușii săi: ei nu trebuiau să aibă niciun dubiu. 
Puterea pe care o reprezenta şi pe care o administra cu înţe- 
lepciune nu permitea nicio fisură; în schimb, el conta pe 
intervenţia divină de a doua zi, care i-ar fi confirmat că 
cele întîmplate fuseseră adevărate. Dar exact ceea ce a 
prevăzut el s-a întîmplat: în ciuda respectului pe care îl 
avea pentru conducătorul lor, poporul roman era plin de 
îndoieli şi în aşteptare de noi semne pentru a se putea ex- 
prima. Si niciodată zorii zilei nu au mai fost atît de aşteptaţi 
ca acum! Evenimentele miraculoase din această nouă zi 
au fost dovada vie că Roma şi Numa se bucurau de bună- 
voinţa zeilor. Cerul liniştit şi senin a fost zguduit de mai 
bine de trei ori de tunete și fulgere ieșite din comun, în 
timp ce bătrînul rege se ruga intens, cu braţele înălțate către 
văzduh. Apoi, deodată, legănîndu-se uşor în aerul blînd al 
dimineţii, un scut a căzut în mîinile lui pioase. În stupoarea 
generală ce se crease, Numa l-a luat şi l-a numit ancile. 
Oracolele spuseseră că de acest scut era legat destinul 
Romei şi soarta sa de a fi stăpîna lumii; atunci, pentru ca 

scutul sánu fie furat, Numa a ordonat sá se facá alte unspre- 
zece scuturi identice. Misiunea i-a revenit lui Mamurius 
Veturius, apoi scuturile au fost încredințate spre supra- 
veghere Saliilor, colegiul sacerdotal instituit cu acest scop. 

După Tatia, fiica lui Titus Tatius, Numa s-a căsătorit 
cu Lucretia concomitent cu urcarea lui la tron, soție cu care 
a avut numeroşi copii. Fiica sa Pompilia s-a căsătorit în 
schimb cu un sabin pe nume Marcius, care şi-a însoțit socrul 
la Roma după alegerea lui şi care a fost tatăl unui alt faimos 
rege al Romei, Ancus Marcius. 

Foarte bătrîn acum, cu toate acestea niciodată ostenit în 
cariera sa strălucită, întotdeauna în beneficiul oamenilor săi, 
Numa a murit fericit şi mulțumit de opera sa şi de rezultatele 
obţinute. A fost înmormîntat pe Gianicolo şi, într-un sicriu 
pus alături de cel în care se afla trupul său, au fost depozitate 
cărțile sacre pe care el însuşi le scrisese. Trecuseră deja circa 
400 de ani cînd un uragan violent a scos la lumină cele două 
sicrie: spre surpriza tuturor celor prezenți, cel al lui Numa 
s-a dovedit a fi gol, pe cînd în celălalt au fost descoperite 
cărțile rămase intacte. Acestea, din ordinul lui P. Cornelius 
şi M. Bebius — consuli pe atunci —, au fost arse în faţa Curiei. 


Tullus Hostilius 


Lui Numa Pompilius i-a urmat la tron Tullus Hostilius, 
roman şi războinic. Cu o fire intolerantá şi agresivă, el 
provenea dintr-o familie nobilă, Hostius Hostilius fiind 
bunicul său, un viteaz combatant originar dintr-o colonie 
albană de pe teritoriu sabin. Mutîndu-se la Roma sub 
domnia lui Romulus, Hostius se distinsese în armată prin 
curajul şi abilitatea lui, pînă într-atît încît fusese premiat 
cu o coroană de lauri folosită pentru prima oară ca semn al 
recunoaşterii valorii. Apoi s-a căsătorit cu Ersilia, cea mai 
activă mediatoare între sabini şi romani după răpirea 
femeilor, şi de la ea a avut un fiu, pe viitorul tată al lui 
Tullus Hostilius. 

Poate din lipsa unei abilități diplomatice sau poate din 
cauza caracterului său prea irascibil și violent, succesorul 
inteleptului Numa a rupt în scurt timp echilibrul politic 
obținut cu greu în Latium. Între Roma şi Alba Longa a 
izbucnit un război greu, ale cărui dimensiuni în cruzime şi 
pierderi umane au depăşit cu mult granițele unei dispute 
minore, fiind de o extremă barbarie şi ferocitate. Egalitatea 
forţelor şi a armelor dusese la accentuarea dramatismului 
situaţiei şi părea că nu există cale de ieşire. În sfîrşit, Tullus 
a decis să rezolve conflictul printr-un duel între trei gemeni 
romani, Horatii, şi trei frati albani, Curiatii. 

Tineri ce trebuiau sá se infrunte erau prieteni de mult 
timp şi se crease o legătură ce depăşea simpla simpatie 
între Attus Curiatius şi sora Horatiilor. Totuşi, raţiunea de 
stat şi conştiinţa că în felul acesta puteau pune capăt 
nenorocirii care sfîşia cele două oraşe inamice i-au împins 

Lupta dintre Horati si Curiaţi (detaliu, gravură de B. Pinelli) 

pe curajosii luptători la duel. La început, albanii păreau să 
aibă mai multe şanse de victorie datorită elanului şi abilității 
cu care îşi înfruntau dușmanii, şi un prim bilanț provizoriu 
se solda cu moartea a doi dintre Horati. 

Cel de-al treilea, văzînd că şansele sale de victorie sînt 
slabe, a încercat o manevră vicleană. S-a prefăcut că o ia 
la fugă şi a fost imediat urmat de Curiaţii care, fiind toți 
trei răniţi, nu fugeau în acelaşi ritm. Horatius i-a așteptat 
şi i-a înfruntat pe rînd pe fiecare, ucigindu-i pe toți trei. 
Niciodată victoria romană nu a venit atît de pe neaşteptate 
şi niciodată un învingător nu a fost atît de mîhnit, deși 
ridicat in slávi de toți. În afara durerii pierderii fraţilor, 
Horatius a asistat dezarmat și istovit la disperarea surorii 
sale îndoliate. Atunci cînd a înţeles că atîta durere nu era 
cauzată de pierderea dragilor săi fraţi, ci de moartea 
iubitului său alban, l-au cuprins furia şi stupoarea. Şi-a 
apucat spada încă murdară de sînge si şi-a ucis sora. 

- Învingătorul ovationat era acum pasibil de pedeapsa 
capitală căci, deşi rezolvase conflictul care sfigia orașul 
Roma, acum acfionase într-un acces de furie oarbă, 
sávirgind un delict impardonabil şi nejustificabil. Magis- 
trafii nu au ţinut cont de circumstanţele atenuante şi nici 
nu au aplicat — cum se întîmpla adesea — clauzele mai blînde 
ale severei legi: Horatius a fost condamnat la moarte! 

Absurditatea celor întîmplate tînărului l-au împins la o 
autoanaliză rece şi detașată pentru a înţelege de ce se 
petrecuseră toate acestea. Marele erou, salvatorul oraşului 
său, devenise în cîteva ore un asasin odios! Nimic nu avea 
logică. Poate corect din punct de vedere legal, dar fără logică. 
Dacă legea nu putea să-l înțeleagă, atunci oamenii — şi nu 
codul civil — trebuiau să-l judece. A decis să se adreseze 
poporului și încrederea i-a fost răsplătită: a fost absolvit de 
orice vină. 

Dupá ce a distrus Alba Longa si l-a condamnat la 
moarte pe Metius Fufetius, regele albanilor, acuzîndu-l de 
înaltă trădare, Tullus Hostilius i-a mutat pe albani la Roma, 
pe Celio. De acum înainte, şi datorită unei victorioase 
campanii ce a urmat împotriva sabinilor, Roma era orașul 
cel mai puternic din întregul Latium. Tullus se putea declara 
mulțumit de acţiunile şi de reugitele sale militare, dar a 
păcătuit prin prea multă îngîmfare. A uitat de zei şi de 
obligaţiile religioase pe care le avea față de ei, si a dus o 
viaţă desfrînată pînă ce Jupiter, supărat de purtarea lui, l-a 
fulgerat în anul 640 î. Hr. 


Ancus Marcius 


Nepot al lui Numa Pompilius, sabinul Ancus Marcius 
i-a urmat la tron lui Tullus Hostilius şi a continuat opera 
de extindere şi întărire a oraşului. Mai întîi a fost nevoit să 
lupte împotriva cîtorva populaţii din Latium care se 
răzvrătiseră la Roma şi, după ce a a învins, a extins din ce 
în ce' mai mult graniţele țării. Lui Ancus Marcius i se 
datorează importanta înălțare a cetăţii Ostia, puțin mai 
departe de. Roma, aproape de gurile Tibrului. 

Romanii se plingeau de mult de lipsa unui port maritim 
şi aga a apărut Ostia, frumoasa citadelă împrejmuită de 
ziduri în opus quadratum. Aceasta supraveghea trecerea 
navelor pe Tibru şi procura sare pentru Roma. S-a dezvoltat 
în scurt timp, în relaţie cu puterea din ce în ce mai mare a 
Romei, ale cărei exigente erau mereu mai mari, şi curînd 
zona de locuit s-a extins dincolo de ziduri. 

Sensibil la problema dezvoltării relaţiilor de comu- 
nicare cu restul lumii, Ancus a decis crearea podului de 
lemn Sublicius, primul construit pe Tibru, care unea cele 
două maluri ale fluviului, uşurînd astfel schimburile şi 
raporturile între Roma și teritoriul de pe cealaltă parte a 
fluviului. Acţiunea nu fusese dintre cele mai uşoare; se 
ştia că Tiberinus — bătrînul zeu al fluviului, care acum 
domnea alături de Rea Silvia, mama celor doi faimoși 
gemeni, determinată să se înece din cauza perfidului 
Amulius — nu accepta construcții pe apa sa. Zeitatea îşi 
arătase adesea şi chiar violent puterea divină provocînd 
inundaţii aducătoare de dezastre, si considera compor- 
tamentul oamenilor drept impertinent, o violare a teri- 

Podul Sublicius (gravurá din 
secolul al X VII-lea) 


toriului său, întemnițarea apelor sale libere şi întortocheate. 
Aşa se face că sarcina de a înălța poduri —ponte faciendo — 
a obținut dimensiuni sacre, fiind apoi încredințată mem- 
brilor colegiului sacerdotal, pontifilor. 

În orice caz, Tiberinus, deşi după multă rezistență, 
acceptase pe apele sale Pons Sublicius, dar rămăsese in- 
transigent asupra anumitor condiţii: era absolut interzisă 
construcția din fier, unicul material acceptat fiind lemnul, 
iar de fiecare dată cînd era necesară efectuarea unor lucrări 
de reparare atunci cînd apăreau stricăciuni în structura 
podului sau pur și simplu pentru normala sa funcționare, 
trebuiau oficiate practici rituale în cinstea zeului. Asemenea 
ceremonii, efectuate de către pontifi, aveau loc ori pe ma- 
lurile fluviului, ori chiar pe pod. Foarte diplomat, profund 
credincios şi vizionar în ceea ce priveşte progresul iubitului 
său popor, Ancus a reugit piná la urmă să ducă la bun sfîrşit 
prefioasa construcție. 


Lucius Tarquinius Priscus 


Mostenind aceleaşi înclinații spre aventură de la tatăl 
său, L. Tarquinius Priscus abandonase Etruria fără regrete 
şi, in drum spre Roma, era emoţionat şi nerăbdător, 
gindindu-se la ce îi va rezerva viitorul. Faima măreției şi 
frumuseţii Romei îl fascinase și, împreună cu exuberanta 
sa soție, Tanaquilla, plecaseră să-şi caute norocul. Fiu al 
lui Demarate, pribeag venit din Corint în Tarquinia, 
L. Tarquinius se caracteriza printr-o evidentă diplomaţie 
în relaţiile sociale şi printr-un instinct ieşit din comun în 
recunoașterea momentelor favorabile în situaţii speciale. 
Totuşi, pînă în momentul acela, viaţa lui fusese zgîrcită cu 
asemenea ocazii. 

Ajuns cu trăsura în apropierea colinei Gianicolo, pe 
cer a apărut deodată un vultur care a început să se rotească 
chiar deasupra cuplului de străini. După ce le-a dat ocoluri 
ample şi armonioase, i s-a aruncat lui Tarquinius drept în 
spate, smulgîndu-i acoperămîntul de pe cap; apoi, conti- 
nuind să zboare şi emitind tipete puternice, i-a pus acope- 
rămîntul la loc pe cap. 

Tarquinius a rămas uimit de extraordinara întîmplare, 
în vreme ce soţia lui, bună cunoscătoare a artelor divi- 
natorii, a interpretat pozitiv misteriosul episod şi i-a prezis 
soțului său glorie şi noroc în noul oraş. 

Sosirea lui Tarquinius la Roma a coincis cu criza guver- 
namentală produsă la moartea lui Ancus Marcius şi el a 
reuşit, poate profitînd de disputa dintre grupurile sabine şi 
cele latine, să devină rege. A fost primul din seria de regi 
de origine etruscă; aceştia contribuiseră la creionarea fiziono- 

Uciderea lui Tarquinius (detaliu, gravurá de B. Pinelli) 


miei culturale romane, aducind, în societatea încă primitivă, 
efervescenţă intelectuală şi congtiintá cetágeneascá. Gu- 
vernarea lui inteleaptá şi corectă l-a făcut să cîştige multă 
stimă şi încredere din partea supuşilor săi şi, fie spre a şlefui 
sufletele necioplite ale locuitorilor Romei, fie spre a atinge 
niveluri acceptabile ale instituţiilor civile, s-a dedicat cu 
entuziasm măririi şi infrumusetárii Romei. Printre operele 
sale de urbanizare, un loc important îl ocupă Cloaca 
Maxima, o uriaşă reţea de canalizare subterană pentru 

vărsarea apelor reziduale ale oraşului în Tibru, în aşa fel 
ca spaţiul mlăștinos din For să poată fi curățat şi să devină 
centrul oraşului. Între Palatin şi Aventin, el a construit Cir- 
cus Maximus, destinat curselor de cai și întrecerilor atletice. 

Pe plan strict militar, Tarquinius a triumfat în fata 
latinilor, etruscilor şi sabinilor; a recucerit teritoriul vechilor 
latini — aflat între Tibru şi Aniene, un afluent al său — 
transferînd multi locuitori la Roma și întărind-o astfel cu 
elemente latine. A mărit la trei sute numărul senatorilor şi 
a dublat ordinul ecvestru. Ar fi continuat să aducă inovaţii 
benefice în instituţii şi urbanistică dacă, în anul 578 i. Hr., 
nu ar fi murit de mîna fiilor lui Ancus Marcius. 


Servius Tullius 


Blînda Ocrisia îşi vedea plictisitá de treburile gospo- 
dăreşti — zilele ei treceau toate la fel. Fiică a regelui din 
Corniculus, avea puţine amintiri din anii princiari ai copi- 
lăriei sale, deoarece devenise sclavă la Roma încă de pe 
cînd era adolescentă, după ce orașul său natal fusese distrus. 
Se gîndea acum că fusese totuşi norocoasă în nenorocul 
ei: casa în care locuia era prietenoasă şi stápinii ei, 
Tarquinius și Tanaquilla, o tratau cu respect şi dragoste. 
Deşi casa paternă era pierdută pentru totdeauna, ea con- 
tinua să trăiască la o curte regală, iar stăpînul ei era însuşi 
Tarquinius Priscus, regele Romei. 

În timp ce pregătea ofranda sacră rituală în cinstea 
Larilor familiei, aflaţi în vatra casei, alături de tabernacol 
— lararium —, Ocrisia a văzut ivindu-se din cenuşă un falus 
enorm. Înspăimîntată, a luat-o la fugă şi s-a dus să-i 
povestească Tanaquillei cele întîmplate. Aceasta nu s-a 
îngrijorat şi a sfătuit-o pe tînără să îmbrace veşminte de 
nuntă gi să se întoarcă în încăperea unde avusese loc apariția 
divină. Ocrisia a ascultat şi chiar în noaptea aceea a devenit 
soţia lui Lar. 

Din unirea lor s-a náscut Servius Tullius, care a fost 
lăsat lîngă mama sa şi a crescut frumos şi puternic. Într-o 
zi, în timp ce copilul dormea, o coroană de flăcări i-a apărut 
în jurul căpşorului, provocînd spaimă şi învălmăşeală 
printre servitori. Tanaquilla le-a venit în ajutor si, 
categorică, le-a interzis să intervină fie trezindu-l pe copil, 
fie încercînd să stingă focul. Atunci cînd micuțul s-a trezit 
— nesilit de nimeni — flăcările s-au risipit brusc, iar regina 

Tullia trece cu carul peste trupul mort al propriului sáu tatá (detaliu, 
gravurá de B. Pinelli) 


a interpretat aceastá intimplare miraculoasá ca pe un semn 
care îi prevestea copilului un viitor glorios. 

Perechea regală l-a înfiat pe cel mic şi, cînd a împlinit 
vîrsta maturității, amîndoi au căzut de acord să i-o dea pe 
fiica lor drept soție. Cînd o moarte nefericită şi violentă, 
provocată de fiii lui Ancus Marcius, i-a curmat viața lui 
Tarquinius, Tanaquilla a avut grijă ca Servius să-i urmeze 
la tron soţului său. Urcarea sa pe tron a fost primită cu 
căldură şi cu un încurajator rezultat electoral. 

Rege înţelept şi luminat, Servius s-a gîndit la apărarea 
oraşului care se extinsese foare mult, cuprinzînd toate cele 
şapte coline, aşa că l-a întărit cu noi ziduri puternice, 
zidurile lui Servius. Pe de altă parte, le-a dat romanilor o 
nouă organizare, impártindu-i — fără niciun alt criteriu — în 

şase clase pe baza cens-ului, deci în funcţie de averea pe 
care o putea dovedi fiecare. Recensámintul avea loc o dată 
la cinci ani gi ceremonia care deschidea această operațiune 
era considerată de purificare. Dacă dintr-un recensămînt 
se dovedea că patrimoniul unui cetățean crescuse față de 
cel precedent, atunci el avea dreptul să treacă în clasa 
superioară. 

Servius a avut două fiice, amîndouă numite Tullia, dar 
cu firi şi înclinații profund diferite: blîndă şi inteleaptá una, 
ambițioasă, pătimașă şi violentă cealaltă. Ele s-au căsătorit 
cu doi fraţi ale căror temperamente păreau să echilibreze 
firile celor două: prima s-a căsătorit cu L. Tarquinius, 
irascibil şi imoral, cea de-a doua, în schimb, cu bunul 
Arunte Tarquinius. Trufaşă, aceasta din urmă era mînioasă 
că soțul sáu — după părerea ei — era lipsit de ambiţie. În 
schimb, era foarte atrasă de celălalt Tarquinius, pe care îl 
considera un bărbat adevărat, curajos, şi îşi detesta sora 
fiindcă nu îşi încuraja soţul în planurile lui îndrăznețe, 
ignorîndu-şi astfel norocul. 

Curînd, între cei doi cumnati, uniti prin aceleaşi scopuri 
şi interese, s-a născut, inevitabil, o relaţie adulterină. Perfida 
fiică a lui Servius era mîhnită de soarta crudă din cauza 
căreia relaţia ei perfectă trebuia ținută ascunsă; regreta 
adesea că nu este văduvă şi el necăsătorit. În sfîrşit, moartea 
aproape concomitentă a lui Arunte si a surorii sale le-a 
permis celor doi amanti să se căsătorească fără să țină cont 
de dezaprobarea regelui. 

Regele a devenit acum ţinta nemulțumirilor lacomei 
sale fiice care, pentru a culege fructele primelor crime pe 
care le înfăptuiseră împreună, din ce în ce mai nerăbdătoare, 
îşi împingea soțul să organizeze un complot ca să-l 

detroneze pe Servius. Modelul Tulliei rămînea Tanaquilla, 
care, deşi fusese o sclavă venită de pe alte meleaguri, 
reuşise de două ori, înarmată doar cu mult curaj, să facă 
doi regi — pe soțul său şi pe ginere —; în timp ce ea, Tullia, 
în ale cărei vine curgea sînge nobil, nu era nici măcar 
capabilă să urce pe tron! 

Orbit de orgoliul nestăpînit al soției sale, Tarquinius a 
început să [easá o întreagă rețea de intrigi şi relaţii politice, 
cucerindu-i pe tineri cu promisiuni márete şi pe bătrîni cu 
linguşeli. Acestora din urmă le-a cîştigat încrederea 
amintindu-le de favorurile pe care le acordase tatăl său, 
Tarquinius Priscus. În sfîrşit, cînd a decis că a venit 
momentul potrivit punerii planului în aplicare, s-a îndreptat 
către For urmat de o ceată de oameni înarmați. În spaima 
generală creată, s-a urcat pe tron în fața Senatului şi a 
ordonat ca senatorii absenţi să fie imediat chemaţi în pre- 
zenfa regelui Tarquinius. Lovitura de stat era deja prevăzută 
de o parte dintre iluştrii legislatori, dar atmosfera generală, 
înaintea discursului lui Tarquinius, a fost extrem de nesi- 
gură şi din cauza absenței bátrinului Servius. Tarquinius a 
amintit umilele origini ale regelui, luarea în posesie a rega- 
tului fără convocarea Comifiei, precum și predilectia 
exagerată pentru clasele cele mai joase, ceea ce dusese la 
împărțirea páminturilor între cei mai nevoiaşi şi la 
introducerea censului doar pentru a arăta cu degetul averile 
celor bogaţi, spre invidia săracilor. 

Între timp, un sclav îl atentionase pe Servius Tullius 
de evenimentele jignitoare ce avuseseră loc și bătrînul rege 
se dusese repede la Senat. Întâlnirea dintre socru şi ginere 
a fost dramatică şi impetuoasá: după ce l-a jignit, Tarquinius 
l-a ingfácat pe bătrîn, l-a tîrît in afara Senatului şi l-a aruncat 

de la înălțimea scărilor, reintrînd apoi în clădire pentru a-şi 
continua discursul. Servius a pornit atunci către palatul său 
pentru a-şi găsi refugiu, dar, ajuns in Via Cipria, cîțiva 
ucigași trimişi de uzurpator l-au ucis mişeleşte. 

Tullia a ţinut să-și savureze în sfîrşit victoria în mijlocul 
Forului, în carul său. Acolo, fără ruşine cá se afla în fața 
atîtor bărbați strînşi la un loc, şi-a chemat soțul în afara 
Senatului şi l-a întîmpinat ca nou rege al Romei. Relu- 
îndu-şi drumul către casă din ordinul său, Tullia a ajuns în 
Via Cipria, la înălțimea micului templu dedicat Dianei. 
Aici, cel care conducea carul, întorcînd către Via Virbia, a 
oprit caii şi, palid de frică, i-a arătat cadavrul tatălui care 
zăcea la pămînt. Strada aceea — care de atunci s-a numit 
Via Scelerata * — a fost scena unui act dezonorant: fără să 
şovăie o clipă, ea a trecut cu roțile carului peste trupul 
patern însîngerat. : 

Zeița Fortuna, care îl iubise foarte mult pe Servius, 
considerîndu-l fiul preferat şi regele său favorit, a fost foarte 
uimită de cele întîmplate și, curînd, acest regat infam a 
fost lovit de furia zeilor printr-o catastrofă demnă de modul 
în care fusese cîştigat tronul. 

Servius fusese cel care introdusese cultul Fortunei la 
Roma: el îi înălțase un templu şi încurajase practicile 
rituale. Sărbătoarea zeiței cădea pe 24 iunie şi cei năpăstuiţi, 
bolnavi si chinuifi traversau Tibrul în bărci împodobite cu 
flori de toate culorile, aducîndu-şi în fiecare an omagiul 
atît bunului Servius, cît şi protectoarei sale. 

În acel templu al zeiţei, situat pe Foro Boario, alături 
de statuia zeiţei putea fi văzută statuia acoperită a nefe- 


* Adjectivul latin sceleratus are sensul de „pîngărit de crimă“ (de 
la scelero, a pîngări, a profana); înseamnă şi „ticălos, nelegiuit, crimi- 
nal, blestemat“, făcînd deci aluzie la gestul Tulliei (n.tr.). 

ricitului rege, victimá tragicá a paricidului ce avusese loc 
după 44 de ani de domnie dreaptă si inteleaptá. Statuia era 
de lemn aurit, complet acoperitá de antice togi tesute de 
bátrina şi buna Tanaquilla. Era absolut interzisă atingerea 
statuii și nu se ştia foarte bine de ce fusese acoperită: unii 
spuneau că, după tragicul sfîrşit al regelui, chipul său fusese 
acoperit pentru a nu fi văzut de poporul disperat de pier- 
derea dramatică suferită, alții credeau că însăși statuia îşi 
acoperise obrazul în momentul în care cruda Tullia în- 
drăznise să intre în locul sacru. 


emm A ETE RC A y aal 

Tarquinius Superbus 


Cu purtári si un caracter ingrat, L. Tarquinius, fiul marelui 
L. Tarquinius Priscus, igi merita pe deplin apelativul de 
„Superbus“ *. Urmindu-i la tron socrului său, Servius Tullius, 
după ce îl asasinase cu complicitatea soţiei, a dus o politică 
de expansiune în Latium — unde a reuşit să-şi impună supre- 
matia de la Massiccio Albano la Anzio —, care reflecta foarte 
bine dorința sa nemăsurată de putere şi firea necinstită. Sub 
domnia sa, Roma a devenit un centru economic foarte activ, 
bucurîndu-se de o mare efervescenţă culturală sub influența 
lumii etrusce. Dar nici expansiunea teritorială, nici strălucirea 
intelectuală a cetăţii nu au reuşit să compenseze proasta 
reputaţie pe care regele şi familia sa continuau să o aibă. 

Scînteia a izbucnit din cauza fiului său, Sextus, în lipsa 
lui Tarquinius, aflat în luptă împotriva oraşului Ardea. 
Încrezutului Tarquinius Sextus îi plăceau foarte mult fe- 
meile, mai ales cele care aparţineau altor bărbaţi şi erau 
dificil de cucerit. Ultima sa pradă ascunsă era Lucreția, 
fiica lui Spurius Lucretius și sofia lui Tarquinius Collatinus, 
de o frumuseţe şi o integritate morală desávirgite. Sextus a 
încercat mai întîi să o seducă făcîndu-i o curte nebună, dar 
a rămas dezamăgit şi s-a simţit batjocorit fiindcă nici măcar 
nu a primit un refuz explicit, ci a fost cu desávirgire ignorat 
de Lucretia. Comportamentul său tenace s-a transformat 
în furie, iar pînă la violenţa fizică nu a mai fost decît un 
pas; pentru durerea şi ruşinea suferite, Lucreția s-a sinucis, 
invocînd răzbunarea. 


* Adjectivul latin „superbus“ are sensul de ,trufag, orgolios, 
mândru“, dar și pe cel de „magnific, măreț“ (n.tr.). 

Tarquinius Superbus îl alungă pe Servius Tullius de pe Campidoglio 
(detaliu, gravurá de B. Pinelli) 

De la rezolvarea personalá a lucrurilor s-a ajuns la o 
adeváratá revoltá pe domeniul Tarquinilor: in fruntea po- 
porului rásculat se afla Collatinus, impreuná cu L. Junius 
Brutus. Acesta era fiul lui Marcus Junius, cel asasinat de 
Superbus. Asteptind de multá vreme momentul propice 
răzbunării tatălui sáu, el dusese pînă atunci o viață ştearsă, 
retrasă. Cei doi prieteni au instigat poporul împotriva lui 
Tarquinius, reuşind să-l izgonească din Roma, împreună cu 
toată familia. Multi tineri patricieni imorali şi corupți au 
uneltit un complot pentru a-l face pe tiran să se întoarcă, dar 
intriga a fost descoperită şi conspiratorii — printre care şi doi 
fii ai lui Brutus — au fost arestați şi condamnați la moarte. 

Tarquinius a încercat de mai multe ori să se întoarcă la 
Roma folosind forța şi s-a aliat chiar cu Porsenna, regele 
oraşului etrusc Chiusi; dar toate tentativele sale s-au dovedit 
zadarnice. În timpul luptei lui Porsenna împotriva 
romanilor s-au petrecut episoade de o extraordinară nobleţe 
sufletească, folosite adesea ca exemple de virtute și glorie 
a poporului roman. 


Roma era acum complet înconjurată de dușmani, dar, 
chiar dacă situația era disperată, romanii se simțeau totuşi 
apăraţi: de-o parte se aflau zidurile, de cealaltă — Tibrul, 
care împiedicau accesul gi constituiau obstacole de netrecut. 
Dar Pons Sublicius ar fi putut să le deschidă drumul 
dușmanilor dacă n-ar fi fost Horatius Cocles cel care a 
neutralizat pericolul. Comandant al apărării podului, el s-a 
alarmat atunci cînd a înţeles cá Gianicolo fusese ocupat si 
că, în timp ce etruscii continuau să atace, soldaţii romani, 
doborifi, lăsau armele şi nu mai ţineau cont de ordinele de 
luptă. 

Brutus îşi condamnă la moarte propri copii (detaliu, gravură de 
B. Pinelli) 

Comandantul a încercat să le facă reproguri si să-i 
îmbărbăteze în același timp, implorîndu-i pe zei şi pe soldaţi 
să nu se piardă cu firea, lăsînd podul neapărat. Tipa şi 
spunea că, dacă lăsau liberă trecerea, curînd pe Palatin și 
Campidoglio ar fi mai mulți duşmani decît erau deja pe 
Gianicolo. Trebuia tăiat podul cu fier, cu foc, prin orice 
mijloc, în timp ce ei ar fine piept duşmanilor. 

Tînărul Horatius, cu o îndrăzneală uimitoare, s-a postat 
la capătul podului, năucindu-i pe dușmani prin nobilul său 
gest. Doi bărbaţi au rămas cu el, Larcius şi Erminius, amîndoi 
iluştri prin neam şi fapte glorioase. Ei au rezistat eroic şi au 
făcut față tumultuoasei bătălii în locul cel mai expus; apoi 
Horatius şi-a îndemnat prietenii să se retragă într-un loc sigur, 
în timp ce tovarășii săi aveau tot timpul să taie birnele ce 
susțineau podul. Atunci, Horatius, îndreptîndu-și privirea 
amenințătoare spre conducătorii etrusci, i-a provocat gi i-a 
ofensat, spunindu-le că sint sclaviunor regi ingimfaf si uituci 
sau nepăsători față de libertatea lor. 

Mai întîi, etruscii n-au spus nimic, apoi, deodată, nu 
au mai suportat să fie umiliți şi au început să arunce cu 
sulițe în romanul care îi jignea. Ferm și puternic, bine 
protejat de scutul său solid, Horatius a rămas nemișcat pe 
pod pînă ce la urechile sale a ajuns strigătul romanilor care 
îndepliniseră misiunea. Etruscii s-au oprit uimifi si tînărul, 
adresîndu-se cu cuvinte pline de respect şi credință zeului 
Tiberinus, i-a încredințat propria viaţă. Apoi s-a aruncat în 
fluviu şi, în timp ce o ploaie de săgeți continua să-l 
lovească, a reuşit să ajungă teafăr pe malul celălalt. 

Recunostinfa poporului a fost unanimă. Lui Horatius 
Cocles, care pierduse deja un ochi și fusese rănit în 
faimoasa sa acţiune, i-a fost dăruită o întindere de pămînt 
atît de mare cît poate să are într-o zi un plug. De asemenea, 
i s-a ridicat o statuie la poalele Capitoliului. 

Nereuşind să intre in Roma cu forța, Porsenna a decis 
să asedieze orașul. Acest asediu dura deja de mult timp si 
romanii trăiau o foamete cumplită, cînd nobilul Caius 
Mucius a decis să-şi elibereze patria şi să-l ucidă pe regele 
duşman. Îmbrăcat în veşmintele unui etrusc, el a pătruns 
în tabăra inamică, dar, în loc de rege, pe care nu îl cunoștea, 
a înjunghiat un alt oficial. 

Arestat şi condus în fata lui Porsenna, tînărul Mucius se 
simțea de două ori batjocorit fiindcă, dacă fapta sa ar fi fost 
dusă la îndeplinire, ar fi acceptat arestarea ca pe o pedeapsă 
binemeritată. În cortul somptuos al regelui etrusc tocmai 
fusese adus un vas plin cu jăratic, destinat celebrării unei 
practici rituale de sacrificiu. Furios, dar aparent rece şi 
controlat, Mucius a întins brațul drept, punînd mîna în foc. 
Voia să ardă mina care greşise, lovind pe cine nu trebuia, aşa 
că a lăsat-o să se mistuie fără să scoată niciun sunet. 

Porsenna a rămas uimit, admirînd tăria sufletească şi 
curajul tînărului roman şi, cerînd să fie înlăturat vasul cu 
jăratic, el însuşi i-a redat spada ce îi fusese luată şi l-a eli- 
berat. Mucius — supranumit apoi Scevola, „Stîngaciul“ — a 
încercat să-şi repare greşeala şi, mintind, i-a spus regelui 
că alti trei sute de romani erau gata să repete fapta la care 
el dăduse greș. Numele lui fusese pur şi simplu tras la sorti 
pentru o primă tentativă. După acest episod, Porsenna, 
inspáimintat şi profund tulburat, a decis să semneze armis- 
titiul cu Roma cît mai curînd. 

Armistitiul între etrusci şi romani prevedea cedarea 
temporară — din partea celor asediați — a zece tineri şi tot 
atîtea tinere din familiile nobile ale oraşului. Ostaticii ar fi 
fost o garanţie solidă pentru menţinerea armistițiului, dar 
printre ei se aflau cîteva personalități puternice; în ciuda 
vîrstei tinere, ei erau inflácárati şi de nestávilit. Printre ei 


Povestiri mitologice 291 


era şi Clelia care, neacceptind ideea de a deveni sclavă, 
s-a gîndit să fugă. După ce a observat atent mișcările şi 
obiceiurile temnicerilor și după ce şi-a convins tovarăşele 
că evadarea tine de propria lor demnitate, ea a aşteptat 
răbdătoare momentul propice. Cînd a sosit, la semnul său, 
tinerele s-au aruncat curajoase în Tibru şi, trecîndu-l înot, 
s-au întors la Roma. 

Dar consulii nu au acceptat explicaţiile frumoasei 
eroine şi, nedorind ca romanii să fie acuzaţi că ar fi încălcat 
înțelegerea, le-au trimis pe Clelia şi pe tovarăşele sale 
înapoi la regele inamic. Mîhnită, Clelia a trebuit să accepte 
decizia magistraţilor care o obliga să rămînă prizonieră în 
tabăra etruscă. Ea a consimțit din marea dragoste pentru 
patria sa. 

Porsenna, uimit de atîtea acte valoroase de care romanii 
dăduseră dovadă, i-a eliberat pe tinerii ostatici şi, după ce 
a făcut pace cu Roma, a ridicat tabăra şi s-a întors la Chiusi. 


Menenius Agrippa 


Conditiile de viatá deja precare ale plebeilor se 
agravaserá ingrijorátor din cauza rázboaielor Romei 
împotriva lui Porsenna şi aliaților săi. Cei mai lipsiţi de 
apárare avuseserá de suferit, iar capii de familie fuseserá 
nevoiţi să se indatoreze şi, neputînd să-şi plătească datoriile, 
ajungeau sclavi. Disperati şi indurerati, plebeii au 
abandonat orașul şi s-au retras pe o colină — Muntele Sacru, 
în apropiere de Aniene, cu intenția de a întemeia un nou 
oraş. Exact atunci, o armată numeroasă a volscilor se 
pregătea să înainteze împotriva Romei şi patricienii, care 
nu puteau să-i înfrunte singuri pe duşmani, au încercat, cu 
amenințări, dar şi cu numeroase promisiuni, să-i convingă 
pe plebei să se întoarcă în oraş. Dar totul a fost în zadar! 

“Situaţia devenise critică pînă ce Menenius Agrippa a 
fost trimis să discute cu „răsculații“. Deşi senator şi patri- 
cian, membru al unei familii foarte nobile, Menenius era 
foarte iubit de plebe pentru bunătatea sa. El s-a dus pe 
Muntele Sacru şi, cu multă delicateţe, a reuşit să-i convingă 
pe plebei să se întoarcă la Roma, promitindu-le că se vor 
bucura de o participare mai activă la guvernarea oraşului. 
Rezultatul a fost fără îndoială excepţional, rezultat pe care 
îl obținuse povestindu-le o fabulă simplă, dar emoţionantă. 

„Într-o bună zi, mîinile şi picioarele, supărate şi obosite 
că erau exploatate de stomac, au pus la cale un complot 
împotriva lui şi au hotărît să nu-i mai dea nimic de mîncare. 
Ele ziceau despre el că este un trîntor care leneveşte toată 
ziua şi profită de munca și truda lor. Aşa că merita să fie 
lăsat să moară de foame. Rămas nemîncat, stomacul a 

Bustul unei tinere nobile, descoperit 
la Farnesina (gravurá de L. Libonis) 


inceput sá se simtá ráu, in timp ce membrele nu mai puteau 
de bucurie văzînd cá răzbunarea le reuşise. După cîteva 
zile, stomacului îi era atît de rău încît întreg corpul nu mai 
avea nici urmă de putere. Astfel că şi mîinile şi picioarele 
erau acum slabe, moi şi lipsite de orice vlagă. Erau sfîrşite. 
Părea că nu mai e nimic de făcut şi dacă stomacul era acum 
la pămînt, nici celelalte organe nu stăteau mai bine. 
Membrele au înţeles prea tîrziu că starea lor avea legătură 
cu agonia dușmanului lor de moarte care, de fapt, se arátase 
mai puţin ticălos decît crezuserá ele. Căci pînă atunci le 
dăduse forţă şi vigoare.“ 

Morala poveştii era limpede: cum membrele şi 
stomacul se aflau într-o indestructibilă legătură, aşa şi 
patricienii şi plebeii trebuiau să recunoască cum că sînt 
dependenți unii de alții. 


Coriolanus 


Tînărul Cnaeus Marcius Coriolanus - numit aga pentru 
cá, după ce îi învinsese pe volsci, le ocupase capitala, 
Corioli — fusese întotdeauna foarte impulsiv si nu uitase 
niciodată că este un aristocrat. Aşa că propusese ca grîul 
destinat plebeilor în timpul extenuantului război împotriva 
volscilor să nu se mai distribuie gratuit. Nemulțumirea 
poporului a fost generală, oamenii neputînd accepta aşa 
ceva. Aşa că tribunii care apărau interesele plebei l-au exilat 
pe Coriolanus, iar acesta, spre a se răzbuna, s-a dus la volsci 
şi le-a propus să-i conducă pentru a-i învinge pe romani. 

Trufașul patrician a instigat vechiul popor italic care 
locuia între fluviul Liri şi marea Tireniană să reia armele 
împotriva romanilor. Senatorii şi sacerdofii au încercat în 
zadar să-l facă să renunţe şi să depună armele; mîndrul 
duşman al plebeilor era de neînduplecat. Armata volscilor 
se apropia ameninfátor de oraș, aşa că doamnele romane 
s-au dus în număr mare la Veturia, mama comandantului, 
şi la Volumnia, sofia sa. Ele le-au convins pe cele două 
doamne să se ducă pe cîmpul de luptă: poate că rugăminţile 
celor două femei ar reuşi ceea ce bărbaţii nu putuseră să 
obțină prin luptă. 

Ajuns în tabăra străină, convoiul demn de milă al 
femeilor a cerut să-i vorbească comandantului roman. 
Coriolanus a refuzat categoric întîlnirea. Dar apoi, cîndun 
servitor i-a spus că în mijlocul mulțimii se aflau Veturia, 
Volumnia și cei doi copilagi ai săi, s-a repezit foarte 
emoționat să-şi îmbrățişeze familia. Bátrina Veturia, cu 

Coriolanus, infruntat de mama sa, Veturia (detaliu, gravurá de 


B. Pinelli) 


296 Mituri si legende ale Romei antice 


moartea ín suflet si indignarea pe buze, a refuzat imbrá- 
țişarea caldă, vrînd mai întîi să ştie dacă îl avea in față pe 
fiul său sau un duşman și dacă ea însăşi trebuia să se 
considere mamă sau prizonieră. Femeia se plingea că îl 
adusese pe lume, fiindcă acum îşi petrecea bátrinefea în 
sclavie, şi s-a întristat şi mai mult la gîndul nepăsării lui 
Coriolanus, insensibil înaintea casei sale, Penatilor săi, 
mamei sale, soţiei sale şi fiilor săi. Mai ales pentru aceştia 
din urmă, nefericita bătrînă se simțea zdrobită de ruşine: 
erau capii condamnaţi — de însuşi tatăl lor — la o moarte 
prematură sau la o lungă sclavie! 

Ínspáimintat de cuvintele mamei, Coriolanus a lăsat 
capul în jos şi, cáindu-se, a renunţat la tot, exclamînd: 
„Mamă, tu salvezi Roma, dar ifi pierzi fiul!“ 

Volscii, intelegind că eroul nu îi va mai conduce 
împotriva Romei, cum le făgăduise, l-au ucis. Războiul 
s-a încheiat cu victoria Romei prin anul 446 î. Hr. 


Lucius Quinctius Cincinnatus 


L. Quinctius se retrásese cu sofia sa, Racilia, dincolo 
de Tibru, pe un cîmp verde de patru iugări * — care se va 
numiapoi Prati Quinzi —, in linigtea vietii rurale. Trecuserá 
deja doi ani de cînd, din cauza dispariţiei premature a 
consului Valerius, îi fusese încredințată conducerea 
expediției împotriva volscilor. Încă îşi amintea cu plăcere 
decizia fericită pe care o luase şi în urma căreia fusese 
onorat şi răsplătit, şi — mai ales — care îi dăduse posibilitatea 
de a se întoarce pe pămînturile sale iubite. Patrician ilustru, 
L. Quinctius ajunsese în mizerie din cauza faptei ticăloase 
a unui fiu desfrînat al său, aşa că se retrăsese modest la 
țară şi totul i-ar fi părut un exil forțat dacă dragostea sa 
imensă pentru natură nu l-ar fi făcut să iubească acel mod 
simplu de viață. Dar dacă în lumea aceea idilică timpul și 
istoria păreau să stea pe loc ca prin magie, Roma trăia 
consecinţele aspre şi sîngeroase ale războiului împotriva 
sequilor și sabinilor. Armata sabină era la porţile oraşului 
care, înspăimîntat, mobilizase două armate numeroase: una 
comandată de Nautius şi cealaltă de Minutius. În timp ce 
prima, care îşi stabilise tabăra aproape de Ereto, prădase 
teritoriul sabin, aducînd moartea și distrugerea în cîmpul 
duşman, cea de-a doua avusese un ghinion incredibil. 

Minutius nu era la fel de curajos ca Nautius şi nici nu 
avea condiţii favorabile. Mai mult, tabăra sa fiind plasată 
în apropierea celei inamice, nu reuşea să pună la cale 


* Veche unitate de măsură pentru suprafețe agrare, egală cu 0,5775 
ha (n.tr.). 

adevárate planuri de atac, adoptind mai degrabá o tacticá 
de aşteptare si de menținere a poziției obținute. Teama 
celorlalți i-a îmbărbătat pe sabini, așa că au asaltat într-o 
noapte tabăra adversă şi au înconjurat liniile de apărare. 
Dar cinci cavaleri romani au reuşit să fugă, să evite cu 
dibăcie santinelele inamice şi să ajungă la Roma, unde au 
vorbit despre asediul la care fusese supus consulul Minutius 
şi armata sa şi au cerut urgent ajutor. 

Neliniştea şi teama au pus stăpînire pe Roma, căci 
asediul se extinsese în centrul locuit al cetății. A fost chemat 
consulul Nautius, dar nesiguranța sa i-a determinat pe cei 
din Senat să numească un dictator care să intervină în 
evoluţia războiului; Lucius Quinctius Cincinnatus a fost 
ales în unanimitate. 

Trimișii Senatului, veniți în locuința de la țară a lui 
L. Quinctius pentru a-i anunța numirea, l-au găsit la 
coarnele plugului. După ce s-au salutat și L. Quinctius a 
cerut permisiunea să-şi schimbe veşmintele — pentru a-i 
asculta pe ambasadori, trebuia să poarte toga —, întreaga 
atmosferă cîmpenească a părut că se frînge şi se întunecă. 
Blînda Racilia s-a dus să aducă repede toga pe care L. 
Quinctius a îmbrăcat-o după ce şi-a șters sudoarea și s-a 
curățat de praf. Ambasadorii l-au învestit cu rangul de dic- 
tator și, felicitîndu-l, l-au invitat să vină la Roma, expu- 
nîndu-i grava situaţie de criză în care se afla armata. 

Lăsînd plugul pentru a-și asuma funcţia de conducător 
al legiunilor romane, Quintius a ajuns la Roma în acla- 
mațiile unei mulțimi numeroase şi a fost însoţit în noua sa 
casă, precedat de lictori. După ce sequii au fost repede 
învinşi, el a refuzat orice onoruri şi recompense şi, modest 
şi cinstit ca şi înainte, s-a întors să-și cultive peticul lui de 
pămînt. 


Quintus Furius Camillus: al doilea 
intemeietor al Romei 


Quintus Furius Camillus trăia asuprit, furios şi nemul- 
tumit într-un surghiun amar pe care îl alesese el însuși. În 
războiul împotriva locuitorilor oraşului Veii, se remarcase 
prin curaj şi inteligenţă tactică, reuşind să pună capăt unei 
înfruntări zadarnice şi istovitoare pe care soarta le-o hă- 
răzise ambelor tabere. 

Războiul se dovedise lung şi dificil pentru administrația 
locală din Veii, care, totuşi, de zece ani tinea piept asal- 
turilor romane. Ocuparea oraşului se arăta imposibilă, ata- 
curile la zidurile sale puternice erau repetate, iar asediatorii 
se aflau în culmea disperării, într-o continuă aşteptare, 
inactivi, în afara zidurilor cetății pe care le urau atît. Meritul 
lui Camillus a fost acela că a pus la cale o stratagemă: el 
s-a gîndit că obstacolul ar putea fi depăşit dacă ar proiecta 
o galerie care să facă legătura între tabăra romană şi centrul 
oraşului Veii. Lucrînd foarte prudent, oamenii săi au săpat 
drumul subteran care le-a permis romanilor să ajungă fără 
probleme în oraş, fortindu-i în sfîrşit pe cei atacați să se 
predea în anul 396 î. Hr. 

Camillus a fost primit la Roma în uralele entuziaste 
ale mulțimii; şi, în ciuda bucuriei generale, primirea a 
generat nu puține dugmánii stirnite de invidie. A fost acuzat 
cu sălbăticie de duşmanii săi că şi-ar fi însuşit mare parte 
din prada de război obținută la Veii. Indignat de com- 
portamentul ingrat al concitadinilor săi, Camillus a părăsit 
Roma, plecînd în exil din proprie voință. 

e seme T en 2 - 
Furius Camillus elibereazá Roma de gali (detaliu, gravura de 
B. Pinelli) 

La cîţiva ani după cucerirea oraşului Veii, romanii au 
fost nevoiţi să pună din nou mîna pe arme, de astă dată 
împotriva galilor. Camillus asculta nepăsător veştile — care 
ajungeau la urechile sale din cînd în cînd — despre 
episoadele triste pe care vechea sa patrie iubită le trăia. 
Capitoliul continua să reziste asalturilor, dar Camillus ştia 
că pierderea de ființe umane îi va conduce pe romani la 
stabilirea unui acord, bănuială care, de altfel, s-a şi verificat 
după şapte luni lungi de asediu. 

Dar galii erau dispuși să semneze acest acord cu condiţia 
să fie plătiți în schimb cu mari cantități de aur. La auzul 
acestei veşti, care îi punea pe romani într-o situație umilitoare, 
Camillus s-a înfuriat grozav, ruşinat la gîndul că Roma ar 
putea să-i îndepărteze pe acei barbari grosolani cu bani grei, 
ştirbind într-o mare măsură prestigiul pe care el îl dobîndise 
prin strălucita sa victorie împotriva oraşului Veii. 

Impulsiv şi plin de dragoste pentru patria sa, eroul a 
plecat către Roma însoţit de o ceată de bărbaţi înarmaţi şi 
a ajuns acolo chiar în momentul în care romanii plăteau 
suma stabilită. Romanii și-au dat seama că duşmanii 
foloseau balanţe falsificate pentru cîntărirea aurului şi au 
protestat în fata lui Brennus, conducătorul galilor. Dar 
acesta, înfuriat, şi-a aruncat sabia masivă peste greutăţile 
puse în balanţă, ordonînd ca şi aceasta să conteze şi strigînd 
ingimfat: , Vae victis!" („Vai de cei invingi!*). Gestului 
arogantului barbar i-a răspuns vocea mindrá şi hotărîtă a 
lui Camillus, care venise să-şi salveze patria aflată în 
pericol şi uitase nedreptatea cu care fusese tratat aici. În 
mulțimea ce se adunase, vocea lui a răsunat: „O, Brennus, 
Roma se răscumpără cu fierul, nu cu aurul!“ A urmat o 
bătălie cumplită; galii au fost izgoniți din oraş, iar în ziua 
următoare au fost infrínti definitiv într-o întîlnire pe cîmpul 
de luptă, la şapte mile de Roma. 


Publius Decius Mus 


Exemplu clasic de patriotism şi spirit maxim de sa- 
crificiu, P. Decius Mus este figura emblematică de coman- 
dant care, disperat de soarta războiului, decide să se sacri- 
fice pentru a garanta victoria. Expresie clară a devotio, 
consulul îşi va oferi viața lui Tellus şi zeilor Infernului în 
urma unui complex ritual pe care îl execută, îmbrăcat în 
veşminte de ceremonie. El le adresează rugăciuni tuturor 
zeilor, atît Novensiles, cît şi Indigetes. După această prac- 
tică, el se va duce, fără arme, în tabăra inamică, unde îşi va 
găsi imediat moartea. 

Natura acestui devotio — spre deosebire de votum, care 
presupune o făgăduință solemnă, dar împlinită cu condiția 
acordării bunávoinfei zeilor — este, deci, una constrîn- 
gátoare, fiindcá pretul intervenfiei divine este fixat de la 
început și plătit imediat. 


Era anul 295 î. Hr. şi, după ce vijelioasa invazie galică 
trecuse, romanii se aflau acum într-un lung şi istovitor 
război împotriva samnifilor, război care, în mai multe 
reprize, dura de mai mult de cincisprezece ani. P. Decius 
Mus stătea adesea şi se gîndea că motivele acestui flagel 
erau atît creşterea rafinamentului militar al dugmanilor- 
acel popor de oameni din munți, sălbatici şi îndărătnici —, 
cît şi, mai ales, absenţa în armata romană a unor perso- 
nalități puternice, capabile de decizii ferme mulțumită indi- 
vidualităţii lor evidente. Fără să meargă prea mult înapoi, 
el s-a gîndit la tatăl lui şi la Titus Manlius Torquatus, prieten 
şi tovarăș al tatălui său. 

Publius Decius Mus îşi sacrifică viața pentru Roma (detaliu, gravură 


de B. Pinelli) 

Caracterul auster al lui Titus Manlius Torquatus rezulta 
din însuși apelativul sáu pe care îl obținuse in urma unei 
provocări spectaculoase. Într-un dificil duel în prezența 
anmatei, el ucisese cu greu un gal şi, de la colierul (torques) 
pe care l-a smuls de la gîtul duşmanului învins, se alesese 
cu porecla de Torquatus. 

Dictator şi general valoros, el a fost şi consul, faimos — 
dar în condiţii triste — pentru onestitatea cu care aplicase 
codul militar. Fiul său, într-un gest inconştient, specific 
vîrstei tinere, îl atacase pe duşman nerespectînd ordinele 
tatălui. Pentru gestul său de nesupunere, însuşi T. Manlius, 
tatăl său, l-a condamnat la moarte. Intervenţiile și cererile 
de grațiere au fost zadarnice: tînărul a fost executat! 

Manlius Torquatus a fost şi cel care s-a aflat alături de 
Decius Mus, tatăl lui Publius, în noaptea care a precedat 
bătălia de la poalele Vezuviului, în Campania. Cei doi 
consuli erau preocupaţi şi discutau despre strategia cea mai 
potrivită, dar tensiunea acumulată le tulbura minţile şi nu 
reuşeau să ia o decizie. Deodată, în cortul în care se aflau a 
apărut un venerabil cărunt care, pe un ton autoritar şi 
misterios, le-a spus că va cîştiga acea armată al cărei 
comandant va pieri în luptă. 

Așadar era nevoie de un sacrificiu uman maxim, acela 
al comandantului, şi cei doi consuli au convenit că victima 
va fi desemnată de armata laşă care va ceda prima în fața 
duşmanului. Înfruntarea a fost violentă, iar armata condusă 
de Decius Mus începuse să dea înapoi, împinsă de cea a 
latinilor. Atunci nobilul conducător s-a adresat zeilor şi, 
după ce le-a încredinţat lor soarta războiului şi onoarea 
oamenilor săi, s-a aruncat printre inamici fără nicio rezervă 
şi a căzut la pămînt, străpuns de loviturile lor. Spiritul de 
sacrificiu al valorosului erou a fost un adevărat exemplu 

pentru soldaţii care — atît pentru a răzbuna moartea coman- 
dantului lor, cît şi pentru a încerca să întreacă gestul său — 
s-au întors plini de avînt să înfrunte duşmanul. Si i-au 
asaltat pe inamici cu atîta elan încît i-au pus pe fugă. 

Amintirea sacrificiului patern l-a emoţionat pe P. Decius 
Mus și sigur ar fi izbucnit în plîns dacă decizia de a repeta 
gestul nu i-ar fi domolit disperarea. A doua zi, la Sentinum, 
P. Decius s-a lăsat pradă morții, asigurînd astfel victoria 
romanilor împotriva samniţilor. 


Attilius Regulus 


Înfruntarea dintre Roma şi Cartagina devenise ine- 
vitabilă, fiindcă puterea romană se dezvoltase în contrast 
cu interesele cartaginezilor. Locul întîlnirii a fost stabilit 
în Sicilia, acolo unde mamertinii, mercenari care puseseră 
stăpînire pe Messina, declanşaseră războiul împotriva 
tiranului Hieron, regele Siracusei. Mamertinii au cerut 
ajutorul romanilor în lupta împotriva cartaginezilor — care 
veniseră în ajutorul lui Hieron — într-o înfruntare directă. 
Pentru a-i învinge pe cartaginezi, romanii și-au construit o 
flotă ale cărei caracteristici au fost cu adevărat excepţionale. 

Datorită invenţiei inteligente a vizionarului Caius 
Duilius, romanii îşi construiseră navele cu poduri mobile 
de lemn prevăzute cu cîrlige care le permiteau să agate 
corabia dugmaná; astfel, romanii puteau să sară pe puntea 
adversarului şi să-l înfrunte corp la corp ca şi pe uscat. 
Prima mare victorie navală a Romei asupra Cartaginei a 
avut loc la Capul Mylae, cea de-a doua la Ecnomos şi, în 
sfîrşit, mulțumiți de rezultatele lor, romanii au decis să-i 
atace pe cartaginezi chiar pe pămîntul lor. 

Era o zi frumoasă de primăvară cînd consulul Attilius 
Regulus a ajuns în Africa, însoţit de o armată putemică. 
După cîteva înfruntări favorabile romanilor, africanii au 
apelat la un puternic general spartan, Xantip, care a reușit 
să-i învingă pe romani şi l-a luat prizonier pe însuși Attilius 
Regulus. Acesta, foarte încrezător, debarcase în Africa, 
unde asistase la înfrîngere şi fusese capturat. Era atît de 
umilit de ruşinea suferită, încît nu reuşea să pună la cale 
niciun plan pentru a se elibera. 

Attilius Regulus isi părăseşte soţia si fiii, pentru a se întoarce in 
Cartagina (dealiu, gravurá de B. Pinelli) 

Între timp, cartaginezii, epuizați de lungul război şi de 
teama că ar putea suferi un eşec, s-au gîndit să stipuleze 
armistițiul care — dat fiind incontestabilul avantaj militar — 
ar fi fost cu siguranţă onorabil. Ei l-au ales pe Atillius Regu- 
lus şi l-au trimis la Roma cu misiunea de a media pacea, 
dar l-au făcut să jure că, în cazul în care pacea nu ar fi 
acceptată, el s-ar întoarce imediat la Cartagina. 

Pe parcursul călătoriei de întoarcere în patrie, consulul 
nu s-a liniştit nicio clipă, de parcă nu ar fi părăsit ostilul 
pămînt duşman. Imaginea soldaţilor săi în lanțuri, siliți să 
cultive cîmpurile inamicului, şi umilitoarea imagine a în- 
semnelor romane atîrnate în templele carta gineze ca oferte 
votive în onoarea divinitáfilor lor nu-i dădeau pace, tor- 
turîndu-i sufletul şi mintea. La disperarea sa se adăuga si 
gîndul că nepăsătoarea Cartagina, liniştită şi plină de 
bogății, nu suferea deloc de pe urma ororilor războiului. 

Ajuns la Roma, Attilius i-a sfătuit chiar el pe cei din 
Senat să nu accepte propunerea cartaginezilor, arătînd cît 
de rușinos ar fi să-şi salveze viaţa predîndu-se. El i-a în- 
demnat stăruitor pe senatori să nu le fie milă de prizonieri, 
căci pacea ar însemna ruinarea romanilor şi le-ar fi fatală. 
Afirmațiile sale hotárite au fost însoțite de un compor- 
tament auster; privirea sa fermá nu s-a imblinzit decit atunci 
cînd i-a văzut convinşi pe senatorii ezitanfi. Atunci s-a 
îndepărtat de prietenii săi care, înlăcrimaţi, se străduiau 
să-l determine să renunţe şi, pentru a evita orice încercare 
de a-l face să-şi schimbe decizia, s-a mulțumit să-și 
îmbrăţişeze soția şi fiii. 

Străin pe propriul pămînt natal, pe Attilius îl chinuia 
gîndul că îşi pierduse dreptul de cetăţean, fiindcă ştia că, 
odată predat în mîinile dușmanului, era ca și mort pentru 

concetátenii săi. Şi-a evitat părinţii care se stráduiau să-l 
oprească și, trecînd prin mulţimea care încerca să-i întîrzie 
plecarea, şi-a urmat demn destinul. Respectindu-si jură- 
mîntul, s-a întors în Cartagina, ştiind foarte bine că aici îl 
aştepta moartea. Furioşi să constate aroganta onestitate a 
comandantului roman, l-au legat la ochi şi, închizîndu-l 
într-un butoi plin cu cuie, l-au aruncat de pe vîrful unui 
munte. 


Spartacus 


La Roma, numărul sclavilor era foarte mare, poate 
datorită diversității motivelor care duceau la condamnarea 
lor. În afara sclavilor din naştere — fii ai altor sclavi — şi a 
prizonierilor de război, vînduţi de stat la licitaţie, erau şi 
răufăcătorii care comiseseră diferite delicte ce duseseră la 
pierderea libertății personale. Sclavi deveneau şi cei care 
aveau datorii băneşti pe care nu le puteau onora, precum şi 
copiii răpiți de tilhari şi crescuţi spre a fi vindufi. Totuşi, 
în acest imens tîrg de carne umană, lipseau aproape cu 
desávirgire acţiunile de eliberare, deoarece — în ciuda 
faptului că unii dintre ei erau deosebit de inteligenţi şi 
pregătiți — era exclusă ideea că se poate reveni asupra unei 
asemenea condamnări sociale. 

Spartacus, soldat trac luat prizonier de război de către 
romani, aparținea şcolii de gladiatori a lui Lentulus 
Batiatus, una dintre cele mai importante din Roma. Cu ochii 
aproape negri şi foarte vioi şi cu o coamă de păr negru şi 
rebel, Spartacus ucidea pentru a nu fi ucis şi trăia doar 
pentru a muri, dar era foarte diferit de tovarăşii săi care îşi 
descărcau toată agresivitatea în arenă; în fiecare zi, el 
acumula o mică doză de mînie cu scopul de a-și realiza 
visul de om liber. De mai mult timp, mîndrul trac — care 
avea o abilitate excepţională în mînuirea pumnalului — 
cîştigase stima şi admiraţia tovarăşilor săi. Şi tot de ceva 
vreme rumega insistent ambițiosul proiect al unei răscoale 
colective şi aştepta momentul propice. 

Vestea evadării gladiatorilor şi a sclavilor lui Lentulus 
s-a răspîndit repede în Capua, concomitent cu cea a 

Statuia unui gladiator (după originalul aflat la Muzeul 
National din Napoli) 

înfruntării dintre patru companii de soldați şi rebeli. Con- 
fruntarea fusese cumplită, iar soldaţii fuseseră spulberaţi 
de hoarda de fiare dezlănțuite, aflate la ordinele neîndu- 
plecatului trac. 

Rebelii se îndreptaseră spre sud, urmînd un traseu dificil, 
dar mai puţin riscant decît cel oferit de străzile principale; 
numărul lor initial se dublase şi se aştepta ca acesta să crească 
neaşteptat de mult. În timpul lungii lor călătorii în căutarea 
unui loc sigur, printre jafurile, distrugerile şi încăierările cu 
soldaţii, numeroşi sclavi se alăturaseră rebelilor, alcătuind 
treptat o adevărată armată. Și această nouă armată care 
înspăimînta Roma continua să obțină victorii: pretorul 
Publius Varinius, comandantul unei armate de patru mii de 
oameni, fusese învins; aceeaşi fusese soarta lui Cossinius, 
apoi a lui Cassius, pretorul Galiei Cisalpine. 

Iarna trecuse şi venise primăvara. Trecuse peste un an 
de la fuga tracului din şcoala lui Lentulus Batiatus, iar 
armata ilegală de dezmoşteniţi se stabilise la poalele 
Vezuviului, unde depăşise frigul iernii. Şi trecuse peste un 
an de continuă umilire şi înfrîngeri militare pentru Roma 
cea invincibilă, care trebuia să recunoască cum că armata 
condusă de Spartacus era foarte capabilă gi îndemînatică. 
Ceea ce la început fusese o simplă adunătură de fugari, 
acum număra aproape şaptezeci de mii de oameni şi repurta 
victorii demne de o armată organizată. 

Dar sfîrşitul era aproape şi Spartacus îl simţea deja de 
o vreme. Intenţia sa era să ajungă în Alpi $i să pună capăt 
luptelor împotriva Romei, inegale sub raportul forței, 
permițîndu-le oamenilor săi să-şi găsească salvarea şi să 
se bucure de libertate pe pămînturile natale. Dar beţia 
succesului îi tulburase şi, în exaltarea lor oarbă, continuau 
să se entuziasmeze de neîncetatele victorii, uitînd de puterea 

Romei care zdrobise totuşi popoare întregi si națiuni 
glorioase. Astfel cá, atunci cind Crassus, bogatul, avidul 
$i viteazul Crassus, a preluat comanda armatei romane, i-a 
trebuit aproape un an pentru a-i infringe pe rebeli, dar a 
fácut-o definitiv. 

Cei care treceau de-a lungul Viei Appia se cutremurau 
la vederea macabrá a celor șase mii de cruci, înşirate pe 
marginea străzii pînă la Capua, fiecare infáfigind ostentativ 
bietele resturi în putrefacție ale sclavilor rástigniti, lăsați 
pradă insectelor și corbilor. Dar dintre cele șase mii de 
trupuri martirizate lipsea unul: cel al lui Spartacus, 
curajosul soldat trac care îşi căutase şi găsise în luptă o 
moarte glorioasă. 


Tare Xe 


iz nu all ai M 


Dicţionar de personaje, evenimente 
şi locuri din lumea antică 


ABUNDENTA. Divinitate a bogăției, adesea reprezentată finind un 
corn (cornucopia) umplut cu fructe şi flori. 

ABEONA. Zeiţă protectoare a plecărilor, spre deosebire de Adeona, 
care proteja întoarcerile în patrie. 

ACHATES. Prietenul cel mai sincer şi credincios al lui Enea. 

ACCA LARENTIA. Soţia păstorului Faustulus şi doica lui Romulus şi 
Remus. 

ACESTES. Fiul Egestei şi al divinității fluviale Crimiso, a fost 
fondatorul Segestei, în Sicilia. L-a ajutat pe Enea şi s-a ocupat de 
funeraliile lui Anchise pe muntele Erice. 

ACHEMENIDES. Tovarăş al lui Ulise, abandonat în Sicilia în 
momentul fugii de ciclopi şi primit apoi pe corabia sa de Enea. 

ACL Fiul lui Faun. Îndrăgostindu-se de Galateea, a fost ucis de ciclopul 
Polifem din gelozie. 

ACIDALIA. Apelativ al zeiței Venus. 

ADEONA. Vezi Abeona. 

ADONIS. Tînăr deosebit de frumos, fiul lui Agenor şi al Smimei. După 
moartea sa neaşteptată provocată de un mistreţ, Venus, care se 
indrágostise de el, a obținut de la Jupiter posibilitatea ca acesta să 
petreacă o parte din an printre cei vii, iar cealaltă printre morți. 

AGAMEMNON. Fiul lui Atreu, rege din Micene. La moartea tatălui a 
fugit în Sparta, împreună cu fratele său Menelaos. A fost cel mai 
puternic principe al Greciei. La întoarcerea din războiul troian a 
fost ucis de Egist, amantul soției sale, Clitemnestra. 

AHILE. Fiul lui Peleu si al zeiței Tetis, născut la Ftia, în Tessalia. A 
participat la războiul troian şi a fost ucis de Apollo, care a îndrumat 
mîna asasină a muritorului Paris. 

AIAIE. Insula vrăjitoarei Circe. 

ALAX. Unul dintre cei mai curajoşi eroi participanți la războiul troian. 
Fiu al lui Telamon, rege în Salamina, s-a sinucis pentru că nu 
reușise să obțină armele lui Ahile, dăruite de Tetis celui mai viteaz 
conducător. 

ALBA LONGA. Oraş întemeiat de Ascanius, fiul lui Enea, şi capitala 
antică a Ligii Latine. 

ALBANUS MONS. Muntele Cavo, pe ale cărui culmi se afla magnificul 
templu închinat lui Jupiter Latiaris. 

AMALTEA. Capra care l-a alăptat pe Jupiter şi care a fost apoi 
preschimbată în stea. Jupiter i-a transformat unul din coarne în 
„cornul abundenței“; a fost uneori identificată cu Sibilla Cumana. 

AMATA. Soţia lui Latinus şi mama Laviniei, logodnica lui Turnus. 
Cumplită inamică a lui Enea, s-a sinucis la vestea morţii regelui 
rutulilor. 

AMPHITRION. Fiul lui Alceu, căsătorit cu Alcmena. 

AMULIUS. Fiul lui Proca şi fratele mai mic al lui Numitore, rege în 
Alba Longa. Şi-a detronat fratele şi a constrîns-o pe fiica acestuia 
să devină vestală pentru a evita posibilele pretenţii legitime la 
tron. 

ANCHISE. Principe troian, fiul lui Capi şi al lui Temi. Din uniunea sa 
cu Venus s-a născut Enea, care şi-a purtat tatăl bătrîn în spate în 
călătoria spre Latium. A murit în Sicilia. 

ANCUS MARCIUS. Al patrulea rege al Romei. 

ANGITIA. Zeiţă italică a vindecárilor. 

ANNA. Fiica lui Belus şi sora Didonei. 

ANNA PERENNA. Zeița noului an. 

ANTEU. Fiul lui Poseidon şi al Geei, zeiţa pămîntului. Cu o statură 
gigantică, a fost ucis de Hercule. 

ANTILOHOS. Prietenul lui Ahile, a fost ucis de Memnon în timpul 
războiului troian. 

ANZIO. Oraş antic din Latium, întemeiat de un fiu al lui Ulise şi al lui 
Circe. 

APOLINARE. Jocuri sacre instituite la Roma în onoarea lui Apollo. 

APOLLO. Zeul luminii, al muzicii, al artei şi al medicinei, fiul lui 
Jupiter şi al lui Leto. 

APPIA. Nimfă romană. 

ARDEA. Fiul lui Ulise şi al lui Circe, a fondat oraşul cu acelaşi nume 
care a devenit prima capitală a rutulilor. 

ARIADNA. Fiica lui Minos si lui Pasife, s-a îndrăgostit de Theseu şi 
l-a ajutat să fugă din Labirint. 

ARICCIA. Oraş antic din Latium. 

ARVALI. Colegiu de sacerdoti. 

ASCANIUS. Fiul lui Enea si al Creusei, numit Julius de către romani 
şi considerat strămoșul Iuliilor; a întemeiat Alba Longa. 

ASCLEPIOS. Zeul medicinei. Numit Esculap de cátre romani. 

ASTYANAX. Fiul lui Hector şi al Andromacăi. 

ATE. Zeifá a nenorocului şi a răzbunării în lumea greacă. 

ATENA. Zeifá greacă a înțelepciunii şi a inteligenţei. 

AUGIAS. Regele Elidei, căruia Hercule i-a propus curățarea imenselor 
sale grajduri. . 

AVENTIN. Una dintre cele gapte coline ale Romei. 

AVERN. Lac vulcanic in apropiere de Cuma. 

AZIO. Promontoriu din Acarnania, in vecinátatea cáruia Augustus a 
repurtat faimoasa victorie impotriva lui Marcus Antonius si a 
Cleopatrei. 


BACANALE. Sărbători în cinstea zeului Bacchus, interzise apoi de 
către Senatul roman în 186 î. Hr. 

BACCHUS. Zeul vinului şi al bucuriei de a trăi. 

BAUCIS. Sofia lui Filemon. 

BELLONA. Zeița războiului, uneori sofia lui Marte, alteori sora sau 
fiica acestuia. 

BIANORE. Fiul lui Hercule şi întemeietorul Mantovei. 

BOGATELE PRĂZI DE RĂZBOI. Armele smulse de la dușmanii 
învinşi şi consacrate lui Jupiter. Aşa-numitele spolia opima. 
Obiceiul a fost inițiat de către Romulus. 

BONA DEA. Zeița fertilităţii, a castităţii și a vindecării, ea era soția 
sau sora lui Faun. 

BOREA. Vînt de miazănoapte. 

BONUS EVENTUS. Zeul reușitei unei acțiuni. 

BUBONA. Zeița care otrăvește turmele de vite. 


CACA. Sora lui Cacus, l-a trădat din dragoste pentru Hercule. 

CACUS. Fiul lui Vulcan, era un hoţ îndemânatic. A furat o parte din 
cireada lui Hercule, dar a fost descoperit şi ucis de acesta. 

CADUCEU. Simbol al lui Mercur, constînd dintr-un baston cu două 
aripioare în vîrf şi înconjurat de doi șerpi. 

CALCANTE. Fiul lui Testore şi faimos ghicitor al armatei greceşti la 
Troia. S-a sinucis îndurerat cînd a aflat că a fost depăşit de Mopsus 
în artele profetiei. 

CALUL TROIAN. După ce a asediat Troia mai bine de zece ani, flota 
grecească a simulat plecarea, lăsînd in urmă un cal imens, în 
interiorul căruia erau ascunși curajoși eroi greci. A fost stratagema 
care a permis cucerirea Troiei. 

CAMENE. Divinităţi ale izvoarelor $i apelor, mai târziu identificate 
cu muzele. 

CAMILLA. Prinţesă volscă, fiica lui Metabo, era un vînător priceput 
şi credincios Dianei. A militat pentru Turnus în lupta lui împotriva 
lui Enea şi a fost ucisă de Arunte. 

CAMPIDOGLIO. CAPITOLIU. Numele uneia din culmile Capitoliului 
şi unul dintre cele mai importante sanctuare ale lui Jupiter, cel al 
lui Jupiter Optimus Maximus. Aici se află şi sanctuare închinate 
Junonei şi Minervei. 

CAPENA. Oraș din Etruria, pe malul drept al Tibrului. 

CAPUA. Prieten al lui Enea şi eponim al oraşului Capua. 

CARDEA. Zeița balamalelor porţilor, a căminului domestic şi a familiei. 

CARMENTA. Una dintre Camene, mama lui Evandru, foarte pricepută 
în arta profetiei. 

CASSANDRA. Frumoasa fiică a lui Priam, preoteasa lui Apollo, de la 
care avea darul profetiei, dar fiind renegată de zeu a fost 
condamnată să nu mai fie crezută niciodată. 

CATAMITUS. Apelativul lui Ganimede, paharnicul zeilor. 

CATILUS. Fratele zeului fluviilor, Tiburtus. 

CECULUS. Fiul lui Vulcan gi erou eponim din Preneste. 

CELE DOUĂSPREZECE MUNCI. Vezi Hercule. 

CERBER. Cîine cu trei capete, paznicul infernului. Fiul lui Tifon şi al 
Echidnei, a fost capturat de Hercule din ordinul lui Euristheus. 

CERES. Zeița agriculturii, identificată cu zeița greacă Demetra. Îi erau 
închinate sărbătorile Cerealia. 

CHARON. Antic luntraş, cărăuşul sufletelor morţilor dincolo de rîul 
Infernului. 

CHARYBDA. Fiica lui Poseidon şi a zeiței Terra, monstru marin care 
de trei ori pe zi inghifea corăbiile ce treceau şi de trei ori le vomita. 
A creat numeroase probleme atît lui Ulise, cît şi lui Enea. 

CICEONE. Băutură făcută din vin, ceapă, orz, brînză, miere şi ierburi 
aromatice, 

CINCINNATUS L. QUINCTIUS. Consul roman și dictator de mai 
multe ori. După obţinerea unor victorii strălucite, s-a retras la 
muncile cimpului. 

CIRCE. Fiica vrăjitoare a zeului Soare care locuia în insula Aiaie. A 
transformat tovarăşii lui Ulise în porci. 

CLELIA. Tînără romană care a reuşit să fugă de Porsenna şi a ajuns la 
Roma traversînd Tibrul înot. 

CLITEMNESTRA. Soţia lui Agamemnon și fiica lui Tindar. Şi-a trădat 
soțul cu Egist care, cînd Agamemnon s-a întors din războiul troian, 
l-a ucis. 

CLITIA. Iubitá de zeul Soare, s-a sinucis din gelozie, prin înfometare. 

COCALOS. Rege în Sicilia; l-a găzduit pe meşterul grec Dedal, care 
fugise de Minos. 

COCLES. Vezi Horatius Cocles. 

COCYTUS. Fluviu de lacrimi si plînsete, aflat în Infern, în relație cu 
Styxul. 

COLOANELE LUI HERCULE. Separînd două stînci, Hercule a creat 
actuala strimtoare Gibraltar. 

CONCORDIA. Zeița acordului şi a concordiei, reprezentată adesea in 
timp ce tine în mînă o ramură de măslin si un corn al abundenței. 

CONSENTES DIl. Cele mai importante douăsprezece divinităţi 
romane, ale căror statui de găseau în For. 

CONSUS. Zeul agriculturii şi îndeosebi al grîului secerat. 

CORIOLANUS C. MARCIUS. General roman al cărui nume provine 
de la capitala volscilor, Corioli, pe care a cucerit-o. I-a trădat pe 
romani, dar a renunţat în urma rugăminţilor mamei şi soţiei sale 
de a-şi salva patria. 

CORNELIA. Fiica lui P. Scipio Africanus, era mama Gracchilor. 

CREUSA. Soţia lui Enea, a murit în timpul cuceririi Troiei. 

CUMA. Prima colonie grecească în Italia, faimoasă pentru că în 
împrejurimile sale se afla peştera Sibillei. 

CUPIDON. Zeul iubirii. 

CURIATII. Trei fraţi gemeni din Alba Longa care au luptat împotriva 
celor trei Horafi. 

CURTIUS MARCUS. Tînăr patrician care și-a dat viața pentru a salva 
Roma. 


DAPHNIS. Fiul lui Mercur și al unei nimfe, originar din Sicilia. Era 
păstor şi obişnuia să cînte cu pasiune. I-a fost luată vederea drept 
pedeapsă pentru că a trădat-o pe nimfa Naide. 

DAMIA. Zeifá greacă a vegetației, confundată mai tîrziu cu Fauna. 

DARDANUS. Fiu al lui Jupiter şi al Electrei, este considerat strămoşul 
troienilor, intemeietorul cetátii Dardania (Troia). 

DARES. Unul dintre tovarăşii lui Hector. 

DAUNIUS. Fiu al lui Lichaones, regele Dauniei; fiica sa, Enippe, s-a 
căsătorit cu Diomedes, întors din războiul troian. 

DECIUS MUS. Erou roman care a salvat Roma cu preţul propriei sale 
vieţi. | 

DEDAL. Priceput arhitect atenian, urmaş al lui Eretheus. Din invidie, 
şi-a ucis nepotul care îi era ucenic, şi de aceea a trebuit să fugă pe 
insula Creta şi de acolo în Italia. 

DEIFOBOS. Erou troian, fiul lui Priam şi al Hecubei. 

DEMETRA. Zeița fecundării şi a puterii generative a pămîntului. 

DEVERRA. Zeița protectoare a tinerelor mame. 

DIA. Veche divinitate cîmpenească a latinilor. 

DIANA. Zeița lunii, a luminii nocturne şi a vînătorii, a fost venerată ca 
protectoare a sclavilor. 

DIDONA. Fiică a regelui sirian Belus şi soția lui Sychaeus. Cînd fratele 
său, Pigmalion, i-a ucis soțul, ea a fugit în Africa de Nord, unde a 
întemeiat Cartagina. S-a sinucis pentru a scăpa de amenințările 
lui Iarba sau, poate, din dragoste pentru Enea. 

DIFFARREATIO. Desfacerea unei căsătorii religioase solemne 
(confarreatio). 

DIKE. Fiică a lui Jupiter şi a zeiței Themis, era zeița dreptății; severă 
şi de neînduplecat, era una dintre Ore. 

DIOMEDES. Rege în Argos, fiu al lui Tydeus, a participat la războiul 
troian, dînd dovadă de un curaj excepțional. La întoarcerea în 
patrie a fost constrîns să-şi reia călătoria din cauza infidelitátii 
soției sale. A debarcat în sudul Italiei, unde a fondat numeroase 
oraşe (Brindisi, Benevento, Arpino). 

DIONA. Soţia lui Jupiter şi mama lui Venus. 

DIONYSOS. Fiu a! lui Jupiter şi al Semelei, zeul grec al vinului. 

DIRAE. Zeite ale răzbunării, erau numite şi Furii. 

DISCORDIA. Zeiţă a conflictului şi a neînțelegerilor, făcea parte din 
cortegiul lui Marte. 

DIS. Vezi Pluto. 


EACUS. Fiu al lui Jupiter şi al Eginei, rege al insulei Egina. 
EGERIA. Naiadă, una dintre Camenele iubite de Numa Pompilius. 
EGIDUS. Scutul magic al lui Jupiter. 

ELENA. Fiica lui Jupiter şi a Ledei. De o frumuseţe excepțională, a 
fost soția lui Menelaos şi cauza declanşării războiului troian. 

ELIZEE, CÍMPIILE. Spaţiu aflat la marginea pămîntului, unde cei aleși 
locuiau după moarte. 

ENEA. Fiu al lui Anchise şi al zeiţei Venus, era căsătorit cu Creusa, 
fiica regelui Troiei, Priam. A fost unul dintre supraviețuitorii 
războiului Troiei, de unde a şi fugit pentru a întemeia, în Italia, 
gens Iulia. 

EOL. Zeul vîntului, locuia în Insulele Eole. 

EPIONA. Sofia lui Esculap. 

EPONA. Zeița cailor, patroana cárufasilor si grájdarilor. 

ERIDAN. Fluviu din Italia septentrională (Po). 

EROPE. Soţia lui Atreu, şi-a trădat soţul cu Thyestes, cumnatul său. 

ESCULAP. Fiu al lui Apollo şi al Coronidei, zeul medicinei şi al 
sănătății. 

ESQUILIN. Una dintre cele şapte coline ale Romei. 

EUMAIOS. Porcar, servitorul credincios al lui Ulise. 

EURIAL. Prietenul lui Enea și tovarăşul nedespărţit al lui Niso, alături 
de care își va găsi moartea. 

EURIDICE. Soţia lui Orfeu. În urma morții sale premature, Orfeu 
coboară în Infern pentru a o readuce pe pămînt, dar nu reuşeşte. 

EUROPA. Una dintre amantele lui Jupiter, mama lui Minos, 
Rhadamanthys şi Sarpedon. 

EURY CLEIA. Sclava lui Laerte și doica lui Ulise. 

EURYSTHEU. Rege laş din Micene, la ordinele căruia Hercule a fost 
constrîns să efectueze cele Douásprezece Munci. 

EVANDRU. Fiu al lui Mercur, pleacă din Arcadia în Latium, unde 
întemeiază orașul Pallantea. A fost aliatul lui Enea. 


FALANTUS. Spartan emigrat în Italia, fondatorul oraşului Tarentum 
(azi Taranto). 

FAMA. Personificarea „vocii publice“. 

FAME. Personificarea foamei. 

FATUM. „Cuvîntul zeilor“, cu sensul de fatalitate, voința zeilor cu 
privire la soarta și moartea oamenilor. 

FAUN. Fiu al profetului Pico şi tatăl lui Latinus, era zeului cîmpiei şi 
al pădurilor. 

FAUSTULUS. Păstorul care i-a crescut pe Romulus si Remus. 

FAVONIUS. Vintul blind de apus, zefirul. 

FEBRIS. Zeița care proteja de febră. 

FEDE. Zeița bunei-credinfe, venerată pe Campidoglio. 

FERETRIUS. Apelativul lui Jupiter, căruia i se aducea așa-numita spo- 
lia opima („bogatele prăzi de război“) de la dușmanii învinşi, pe 
un dric (feretrum). Romulus a fost cel care a inițiat această tradiție. 

FERONIA. Zeița eliberării sclavilor, la sanctuarul său veneau sclavii 
dezrobifi, cu capul ras pentru a primi de la zeiță semnul care marca 
noul lor statut de oameni liberi. 

FLAMINI. Sacerdofi instituiți de Numa; se împărțeau in majori (aleși 
dintre patricieni) şi minori (aleşi dintre plebei). 

FLORA. Zeița florilor si a grădinilor; sofia lui Zefir, ea a creat 
Primăvara. 

FORTUNA. Iniţial zeiţa fertilității, ea a devenit zeița destinului și a 
fericirii. 


GALATEEA. Fiica lui Nereu şi a Doridei; a fost iubită de Polifem, dar 
ea l-a preferat pe Aci, a cărui soartă a fost tristă din cauza geloziei 
lui Polifem. 

GANIMEDE. Tinăr deosebit de frumos, devenit paharnicul zeilor. 

GENIUS. Personificarea principiului vital al individului. 

GORGONELE. Monştri a căror privire împietrea. Erau trei: Medusa, 
Euryale şi Stheno. 

GRADIVUS. Numele lui Marte. 

GRAIELE. Surorile b&trine ale Gorgonelor, toate trei laolaltă aveau 
un singur ochi şi un singur dinte, 


HALAESUS. Vizitiul lui Agamemnon. Dupăce a fugit în Italia, a luptat 
împotriva lui Enea şi a fondat Falerii. 

HEBE. Zeița tinereţii, sofia cerească a lui Hercule. 

HECTOR. Fiu al lui Priam şi al Hecubei. S-a căsătorit cu Andromaca, 
de la care a avut un fiu, pe Astyanax. A fost ucis de Ahile în 
războiul troian. 

HECUBA. Soţia lui Priam, regele Troiei, de la care acesta a avut 
nouăsprezece fii. După cucerirea Troiei, devine sclava lui Ulise. 

HELLE. Fiica lui Athamas și a Nefelei. 

HERCULE. Cel mai mare erou al Antichității; fiu al lui Jupiter şi al 
Alcmenei, a fost urmărit de gelozia Junonei încă de cînd se afla in 
pîntecul mamei. Constrîns să îl slujească pe Eurystheu, Hercule 
trebuia să efectueze cele Douăsprezece Munci înainte să devină 
nemuritor. 

HERSILIA. Fiica lui Titus Tatius, ea a adus pacea între sabini și romani 
în urma faimoasei „răpiri“. 

HIDRA. Din Lerma; monstru ucis de Hercule. 

HIPERBOREENI. Popor fantastic care locuia într-un ținut utopic, aflat 
la extremitatea de miazănoapte a lumii cunoscute. 

HORATIL Trei frați care au luptat împotriva a trei locuitori ai orașului 
Alba, într-o infruntare ce trebuia să decidă sorții războiului între 
romani gi albani. Învingători au fost Hora[ii. 

HORATIUS COCLES. Erou roman care a salvat Roma de atacul lui 
Porsenna, apărînd singur podul de acces către oraş. 

HYACINTHUS. Tînăr de o frumuseţe extraordinară; a fost iubit de 
Apollo şi ucis de el din greşeală. 

HYGIEA. Personificarea sănătăţii, identificată la romani cu Salus. 

HYPPOLYTE. Regina amazoanelor, avea un brîu magic pe care i l-a 
furat Hercule. 


IANUS. Importentá divinitate italică; zeu al porţilor, al plecárilor şi al 
intoarcerilor, era gi zeul oricárui inceput si, deci, al diminetii gi al 
primei luni a anului. 

IARBA. Regele Libiei, fiu al lui Jupiter. A primit-o și a ajutat-o pe 
fugara Didona; a cerut-o de soție, dar ea l-a refuzat. 

ICAR. Fiul lui Dedal; a murit în timp ce zbura cu aripi de ceară, 
deoarece s-a apropiat prea mult de soare. 

IDE. Este prima zi din antepenultima parte a lunii romane. Este ziua a 
treisprezecea din fiecare lună, cu excepţia lunilor martie, mai, 
iulie şi octombrie, cînd cade în ziua a cincisprezecea. 

IFIANASSA. Vezi Ifigenia. 

IFIGENIA. Fiică a lui Agamemnon şi a Clitemnestrei. A decis să se 
sacrifice pentru a favoriza drumul eroilor către Troia. Lui Artemis 
i-a fost milă de ea şi a salvat-o. 

IFITOS. Frate vitreg și tovarăş de aventură al lui Hercule. 

ILIA. Vezi Rea Silva. 

ILITIA. Zeița nasterilor, fiica lui Jupiter. 

INCUBUS. Vezi Faun. 

INDIGETI, ZEI. Eroi aleşi drept zei ai patriei, precum Enea, Romulus 
etc. 

INFERN. Spaţiu subteran, sediu al celor morți. 

ITALUS. Antic erou italic, fiul lui Penelope şi al lui Telegon. 

IULIA. Faimoasă gintă romană, al cărei strămoş era Iulius, fiul lui 
Enea. 

IULIUS. Vezi Ascanius. 

IUTURNA. Sora lui Turnus, a fost iubită de Jupiter şi transformată de 
acesta în izvor. 


JUNONA. Sofia lui Jupiter, protectoarea căsătoriei şi a copilăriei. 
Împreună cu Jupiter şi Minerva, constituia Triada Capitolină. 

JUPITER. Zeul suprem al romanilor, fiul lui Saturn și al Reei, căsătorit 
cu Junona. Era zeul cerului. 


LACHESIS. Una dintre Moire. 

LAERTE. Soțul Anticleei şi tatăl lui Ulise. 

LAMPETIA. Fiică a zeului Soare şi soră a Faetusei, alături de care 
supraveghea turmele tatălui în Trinacria. 

LARARIUS. Sanctuar închinat Larilor în casele private. 

LARENTALIA. Vezi Acca Larentia. 

LARII. Sufletele celor morți si spirite protectoare ale caselor şi 
cîmpurilor. 

LARVE. Spirite malefice ale morţilor, opuse binevoitorilor Lari. 

LATINII. Popor italic care locuia în cîmpia joasă dintre Tibru, Apenini 
şi marea Tireniană. Regele eponim a fost Latinus. 

LATINUS. Fiu al lui Faun și al nimfei Marica. Era tatăl Laviniei care 
i l-a dat acesteia pe Enea ca soț. 

LAVERNA. Zeița romană a hofilor. 

LAVINIA. Fiică a lui Latinus şi a Amatei. Promisă lui Turnus, ea se va 
căsători apoi cu Enea. 

LEARCO. Fiu al lui Ino și al lui Athamas, ucis de tatăl care își pierduse 
minţile. 

LEMURES. Spiritele morţilor (ale celor răi, după unii), numite și Lar- 
vae sau Maniae. 

LETE. Fluviu în Infern din care beau sufletele morţilor pentru a-și uita 
viața trecută. 

LETO (sau Latona). Sofia lui Jupiter şi mama lui Apollo si a lui Artemis/ 
Diana. 

LEUCOTEA, INO. Fiică a lui Cadmos. În urma morții sale în mare, a 
fost aleasă de Neptun ca zeiță a mării. 

LEVANA. Zeița nou-născuțţilor, care favoriza recunoașterea copilului 
de către tatăl său. 

LIBERA. Fiică a lui Ceres și sofia lui Liber. 

LIBER sau LIBERUS. Zeul plăcerii si al fecundității, soţul Liberei. 

LIBERTÀ. Personificare mai întîi a libertăţii personale, apoi a libertății 
Republicii romane. 

LIBITINA sau LIBITINA VENUS. Zeitate antică a funeraliilor. 

LOTOFAGII. Popor fabulos, locuitor al Libiei. 

LUA. Zeitate italică; ei îi erau oferite prăzile de război. 

LUCIFER. Astru al dimineţii, Luceafărul. 

LUCINA IUNO. Junona protectoare a nașterii. 

LUNA. Zeifa lunii, identificatá apoi cu Semele gi cu Diana. 

LUPERCALI sau LUPERCALIA. Sărbători de purificare in onoarea 
lui Lupercus, celebrate la Roma in februarie. 

LUPERCUS. Numele roman al zeului Pan, identificat apoi cu Faun. 


MAGNA MATER. Numele zeifei Cibele. 

MAIA. Nimfà greacă, mama lui Hermes. 

MAIESTA. Sofie a lui Vulcan, această zeiță a fost identificată cu Maia 
şi ei i-a fost dedicată luna mai. 

MAMURIUS VETURIUS. Fierar foarte priceput, în serviciul lui Numa 
şi făuritorul celor douăsprezece scuturi. 

MANIL Sufletele morţilor nefericifi care locuiesc în Infern. În cinstea 
lor se celebrau în februarie Parentalia şi Feralia. 

MANIA. Personificare a nebuniei. 

MANLIUS MARCUS. Numit Capitolinul, deoarece locuia pe 
Capitoliu. Consul curajos, care a salvat Capitoliul de gali. 

MANTO. Soţia zeului Tibrului și mama lui Ocno. 

MARICA. Nimfă italică, soția lui Faun şi mama lui Latinus. 

MARTE. Zeul războiului, venerat pe Campidoglio, alături de Jupiter 
şi Quirinus. Zeu al primăverii şi — raportindu-se la ciclul vital 
uman — al tinereții, îi era închinată luna martie gi sacerdo[ii săi 
erau Salii. 

MATRONALIA. Sărbătoare sacră în cinstea Junonei. 

MATUTA, MATER MATUTA. Antică zeiţă a aurorei, precum şi zeitate 
tutelară a nașterilor, în onoarea ei se celebrau Matralia. 

MEDEEA. Vrăjitoare din Colhida, fiica regelui Aietes. L-a ajutat pe 
Iason să răpească Lina de Aur. 

MEDUSA. Dintre cele trei Gorgone, ea este singura nemuritoare. Părul 
său fusese transformat în şerpi și avea capacitatea de a împietri 
oamenii. A fost ucisă de Perseu. 

MELICERTE. Fiul lui Athamas şi al lui Ino. 

MENELAOS. Fratele lui Agamemnon și fiul lui Atreu, era soțul Elenei, 
ultragiat de Paris care o răpise. Pentru acest motiv a organizat 
expediția împotriva Troiei, unde a intrat în faimosul cal, împreună 
cu alți tovarăși ai săi. 

MENENIUS AGRIPPA. Faimos consul, excepțional mediator în 
problema retragerii plebeilor pe Aventin. 

MERCUR. Zeu roman al comerțului şi al cîștigului, identificat mai 
apoi cu grecul Hermes. 

MESSAPO. Fiu al lui Neptun și aliatul lui Turnus în lupta împotriva 
troienilor. 

MEZENZIO. Rege etrusc din Cere, izgonit din propriul oraş din cauza 
purtării lui perfide. S-a refugiat la regele Turnus, pe care l-a ajutat 
în lupta sa împotriva troienilor. Este ucis de Enea. 

MINERVA. Zeiţă a inteligenţei, a artei şi a ştiinţei, a fost identificată 
cu greaca Atena. Minerva forma împreună cu Junona şi Jupiter 
Triada Capitolină. 

MISENOS. Soldat trîmbițaş foarte abil, tovarășul lui Hector şi mai 
tîrziu al lui Enea, în Italia. În urma unei dispute cu Triton, moare 
pe promontoriul căruia i-a dat și numele (Capul Miseno). 

MNESTHEUS. Tovarág de drum al lui Enea. 

MUCIUS G. CORDUS. Zis „Scevola“. Tînar roman curajos care s-a 
dus în tabăra inamică pentru a-l ucide pe Porsenna şi care, 
confundîndu-l, a vrut să-şi pedepsească mîna care greşise, punind-o 
într-un vas cu jăratic aprins. 

MUNTELE SACRU. Colină aflată la trei mile de Roma, unde plebea 
s-a retras în anul 494 î. Hr. 


NAUSINOO. Fiul lui Ulise şi al lui Circe. 
NECTAR. Băutura zeilor pe bază de miere. 

NEOPTOLEMOS. Fiu al lui Ahile $i al Deidamiei, desi foarte curajos, 
el este menţionat mai ales pentru comportamentul său foarte crud 
şi sălbatic. În timpul războiului troian, el este cel care l-a ucis pe 
Priam, l-a aruncat pe micul Astyannax de pe o stîncă și a luat-o 
sclavă pe Andromaca, soția lui Hector. 

NEPTUN. Zeul mării şi al tuturor apelor, identificat cu grecul Poseidon. 
Îi era dedicată Neptunalia, sărbătoare celebrată pe 21 iulie. 
NEREIDE. Cele cincizeci de nimfe marine, fiice ale lui Nereu şi ale 
Doridei. Călăreau delfini şi făceau parte din cortegiul lui Neptun, 

zeul mării. 

NEREU. Vechi zeu marin care avea darul profetiei. 

NIMFE. Divinitáti ale naturii care locuiau în munți, în păduri, în izvoare 
şi fluvii. Lor le-au dedicat romanii aşa-numitele „ninfee“, 
construcţii luxoase în vecinătatea izvoarelor. 

NISO. Tovarás al lui Enea şi prieten nedespárfit al lui Eurial. A fost 
ucis împreună cu prietenul său de către rutuli în timpul unei ieşiri 
în cîmpul inamic. 

NOTTE. Personificarea Nopţii, numită şi Nox de către romani. 

NUMA POMPILIUS. Al doilea rege al Romei, de origine sabină. Rege 
înţelept, care iubea pacea, le-a dăruit romanilor cea mai mare parte 
din instituţiile lor religioase. 

NUMITORE. Fiu al lui Proca, rege în Alba, a fost detronat de către 
fratele său, Amulius. Fiica sa era Rea Silvia, mama lui Romulus 
$i Remus. 


OCNO. Fiul zeului Tiberinus si al lui Manto. Era fondatorul orașului 
Mantua (Mantova). 

OPI sau OPS. Zeița abundenței, a fertilităţii şi a recoltelor, din acest 
motiv fiind asociată zeului Consus. Sorá sau soţie a lui Satum, îi 
erau consacrate două sanctuare: unul pe Campidoglio şi unul în 
For. ` 

ORACOL. Revelatie divină, precum și locul unde era consultat şi se 
primeau răspunsurile. 

ORCUS. Nume dat de romani regatului morților si zeului care domneşte 
acolo. 


PALATIN. Una dintre cele şapte coline ale Romei, unde se afla cea 
mai veche colonie romană, numită Roma Quadrata. 

PALES. Zeița păstorilor, garanta fecunditatea și sănătatea turmelor. 
Sărbătoarea sa, Palilia, se celebra pe 21 aprilie. 

PALEMON. Alt nume al lui Melicerte, fiul lui Ino Leucotea. 

PALILIA sau PARILIA. Sărbătoare de purificare in onoarea zeiței 
Pales. 

PALINUR. Cîrmaciul lui Enea care, adormind în timpul câlătoriei, a 
căzut în mare. A încercat să-și găsească salvarea pe coastă, dar 
lucanii l-au ucis în vecinătatea promontoriului căruia i-a şi dat 
numele. 

PALLANTE. Fiul curajos al lui Evandru. S-a aliat cu Enea şi a fost 
ucis de către Turnus. 

PALLANTIA. Fiica lui Evandru, îmnormîntată pe colina Palatin. 

PANACEA. Fiica lui Esculap. 

PAN. Zeul grec al pădurilor, cu un caracter sălbatic şi o conduită 
libertină. Era protectorul păstorilor şi al vînătorilor. 

PARIS. Fiu al Hecubei şi al lui Priam, regele Troiei. Folosit ca arbitru 
într-o întrecere de frumuseţe între Venus, Junona şi Minerva, ela 
ales-o pe Venus, primind în schimb de la aceasta pe Elena, cea 
mai frumoasă femeie de pe pămînt. El a cunoscut-o la Sparta şi a 
răpit-o, iscînd astfel războiul troian. 

PARTENOPE. Una dintre sirene, al cărei mormânt se afla în vecinătatea 
oraşului Napoli. 

PATROCLE. Prietenul nedespárfit al lui Ahile, ucisîn timpul războiului 
troian deoarece purta armurile prietenului său. 

PEITHO. Zeița seducţiei, adesea asociată cu Venus. 

PENAŢII. Zeitáti domestice, protectoare ale familiei şi ale căminului. 
Penaţii statului fuseseră aduşi în Latium de către Enea și erau 
páziti în templul Vestei. 

PENELOPA. Sofia lui Ulise. 

PENTHESILEA. Regina amazoanelor ucisă de Ahile. 

PEON. Medicul zeilor, dar și apelativul lui Esculap. 

PERVIGILIUM. Veghea sacră înaintea sărbătorilor importante. Per- 
vigilium Veneris este un mic poem anonim referitor la o sărbătoare 
de primăvară în cinstea lui Venus. 

PICUS. Zeu italic al pădurilor, fiul lui Saturn şi tatăl lui Faun, era soțul 
Pomonei. A fost transformat de Circe în ciocănitoare deoarece 
i-a respins avansurile. 

PICUMNUS. Zeu al creşterii şi al îngrășării pămîntului, fiind numit 
de aceea și Stercutus (de la stercus-excremente). Fratele său era 
Pilumnus, protectorul nou-născuţilor împotriva bolilor, în timp 
ce Picumnus veghea asupra creşterii lor. 

PILUMNUS. Zeul agriculturii, soțul lui Danae gi bunicul lui Turnus 
(vezi şi Picumnus). 

PIRACMON. Unul dintre Ciclopi. 

PLUTO. Zeul Infernului. 

POLIDOR. Cel mai mic dintre fiii lui Priam: a fost încredințat de tată 
lui Polinestor, regele Traciei, care l-a ucis pentru a pune stápinire 
pe comorile pe care Priam i le dăduse fiului său. 

POLINESTOR. Rege trac, căsătorit cu una dintre fiicele lui Priam. 
Gazda şi apoi asasinul micului Polidor. 

POLYDAMAS. Prietenul şi sfătuitorul lui Hector. 

POLYFEMOS. Ciclop faimos care locuia într-o grotă din Sicilia. E 
celebră întîlnirea lui cu vicleanul Ulise care l-a orbit. 

POLYXENNA. Fiica lui Priam, iubită de Ahile, pe mormîntul căruia a 
fost sacrificată de mîna lui Neoptolemos. 

POLITES. Fiul lui Priam ucis de Neoptolemos. 

POLLUX. Unul dintre Dioscuri, fratele lui Castor. Era un indeminatic 
luptător. 

POMERIUM. Spaţiu de teren liber lîngă zidurile unei cetăţi; obicei 
etrusc preluat apoi de romani. 

POMONA. Zeița livezilor de pomi fructiferi. Frumoasă şi irascibilă, 
ea a devenitiubita lui Vertumnus în urma unei stratageme puse la 
cale de acesta. Al său era Flamen Pomonalis. 

PONTIF. Membru al colegiului de sacerdofi, însărcinat cu supra- 
vegherea desfășurării cultului religios. 

PORSENNA. Rege etrusc; a ajuns să lupte împotriva Romei pentru a-i 
ajuta pe Tarquini. După actele eroice ale lui Mucius Scevola și 
ale lui Horatius Cocles, a decis să facă pace cu romanii. 

PORTUMNUS. Zeu protector al porților şi al porturilor; sărbătoarea 
sa era Portunalia, care cădea pe 17 august. 

POSTUMIUS AULUS. Consul roman care a repurtat faimoasa victorie 
de la lacul Regillus împotriva latinilor. 

POTO. Personificarea dorinţei. Făcea parte din cortegiul lui Venus. 

PRIAM. Fiul lui Laomedon și rege al Troiei. A avut împreună cu sofia 
sa, Hecuba, cincizeci de fii şi a fost ucis de Neoptolemos în 
apropierea altarului lui Jupiter, unde se ascunsese împreună cu 
soţia sa. 

PRIAP. Zeul fecundității. 

PRIMAVERA SACRA sau VER SACRUM. Sacrificii antice închinate 
zeilor, din animale născute primăvara. Copiii care deveniseră 
adolescenţi erau acum trimişi în căutare de noi pământuri pe care 
să le colonizeze. 

PROSERPINA. Fiica lui Jupiter şi a lui Ceres. În timp ce culegea flori, 
a fostrăpită de zeul morţii şi condusă de el în Infern. La insistenţele 
mamei, Jupiter a decis ca Proserpina să stea o treime din an în 
Infiern, şi celelalte două împreună cu mama ei. 

PSICHE. Frumoasa soție a zeului iubirii. 


QUIRINAL. Una dintre cele şapte coline ale Romei, al cărei nume 
derivă de la zeul Quirinus. i 

QUIRINALIA. Sărbătoare în onoarea lui Quirinus; cădea pe 17 
februarie. 

QUIRINUS. Antic zeu italic, făcea parte din Triada Arhaică, alături 
de Jupiter şi Marte. 


RĂPIREA SABINELOR. Pentru că din tînărul oraş Roma lipseau 
femeile, Romulus i-a invitat pe vecinii săi sabini la sărbătoarea 
Consualia şi le-a răpit femeile. 

REA SILVIA. Fiica lui Numitore, rege în Alba, silită să devină vestală 
de către unchiul sáu, Amulius, care îşi detronase fratele, pe 
Numitore. În urma uniunii ei cu Marte, ea a dat naştere celor doi 
gemeni, Romulus şi Remus. 

REGILLUS. Mic lac în Latium, celebru pentru faimoasa bătălie între 
romani şi latini. 

REMUS. Fratele geamăn al lui Romulus, ucis din ordinele acestuia în 
urma încălcării unei reguli impuse de către Romulus. 

REX NEMORENSIS. Preotul templului Dianei şi Aricciei, era 
supranumit „Regele pădurilor“. Obţinea această funcție doar după 
ce îl ucidea pe predecesorul său. 

ROBIGALIA. Sărbătoarea ce avea loc pe 25 aprilie în onoarea zeului 
Robigo, cel care apăra grînele de rugină. 

ROBIGO. Zeitate — cîteodată feminină, alteori masculină — care apăra 
grîul şi cerealele de rugină. 

ROMA. Personificarea oraşului Roma, adorată ca divinitate. 

ROMULUS. Fiul Reei Silvia şi fratele geamăn al lui Remus. Mai întîi 
puşi într-un coş şi aruncați în Tibru, apoi alăptaţi de o lupoaică și 
luaţi şi crescuți de păstorul Faustulus. Cei doi fraţi l-au ucis pe 
unchiul Amulius, cel care le persecutase bunicul şi mama. Au 
întemeiat Roma, dar, în urma unei dispute, Remus a fost ucis din 
ordinul fratelui său, Romulus, care apoi a domnit singur în Roma. 
A dispărut în timpul unei furtuni şi a fost divinizat cu numele de 
Quirinus. 

RUMINALE. Smochinul sub care lupoaica i-ar fi alăptat pe cei doi 
gemeni, Romulus și Remus. 

RUTULI. Popor din Latium al cărui rege era Turnus. A fost înfrînt de 
Enea. 


SABINI. Antică populaţie italică ce a exercitat o influenţă însemnată 
asupra Romei şi Latium-ului. 

SACELLUM. Spaţiu sacru deschis, în care se afla adesea un altar şi 
uneori si statui, coloane, ofrande, fîntîni etc. 

SALACIA. Zeitá romană a apelor sărate, apoi sofia zeului mării, 
Neptun. 

SALII. Colegiu de sacerdofi ai lui Marte, împărțiți în Salii de pe Palatin 
şi Salii de pe Quirinal. Pe Palatin, ei păzeau scuturile sacre şi 
erau cunoscuți prin dansurile care caracterizau procesiunile lor. 

SALUS. Zeița bunăstării atît publice, cît şi private. A fost identificată 
cu Hygiea, fiica lui Esculap. 

SATURNALIA. Sărbătoare în cinstea zeului Saturn, care dura şapte 
zile şi începea pe 17 decembrie. 

SATURN. Antică divinitate latină, soțul lui Opi. Tată al marilor zei 
precum Jupiter, Junona, Ceres etc., el era zeul bunăstării, al 
prosperității şi al abundenței. Domnia sa a fost numită Virsta de 
Aur. 

SCEVOLA MUCIUS. Vezi Mucius G. Cordus. 

SCYLLA. Monstru marin cu corp de cîine care locuia în vecinătatea 
strâmtorii Messina, în fata Charybdei. Era fiica lui Neptun. 

SEMENTINE. Sărbători celebrate în onoarea zeiței Ceres si zeului 
Tellus pentru a favoriza însămînţările. 

SEMONI. Forțe divine ce patronau încolțirea seminţelor. 

SERESTUS. Tovarăş al lui Enea. 

SERGESTUS. Tovarăș al lui Enea. 

SERVIUS TULLIUS. Fiu al unei sclave gi adoptat apoi de Tarquinius 
Priscus, el a fost cel de-al şaselea rege al Romei. A fost ucis de 
Tarquinius Superbus, ginerele sáu. 

SIBILLA. Nume dat preoteselor lui Apollo, înzestrate cu darul profefiei. 
Cele mai cunoscute erau Sibilla Troiana, care locuia pe muntele 
Ida; Sibilla din Eritrea si Sibilla Cumana, cea care i-a prezis lui 
Enea un viitor glorios si l-a insotit in Infern. 

SIBILLINI, LIBRI. Culegere de scrieri oraculare (atribuite Sibillei 
Cumana), pázite in Campidoglio de un colegiu de sacerdoti, 
duumviri sacris faciundis. 

SICHEUS. Rege fenician foarte bogat, soțul Didonei şi ucis de cumnatul 
său Pigmalion din lăcomie. 

SILVANUS. Zeul pădurilor şi al cîmpurilor, protectorul turmelor. Era 
adesea asociat cu Faun şi Pan. Ca zeu al proprietăţilor funciare, 
era asemănat zeului Terminus. 

SILVIA. Vezi Rea. 

SILVIUS. Fiu al lui Enea şi al Laviniei, a fost rege în Alba. 

SINON. Spion grec; el a făcut posibilă căderea Troiei introducînd 
faimosul cal în cetate. 

SIRENE. Tovarăşele de joacă ale Proserpinei. Pentru că nu împiedi- 
caseră răpirea fetei, Ceres le-a transformat în păsări cu chip de 
femeie. 

SOLE. Zeul soarelui, identificat cu grecul Helios. Lui So! Indiges îi 
era dedicată sărbătoarea de pe 9 august. 

SORACTE. Munte din Etruria, la dreapta de Tibru. 

SOR ANUS. Zeitate a muntelui Soracte. Apollo Soranus era venerat 
pe acest munte de către Hirpi Sorani (lupii lui Soranus). 

STATA MATER. Zeiţă protectoare de incendii, identificată adesea cu 
Vulcan şi Vesta. 

STATOR. Atributul lui Jupiter — cel care opreşte fuga. 

STERCULIUS sau STERCUTUS. Fiu al lui Faun, avea grijă ca 
pămîntul cultivabil să fie fertil. 

STRENA. Daruri — la origine ramuri, miere şi fructe, mai tîrziu obiecte 
de valoare, statui, cupe etc. — pe care romanii le schimbau între ei 
cu ocazia sărbătorii de început de an. 

STRENIA. Zeitá sabină venerată la Roma. Sărbătoarea sa cădea la 
începutul noului an. 

SUMMANUS. Epitetul lui Jupiter, dar şi numele unei zeități fără nicio 
legătură cu zeul suprem, patroana furtunilor nocturne, spre 
deosebire de Jupiter, care era stăpînul celor diurne. 


TACITA. Muza tăcerii, numită şi Muta sau Lara, care avea şi un mic 
templu pe Gianicolo. 

TAGETE. Zeitate cu înfăţişarea unui copil, dar infeleaptá ca un bătrîn, 
s-a născut dintr-o brazdă săpată de un ţăran etrusc. A învăţat 
poporul etrusc arta divinafiei. A avut o viață foarte scurtă. 

TALASSIUS. Zeul căsătoriei, invocat de soții în momentul intrării în 
noua casă. 

TARCHON. Erou etrusc; a fondat împreună cu fratele său, Tyrrhenus, 
confederaţia din care făceau parte douăsprezece state etrusce. A 
întemeiat Tarquinia şi a fost aliatul lui Enea. 

TARPEIA. Tînâră eroină romană care şi-a trădat poporul dezvăluindu-le 
sabinilor un drum secret care îi ducea în Campidoglio. Descoperită 
şi condamnată, a fost aruncată de pe stînca Tarpeia. 

TARQUINIUS PRISCUS. Al cincilea rege al Romei, succesorul lui 
Ancus Marcius. A îmbogăţit si înfrumusețat Roma cu numeroase 
construcții civice şi religioase, repurtind si o mulțime de victorii 
militare împotriva latinilor, etruscilor şi sabinilor. 

TARQUINIUS SUPERBUS. Al şaptelea $i ultimul rege al Romei. Era 
ginerele lui Servius Tullius, pe care l-a asasinat, însetat fiind de 
putere. Izgonit de romani, a fost infrint definitiv lîngă lacul 
Regillus. 

TARQUINIUS SEXTUS. Fiu al lui Tarquinius Superbus, a fost izgonit 
de romani din cauza cruzimii sale. 

TATIUS, TITUS. Regele sabinilor, contemporan cu Romulus. Dupá 
răpirea sabinelor, a declarat război Romei şi a reușit să ocupe 
Capitoliul datorită ajutorului dat de Tarpeia. Mai tîrziu s-a aliat 
cu romanii şi a domnit împreună cu Romulus. 

TELLUMUS. Zeul proprietăților nutritive ale pămîntului. 

TELLUS. Zeița pămîntului, asimilată adesea cu zeița Ceres. Sărbătoarea 
în cinstea ei era Fordicidia, în timpul căreia îi erau consacrate 
dulciuri şi o scroafă. 

TERMINUS. Zeul care supraveghea hotarele cîmpurilor; sărbătoarea 
în cinstea lui se numea Terminalia. Devenea adesea un simplu 
apelativ al lui Jupiter, protectorul tuturor drepturilor. 

TEUCRUS. Rege in Troas, fiul lui Scamander gi al nimfei Idea. Si-a 
cásátorit fiica, pe Arisbe, cu Dardanos, si prin aceasta este 
strămoşul troienilor. 

TIBRU. Vezi Tiberinus. 

TIBERINUS. Zeul fluviului Tibru, a cárui sárbátoare cádea pe 7 iunie, 
17 august şi 8 decembrie. L-a ajutat pe Enea în ultima parte a 
cálátoriei sale in Latium. 

TISIPHONE. Una dintre Furii, alături de Aletto şi Megera. 

TRIUMPHUS. Sărbătoare solemnă celebrată la Roma în cinstea acelui 
general care se întorcea victorios dintr-o bătălie în care muriseră 
măcar cinci mii de duşmani. 

TRITON. Fiul zeului mării, Neptun, şi al Salaciei. De obicei este 
reprezentat jumătate om, jumătate peşte, adesea în urma cortegiului 
tatălui său. 

TROAS. Regiune în Asia Mică. 

TROIA. Oraş în Asia Mică, adesea jefuit şi distrus. Sub domnia lui 
Priam a fost asediat și incendiat de greci, sub comanda lui 
Agamemnon. 

TROILUS. Ultimul fiu al lui Priam, ucis de Ahile. 

TULLIA. Soţia lui Tarquinius Superbus şi fiica lui Servius Tullius. 

TULLUS HOSTILIUS. Al treilea rege al Romei; a luptat îndelung 
împotriva cetății Alba Longa şi a sabinilor. A murit fulgerat de 
Jupiter deoarece nu s-a supus îndatoririlor religioase. 

TURNUS. Regele rutulilor, fiul lui Daunus şi fratele Iuturnei. A fost 
duşmanul lui Enea deoarece el s-a căsătorit cu Lavinia care ii 
fusese promisă lui. A fost ucis în duel de eroul troian. 

TYRRHENUS. Fiul regelui Lidiei, el a colonizat regiunea din Italia 
situată între Amo şi Tibru. 


ULISE. Erou grec, fiul lui Laerte, rege în Ithaca şi soțul Penelopei. A 
fost principalul autor al cuceririi Troiei şi întoarcerea sa în patrie, 
care a durat zece ani, a fost plină de peripeții. 


VACUNA. Antică zeiță italică identificată uneori cu zeiţa Ceres, alteori 
cu Venus sau Minerva. 

VEDIOVIS sau VEIOVIS. Zeu sabin venerat la Roma şi identificat 
adesea cu Apollo. 

VESTA. Zeifa cáminului domestic, devenitá apoi protectoarea 
întregului stat roman. Templul său, de formă circulară, adăpostea 
focul sacru, precum şi Penafii aduşi de Enea din Troia. Sărbătoarea 
sa era Vestalia si se celebra între 7 şi 15 iunie. 

VESTALE. Preotesele zeiței Vesta. 

VETURIA. Mama lui Coriolanus. 

VICTORIA. Personificarea victoriei, avea un templu pe Palatin și se 
bucura de un cult foarte răspîndit la Roma. 

VINALIILE. Două tipuri de sărbători romane: Vinalia priora, de pe 
23 aprilie, cu ocazia vinului nou, si Vinalia rustica de pe 19 au- 
gust, cu ocazia începutului culegerii viei. 

VIRBIUS. Zeu venerat în pădurea Egeria, aproape de Ariccia. 

VIRGINIA. O frumoasă tînără romană ucisă de tatăl său pentru a evita 
persecuțiile decemvirului Claudius Appius. 

VOLTUMNA. Zeița protectoare a confederației celor douăsprezece 
state etrusce. Avea un templu în apropiere de Orvieto. 

VOLTURNO. Zeul fluviului omonim. 

VOLUMNIA. Sofia lui Coriolanus. 

VULCAN. Zeu al focului şi al prelucrării metalului, era fiul lui Jupiter 
şi soțul lui Venus. Fierăria sa se afla în Sicilia, sub Etna, şi acolo 
lucra împreună cu Ciclopii. În onoarea sa se celebra, pe 23 au- 
gust, Vulcanalia. 


ZEFIR. Vîntul de apus. 


Zeița Roma (detaliu, gravură de B. Pinelli) 

